
CARANTINĂ LA GRAND HOTEL 

Când Maud se-ntoarse în cameră, din şifonier apăru, zâmbind 
prietenos, un domn în pijama, cu un abajur şic din mătase verde 
pe cap. 

— Daţi-mi voie să mă prezint - zise el politicos, săltându-şi 
abajurul -, sunt Felix van der Gullen. 

Abia acum îi veni fetei inima la loc. Se trase îndărăt, către uşă. 
Necunoscutul e fără doar şi poate nebun. 

— Ce cauţi dumneata aici? Cum ai ajuns în dulapul meu? 

— Vă rog, nu ţipaţi - răspunse necunoscutul -, fiindcă în felul 
ăsta o să duceţi la pierzanie un om cumsecade, plin de viaţă, care 
oricum o să-şi ia imediat tălpăşiţa. 

— Cum ai ajuns în dulap? 

— Din... cameră... 

— Hm! Nu asta m-aşteptam s-aud! 

— Am intrat pe fereastră. În zori. Mă refugiasem în grădina 
părăginită a hotelului... şi am zărit fereastra deschisă. M-am săltat 
pe pervaz şi am privit înăuntru... Am văzut patul gol... Ei, şi-atunci 
am sărit în cameră, m-am ascuns în şifonier şi, după atâtea emoţii, 
m-a furat somnul. Abia acum m-am trezit. Între timp s-a rupt şi 
agăţătoarea unei jachete sport, pentru care-mi cer scuze... 

Văzând că femeia nu-i răspunde, necunoscutul îşi scoase 
abajurul, se înclină respectuos şi porni spre uşă. 

— Stai! — strigă Maud. 

— Ordonaţi! — răspunse tânărul cel misterios, pocnindu-şi 
milităreşte papucii. 

— Doar n-ai de gând... să ieşi din camera mea aşa, în pijama? 

Plin de bunăvoință, tânărul porni către fereastră. 

Maud aproape ţipă: 


— Stai! 

— Mă rog... — Se trase înapoi niţel speriat şi se opri gata să se 
supună necondiţionat oricărei porunci. Maud privi desperată 
grădina. 


Tocmai se umplea de turişti proaspăt sosiți! 

— Dacă un bărbat în pijama ar fi văzut ieşind pe fereastra 
camerei mele, în vecii vecilor n-aş mai putea da ochii cu lumea... 

— Groaznică perspectivă... Dar poate că pe urmă... aţi putea lua 
câte un turist deoparte, să-i explicaţi cine-i cel care-a ieşit de-aici 
în pijama... 

— Dar nici eu nu ştiu cine eşti! 

— Aşa-i - încuviinţă necăjit Felix van der Gullen. 

— Atunci, rămân... - zise el aşezându-se într-un fotoliu. - N-aveţi 
cumva o ţigară? 

— Da' ce-ţi închipui?... Doar n-ai de gând să rămâi aici?... Aşa?! 
„.. în cameră la mine? 

Necunoscutul îşi pierdu cumpătul şi, înciudat, se plesni peste 
coapse: 

— Să nu vă fie cu supărare, dar din moment ce nu pot părăsi 
această încăpere nici pe uşă, nici pe fereastră, nu-mi rămâne 
decât să stau aici! Nici chiar în situaţia mea nu i se poate pretinde 
unui tânăr să se volatilizeze sau să se stingă ca o criză de 
apendicită!... Să ne fie cu iertare! 

Intuind că momentan e stăpân pe situaţie, ridică tonul. 

Femeia privi speriată în jur. 

— Bine, dar... trebuie să facem ceva! 

— Vă înţeleg întru totul, domnişoară. Oamenii au urâta înclinaţie 
de a răstălmăci apariţia neaşteptată a unui om în pijama. 

— Să-ţi fie ruşine! 

— Ruşine să le fie oamenilor de rea-credinţă Şi chiar nu-mi daţi o 
țigară? 

Fata îi aruncă un pachet de pe măsuţa de lângă pat. 
Înseninându-se la faţă, bărbatul îşi aprinse o ţigară, iar pe celelalte 
le băgă în buzunar. 

— E dată naibii povestea asta - zise el după aceea, întinzându- 
se tacticos în fotoliu. 

— Nu ştiu încă cine eşti, un criminal sau un nebun - zise fata 
furioasă -, dar ai merita să te împuşc fie şi numai pentru 
încurcătura asta îngrozitoare în care m-ai băgat. 

— Asta v-ar scoate din bucluc. Găsesc însă că ar fi o soluţie cam 
prea radicală. Mă rog, dacă mi-ar sta în putinţă să vă salvez 
reputaţia şi prin asta mi-aş putea repara şi greşeala, cu dragă 
inimă v-aş lua de nevastă - se oferi curtenitor bărbatul -, ar fi 
oricum de preferat, decât să mă-mpuşcaţi. Deşi s-ar găsi unii care 
să susţină exact contrariul. 

— Te rog... — spuse fata. Uite, în seara asta părăsesc hotelul, 

până atunci să nu te mişti de-aici şi, pe cât posibil, încearcă să te 
strecori afară la noapte. Înţelegi?... te mai previn că s-ar putea să- 
mi iau inima-n dinţi, - să renunţ la reputaţia mea şi să te predau 
detectivului hotelului. 

— Mda, ai fi în stare - răspunse bărbatul de parcă ar fi cunoscut- 
o pe Maud de când lumea. O să-mi dau silinţa să-ţi câştig 
bunăvoința... 

— N-o să ai prilejul, fiindcă te încui în baie chiar acum şi nu-ţi 
mai dau drumul până plec... 

Necunoscutul făcu nişte ochi gata-gata să-l podidească plânsul. 

— Aţi fi în stare să profitaţi într-atâta de pe urma unui bărbat la 
ananghie? — întrebă necunoscutul aproape plângând. 

— Asta am să şi fac. Alege între baie şi dulap. 

— Mă-nculiaţi?... Vă rog, gândiţi-vă bine ce faceţi. Să iei ostatic şi 
să sechestrezi un biet om lipsit de apărare... 

— Dacă iei lucrurile-n glumă, ai s-o păţeşti şi mai rău. 

— Aţi fi în stare să mă bateţi? — întrebă el chipurile 
înspăimântat, iar Maud, cu toată furia ei, se pomeni râzând. 

— Cu cea mai mare plăcere te-aş da pe mâna poliţiei, ca să te 
căieşti! Amarnic! — urmă ea din ce în ce mai furioasă. Se pare însă 
că nu regreţi câtuşi de puţin că ai adus o doamnă într-o situaţie 
atât de delicată, şi asta într-un hotel de lux. 

— De unde ştiţi că nu mă aflu într-o situaţie de mii de ori mai 
nenorocită? N-aveţi cum şti cât sufăr în clipa asta! 

Fără să-şi dea seama, Maud se apropie de bărbat un pic 
speriată. 

— Ai... păţit ceva? 

— Da... N-ar fi exclus ca în câteva minute să mor de foame... 
Adăugă pe un ton macabru: - S-a făcut de amiază, iar eu încă n- 
am prânzit. 

— Ştii ce?... — Nu m-aş mira să fii un ocnaş hăituit de poliţie! la 
te uită cât cinism... 

— Ei bine, stimată satrapă, înainte de a-mi începe ispăşirea 
pedepsei încuiat în baie, aflaţi că şi purtarea dumneavoastră lasă 
mult de dorit. 

— Poftim? Cum adică? 

— Dumneavoastră îmi reproşaţi că vă compromit vrând- 
nevrând. În schimb - iar aici vocea îi deveni gravă, ba chiar 
acuzatoare - dumneavoastră unde aţi fost astă-noapte? 

— Cum?... 

— Aţi auzit bine! De ce m-am căţărat eu tocmai în camera asta? 

Fiindcă era goală. Şi de ce era goală? Deoarece dumneavoastră nu 
eraţi în ea. Dacă aţi fi dormit în patul acesta, m-aş fi retras tiptil, 
iar acum nu mă mai ameninţa această jalnică întemniţare în baie, 
unde voi fi nevoit să înfulec un săpun, ca să nu mor de foame... 
Da, domnişoară! — şi ridică tonul gesticulând ca un procuror 
neînduplecat în toiul unui proces: - unde aţi fost dumneavoastră în 
zorii zilei de azi între orele patru şi cinci? 

Fata încremeni, făcu ochii mari, copleşită de neruşinarea 
nemaipomenită a necunoscutului în pijama. Apoi vorbi: 

— Şi totuşi n-o să te încui în baie. 

— Rămânem la dulap? 

— Nu! Te dau pe mâna detectivului. 

— Fie - răspunse necunoscutul trist şi, oftând amarnic, porni 
spre uşă, păşind parcă spre eşafod., 

— Aşteaptă! — strigă Maud, bătând furioasă din picior... — 
Doamne, ce încurcătură! Nu pleca!... 

— Ba plec... M-aţi jignit. 

Maud i se agăţă de braţ: 

— Am glumit... Nici vorbă nu poate fi să ieşi aşa din camera 
mea... 

Necunoscutul oftă şi, împins de un eroism sumbru, dădu din 
cap: 

— Nu... O să mă predau detectivului. De bunăvoie! Cei ca mine 
să se căiască de fapta lor... Aţi avut dreptate. Şi se bătu teatral cu 
pumnii-n piept. Eu vreau să mă căiesc!... Mea culpa! — strigă. Mea 
culpa!... Vreau să mă căiesc. 

Maud îl prinse de braţ: 

— Nu mai ţipa, omule, pentru Dumnezeu! 

— Dar eu unul n-o să mă las încuiat în baie... 

— Nu te-ncui... — murmură înfrântă femeia. 

— E cu totul altceva... Atunci, s-ar putea să rămân - şi se aşeză 
la loc. Nu sunt un ticălos când e vorba să ajut o doamnă... 

În clipa aceea cineva bătu la uşă. 


Tăcere încordată... 

Femeia întrebă cu glas şovăielnic: 
— Cine e?... 

— Prinţul Sergius... 


Maud se-ntoarse către bărbat să-l trimită în baie... Dar pe 
necunoscutul cel obraznic ia-l de unde nu-i. Se auziră din nou bătăi 
în uşă, de data astă mai nerăbdătoare. 

— Îndată... — se strădui fata să pară cât mai firească - tocmai 
mă îmbrăcam. Apoi strigă voios: Intră! 

În timp ce se deschidea uşa, jucă în faţa noului venit scena 
ultimelor retuşuri, aranjându-şi puţin rochia. 

lată-l şi pe prinţ. Părea să aibă aproape şaizeci de ani. Avea 
trăsături fine, părul cărunt, uscăţiv, palid, cu ochi albaştri, avea o 
privire limpede, inteligentă. 

— De ce n-ai coborât la prânz, Maud? 

— Când să mă-mbrac, mi s-a rupt o cataramă la rochie. De- 
acum putem merge... — adăugă ea în pripă. 

„Aha! — îşi zise-n sinea lui, sub pat, necunoscutul cel obraznic. 
Vrea să scape de-aici. Pare-se că nu i-ar cădea bine să aud ce-au 
de discutat. Ar trebui să-mi astup urechile. S-aştepte. Ce 
porcărie...“ Aşa gândea necunoscutul cel obraznic şi tare ar fi vrut 
să-şi aprindă o ţigară. 


— O vorbă doar... — o reţinu prinţul, la masă nu vom fi singuri: 
ai vorbit cu cine trebuie? 

— Hai să lăsăm asta pe mai târziu... — se împotrivi Maud 
nervoasă. 


— Nu. Dacă-i vorba de-aşa un sacrificiu, trebuie să ştiu totul. Tu 
o s-ajungi la închisoare, iar eu, atunci... 

— Taci, te rog! 

— Bine, dar nu ne aude nimeni... 

— Da... mda, dar dacă cineva trage cu urechea?... 

„Ei, drăcie. Aşadar această frumoasă şi distinsă doamnă ar 
putea, la o adică, ajunge la închisoare? la să vedem ce se mai 
întâmplă... ia...“ - îşi zise necunoscutul cel obraznic. 

Bătrânul urmă, coborând glasul: 

— Ce-ai vorbit cu omul? 

— Te rog, hai să mergem la masă... să nu mai discutăm... 

— Am impresia că te-au lăsat nervii, draga mea... Te credeam 
puternică... 

— Nu... nu s-a întâmplat nimic cu nervii mei, dar azi... am o? zi 
nefastă şi... hai să mergem - spuse fata gata să izbucnească-n 
plâns. 

— Un singur lucru vreau să-ţi mai spun, diseară ai un avion spre 
Singapore, iar poliţia... 

— Hai odată... să mergem... 


— Bine, dar... 

— Lasă întrebările! Hai, te rog! Acum! 

„Frumos, n-am ce zice - gândi necunoscutul cel obraznic. la te 
uită cine voia să mă-ncuie pe mine în baie...“ 

— Bine, Maud, să mergem... 

Îi întinse braţul şi fata răsuflă uşurată. 

Se auziră bătăi în uşă. 

— Cine e? 

— Poliţia - răspunse o voce dură. 


Tăcere... 

Bărbatul grizonat duse încet mâna la buzunarul de la spate. 
Maud i se agăţă de braţ cu amândouă mâinile, înainte ca acesta să 
poată scoate revolverul. Apoi, părând cu totul alta decât femeia 
iritată de mai-nainte strigă liniştită, aproape imperturbabilă: 

— N-am înţeles, vreţi să repetaţi? Pe mine mă caută poliţia?... 
Terminaţi cu aiurelile astea! 

— Clienţii hotelului sunt rugaţi să coboare în hol, la recepţie. 

— De ce? 

— În Grand Hotel s-a instituit carantina - răspunse vocea de 
afară. Paşii se depărtară şi auziră bătăi şi-n uşa camerei alăturate. 

— Suntem pierduţi - zise prinţul după o clipă de tăcere. 

— AŞ, nici vorbă. Şi mai lasă-n pace buzunarul ăla de la spate. 

— Gestul ăsta mă reconfortează. Cât timp am pistolul la mine... 

— Să nu te mai aud că spui aşa ceva! — strigă Maud. 

„Acuşica mi-l încuie şi pe ăsta în baie“ - îşi zise sub pat 
necunoscutul cel fluşturatic. 

— Coborâm întâi la recepţie şi aflăm ce se petrece-n hotel... 

— Dar dacă nu fugi în seara asta, s-a zis cu noi! 

— Taci, te rog. Până nu ştim despre ce-i vorba, nu putem lua o 
hotărâre. 

Tânărul auzi uşa închizându-se. Oftă uşurat. Aşteptă câteva 
clipe, după care se hotări să iasă de sub pat... 

Clic... 

Se piti la loc. Asta ce-o mai fi? Uşa se deschise încet, auzi paşi. 
Or fi venit să deretice? Nu s-ar zice. Individul ăsta prea intră tiptil. 
să fie el al naibii dacă nu umblă hoţeşte! 

N-ar strica să arunce o privire. De sub pat nu-i vede decât 

picioarele. O pereche de tenişi albi, cam slinoşi, cu o pată maro 
ciudată în vârf. O fi de cafea. 

Tenişii se depărtează. Se-nchide uşa. 

Acum! 

O zbughi de sub pat. Dacă clienţii sunt cu toţii adunaţi în hol, 
înseamnă că grădina e pustie. Privi în jur... Pe masă zări o 
scrisoare. la te uită! O aduseseră tenişii albi, pătaţi de cafea... Pe 
plic era dactilografiat numele destinatarului. 

„Domnişoarei Maud Borckman, etaj |, camera 72“... 

Nu-l interesează! Se furişă spre fereastră. Apoi se trase 
îndărăt... 

Ce se-ntâmplă aici? Doar n-au de gând să transforme hotelul în 
câmp de luptă! În grădină văzu un detaşament de genişti. Înălţau 
garduri de sârmă ghimpată. Lucrau de puţină vreme, dar gardul 
înconjura de-acum în semicerc toată grădina hotelului, iar dincolo 
de gard erau postate santinele cu baioneta la armă. Pretutindeni 
doar mormane de puşti, cazane aburinde, trupe cantonate. 
Împrejurimile hotelului fuseseră invadate de armată. 

Obraznicului necunoscut nu-i venea să-şi creadă ochilor... în 
cele din urmă porni trist, cu capul în piept, spre baie, în recluziune 
liber consimţită. 


IV 


Cu trei ani în urmă, Lagonda Mică din grupul Insulelor Bali era 
învăluită într-un superb anonimat, undeva lângă colţul sud-estic al 
Javei. De fapt, destinul modestei insulițe fusese corectat de către 
celebrul pictor Wolfgang Kund, care la vremea aceea picta în 
Surabaya tablou după tablou şi ale cărui opere, mai nou, se 
vindeau din ce în ce mai greu. Câtă vreme trăise nevastă-sa, alta 
fusese viaţa lui. Nevastă-sa, fiica unuia dintre magnații zahărului, 
fusese o femeie frumoasă, delicată şi drăguță, dar avea şi un mare 
cusur: era al naibii de saşie. Însă nu satisfacerea deşartelor plăceri 
ale tinereţii trecătoare căutase pictorul să afle în consoarta lui. 
Doar era artist! Oameni ca el se entuziasmează din cu totul 
altceva. Se însurase cu ea deoarece în această căsătorie 
descoperise ceea ce, după pictură, îşi dorise cel mai mult: un 
socru bogat. 

Tatăl domnişoarei cu punga groasă dar cu sufletul gingaş era în 
lumea finanţelor unul dintre magnații Beitenzorg. 

Tata-socru îl privise la început pe artist cu ochi al naibii de răi. 
Până la urmă se împăcă cu gândul acestei mezalianţe, nu de alta, 
dar fiică-sa îl privea pe pictor cu ochi şi mai răi. Aşa de răi, că nici 
nu putea spera într-un logodnic mal bun. 

Ulterior, pictorul cel bogat fu descoperit de presă, care-i 
trâmbiţă numele în cele patru zări. 

Într-o bună zi însă nevastă-sa închise ochii saşii pentru 
totdeauna. De pe urma ei nu se alese nici cu un capăt de aţă, iar 
socru-său îşi repudie ginerele, susţinând că n-are cu el nici în clin 
nici în mânecă. Wolfgang scăpătă până într-atât, încât într-o bună 
zi spălă putina de sub nasul creditorilor şi se stabili în Lagonda 
Mică, din apropierea coastelor Javei, unde se sihăstri. 

După o scurtă perioadă dedicată reflecţiilor filosofice, îi veniră în 
minte idei neaşteptat de lumeşti, nu tocmai demne de un pustnic. 
De pildă, se gândi că această insulă ar putea fi transformată într-o 
staţiune balneară de renume mondial. Un exemplu în acest sens 
sunt chiar Insulele Bali, de o vreme încoace atât de asaltate de 
turişti. 

Va trebui să stea de vorbă cu regele. 

Insula era locuită de un trib. Văzându-l pe europeanul ochelarist, 
pe jumătate despuiat, sălbaticii se ascunseră speriaţi în colibe. Il 
căută pe regele Nalaya care şedea tacticos în faţa cortului său, 
într-o mocirlă confortabilă. Era un băştinaş civilizat, fiindcă pe 
vremuri lucrase un timp ca fochist pe un cargou englezesc, de 
aceea se şi bucura de respectul micului trib de malayezieni 
sălbatici, cărora le adusese într-o zi uluitoarea veste că el este 
regele lor.. 

Un singur băştinaş îl întrebase ce-l făcea să creadă asta, însă 
respectivul fu snopit în bătaie, aşa că toţi ceilalţi se grăbiră să 
accepte acest fait accompli”. 

Când regele Nalaya îl zări pe pictorul cel blond, roşu ca racul, 
râgâi grațios, plin de condescendenţă. Wolfgang ştia ce are de 
făcut pentru ca negocierile să-i fie încununate de succes. 

— Ţi-am adus un dar, o, tu, rege al malayezienilor. 

— Nu-i nimic, da’ vezi să fie frumos - răspunse regele Nalaya. 

Wolfgang îi întinse băştinaşului un tub de albastru ultra-marin, 
fiindcă aceasta era culoarea lui preferată şi mai avea în trusă 
câteva de rezervă. Malayezianul o privi. 

— Frumos, nimic de zis, dar aşa ceva am mai mâncat, Care ţi-e 


l Fapt împlinit 

pohta, venetic bătrân şi urât ce eşti? 

— O, rege, rogu-te, ascultă-mă. Despre Insulele Bali de-aici din 
vecinătate s-au scris romane întregi, iar localnicii s-au îmbogăţit 
de pe urma lor. De ce n-ai urma şi tu această pildă? 

— Nu ştiu să scriu romane şi nici la supuşii mei n-am băgat de 
seamă o asemenea înclinaţie. 

— Romanul altcineva l-ar scrie, tu doar te-ai îmbogăţi. Ştii ce-i 
reclama? 

— Aşa ceva încă n-am mâncat, 

— Nu se mănâncă. Să-ţi explic. Oamenii sunt fericiţi să aibă 
parte de bucurii. Eu sunt pictor. 

— Aha. Asta-i reclama. 

— Reclama înseamnă să le băgăm în cap oamenilor că vor avea 
parte de o bucurie. Eu pictez peisaje cu insula ta, ziarele scriu 
despre ele, iar fraierii înghit momeala. Care va fi o staţiune 
balneară. Sălbaticul trib al turiştilor albi, care se-nchină unui zeu 
numit Baedeker, o să dea năvală pe insulă. Asta se cheamă 
conjunctură. Lagonda Mică va ajunge o zonă de agrement. 

Înălţimea sa-rămase pe gânduri. 

— Nu-i rea socoteala, s-ar putea să ţină - îşi plasă el una din 
expresiile care-i rămăseseră-n minte de pe vremea când era 
fochist. 

Şi se apucară de treabă. Wolfgang se întoarse în Java şi intră în 
acţiune. 

Câţiva ziarişti care nu erau la curent cu faptul că ginerele 
cândva bogat se sihăstrise, acceptară misiunea pe care le-o 
încredința, aceea de a scrie cronici-mamut despre peisajele pictate 
de Wolfgang pe Lagonda Mică, sălbaticii războinici care o populau, 
fecioarele ei blajine şi alte curiozităţi din acestea. 

După o vreme, un cămătar construi pentru început o lăptărie, iar 
restul merse de la sine. Lagonda Mică fu luată cu asalt de către 
milionarii aflaţi în croazieră pe Oceanul Indian. Fu construit Grand 
Hotel, apoi Miami-Grill, iar mai târziu un ştrand închis. Faima 
insuliţei din mările sudului o sporiră filmele cu deviz de milioane şi 
romanele de trei parale şi rând pe rând se construiră vile care de 
care mai frumoase... 

Grand Hotelul era cel mai distins şi cel mai luxos hotel din 
întregul arhipelag, un vis cioplit în marmură şi croit din mătase. 
Personal excepţional, camere mobilate superb, bar, restaurant, 
faleză cu port pentru yachturi... 

Se-ntâmplă însă că unul din clienţii hotelului se-mbolnăvi de 

ciumă. Despre dislocarea turiştilor nici nu putea fi vorba, aşa încât 
carantina fu instituită chiar la hotel. 

Timp de trei săptămâni nimeni n-avea voie să părăsească 
hotelul. 


V 


lată pe scurt atmosfera din holul hotelului înainte de instituirea 
carantinei: Armin Vangold, negustor de cereale, ajuns după treizeci 
de ani de trudă posesorul unei averi fabuloase, hotărâse că ar fi 
timpul să-şi trăiască viaţa şi sosise pe Lagonda Mică împreună cu 
Julia, consoarta lui: tocmai se despărţiseră la intrare. Julia Vangold, 
femeie la cincizeci şi doi de ani, era o matroană sobră cu o guşă 
impresionantă şi un trup care trăgea optzeci şi şapte de kilograme. 
Voia să facă nişte cumpărături, dar astăzi junghiurile îl împiedicau 
pe Vangold să-şi însoţească jumătatea. Aş, nu numai că n-avea 
dureri, ci dimpotrivă, ţinea morţiş să-şi trăiască „un pic“ viaţa în 
acest palat de basm, să dea o raită prin hotel, să bea un pahar de 
bere şi... la o adică... să stea la taclale cu o doamnă drăgălaşă... 
La urma urmei, ce-i rău în asta? Îşi iubeşte nevasta, dar din când 
în când nu strică să-şi mai facă şi sieşi pe plac... Doamne, de s-ar 
putea învârti o săptămână pe-aici nestingherit... Serile... şi le-ar 
petrece la bar! Juliei i s-ar părea un păcat de moarte să-i 
pomenească doar de-aşa ceva... Se uită după trupeşa lui 
consoartă care se depărta... E o femeie tare cumsecade, ce mult 
ţine da ea: şi totuşi, deşi fără apă omul nu poate trăi, nu-i strică 
din când în când şi câte un pahar de coniac. 

lată-l pe Lindner, baritonul buhăit. Din celebra lui voce de 
altădată n-a mai rămas decât celebritatea. Acum coboară de la 
etaj. Îl întreabă pe portar dacă a venit corespondenţa... încă nu. Pe 
trepte, cu o mână-n buzunar, fumează Bruns, un individ sumbru, 
lat în umeri, cu nasul turtit. Cu toată ciudăţenia lui e un client de-al 
casei. 

lat-o cufundată într-un fotoliu confortabil pe signora Relli, 
planturoasa dar atrăgătoarea văduvă siciliană cu o voce niţel cam 
masculină şi cu trăsături ferme, dar interesante: este tot timpul în 
centrul atenţiei. Îşi aprinde o ţigară şi trimite un boy după Corriere 
della Sera. Dickmann, căpitanul în retragere al vasului de linie 
„Bata- via“ flecăreşte cu Hiller, fabricantul de lapte condensat din 
Boston, iar la intrare sunt aduse bagajele unei blonde durdulii. 

Portarului i se prezentă drept soţia căpitanului Hould din Sidney. 
Este o femeie încă frumoasă deşi ridurile din colţul ochilor şi de pe 
gât îi trădează vârsta în ciuda pudrei şi machiajului, iar dacă- 
ntoarce capul, la gât i se-ncordează câte o venă. Într-un colţ al 
holului stă un tânăr bine îmbrăcat, plăcut la înfăţişare, cu un chip 
interesant, îngrijit. Este Erich Kramartz. Salută scurt din cap. 
Doamna Hould îi întoarce salutul şi se-ndreaptă spre lift. 

Apare şi doctorul Ranke după ce a examinat un bolnav. 

— De unde aş putea da un telefon? 

— Cabinele telefonice sunt la dreapta - îi răspunde portarul. 

Doctorul întinde pasul. Erich Kramartz se îndreaptă agale spre 
liftul cu care adineauri a urcat proaspăta venită, doamna Hould. 
După o vreme negustorul (domnul Vangold) se apropie de portar 
şi, încercând să pară indiferent, îl întreabă: 

— Cine-i doamna aceea blondă care a intrat adineauri în 
restaurant? Seamănă leit cu... âă... o rudă de-a mea... 

Portarul îl priveşte posac: 

— Doamna aceea? E doamna Villiers. Soţia unui re- dactor-şef 
din Singapore. 

Domnul Vangold porneşte după ea... într-o doară... căutând 
parcă ziua de ieri... 

Din restaurant apare un misionar. A venit la hotel cu autobuzul. 
Este doar în trecere, cât să prânzească şi îşi vede de drum, lăsând 
în urmă acest strălucitor infern al păcatelor lumeşti. Poartă 
vestonul negru, cu guler de catifea, al celui mai auster ordin 
misionar. Pe veston îi atârnă bumbi mari, întunecaţi, de gresie. 

Vestonul, acesta este însemnul celor care au petrecut la cererea 
lor ani de zile pe o insulă cu leproşi pe care i-au îngrijit. 

Văduva siciliană se apropie de el încet, cu mişcări de felină. Este 
cu un cap mai înaltă decât misionarul. Îi zâmbeşte lăsând să i se 
vadă dinţii sclipitori: 

— lertaţi-mă, domnule, nu cumva dumneavoastră sunteţi signor 
Cresson? 

— Nu. 

— Ciudat. Figura dumneavoastră îmi aminteşte de un domn care 
a răposat nu de mult. Credeam că-i sunteţi rudă... lertaţi-mă... 

Acestea fiind zise, se depărtează. 

In această clipă, în faţa hotelului frânează într-o teribilă 
hărmălaie de sirene vreo opt-zece maşini ale poliţiei. Din ele sar 
plini de zel soldaţi şi poliţişti. 

Pe stradă, la intrarea-n hotel, un băştinaş vinde măşti 

malayeziene, podoabe şi ilustrate. Hacker, docherul şomer, cască 
şi el gura prin preajmă, tăind frunză la câini. Se-arată şi miss Lidia, 
expulzată azi dimineaţă de autorităţi, după ce până acum a stat pe 
insulă pretextând că-şi aşteaptă iubitul, un ofiţer de marină plecat 
în cursă în urmă cu doi ani fără câteva minute, şi iată-l şi pe 
Walter, ajutorul fotografului local, un tip care se crede om de lume 
dacă fumează cu ţigaret şi umblă cu o cravaşă în mână. 

„„Soldaţii îi mână în holul hotelului pe toţi, inclusiv pe Krogen, 
vânzătorul de ziare cu ţăcălie căruntă, care-şi ţine revistele 
atârnate pe un colac de sârmă prins în jurul gâtului şi care 
râşneşte din flaşnetă, convins că astfel îi creşte vânzarea. 

Lumea adunată-n hol primeşte ştirea cu uimire, dar fără a-şi 
pierde cumpătul; dar în clipa în care o persoană oficială strigă: 
„Păstraţi-vă calmul, nu-i nimic“, izbucneşte panica. 

Poliţiştii pun stăpânire pe toate ieşirile din hol, iar un căpitan de 
poliţie instruieşte cu glas tare pe unul dintre detectivi: 

— Luaţi măsuri să fie chemaţi în hol toţi clienţii... Hotelul intră-n 
carantină. 

Apare şi directorul. 

— Daţi-mi voie să mă prezint, Wolfgang, Eu am telefonat la 
poliţie când doctorul a stabilit prezenţa bolii epidemice. 

— Fiţi bun şi daţi-i o declaraţie în scris, dacă s-ar putea, 
domnului consilier medical. Despre ce epidemie este vorba? 

— De ciumă. 

„„.Câţiva clienţi se apropiaseră între timp de ei. Auzind că-i vorba 
de ciumă se traseră îngroziţi îndărăt. 

— Un singur bolnav? — întrebă căpitanul. 

— Deocamdată unul singur. 

Sosi şi consilierul medical. Era exagerat de burtos. Guşa i se 
întindea de la o ureche până la cealaltă şi respira ca un astmatic. 
Prima întrebare, pusă portarului, căruia i se muiaseră genunchii, fu 
ce ar putea servi la prânz şi ceru să nu i se aducă sos de curry la 
friptură, fiindcă n-ar rezista tentaţiei de a-l mânca şi ştie că-i face 
rău la stomac. În cazurile de carantină, un vechi truc al domnului 
consilier Markheit era acela de a potoli isteria colectivă prin 
trasarea câtorva dispoziţii scurte, prozaice. Odată, pe un vapor 
care sosise-n port având arborat pavilionul galben, la bord cu opt 
bolnavi de holeră şi cu pasagerii înnebuniţi de groază, consilierul 
scotocise toate ungherele în căutarea unei frecţii şi se plânsese 
pasagerilor aproape morţi de frică de indigestia care-i pricinuieşte 
zile-n şir nişte mâncărimi insuportabile. 

— Prin urmare, despre ce-i vorba? — întrebă Markheit, 
apropiindu-se de Wolfgang. 

— leri dimineaţă la ora unsprezece doctorul a fost chemat să-l 
vadă pe unul dintre clienţii hotelului. Azi dimineaţă a putut stabili 
că este vorba de un caz de ciumă. Cred că am procedat corect 
neluând nici un fel de măsuri, deoarece turiştii suspecți de 
contaminare nu pot fi reţinuţi decât cu forţa. Am sigilat camerele 
învecinate şi am lăsat o cameristă să-l îngrijească pe bolnav. O 
vom izola şi pe această femeie, fiindcă neştiind despre ce boală 
este vorba, a intrat pentru câteva clipe în camera bolnavului. 
Acesta i se plânsese că nu poate şedea pe tare, fiind suferind de 
sciatică. 

„„.Clienţii se strânseseră stârnind un tărăboi infernal, câţiva 
cuprinşi de desperare strigau să fie adus doctorul, fiindcă au 
simptome de ciumă. Căpitanul îi linişti promiţându-le că după 
efectuarea formalităţilor se va face totul pentru salvarea lor. 

Doamna Villiers leşinase, iar acum atârna de braţul căpitanului 
Dickmann, care nu ştia ce să facă cu ea. 

Crezând că formalităţile sunt încheiate, căruntul vânzător de 
ziare îşi zise că ar fi momentul să treacă la afaceri, aşa că începu 
să cânte din flaşnetă. 

Un poliţist îl avertiză cu semne cât se poate de grăitoare... 

Pe liftier îl umflă plânsul, aşa încât cei de la etaj degeaba îl mai 
chemară. Marchizul Raverdan înghiţi nişte hapuri, iar căpitanul 
Dickmann o depuse pe doamna Villiers pe covorul din spatele unei 
vitrine cu bibelouri. Între timp Walter, ajutorul fotografului, făcea 
ordine în gura mare, poftind lumea să se tragă mai înapoi şi 
invitând-o să se pozeze în grup. 

— Doamnelor şi domnilor - începu căpitanul de poliţie. 

— S-auzim, s-auzim - îl îndemnă fotograful. 

— Autorităţile locale au decretat carantină. Timp de trei 
săptămâni nimeni nu poate părăsi Grand Hotelul. Cine se sustrage 
măsurilor de protecţie sanitară este pasibil de pedeapsa cu 
închisoarea de la cinci ani până la detenţia pe viaţă. In mod 
normal ar trebui să vă transportăm la staţia de carantină de pe 
Santa Annunziata. Ținând însă cont de nivelul clientelei 
internaţionale de la Grand Hotel, s-a luat hotărârea excepţională 
de a se efectua perioada de carantină chiar aici. Timp de trei 
săptămâni poliţia, departamentul sănătăţii şi un detaşament al 
garnizoanei vor veghea la menţinerea ordinii şi, la asigurarea 
securităţii dumneavoastră. Autorităţile contează pe cooperarea şi 

înţelegerea clienţilor hotelului. Sperăm să izolăm boala fără a mai 
avea alte victime... 

Urmă accesul de furie al clienţilor. 

Fiecare pretindea tratament preferenţial. Era invocată fie o 
pierdere de mii de lire sterline pentru care statul urma să fie dat în 
judecată, fie o chestiune diplomatică, fie cununia unei nepoate şi 
aşa mai departe. 

— Regret - strigă căpitanul - dar măsurile sanitare ale coloniei 
nu pot fi încălcate nici măcar de către guvernator. Cea mai mică 
concesie poate duce la pieirea a sute de mii de oameni... 
Proprietarul are obligaţia de a asigura cazarea tuturor celor de-aici, 
iar cei care n-au resurse corespunzătoare vor rămâne aici pe 
cheltuiala statului, fireşte, în condiţii ceva mai modeste. 

— Nu mă puteţi obliga să rămân aici în condiţii mai modeste - 
protestă Hacker, docherul şomer. Sergentul îl domoli însă şi pe el 
cu câteva vorbe deloc căutate. 

Cel mai neliniştit însă era armatorul Vangold. Îl aborda desperat 
pe căpitan: 

— Soţia mea, domnule, abia a ieşit la cumpărături... 

— Aici nu mai poate reveni. Nu poate trece prin Gordon. 

— Şi totuşi - insistă Vangold. O doamnă energică n-ar putea 
răzbi prin Gordonul de care ziceţi?... 

— Cu neputinţă, domnule. 

Răspunsul acesta îl linişti vizibil, Ceilalţi, obosiţi şi resemnaţi, 
tăcuseră şi ei. 

Atunci se auzi vocea de stentor a lui Wolfgang: 

— Putem fi de acord că suntem într-o situaţie palpitantă, dar m- 
aş bucura ca oaspeţii Grand Hotelului să păstreze o frumoasă 
amintire de la tropice. 


VI 


Întorcându-se în cameră, Maud crezu în prima clipă că 
necunoscutul în pijama plecase de-acolo între timp. Cu atât mai 
mare-i fu necazul când din spatele draperiei apăru chipul voios al 
necunoscutului obraznic care o întrebă: 

— Ce mai faceţi? 

Pe coridor se auziră din nou paşi şi voci apropiindu-se. 

— De ce n-ai plecat când toată lumea era coborâtă la recepţie? 

— N-am îndrăznit să fac niciun pas fără instrucţiunile 

dumneavoastră. 

— Prostii! 

— De altfel, nici nu se poate spune c-ar fi fost toată lumea-n hol. 

— Cum aşa? 

— De pildă, nu putea fi acolo nici individul care v-a adus această 
scrisoare... Şi arătă spre măsuţa pe care era plicul. 

Fata încremeni. 

— A fost cineva pe-aici în lipsa mea? 

— Şi încă cum... 

Maud desfăcu plicul, citi scrisoarea. — Apoi o puse pe scrumieră 
şi-i aprinse marginea cu un chibrit. O privi atent până se prefăcu în 
scrum. 

— Sper că n-aţi primit o veste proastă! — exclamă necunoscutul 
bine dispus. 

— Fără să vrei, dumneata ai fost martorul unei discuţii din care, 
cu toată strădania mea, ai auzit câteva frânturi... 

— Vă asigur că nu mai mult de... 

— Ascultă-mă, te rog!... Nu ştiu ce fel de om eşti, dar impresia 
mea este că ai un suflet bun. Datorită mie te-ai salvat dintr-o 
împrejurare pesemne primejdioasă, îmi poţi întoarce acest bine 
dacă, după plecarea mea de-aici, nu te vei interesa de persoana 
mea. 

— Nu vă faceţi griji - o linişti tânărul - carantina oricum ţine 
câteva săptămâni, aşa c-o să avem tot timpul să cădem la 
învoială... 

— l-auzi! Doar nu-ţi închipui c-o să stai aici pe toată durata 
carantinei? 

— Dar unde să mă duc? 

— Ce ştiu eu?... Dacă n-ai motive să te ascunzi de ochii lumii, n- 
ai decât să-ţi închiriezi o cameră. 

— Ba am, fiindcă taică-meu vrea să mă-nsoare. Avusesem de 
gând să vâslesc până pe Insula Bali, unde un prieten care locuieşte 
chiar pe țărm mi-ar fi dat nişte haine. 

— Dar unde-ţi sunt hainele? 

— Le-a pus bătrânul sub cheie, să nu pot evada. Azi dimineaţă 
trebuia să aibă loc cununia şi atunci mi-ar fi dat fracul. Astă- 
noapte însă am fugit pe fereastră şi-am pornit spre Bali în pijama. 
Furtuna m-a împins spre ştrandul hotelului, aşa că până la urmă 
am ajuns aici. De-atunci sunt pus sub urmărire. 

Maud se însenină un pic la auzul acestei întâmplări hazlii şi îi 
răspunse ceva mai prietenos: 

— Aşa ceva sau e prea trist, sau prea comic; depinde cum o 
luăm, dar împacă-te cu situaţia asta; carantina te va sili să te dai 
bătut. Nu poţi sta săptămâni întregi ascuns, îmbrăcat într-o 
pijama... 

— Dar ce să-i zic recepţionerului dacă mă-ntreabă cum am ajuns 
aici îmbrăcat aşa de subţire? 

— inventează o aventură galantă sau ce crezi dumneata de 
cuviinţă... 

— Bine. Plec. Vă mulţumesc pentru primirea deloc amabilă pe 
care mi-aţi făcut-o... Că nu m-aţi servit măcar cu o îmbucătură... 

Câteva clipe tăcură amândoi. Bărbatul privi scrisoarea 
carbonizată din scrumieră. 

— M-aş bucura s-aveţi încredere în mine - urmă el. Am senzaţia 
că sunteţi într-o încurcătură teribilă, iar pantofii de lac cu care aţi 
vorbit nu prea sunt hotărâți să vă ajute. 

Maud privi în gol necăjită. 

— Nu, spuse ea posomorâtă. Îmi pare rău. Nu mă poţi ajuta... 

— Şi dacă vă arestează? 

— Poftim? Cum... de unde ai scos-o şi pe asta?... 

— Nu mă ţin de blufuri. Am auzit că voiaţi să fugiţi diseară, cu 
avionul. Prin urmare sunteţi căutată de poliţie... Cum carantina vă 
va obliga să rămâneţi aici, se prea poate să pună mâna pe 
dumneavoastră... 

— Dar ce te face să crezi că-s urmărită de poliţie? 

— Mi-e limpede din faptul că... 

Se auziră bătăi în uşă. 

— Cine-i? 

— Poliţia... 


VII 


Necunoscutul în pijama se strecură grăbit sub pat. 

— Intră! — strigă Maud bine dispusă. 

„Mamă! — îşi zise în sinea lui omul în pijama. Cât sânge rece! 
Aşa femeie mai zic şi eu.“ 

În câmpul lui vizual delimitat de picioarele patului apăru o 
pereche de pantofi cu, botul rotund. 

— Permiteţi-mi să mă prezint. Inspectorul-şef Elder. 

— Maud Borckman. Poftiţi, vă rog, luaţi loc. Pantofiorii trotteur 
făcură câţiva paşi. 

— vă mulţumesc - răspunseră pantofii cu bombeul rotund. lată 
despre ce este vorba: audiența clienţilor are loc în hol, însă dau şi 
eu o mână de ajutor la desfăşurarea procedurii. 

— De ce trebuie audiaţi clienţii în caz de carantină? 

Unul dintre pantofiorii cu cataramă dispăru. Pesemne Maud se 
aşezase picior peste picior. 

— Vai de mine - răspunseră cu o voce răguşită pantofii rotunjiţi. 
Dar nici nu-i vorba de carantină. Domnişoară Borckman, 
dumneavoastră nu ştiaţi că-n camera alăturată, la nr. 71, a fost 
comisă o crimă în timp ce clienţii se adunaseră în holul hotelului? 

„„.Perechea pantofiorului trotteur reveni pe pământ. De uimire îşi 
lăsase piciorul jos. 

— Cum aşa?... Cine-i victima? 

— Doctorul Ranke. 

— Cum e posibil?... Totul e atât de... Ciudat... Vă rog să nu vă 
supăraţi că eu sunt cea care vă întreb... 

— vă-nţeleg perfect, domnişoară Borckman. Doctorul Ranke a 
fost găsit înjunghiat... Camera 70 e goală. Camera 72, unde staţi 
dumneavoastră, e singura care se învecinează cu ea. Aici, pe colţ, 
nu mai sunt alte camere... Aici s-au ars nişte hârtii... 

— Da, am primit o scrisoare în legătură cu nişte neplăceri şi am 
preferat s-o distrug. 

„Ce sânge rece... Doamne! Ce sânge rece!...“ - îşi zise omul în 
pijama. 

— Hotelul are poştă pneumatică? — întrebă inspectorul-şef. 

— Nu ştiu. Ştiu doar că scrisoarea mi-a adus-o poşta. 

— Interesant... Carantina a fost decretată înainte de sosirea 
poştei... 

Tăcere apăsătoare. 

— Nu mai înţeleg. Nimic - răspunse Maud drăgălaş - era aici pe 
masa mea. Poate-o fi venit cu poşta de ieri. 

— Probabil. Câteva  formalităţi, dacă-mi permiteţi. Numele 
dumneavoastră? 

— Maud Borckman. 

— Data naşterii? 

— 1919. 

— Locul? 

Tăcere. 

— ... la Acinsk... în Rusia. 

— În Siberia, nu? 

— Da. 

— Domiciliul stabil? 

— În Surabaya. Lucrez la institutul naţional de chimie. Sunt 
asistenta profesorului Decker... 

— Da? Sunt un mare admirator al acestui savant genial. 
Domnişoara este acum în concediu? 

Tăcere. 

— Nu. Am demisionat. 

Această afirmaţie îi lăsă lui Felix van der Gullen, obraznicului 
necunoscut de sub pat, un gust amar. E ceva putred în afacerea 
asta. Ceva nu-i deloc în regulă cu această femeie frumoasă. E 
limpede ca lumina zilei că minte. Hm, oricum am privi lucrurile, e 
ceva putred aici. 

Bombeurile rotunjite răguşiseră şi păreau să fie însă mult mai 
dispuse să creadă spusele fetei. Aproape că nici nu observaseră 
tulburarea pantofiorilor cu cataramă. 

— Ei - încercară ei s-o liniştească pe fată -, nu îndeplinim decât 
nişte formalităţi şi dacă întrebările vi se par neplăcute, n-aveţi 
decât să nu răspundeţi, domnişoară, din punctul nostru de vedere 
un singur lucru este important. Nu există niciun fel de dubii în 
privinţa faptului că această crimă a fost comisă în timp ce în holul 
hotelului se citeau ordinele privitoare la carantină. Doctorul fusese 
văzut ceva mai devreme iar după vreo cincisprezece minute era 
deja mort. Pe noi ne interesează doar să stabilim unde se aflau 
clienţii hotelului în acest sfert de oră. 

Tăcere. Unul dintre pantofiori a dispărut din nou. Vasăzică Maud 
şi-a găsit stăpânirea de sine. 

— Înţeleg - zise cu vocea ei cristalină pe un ton nepăsător, 
aproape senin. 

— Vedeţi ce simplă-i procedura. Aşa că fiţi amabilă şi spuneţi-mi, 
domnişoară: unde v-aţi aflat în timp ce se anunţa decretarea 
carantinei? 

— Aici. În cameră. 

Sub pat, omului în pijama i se tăie respiraţia. Poftim? Cum vine 
asta? 

— Deci asta am lămurit-o. Detectivul a bătut, de bună seamă, şi 
la uşa dumneavoastră, cu rugămintea să veniţi în hol. 

— Da. 

— Aţi avut totuşi vreun motiv să rămâneţi aici? 

— Nu neapărat. Am văzut pe fereastră soldaţii care puneau 
gardul din sârmă ghimpată, trăiesc de cincisprezece ani în Java, 
mi-am dat seama ce se-ntâmplă şi- nu mă dau în vânt după 

asemenea proceduri. 

— Ah! înţeleg! E clar! — încuviinţă inspectorul-şef. Clienţii unui 
hotel de lux nu-şi bat capul cu nişte formalităţi. 

— Din păcate n-avem cum şti dinainte că prezenţa, într-un 
anumit loc ne-ar putea fi de folos mai târziu. 

— Desigur, desigur - admise inspectorul-şef, săritor ca un frizer. 
Eu însă, slavă domnului, am o practică îndelungată şi ştiu că o 
carantină neaşteptată poate avea adesea urmări tragice. Primele 
momente de panică au fost nu o dată speculate de criminali, de 
hoţi de hotel, aşa că mi-i notez întotdeauna pe participanţii la 
decretarea unei carantine. 

— Da? Asta e o idee grozavă. 

— Vă mulţumesc, sunteţi foarte amabilă. Dacă-mi îngăduiţi. V-aş 
mai pune o întrebare. De rutină, dar care poate simplifica lucrurile. 
Aveaţi cumva vreun vizitator în cameră când v-a bătut detectivul 
la uşă? în cazul unui martor putem stabili mai uşor alibiul. 

Urmă o pauză foarte scurtă. Şi sfârâitul unui chibrit aprins. 

— Nu. La mine n-a fost nimeni. 

— Aha! Bine că mi-aţi spus asta, să ştiu... Aiuriţi mai sunt liftierii 
ăştia. Unul dintre ei susţine că l-ar fi văzut pe prinţul Sergius la 
capătul coridorului şi i se pare că ar fi ieşit din camera 
dumneavoastră... Ce aiureală, fireşte, băieţii ăştia îndrugă verzi şi 
uscate doar ca să facă pe grozavii... 

— Ba da, prinţul a trecut pe la mine. Cu vreo zece minute 
înainte de anunţarea carantinei. Dar când detectivul a bătut la 
uşă, nu mai era aici. Mi-a zis că are treabă în camera de vizavi, cu 
domnul Vangold care-l cunoaşte bine, şi probabil că acesta deja 
coborâse. Cred că de-acolo ieşise când a fost văzut de către liftier. 
A treia cameră de aici de pe colţ, nr. 70, ea lui Vangold. 

— Da, ştiu. Liftierul mi-a zis că şi de-acolo ar fi putut ieşi prinţul, 
dar nu mi-a venit să cred una ca asta. Dar dacă ziceţi că nu de-aici 
a ieşit, nu-mi rămâne decât să-i cred. 

— Nu putea ieşi decât din camera nr. 70, de la Vangold. 

— Curios. Tocmai acolo-i locul crimei. 


VIII 


Urmă o tăcere îndelungată, glacială. Sub pat, un domn simţea 
un nod în gât. 
— Bine, dar... — se auzi într-un târziu vocea femeii - ziceaţi că... 

doctorul Ranke a fost ucis în camera 71... 

— Am zis eu aşa ceva?... M-am înşelat, pesemne. Totul s-a 
petrecut. În camera 70, a domnului Vangold. Dumneavoastră staţi 
la 72, iar camera 71 este liberă. 

Urâtă capcană. În atmosferă îşi făcu loc o încordare chinuitoare. 

Scârţâitul unui scaun... 

— Mda - ziseră prietenos pantofii cu bombeuri rotunde - cred că 
formalităţile au luat sfârşit. Tare bine mai e să te ştii scăpat de-aşa 
ceva... lertaţi-mă că v-am deranjat. 

— Vai, da’ se poate - se aude iar scârţâitul scaunului. Subliniez, 
după ce a ieşit de aici nu l-am mai văzut pe prinţ... Faptul că putea 
ieşi de la Vangold este doar o presupunere... 

— Fireşte. Nici n-o să consemnăm asta... Numele unui 
gentleman atât de distins nu poate fi câtuşi de puţin legat de un 
asemenea caz. 

— Sunt întru totul de acord cu dumneavoastră. 

— Mă bucur că gândim la fel. Îl admir nespus de mult pe prinţ, 
iar amicul meu, lordul Shilling, guvernatorul insulei Tonga, pe care 
l-am îndatorat în câteva rânduri, mi-a promis azi dimineaţă că-i voi 
fi prezentat la prânz. Păcat că a apărut carantina asta. 

— Dar... dumneavoastră nu pentru instituirea carantinei aţi sosit 
aici? 

— A, nici vorbă. Am venit pentru alte investigaţii, iar carantina 
m-a surprins şi pe mine aici. 

— Doar n-a mai fost comisă... o altă crimă... în hotel? 

— În hotel, nu. Urmele paşilor celui mai ticălos răufăcător al 
arhipelagului m-au purtat însă încoace. Este vorba de cel pe care 
lumea interlopă îl numeşte „Teroarea Javei“. Ucide şi jefuieşte fără 
pic de milă. Şi are o înfăţişare plăcută, înşelătoare. S-a topit în 
grădina hotelului. Dacă aş avea certitudinea că se ascunde undeva 
pe-aproape nu mi-aş bate capul să aflu cine-i ucigaşul doctorului... 
De altfel, am găsit lângă cadavrul acestuia un nasture alb din os. 
Aduce cât se poate de bine cu un nasture de pijama... Nu-i aşa? 

— Pe hainele bărbăteşti nu se cos nasturi albi... 

— Pe cele de stradă, nu. Pe o pijama însă, da, iar individul mi-a 
tulit-o de sub nas tocmai în pijama; n-ar fi exclus să-şi fi căutat 
scăparea în altă parte. Ar fi culmea norocului să mi-l ofere 
carantina pe tavă. 

Pantofii cu botul rotund îşi apropiară călcâiele, semn că stăpânul 
lor se înclină politicos, gata de plecare... 

Scârţâitul uşii... 

— Încântată... — zise Maud. 

— În caz că aveţi să-mi comunicaţi ceva, domnişoară, vă puteţi 
bizui pe mine. Nu sunt un copoi lipsit de suflet... 

Uşa se-nchise. Maud nici nu se-ntoarse bine, că omul în pijama 
se şi aşezase în fotoliu cu o ţigară în mână. 


IX 


Maud îl privi cu asprime, fără un cuvânt. 

— Poftim? — spuse tânărul şi, neprimind nici un răspuns, 
recunoscu: Mi-a zis-o, ce mai... Ce părere aveţi, după cele 
întâmplate, despre „Teroarea Javei“? 

Maud îl întrebă încet, fără reproş în glas: 

— Dumneata eşti ucigaşul doctorului Ranke? 

— Daţi-mi voie să vă pun mai întâi o întrebare. 

— Poftim - răspunse fata. 

— Dumneavoastră sunteţi ucigaşa doctorului Rartke? 

— Te previn că şi răbdarea mea are o limită. Sunt în joc interese 
mai presus de protejarea dumitale de dragul unor aparente. 

— Aveţi dreptate. Acum mă protejaţi în temeiul contraserviciului. 
Deoarece eu ştiu că nu eraţi singură atunci când detectivul v-a 
bătut la uşă ca să anunţe carantina. Mai ştiu că nu eraţi în cameră 
când s-a comis crima şi ştiu şi faptul că prinţul Sergius n-a plecat 
de-aici înainte de sosirea detectivului. Unde v-aţi aflat în cele 
cincisprezece minute care s-au scurs de la plecarea 
dumneavoastră din cameră? Fiindcă n-aţi fost nici în hol nici în 
cameră. lar asta este valabil şi pentru prinţ. 

— Am pornit spre recepţie, dar m-am întors din drum... 

— Aşa, vasăzică... De ce nu i-aţi spus asta şi inspectorului? 

Femeia îşi ieşi din fire: 

— Dumneata îndrăzneşti să-mi pui mie întrebări? Dumneata, 
care-n gura unui inspector-şef de poliţie eşti cel mai mare tâlhar al 
continentului, dumneata, care ai fugit de ştreang în pijama... 

— Dacă era după mine, mai bine fugeam cu avionul la 
Singapore! 

Punct ochit, punct lovit. Maud păli şi tăcu. Tânărul se ridică din 
fotoliu. 

— Vă rog... — urmă el cu blândeţe-n glas -, haideţi să facem 
pace sau, dacă vă convine, să încheiem o alianţă... 

— Cu dumneata? În aceste împrejurări nefaste nu te pot da pe 

mâna poliţiei, dar nici n-o să mă cobor până la alianţa cu o 
canalie... Te-nşeli de crezi că suntem făcuţi din acelaşi aluat... 

— Atunci, haideţi să cădem la învoială. Amândoi ne ţinem gura, 
nu spunem nimănui nimic din ceea ce am aflat unul despre 
celălalt. 

— Dumneata l-ai omorât?... — întrebă fata îngrozită, în şoaptă - 
spune-mi... eu oricum... n-o să te... denunţ... 

Băiatul chibzui o clipă. Maud se apropie de el şi privirea îi 
încremeni pe pijamaua de mătase. 

Tânărul îi urmări involuntar privirea. 

Pijamaua avea un nasture alb din os lipsă. 


X 


— Vasăzică... dumneata eşti făptaşul Te rog... dacă ţii la ceva pe 
lumea asta... spune-mi... te implor! 

Tânărul o privi. Dădu încet din cap: 

— Eu... 

Maud oftă uşurată, 

— Şi de ce? 

— M-a recunoscut... Pe vremuri am dat o spargere în Batavia 
într-un loc unde doctorul Ranke tocmai se afla-n ospeţie. Mi-au dat 
de urmă. La proces ne-am reîntâlnit, a avut prilejul să-şi 
întipărească-n minte chipul meu. Când să ies de-aici, ne-am 
întâlnit nas în nas. Întotdeauna umblu cu stiletul la mine, a fost de 
ajuns o împunsătură şi... gata. 

Maud se uită cu groază la bărbatul simpatic din faţa ei, care 
avea o privire atât de binevoitoare... Un asasin de ultimă speţă! Işi 
povesteşte fărădelegea ca şi cum ar spune o glumă. Nici ea nu-şi 
dădea seama de ce o doare într-atâta. In loc să se bucure că n-a 
fost Sergius... 

— Ai ucis?... Ai putut omori cu sânge rece un om? 

— Unul în plus sau în minus... ce contează! 

— leşi... te rog... Piei de-aici în clipa asta... 

Afară se-nsera. Grădina se umpluse de vilegiaturişti. Aceştia se 
împăcaseră cu gândul carantinei, acum stăteau la poveşti cu 
santinelele de peste gardul de sârmă ghimpată. Doar un 
detaşament de ipohondri, în frunte cu doamna Villiers (soţia 
redactorului-şef din Singapore), zăcea aproape leşinat în camere, 
căutându-şi simptomele ciumei. Din jumătate-n jumătate de ceas 

un boy îl anunţa pe Markheit cu un ton teatral, dar totuşi oficial, că 
minutele clientului cutare sunt numărate. 

Sezonul era pe terminate, în amurg fuioarele de pâclă se 
depănau dinspre mare, făcând să lucească onctuos frunzele 
palmierilor,  potirele deschise ale  hibiscuşilor şi orhideelor 
colorate... Vestitoarele musonului de nord-vest purtau odată cu 
briza fierbinte, irespirabilă, şi duhoarea rădăcinilor putrezite ale 
copacilor de pe țărm. 

Deocamdată, infernul care va lua locul acestui paradis tropical 
odată cu sosirea impetuosului muson se face simţit doar la ceasul 
moleşitor al fluxului. Mult nu mai e, câteva zile, poate doar câteva 
ore, nu se ştie, fiindcă aici anotimpurile se succed brusc, şi vor 
avea parte doar de-o vreme nenorocită. Soarele se cufundă în 
mare, învăluind în penumbră camera în care doi oameni prinşi în 
cursă stau faţă-n faţă tăcuţi, nemişcaţi. 

— Acum cred c-ar fi momentul - zice bărbatul în pijama, luând 
un săpun şi un prosop de pe lavoarul din cameră. Uitaţi-vă, vă rog, 
dacă pe-afară e aerul curat. 

Maud crapă uşa. 

— Acum - îi şopteşte grăbită. 

— lertaţi-mă că ne-a fost dat să ne-ntâlnim - zice tânărul înainte 
de a porni pe coridor cu pasul firesc al unui client obişnuit. 

...Maud închide ochii, rămâne cu spatele proptit de uşă. 

„Doamne...“ Este primul cuvânt care-i vine în minte. 

După care din decolteul rochiei scoate o dantelă din acelea care 
se găsesc pe măsuţele din toate camerele hotelului, o 
despătureşte şi din ea cade un mic stilet însângerat, cu mâner 
metalic... 


XI 


Felix o zbughi pe coridor cu prosopul sub braţ şi săpuniera în 
mână. La sfârşitul sezonului, personalul hotelului fusese redus la 
jumătate. Acum abia mai făcea faţă cerinţelor, deoarece, în afara 
oficialităților, în restaurant, în bar şi în hol erau o mulţime de 
consumatori din afară care trebuiau să fie şi ei cazaţi. În plin 
sezon, boy-ii şi cameristele mişunau prin tot hotelul. Dar odată cu 
sosirea celui mai punctual client - musonul - numărul personalului 
scade, iar clientela din înalta societate dispare fără urmă. 

Beleaua cea mai mare pe capul personalului hotelier era, 

hotărât lucru, grupul de turişti sosit cu autocarul, venit aici să ia 
doar prânzul, urmat de întoarcerea pe înserate la Surabaya. Grup 
în care se distingeau sfinţia sa Paul Sorgette, uriaşul misionar 
iezuit nins de ani, baronul Culson şi marele Jenkins, regele 
zaharicalelor şi câştigătorul mai multor regate de yachting... 

Directorul Wolfgang are să se căpătuiască, nu glumă, fiindcă 
oaspeţii de vază ai Grand Hotelului nu se vor mulţumi cu meniurile 
stas şi camerele cele mai ieftine, ci îşi vor petrece următoarele trei 
săptămâni trăind pe picior mare. E rost de încasări ca-n basme. 

În schimb Felix, „Teroarea Javei“, care zoreşte fără nici o ţintă 
îmbrăcat în pijama, cu săpunul în mână, se bucură nespus de 
liniştea coridoarelor pustii în lipsa personalului hotelier. La o adică, 
s-ar descurca, clientela hotelului a sporit brusc: cui să-i pară 
suspect omul în pijama, zorind cu un săpun în mână? 

În cale îi iese un pici de culoare, are o şapcă aurie pe cap. 
Pesemne liftierul. Asta şi-ar mai putea aduce aminte de cei pe care 
i-a dus cu liftul. 

Aşa că se opreşte. 

— Cât ai ceasul, băiete? — îi strigă Felix într-o doară şi-n glumă 
îi face vânt cu prosopul. 

— Şase trecute, mynheer. 

— Thank you! Şi întinde pasul fredonând un cântecel. Deschide 
grăbit o uşă pe care scrie „loaletă“ 

„„N-ar strica să facă odată ceva, că ori moare de foame, ori 
dacă mai tropăie mult, făcând pe indiferentul, cu prosopul în mână 
- îşi dă sufletul ca un maratonist ajuns la epuizare. 

Se-aude zumzăitul liftului. 

Aha! în sfârşit, a coborât şi michiduţă ăla la parter, lese... Se 
uită prudent în jur... N-ar avea nevoie decât de nişte haine. Dar de 
unde să le ia? Na, că acum se deschide chiar uşa de vizavi. 

O ia din loc cu forţe proaspete, fluturându-şi prosopul şi dă 
colţul. Urcă pe trepte până la etaj şi se opreşte cu sufletul la gură. 

Îl vede venind spre el pe blestematul ăla negricios. Şi culmea, 
liftul lâncezeşte aici la etaj. Mare minune. 

Felix porneşte din nou cu limba de-un cot. Aşa nu mai merge! 
Abia-l mai ţin picioarele. Merge până la capătul culoarului şi iată-l 
ajuns în faţa altei toalete. 

Hopa! E încuiată. Ce-i de făcut? 

Vizavi se deschide o uşă, dar când s-o tulească observă că o 
mână lasă-n prag o pereche de pantofi uriaşi. Apoi închide uşa... 

Deasupra pantofilor, pe un umeraş, atârnă în dezordine nişte 

haine. 

Fie ce-o fi!... Asta oricum o să doarmă până mâine dimineaţă... 
Ce-i trebuie lui hainele până atunci? Mai bine le ia Felix! Astfel 
îmbrăcat, o să poată cobori în hol, la restaurant! Să mănânce! 

După aceea o să aducă hainele înapoi. La camera 66. Nu-i 
rămâne decât să ţină minte numărul. Haide! N-are de ales! 

Luă hainele de pe umeraş şi porni grăbit. In urma lui se auzi 
zumzăitul liftului. Hai odată, că iar apare piciul ăla afurisit Dădu 
colţul şi zări o scară metalică ale cărei trepte coborau în spirală 
dintr-o firidă în perete. Din tavan atârna inscripţia: 


NU PENTRU ONOR CLIENTELA 


Înseamnă că e numai bună pentru el. El nu e onor clientelă. 
Urcă în grabă câteva trepte şi se aşeză cu hainele în poală, abia 
răsuflând. 

— Hei, Martiiin! — se auzi de undeva de jos o voce antipatică, 
ascuţită şi prelungă de femeie. 

— Ei! — strigă înciudat tânărul. Ce-i? 

— Tu eşti? 

— D-apăi cine? 

Duduia cu pricina se potoli. De jos din adânc se auzi un 
zăngănit. Să fi fost la parter sau subsol. 

Cine o mai fi fost şi Martin ăsta cu care-l confundă? 

Şi-acum, la treabă! „Simţea că leşină de foame îşi lepădă 
papucii din picioare. 

— Martiiin! 

Vasăzică nu se dă bătută. 

— Ei!! 

— N-ai plecat? 

— Ba da! Dar se poate să mă-ntorc acuşica! — îi răspunse el 
mânios. 

— Te ţii de glume, măăăi! 

Ce caligrafic vorbeşte! Nu-i mai răspunse. Rămaas desculţ, 
începu să se-mbrace. 

— Măi Maartiiin!... 

Lua-l-ar dracu' pe Martin ăsta. 

— Ce-i? 

— Adu cu tine cheia, când cobori. Nu puot să mai merg după ea. 
Vezi, îi la mine-n cameră. 

la uite cum urlă bestia! 

— Bine. Las' că ţi-o aduc... Altceva nu-ţi mai trebuie? 

— Puoţi să-mi aduci peşte afumat... Aruncă totu-n spălătorie... 
Da' bagă de seamă! Când primeşti cearşafurile, pune pi scară 
murdaaarele. 

Işi trase pantalonii. O idee prea largi. Cam aşa se poartă bărbaţii 
demodaţi. Haina îi cădea până la genunchi. O fi un frac! La tropice 
e o raritate. Işi împături pijamaua şi o puse pe scară. Tot nu umblă 
nimeni pe aici. 

— Maaatrtin... Maaartin... 

Asta scoală tot hotelul! 

— Ce mai vrei? 

— Bagă di seamă! N-ai voie să fii văzut când mi le-arunci în 
spălătorie!! 

— Bine! Am eu grijă de-asta. 

— Şi te aştept şi mâine, Maaartiin! 

— Ce bine-o să fie! 

Lua-l-ar toţi dracii pe Martin ăsta cu femeia lui cu tot. De foame 
începuse să aibă amețeli. Cobori încet cele patru trepte care 
dădeau într-un coridor. 

— Maaartiiin! 

Veni-ţi-ar rău! Rămase nemişcat şi nu mai răspunse. 

— Tu n-auzi, Martiiin? N-ar strica să-mi arunci... 

„Ce te-aş mai arunca pe tine, ştiu eu unde“ - îşi spuse-n sinea 
lui. 

— Să-mi arunci, Maaartiin, şiragul de corali... îl găseşti lângă 
oglindă... da' vezi să nu răstorni vaza... 

Tăcere. Jos-se auzi o uşă trântită. A plecat satana asta... Privi în 
jur prudent. Işi trase grăbit capul. Lângă lift iar stătea piciul cel 
negru, ronţăia un pai, scuipând în răstimpuri bucăţelele 
mestecate. 

La urma urmei putea cobori şi pe scara în spirală. Femeia cea 
gălăgioasă fusese undeva jos de tot, iar acum plecase. 

Porni încetişor pe scara de fier. Ajunse la etajul al doilea. Privi în 
jos. In întuneric, sub culoarul de la parter, pe pământ cădea o pată 
de lumină... De-aici trebuie că se auzise vocea. 

Ar fi trebuit să-şi schimbe înfăţişarea... Ce uşor se face aşa ceva 
în romane şi cât de greu în viaţă... La primul etaj se auziră 
crâmpeie de discuţie. Se opri. O dată cu apropierea vocilor se 
auzea tot mai tare un zăngănit. O sabie?... Aha. Căpitanul de 
poliţie... 

— Audierile n-au dus la niciun rezultat. Toată lumea are alibi. lar 

cei care s-au aflat în momentul acela în camerele lor sunt mai 
presus de orice bănuială. 

In urma poliţiştilor păşea inspectorul Elder. 

— După părerea mea, toţi sunt suspecți câtă vreme n-au un alibi 
- interveni el. 

Căpitanul se-ntoarse şi-i privi cu răceală. 

— Nu mi-ar plăcea, domnule Elder, să vă ocupați de acest caz. 
Grand Hotelul necesită un tratament special. O cât de mică lipsă 
de tact sau un scandal pot avea aici urmări imprevizibile, 

— Pentru nimic în lume nu vreau să m-amestec în treaba 
dumneavoastră. Ar fi şi de prisos, din moment ce ancheta o 
conduceţi dumneavoastră, domnule căpitan. Mai curând înclin să 
cred că voi fi nevoit să vă cer ajutorul... 

Îl priviră cu oarecare suspiciune. În pofida tinereţii sale, 
inspectorul-şef Elder se bucura în colonii de o popularitate ca-n 
filme. Şi asta doar datorită norocului şi manierelor sale elegante, 
era de părere căpitanul. Colegii nu-i puteau ierta faptul că era 
întotdeauna preferat unor funcţionari superiori din poliţie şi că lui i 
se încredinţau cele mai importante delicte şi cele mai delicate 
afaceri cu substrat politic. 

— Dacă vă putem fi cu ceva de folos, spuneţi-ne - îi răspunse 
căpitanul. Chiar dacă nu cunosc natura cazului de care vă ocupați. 

— Dacă nu reuşesc s-o scot nicicum la capăt şi, din păcate, se 
pare că asta mă aşteaptă, o să vă cer ajutorul. De la o vreme m-a 
cam părăsit norocul... 

— De cercetările dumneavoastră ţinea şi audierea lui Maud 
Borckman? — îl întreabă unul dintre poliţişti. 

— Vă previn, inspectore Elder, că dacă vă amestecați 
neautorizat în cazul încredinţat echipei mele de investigaţie... 

— Dar nu vă faceţi probleme, pe Maud Borckman am chestionat- 
o, într-adevăr, în cazul meu. Caut un om care a pătruns în grădina 
hotelului şi e posibil să fi intrat într-o cameră... De aceea am 
audiat câţiva clienţi, iar de-acum nu mă mai interesează nimic. Mă 
duc la culcare. Noapte bună. 

— Şarlatanul... — spuse unul dintre ofiţeri după ce Elder se 
retrase în camera lui. Parcă ar fi un vraci. Este un mare maestru al 
aparenţelor. Nici nu-i de mirare că munca onestă nu e niciodată 
apreciată aşa cum sunt trucurile unui iluzionist. 

— Domnilor - spuse căpitanul - detectivul Sedlintz preia 
serviciul. Să acţioneze cu toată discreţia. Mâine rămâne de văzut 
cine ar fi avut interesul să-l lichideze pe doctorul Ranke. 

— Şi - interveni un alt poliţist - să căutăm pumnalul, fiindcă 
ucigaşul l-a luat de la locul crimei. Unde-i pumnalul o să găsim şi 
ucigaşul. 

— Aşa-i. Să fie controlate toate posturile şi nu uita, Sedlintz, cât 
mai mult tact cu putinţă. Fii cu ochii-n patru... Cu Grand Hotelul nu 
e de joacă. Noapte bună. 

Zăngănit, uşi închise. Detectivii se duseră la culcare. 

„Teroarea Javei“, necunoscutul cel obraznic, îşi continuă drumul 
pe scara-n spirală. Scara aceasta nu era luminată. Ce porcărie să 
faci asemenea economie. Se pare că seara nu e folosită deloc. Pe 
Martin şi pe doamna cu pricina îi pasc primejdii de moarte, dacă 
tocmai aici şi-au găsit să-şi dea întâlnire. 

Acum trebuie să fie la parter. Sub el e subsolul hotelului. De- 
acolo se-aud voci şi-un zdrăngănit. Să fie camerele personalului 
hotelier? 

— Nu cumva să faci una ca asta - spuse cineva cu voce joasă. 

— N-o să fac nimic... Mi-e frică... Tot hotelul e împânzit de 
poliţişti... 

— Nu te teme... Poliţiştii s-au sculat deja. Aici nici n-or să vină... 
Vorbeşte-odată, că de nu... 

— Nu ştiu nimic... N-am văzut decât că miss Borckman a luat 
cuțitul cu ea... înfăşurat într-o dantelă. 

— Deci ea l-a omorât! 

Tânărul rămase năuc. Hotelul ăsta pare bântuit de stafii... Să 
coboare?... L-ar auzi la cea mai mică mişcare. Veniseră în subteran 
anume ca să stea de vorbă. Pe scara de serviciu... Şuşotesc 
pătimaş, li se-aude clar fiecare cuvânt. 

— Mâine să le spui asta detectivilor. 

— Nu... nu... atunci ar ieşi totul la iveală şi ajungem cu toţii la 


pârnaie... 
— Maaatrtiin... 
La naiba!... Să nu-i sperie. 
Tipii care  şuşoteau tresăriră speriaţi... Se auziră paşi 


îndepărtându-se... Tânărul nici nu îndrăzni să se clintească. 

— Maartin... n-ai de gând s-arunci odată peştele, coralii, cheia?! 
„„. Auzi, Martin? Tăcere. Femeia se depărtează bombănind. N-auzi, 
Maartiin... mânci sau bei, măgarule... ei, lasă... 

Subţire doamnă! Zău... — îşi zice tânărul. Putea şi Martin ăsta să 
găsească ceva mai de soi. 

leşi pe coridorul de la parter. Ceva în orice caz nu era-n regulă 
cu fata aceea. Dacă pumnalul era într-adevăr la ea, iar indivizii ăia 

chiar o denunţau, s-a zis cu ea.. Trebuie să facă ceva... 

Mai întâi însă o să-şi umple stomacul... Dar de ce-o fi aici aşa 
beznă? 

Se loveşte de ceva. De-o masă. Dintr-o parte se strecoară o 
lumină chioară. Se zăresc mese goale. E de jale. Vasăzică ăsta-i 
restaurantul şi se pare că e trecut de ora închiderii. Dar de undeva 
răzbat până la urechile lui nişte acorduri de jazz... 

Trebuie să fie barul, care la Grand Hotel are şi un ro- tisor. Azi n- 
o fi multă lume acolo. Nu contează. Bine că au bucătărie a'ntâia. 

lese tacticos în holul hotelului. Nici aici nu e risipă de lumină. 
Holul este pe cât de uriaş pe-atât de pustiu, dar recepţionerul 
citeşte ceva la lumina unei veioze. Îşi aduce aminte că n-are 
cravată. Un guler de pijama la tropice mai treacă-meargă. Dar 
numai cu cravată. Pe-o masă vede o „punka“. Un mic ventilator cu 
nişte panglici lungi, de mătase. Când ventilatorul funcţionează, 
panglicile flutură orizontal. Smulge o panglică şi şi-o leagă cu 
fundă la gât. Aduce cu ţinuta desuetă a unui artist, dar în fond, 
fiecare se-mbracă cum vrea. 

lată-l pornind liniştit spre bar. Recepţionerul îşi ridică privirea 
dar, văzând că oaspetele nu se-ndreaptă spre el, îşi vede mai 
departe de citit. 

Sălbăticiunea hăituită, pe numele său Felix, pătrunde în aşa- 
numitul grill care se deschide din hol. 

Lumini albastre. Tangouri nemaipomenite şi... barul plin ochi. Pe 
parchetul de sticlă iluminat de dedesubt mare freamăt, vânzoleală, 
amestec  de-arome de țigarete fine şi mâncăruri alese... 
Acordeonul plânge. Conversaţii în surdină, zăngănit de pahare şi 
farfurii. Acum s-a aprins reflectorul roşu... Un hohot de râs repede 
înăbuşit, răsună dragostea de viaţă a văduvei siciliene, fiindcă, cu 
o mişcare pripită, domnul Vangold a trimis drept în poala 
guvernatorului Shilling, aflat ceva mai departe, cleştii unui 
crustaceu. În semiîntuneric stau domni bine dispuşi, bijuterii 
superbe scapără ici-colo ca nişte licurici, iar pe parchetul inundat 
de-o lumină când verde, când violetă, foşnesc superbe rochii 
pariziene, confecționate dintr-un pumn de mătase... Din 
semiintuneric transpar umerii bronzaţi sau albi ca laptele, cu 
pielea netedă, braţele dezgolite ale femeilor, 

Felix păşeşte spre bar. Barmanul tamyl îl întâmpină zâmbind. 

— O cupă de şampanie cu gheaţă, cu cât mai multă gheaţă! — 
comandă necunoscutul înfometat, obraznic şi urmărit. 

Cât ai zice peşte, cupa cu şampanie răsări în faţa lui. lată şi 

cuburile de gheaţă servite cu o lingură din os, cad plescăind în 
şampanie. Blonda răpitoare care se apropie de el este o regizoare 
belgiană. Din cauza luminii discrete concentrate pe parchet, toţi 
cei din jur par umbre. Dar asta nu-l împiedică pe Felix să-şi dea 
seama că-n faţa lui stă o femeie, al naibii de zveltă. 

— Mă numesc Odette Dufleur. În seara asta sunteţi invitatul 
meu... 

— Dacă-i pe-aşa, cred c-o să ne mai vedem şi de-acum înainte. 

Puse jos paharul pe care tocmai se pregătea să-i ducă la gură. 
Deşi îi ardea gâtlejul după o gură de şampanie rece. 

— Dansaţi? îl întreabă Odette Dufleur. 

— Cum să nu, Îmi daţi voie? 

O luă de mână şi o conduse în lumina albăstrie a ringului de 
dans. 

— Dansaţi foarte bine - îi şopti la ureche regizoarea. 

— Ador muzica, doar de aceea e făcută. lar la asta contribuie şi 
faptul că am parte de-o parteneră atât de uşoară, graţioasă şi 
fermecătoare... Ce parfum  folosiţi?... aveţi părul atât de 
înmiresmat... Lantheric să fie? Nu, ăsta-i Chalimar! 

— Exact. Vă pricepeţi grozav la... într-o fracțiune de secundă, în 
lăcaşul atât de intim, locul întunericului îl ia o lumină orbitoare. 
Fiara hăituită o ia la braţ cu un gest delicat pe Odette şi porneşte 
spre şampania care-l aşteaptă. Apucă paharul zvelt. 

E curios faptul că aici după o repriză de dans nu se aplaudă. Ba 
s-ar zice că parcă i-a apucat muţenia pe toţi. Felix priveşte în jur, 
cu paharul în mână. 

Ce se-ntâmplă?! 

Oameni stau încremeniţi, toate privirile sunt aţintite asupra lui. 
Guriţa roşie a Odettei rămâne căscată, iar ea se uită îngrozită la 
Felix. 

Tânărul rămâne nemişcat, cu paharul în mână. Simte că s-a 
produs o catastrofă... în cele din urmă îşi descoperă imaginea în 
oglinda barului şi-i trec sloiuri pe şira spinării. 

În picioare, lângă bar, cu o cupă de şampanie în mână, se află 
un tânăr îmbrăcat în haina neagră, cu guler de catifea, a celui mai 
aspru ordin misionar. 

Da. Stătea sub privirile năucite ale oamenilor, îmbrăcat în haina 

neagră, tivită cu catifea, încheiată cu bumbi de piatră, ca unul care 
petrecuse cinci ani printre leproşi şi care se leapădă îngrozit de 
orice plăcere lumească. Cu o cupă de şampanie în mână. După ce 
tocmai dansase un tango!... 

De-aici o să iasă un scandal şi-o să se lase cu o arestare ce nu s- 
a mai văzut. 

Deodată ridică paharul şi vorbi răspicat: 

— Oameni buni! în acest lăcaş astăzi s-a arătat semnul 
deşertăciunii. Am hotărât să vin spre a vă fi mâna nevăzută de pe 
zidul palatului lui Nabucodonosor. Aduceţi-vă aminte că ciuma nu 
şovăie să scrie „mene, mene, tekel, ufarsin!“ printre coloane de 
marmură, draperii de mătase, carpete ţesute cu fir de aur, ca şi 
printre colibele celor mai sărmani pescari. Am venit aici ca să 
dansez cu voi, să petrec alături de voi, pentru ca măcar astfel s- 
auziţi şi voi cu urechile voastre surde, să vedeţi şi voi cu ochii 
voştri orbi moartea, acum când voi înălța acest potir păcătos... 

Ridică paharul cu şampanie sub privirile uluite ale celor din jur şi 
dădu cu el de pământ, măsurându-i cu privirea pe oamenii 
înspăimântaţrşi ieşi, nu înainte de-a adăuga: 

— lată de ce am comandat şampanie... Ca s-o nimicesc ca pe-o 
icoană a păcatelor lumeşti. 

Barmanul murmură cuprins de-o spaimă superstiţioasă: 

— Asta o pricep şi eu... Dar la ce i-o fi trebuit şi gheaţa?. 

Pătimaşul misionar nu-i răspunse, ci părăsi barul cu un mers 
apăsat. 

Prinţul Sergius, care împărțea un separeu cu Maud, îi spuse 
îngândurat: 

— Cât de excentrici pot fi unii... Anul trecut, la Singapore, un 
misionar a dat buzna pe scena unui teatru muzical şi a început să 
danseze cu balerinele... Monstruos spectacol... 

Maud nu răspunse nimic... 

Încet-încet peste bar se aşternu apăsarea deprimantă a 
episodului atât de neaşteptat. 

— A procedat în mod nepermis - spuse consilierul Markheit, care 
tocmai lua cina în compania doamnei Villiers, după ce constatase 
că aceasta nu suferă defel de ciumă. Are noroc că e misionar, 
altfel ar cădea sub incidenţa codului penal, pentru provocarea 

panicii pe un teritoriu aflat în carantină. 

— Cine mai era şi ăsta? — îl întrebă emoţionată văduva siciliană 
pe domnul Vangold, cu care, între timp, făcuse cunoştinţă cu totul 
întâmplător. Pe negustorul de cereale îl afectase în asemenea 
măsură despărţirea de nevastă-sa, încât în mâhnirea lui, fiind şi 
distrat pe deasupra, se aşezase din greşeală la masa signorei Relli, 
iar frumoasa văduvă îi îngăduise să-i ţină companie şi după 
lămurirea acestei mici neînţelegeri. 

După cină se mutaseră din restaurant în bar, să mai 
„Zăbovească“ niţel. 

— Un misionar - îi răspunse Vangold -, nici eu nu ştiu mai mult 
de-atât. 

— Peter! — îl strigă văduva pe ospătar. 

— La dispoziţia dumneavoastră, doamnă, 

— Cine este misionarul ăsta? 

— Nu ştiu, doamnă. Azi au sosit mulţi turişti - răspunse şi o luă 
din loc, fiindcă îl aşteptau mai multe note de plată. Şi-n capul 
directorului Wolfgang se-nvălmăşeau tot felul de gânduri legate de 
misionar. 

— Chiar aşa de mult vă preocupă misionarii? 

— Da. În tinereţe m-am îndrăgostit de un misionar. Din păcate, 
fără speranţă, părinţii nici n-ar fi consimţit la această căsătorie, iar 
bietul băiat s-a făcut misionar şi a plecat printre sălbatici. Mai 
târziu am avut parte de un soţ cumsecade, inteligent, care m-a 
iubit mult de tot, însă pe Cresson nu mi l-am putut şterge din 
inimă. De când sunt văduvă vin cu dragă inimă pe-aceste 
meleaguri unde-s mulţi misionari, unde... aşa de mulţi seamănă cu 
el... 

— Sperati să-i revedeţi într-o bună zi? — o întreabă domnul 
Vangold. 

— Sărmanul nu mai trăieşte. S-a jertfit pe altarul credinţei, iar 
eu mi-am îngropat o parte a averii moştenite în monumentul pe 
care i l-am ridicat în ţinutul lui natal. 

— l-aţi dus în patrie şi rămăşiţele pământeşti? întrebă 
impresionat domnul Vangold. 

— Nu - îi răspunse văduva glacial. lar după o scurtă pauză 
adăugă: L-au mâncat canibalii... 

De masa lor se apropia Lindner, cântăreţul de operă. 

— Nu-mi plac misionarii ăştia - spuse el, iar obrazul puhav, 
fălcos, i se bosumflă în chip copilăros. Abia începusem să mă simţ 
şi eu bine că iar trebuie să iau somnifere. 

— Ba nu luaţi nici un somnifer! — îi răspunse hotărâtă văduva. 
Aşezaţi-vă aici, lângă noi. Peter! Mai adu un Cinzano... signor 
Lindner... domnul Vangold... 

— Incântat - spuse negustorul de cereale ridicându-se de pe 
scaun. Am fost un mare admirator al vocii dumneavoastră de 
altădată. Incă din adolescenţă, pot, spune. Ce frumos l-aţi 
interpretat odinioară pe Lohengrin şi ce bărbat frumos eraţi! Ce 
vremuri... 

Şi oftă. Dar nu pricepu de ce se aşază marele artist atât de 
încruntat. 

— Hai să golim paharele dintr-o dată! — îi îndemna signora Relli 
şi înălţă paharul cu vermut rubiniu. Băură. Inclusiv Lindner, deşi îi 
cam pierise cheful. Văduva se sculă de la masă. 

— Scuzaţi-mă. 

Părăsi barul grăbită. 

— Simpatică doamnă - urmă Vangold şi turnă în pahare. Se 
simţea al naibii de bine. Nu era obişnuit cu băutura, iar... iar... 
această signora Relli chiar că-i o companie agreabilă... Pe vremuri 
aveaţi o voce fenomenală - se întoarse spre Lindner, vrând să fie 
amabil cu artistul de faimă mondială. Mare păcat, zău, că v-aţi 
pierdut vocea, Spuneţi-mi, e ireversibil? Cunosc un profesor de 
canto căruia coardele vocale i s-au limpezit în timp. Poate că şi 
dumneavoastră... 

— Exclus - i-o reteză Lindner, care pălise. Enervarea dăunează 
vocii, iar pe mine mă scot din sărite nătărăii care flecăresc prea 
mult. 

— Da? Şi eu am un magazioner căruia dacă-i spun: „Domnule 
Stuck, te rog adu-mi un“... 

— Văd că signora Relli nu se mai întoarce - spuse impacientat 
cântăreţul. 

— Aşa-i. Cred că-l caută pe misionarul care ne-a făcut cu ou şi 
cu oţet. 

...Domnul Vangold ghicise. leşind în hol, signora Relli îl căută cu 
privirea pe misionar. Acesta stătea la o măsuţă din hol de vorbă cu 
un ospătar. 

— Doresc să iau cina aici, nu vreau să mai intru în Sodoma aia - 
zicea Felix, trăgând cu coada ochiului la intrarea barului. 

— Vă servim şi aici, cu plăcere, dar să ştiţi că nu ne-a mai rămas 
decât o bucăţică de peşte slab pe care şi-a pus-o deoparte 
bucătăreasa, că ţine cură de slăbire. 

— Poftim? Cum e posibil aşa ceva într-un hotel de o asemenea 

categorie? 

— Îmi pare rău, dar nu ne aşteptam să avem printre oaspeţi şi 
misionari. Clienţii noştri sunt nişte păcătoşi care nici măcar azi, 
vinerea, nu ţin post şi n-avem decât mâncăruri care pe domnul 
misionar sunt convins că l-ar dezgusta: friptură de vacă, pulpă de 
pui în sos de curry, curcan în aspic şi alte bunătăţi. 

De obicei domnului misionar îi ploua în gură când auzea deo 
friptură de vacă la grătar şi, mai ales, de o pulpă de pui (cu sos de 
curry!), dar de data asta spuse răspicat: 

— Adu-mi bucăţica aia de peşte fiert... 

Rămase posomorât la masă şi-i venea să-şi smulgă părul de 
ciudă. 

— lertaţi-mă, părinte... sunt văduva Relli... 

În faţa lui se afla o femeie înaltă, trupeşă, bine făcută, cu 
trăsături ferme dar frumoase, cu o dantură superbă şi cu nişte ochi 
primejdios de sclipitori. 

— Nu-mi mai vin în fire după impresia pe care mi-aţi lăsat-o... 
adineauri aţi fost atât de înspăimântător şi de măreț... 

— Lupt împotriva păcatelor lumeşti - misionarul întoarse capul 
impacientat după chelner, fiindcă acum şi mâncarea de post i-ar fi 
picat grozav, numai de i-ar adu- ce-o odată! 

— Îmi trebuie cineva, un om cu care să pot discuta deschis. 
Dacă-mi puteţi acorda o jumătate de ceas, v-aş ruga să-mi 
ascultați păsul şi... 

— Deocamdată iau cina - remarcă el, zărindu-l pe chelnerul 
care-i aducea peştele. 

— Am nevoie! Am nevoie, în sfârşit, de un misionar cu privirea 
aspră, dogoritoare, căruia să-i dezvălui tainele mele, căruia să-mi 
deschid sufletul... 

Din nefericire îşi deschise braţele şi, nevăzându-l pe ospătarul 
ajuns în spatele ei, îi dădu peste mâna în care ţinea tava cu 
peştele. Bucăţica de rasol zbură şi poposi pe covor, în suc propriu. 

— Madonna, ce-am făcut? — strigă cuprinsă de desperare. Ce 
neatentă sunt... Daţi-mi voie să vă despăgubesc pentru această 
modestă cină printr-o invitaţie la un ceai... Nu mă refuzaţi, m-aş 
simţi umilită... Stau la camera 20, aici, aproape... 

— Regret, dar azi nu pot mânca decât de post - zise el vlăguit şi 
se uită la peştişorul de pe covor ca la o rudă apropiată petrecută 
dintre cei vii. 

Salută scurt şi porni cu maţele chiorăindu-i spre scara principală. 

După câţiva paşi se-ntoarse grăbit şi intră în restaurantul 

cufundat în beznă. 
Pe trepte cobora inspectorul-şef Elder.. 


XIV 


Elder îl zări doar o fracțiune de secundă. Se duse glonţ spre 
recepţioner. 

— II cunoşti pe misionarul care-a trecut adineauri pe-aici? 

— Asta-i bună. Azi ne-au venit pe cap o grămadă de turişti, mai 
întâi ar trebui să caut în scripte, în caz că domnul inspector 
doreşte să afle ceva... 

— Caută-i numele şi datele personale. 

Din bar apăru între timp ospătarul-şef, care se apropie de 
signora Relli. 

— Vreţi să fiţi aşa de amabilă să vă întoarceţi în bar? Cei doi 
domni de la masa-signorei îşi aduc injurii în gura mare. 

— O! Santa Madonna! — strigă ea şi porni ca o vijelie, urmată de 
chelner. 

— Sfinţia sa Paul Sorgette, Misionar - zise recepţio- nerul. A 
venit cu autocarul odată cu excursioniştii japonezi şi a intrat la 
Grand Hotel pentru plata unui cec. Aici l-a prins povestea asta atât 
de neplăcută. 

— La ce cameră stă? 

— Camera 66. Etajul doi. 

— Mulţumesc... 

Porni spre restaurant. Găsi uşa încuiată! Fără o clipă de ezitare 
luă liftul. 

— La etajul doi... 

Liftul porni zumzăind. 

li venea să-şi dea palme că nu s-a luat imediat după misionar. 

Liftul opri. Dădu să iasă. 

— Nu se poate, domnule - îi spuse piciul tuciuriu. Am rămas 
între etaje. 

— Dar cum e cu putinţă? 

— Pesemne că cineva a deschis uşa la vreun etaj. 

— Şi ce-i de făcut? — zise inspectorul, bătând furios din picior. 

— Trebuie să apăsăm pe butonul de alarmă. Portarul o să ia la 
rând toate etajele şi dacă o să-nchidă uşa cu pricina, pornim iar. 
Da’ o să dureze. Dacă s-a deschis uşa de la ultimul etaj, aici or să 
ne găsească zorii. Săracu' om, abia-l mai ţin şalele. Boală grea la 

un portar... Eu nu l-aş mai ţine. 

— Ce faci, nu suni? 

— Îndată - îl îmbărbătă băiatul şi apăsă pe un buton alb. Se 
vedeţi numa’ cât o să se moşmondească moşu'. 

Într-adevăr, trecu o jumătate de oră până ce portarul verifică 
uşile celor cinci etaje, pentru ca, în cele din urmă, să-şi dea seama 
că uitase de mezanin, deşi tocmai acolo fusese lăsată uşa 
deschisă. 

Liftul se cabră, zumzăi un pic, apoi piciul deschise uşa, 

— Etajul patru, domnule. 

Elder simţi că i se urcă sângele la cap. 

— La doi am zis. 

— O clipă!... 

Liftul porni în jos. Peste două secunde se opri. Vru să iasă, dar 
băiatul îi făcu semn cu mâna. 

— lar a rămas o uşă deschisă, probabil că cineva e pus pe şagă. 

— Fir-ar!... 

...După încă trei sferturi de ceas ajunse, în sfârşit, la camera 66. 
Hainele misionarului atârnau pe un umeraş în faţa uşii, iar în prag 
era o pereche de pantofi. 

Bătu la uşă. 

— Cine e? — întrebă o voce răguşită. 

— Sunteţi căutat... _ 

Câţiva paşi târşâiţi şi uşa se deschise. In uşă apăru un om 
cărunt, uscăţiv. 

— Pe mine mă căutaţi? 

— Da. Sunteţi aşteptat în salon, domnule Crafford. 

— Bine, dar pe mine mă cheamă Paul Sorgette! 

— Scuzaţi-mă, trebuie că e o greşeală la mijloc. Părintele 
Crafford este cel aşteptat. 

— Cu neputinţă. Pe Crafford l-au fript anul trecut lângă lacul 
Victoria Nyanza. 

— Atunci trebuie să fie un alt Crafford. 

— la ascultă, domnule. Cine eşti dumneata? Nu cred o iotă din 
tot ce-mi îndrugi. Adineauri şi-a mai făcut cineva de lucru pe la uşa 
mea. Nu-mi plac apariţiile nocturne dubioase! 

— Sunt inspectorul de poliţie Elder. Şi n-ar strica să vă depozitaţi 
banii în seiful hotelului. 

— Dar cum... de unde ştiţi...? 

— Recepţionerul mi-a spus că aveaţi de încasat un cec. La ce 
oră v-aţi culcat? 

— La unsprezece - răspunse misionarul şi-i trânti uşa-n naş. 

Era aproape de miezul nopţii, Elder rămase îngândurat. Apoi se 
aplecă brusc. 

Pantofii misionarului erau jilavi. Pielea se usucă în general greu, 
dar de la unsprezece ar fi trebuit să se usuce. Îi udase apa 
împroşcată de la bucăţica de peşte fiert. 

Era clar că cineva purtase pantofii preotului după ce acesta se 
culcase. Şi ştia şi cine... 


XV 


Prințul Sergius o conduse pe Maud până la camera ei. 

— Nu-ţi face griji - îi spuse ea. Cred că mai putem nutri speranţa 
că... 

— Eu... nu cred... 

— Trebuie să crezi! 

— Dar profesorul s-a întors azi... 

— Ssst! Să nu ne facem sânge rău, dacă tot nu e nimic de făcut. 
Noapte bună. 

Prinţul plecă şi Maud intră în cameră. Aprinse lumina şi-n faţa ei 
apăru tânărul, de data asta îmbrăcat într-un cearşaf înfăşurat în 
jurul mijlocului şi într-un sacou pepit impecabil croit, dacă trecem 
cu vederea mânecile exagerat de scurte. 

— Cum îndrăzneşti!... 

— Linişte. Voi fi concis, că stau prost cu timpul şi mi-e şi o foame 
de lup. Fii bună, domnişoară, şi dă-mi imediat cuțitul şi dantela în 
care l-ai înfăşurat. 

Maud simţi că-i piere graiul. 

— Nu-mi pune întrebări, nu-ţi cer nici explicaţii, domnişoară, dar 
ascultă-mă. Cineva te-a văzut luând cuțitul de la locui crimei. 
Mâine camera dumitale va fi percheziţionată. 

— Dar cine... m-a văzut? 

— N-avem timp de pierdut. Dacă-l vor găsi aici, nu mai ai 
scăpare. 

— Eu de unde să ştiul!... 

— Destul cu discuţiile! Crede-mă pe cuvânt, altfel eşti pierdută. 
Cuţitul! 

Maud şovăi o clipă. Apoi se duse la fereastră şi, dintr-o nişă de 
sub pervaz scoase dantela. 

— Poftim. Mai vrei ceva? 

— Nimic... Eventual, să-mi spui de bunăvoie... 

— N-ai decât să crezi ce vrei. Din moment ce dumneata eşti 
ucigaşul, presupun că nu mă socoţi prea vinovată. 

— De ce l-ai luat cu dumneata? 

— Am crezut că altcineva e ucigaşul şi am vrut să-l salvez... Dar 
dumneata... dumneata... cum ai ajuns aici, aşa... 

— A, asta a fost încununarea păţaniilor din această seară... Am 
dus înapoi hainele misionarului şi-a trebuit s-o iau la sănătoasa, 
având un exterior ruşinos de sumar, să-mi recuperez pijamaua, pe 
care o lăsasem pe scara de serviciu. Pijamaua, ia-o de unde nu-i! 
In locul ei am găsit o jumătate de duzină de cearşafuri spălate. |ţi 
închipui! Ce era să fac? M-am înfăşurat într-un cearşaf şi am pornit 
degrabă încoace. Între timp, ce văd? Vine la culcare pe trei cărări 
un domn proptit de alţi trei, care-i ziceau Vangold. Aştia trei au 
reuşit să-l urce-n pat şi-n cinci minute i-au agăţat hainele în uşă. 
După care au plecat. i-am luat cu împrumut doar haina, că 
pantalonii nu mă-ncăpeau. lar din dreptul camerei 87 am luat cu 
împrumut până mâine dimineaţă o pereche de cizme. Mă tem că-s 
ale unui ofiţer de poliţie. 

— De unde ştiai că pumnalul... 

— Noapte bună - îi luă tânărul vorba din gură şi, apucând la 
timp cearşaful care tocmai voia s-o ia la vale, o zbughi pe uşă. 

Ajuns la cotitură, trase cu urechea. Văzând că aerul din jur e 
respirabil, scoase şişul din buzunar şi-i zvârli cât putu de departe, 
pe fereastra coridorului. Apoi se-ndreptă spre camera lui Vangold 
şi-i puse sacoul la loc, pe umeraşul din faţa uşii. 

luţi pasul. Poate găseşte la subsol vreun depozit, vreo firidă 
unde să-şi tragă sufletul. Se simţea sleit de puteri. Ajuns cam în 
dreptul parterului, auzi dinspre subsol paşi, iar o voce de femeie 
strigă: 

— Maartiin... tu eşti... 

Arză-o-ar focul! 

O rupse la fugă pe coridor în direcţia restaurantului cufundat în 
întuneric. 

Auzi glasuri care se apropiau. 

— Bine, dar era deschisă! Cine naiba s-o fi încuiat din afară? 

— Nu ştiu nimic - spuse portarul. 

La loc comanda. O ia înapoi, pe coridor... Groaznic! Se-aud 
glasuri şi din celălalt capăt al coridorului. 

— Credeam că v-aţi culcat, domnule inspector. 

Aha, ăsta-i Sedlintz, detectivul de serviciu peste noapte. 

— Am auzit un zgomot ciudat. Într-un loc ca ăsta devii imediat 
bănuitor. 

Mai au puţin şi-ajung în dreptul lui... lată-l între ciocan şi 
nicovală. 

— Maaatrtiin!... N-auzi că te strig? 

Sta-ţi-ar vorba-n gât! 

Este în dreptul camerei nr. 20. Camera italiencei! Dinăuntru se 
aude vocea văduvei fredonând o arie în surdină, apoi un pantof 
lăsat să cadă pe duşumea. lar cele două voci se apropie. 

Bate la uşă. 

— Poftim! 

Dă buzna în camera 20 şi se trezeşte faţă-n faţă cu văduva 
siciliană îmbrăcată doar într-un chimono, făcând ochii mari de 
uimire. 

— Dumneavoastră... dumneavoastră 

— lertaţi-mă, - răspunde omul cu pijamaua, îmbrăcat de data 
asta din cap până-n picioare într-un cearşaf cu o cravată neagră 
asortată - dar am ţinut să dau curs invitaţiei pe care mi-aţi făcut- 
0... 

— Dar spuneaţi... că e zi de post... şi... 

— Nu mai e. E trecut de miezul nopţii. De-acum e sâmbătă. 

— Scuzaţi-mă, dar... vă găsesc aşa... aşa de ciudat..; 

— Prin părţile astea poate părea ciudat. Aceasta este ţinuta de 
gală a ordinului nostru pe timpul unei epidemii de ciumă... Mi-am 
luat-o special, în cinstea dumneavoastră: fustă albă, cravată 
închisă la culoare... şi cizme de lac cu carâmbul înalt. In India 
această ţinută e la mare preţ. 

— Interesant... eu tocmai mă pregăteam de culcare... dar nu-i 
nimic! întoarceţi-vă puţin cu spatele, până pun ceva pe mine. 

Îi întoarse spatele şi se apropie de fereastră, iar signora Relli se 
băgă după paravan şi se îmbrăcă. Nu mică îi fu mirarea când, 
isprăvind îmbrăcatul, văzu că-n cameră nu mai e nici urmă de 
misionar. Parcă zburase pe fereastra deschisă. 

Aşa se şi întâmplase. 


XVI 
A doua zi, în Grand Hotel se răspândi o ştire senzaţională. 


Vangold, negustorul de cereale, era acuzat de asasinarea 

doctorului Ranke. Unul din boy-ii de culoare alertase poliţia: în 
timp ce curăța hainele domnului Vangold, găsise în buzunarul 
sacoului o dantelă pătată cu sânge. Era macrame-ul care 
dispăruse de pe masa camerei în care fusese găsit cadavrul 
doctorului Ranke. 

Acum Vangold şedea, alb ca varul, în faţa căpitanului. 

— Spuneţi-ne cinstit cum s-a întâmplat totul. 

— Vă rog frumos - se văicări Vangold -, n-ar putea fi chemată 
cumva nevastă-mea? Ea e mult mai deşteaptă decât mine. 

— Soţia dumneavoastră se află în afara zonei de protecţie 
sanitară şi nu se poate întoarce aici pe timpul carantinei. 

— Păcat. De ce nu m-oi fi dus şi eu la cumpărături? 

— Asta n-are de-a face cu ancheta noastră. Mai bine povestiţi-ne 
de-a fir-a-păr cum aţi comis crima. De ce l-aţi înjunghiat pe 
doctorul Ranke şi cum v-aţi premeditat fapta? 

Domnul Vangold îşi frânse mâinile: 

— Domnule căpitan... Doar nu vă-nchipuiţi că eu sunt asasinul? 

— Cum stăm cu alibiul? 

— Ce-aţi spus? 

— Cu alibiul! Aveţi alibi? 

Negustorul începu să se bâlbâie îngrozitor. 

— De împachetat a împachetat nevastă-mea... Aşa că nu ştiu 
dacă a adus... şi aşa ceva... 

Asta era de-acum prea de tot. Căpitanului îi sări ţandăra. Face 
pe onorabilul până într-atât, încât nu ştie nici ce-i ăla un „alibi“? 

Nu s-a mai văzut una ca asta de când lumea. Dădu cu pumnul în 
masă. 

— Destul v-aţi prefăcut! Cu noi nu ţine să faceţi pe tâmpitul! 

— Domnule căpitan - se smiorcăi acuzatul -, jur că nu mă prefac 
şi tot ce vă cer este s-o chemaţi imediat pe nevastă-mea. 

Şedea amărât între doi poliţişti. Se simţea nenorocit şi 
deznădăjduit... Căpitanul se aşezase la birou, vizavi de el, îşi ţinea 
picioarele în cruciş, ascunse sub birou, fiindcă era încălţat în nişte 
papuci. Un ticălos îi furase în timpul nopţii cizmele din faţa uşii. 
Penibil. 

— Crima a fost comisă în timp ce în hotel se instituia carantina. 
Unde eraţi în momeiitul acela?! Ziceţi! 

— Păi, tocmai stăteam de vorbă cu dumneavoastră. 

— Hm... mda... mi-aduc aminte. Eraţi foarte preocupat de 
penetrabilitatea Gordonului militar. 

— Vă jur că sunt nevinovat... 

— Puteţi afirma că-n tot acest timp v-aţi aflat în hol? 

Domnul Vangold tăcu. 

— N-aud! V-aţi aflat printre ceilalţi turişti până să discutaţi cu 
mine? în acest sens, vă previn, îi pot audia pe toţi cei despre care 
afirmaţi că s-au aflat în imediata dumneavoastră apropiere. Vă 
uşuraţi pedeapsa prin recunoaşterea vinei, aşa că mai bine 
mărturisiţi deschis totul. 

— Dar v-am mai spus c-am fost acolo... 

— unde?! Spuneţi-mi, vă rog, unde. Aveţi alibi sau nu? 

— V-am mai spus că nu ştiu. Nevastă-mea e cu cumpărăturile 
şi... 

— Vă atrag atenția pentru ultima oară, nu faceți pe tâmpitul! 

— Jur că nu fac... — se văicări Vangold, trecându-şi palma peste 
chipul răvăşit. 

— Unde aţi fost până să intraţi în discuţie cu mine? 

— Am vrut s-o... pe-o doamnă, pe una Villiers, am vrut s-o... 

Se auziră bătăi în uşă. 

— Scuzaţi-mă - zise inspectorul Elder, băgând capul pe uşă. Aş 
dori să raportez ceva... 

— După încheierea acestui interogatoriu - îi răspunse căpitanul. 

Elder se aşeză pe un scaun. Poliţiştii rămaseră stupefiaţi când 
acesta, scuzându-se, zise: 

— Permiteţi-mi să fiu martorul mut al acestui interogatoriu. 
Oricum trebuie să stau de vorbă cu toţi turiştii, mi-o cere cazul la 
care lucrez. 

— Ei, domnule Vangold - urmă căpitanul cu asprime. Ce-aţi făcut 
cu doamna Villiers? 

Vangold gemu şi îşi frânse iar mâinile. 

— Doamna Villiers se oprise la fereastră şi eu i-am spus ce 
frumos e afară... pe urmă m-am. Prezentat... după care... 

îşi şterse fruntea de sudoare. 

— Continuati, vă rog, că de nu... 

— M-a rugat să... s-o însoțesc o clipă în camera ei de la... de la 
parter... 

— ŞI?! 

— Şi... acolo m-a servit cu nişte saleuri... Din acelea mici, 
sărate, cu caşcaval, care se vând la cutie... într-un ambalaj 
plumburiu, de zici că-s alterate, 

— Prostii! 

— Bine-nţeles că-i o prostie, fiindcă rezistă mult, însă s-ar vinde 
mai bine dacă... 

Căpitanul dădu cu pumnul în masă: 

Ce s-a întâmplat în camera doamnei Villiers? 

— Am dat un telefon, 

— Cui?... 

— N-nu ştiu... 

Căpitanul oftă adânc, apoi îşi aprinse o ţigară. 

— Serviţi? — îi întinse pachetul criminalului pe care-l treceau 
toate apele. Liniştiţi-vă, poate aşa merge treaba mai bine. 

— Dar nu sunt cu opiu? Nevastă-mea zice că alea fac rău... 

— Nu sunt. Poftim... — îi dădu un foc şi se lăsă pe spate. Cui i-aţi 
dat telefon? Haideţi să-ncercăm cu frumosul - zise el cu smerenia 
unui îngrijitor de tigri. 

— Doamna Villiers a cerut să i se formeze un număr şi... foarte 
atentă cu mine... m-a îndemnat... cu multă amabilitate... să... să-i 
spun bărbatului care-mi va răspunde la celalalt capăt al firului... 
să-i spun: „Arthur e pe urmele tale!” 

— lar dumneavoastră aţi spus... 

— D... da... Doamna Villiers a apăsat imediat... pe f-furcă... aşa 
că n-am auzit... ce-a răspuns bărbatul. 

— Asta în ce cameră s-a întâmplat? 

— În camera 42... Camera doamnei Villiers. 

— S-o audiem şi pe doamna Villiers. Grock, roag-o pe doamnă să 
ne onoreze cu prezenţa ei. 

Grock ieşi. 

— Jur că sunt nevinovat, domnule căpitan - gemu Vangold. 

— Atunci cum a ajuns în buzunarul dumneavoastră dantela 
aceasta însângerată, de care-i limpede că a fost ştearsă lama 
armei cu care a fost comisă crima? 

— Nu ştiu... Ştiţi, aseară eram cam aghesmuit, că-n jalea care 
m-a cuprins după despărţirea de nevastă-mea... 

— Imi pare rău pentru dumneavoastră. Dantela plină de sânge 
constituie o probă decisivă. Nu-i pe lumea asta inculpat pe care să- 
| achite instanţa după ce i se găseşte corpul delict însângerat în 
îmbrăcămintea purtată în ziua crimei, 

— În această situaţie, ancheta poate lua o turnură 
spectaculoasă - sări Elder de pe scaun. Pumnalul pătat cu sânge a 
fost găsit într-o cizmă lăcuită. Dacă aflăm ale cui sunt cizmele, îl 
vom putea înhăţa şi pe complice, fiindcă în încălţămintea acestuia 
se află perechea corpului delict! 

Căpitanul rămase ca trăsnit şi, instinctiv îşi trase picioarele sub 
el. 

XVII 


— Ce-aţi zis? — îl întrebă pe Elder după ce-şi veni în fire. 

— In cazul în care corpul delict însângerat găsit în 
îmbrăcămintea cuiva constituie o probă incontestabilă, înseamnă 
că proprietarul cizmei este complicele domnului Vangold. 

— Unde-a apărut cizma cu pricina? 

— In faţa camerei 87. 

— Bine, dar asta-i camera mea! — urlă căpitanul. 

— Poate că cizma a fost pusă acolo mai târziu. Domnul căpitan 
s-a sculat devreme, or boy-ul a găsit-o abia adineauri. 

— Cizma... este a mea! 

Tăcură cu toţii. 

— Inseamnă că nu-i pe lumea asta instanţă care să vă achite, 
domnule căpitan - strigă Vangold. 

— Prostii! Cizmele au fost în faţa uşii, cineva mi le-a luat şi a 
băgai apoi cuțitul într-una din ele. 

— Dacă-i pe-aşa, şi sacoul meu a fost lăsat în faţa uşii, cineva mi 
l-a luat şi a băgat dantela în buzunar. Daţi-mi drumul imediat sau 
arestaţi-l şi pe domnul căpitan 

Situaţia devenea din ce în ce mai stânjenitoare. 

— Dar vă rog, domnule Vangold. Nu sunteţi arestat, nu v-am luat 
decât un interogatoriu. 

—O să vă reclam la ambasadă. Cer satisfacţie pentru 
prejudiciile suferite. 

— Domnul inspector-şef Elder ar fi putut spune de la bun început 
ce s-a întâmplat. 

— Domnul căpitan m-a rugat să raportez la terminarea 
interogatoriului. Ordinul e ordin. 

— Domnule Vangold, suspendăm interogatoriul, dar veţi rămâne 
în continuare la dispoziţia noastră. 

— Vă reclam şi la Amiralitate! — strigă surescitat negustorul de 
cereale şi trânti uşa. 

— Adineauri m-a oprit un boy - povesti Elder - şi mi-a spus că-n 
faţa camerei 87 a zărit o pereche de cizme. Când să le ducă la 
curăţat, ce să vezi, dintr-o cizmă a căzut asta. 

Scoase din buzunar un stilet şi-i puse pe masă în faţa 
căpitanului. Avea mâner negru, scurt, părea un cuţit de vânătoare 
de pe vremuri. Mânerul încrustat cu pietre preţioase avea gravat 

un doi roman. Pumnalul era uimitor de uşor, iar pe lamă se zăreau 
câteva pete de rugină. 

— Acesta este, fără dubii, pumnalul cu care a fost comisă crima 
- spuse căpitanul. Markheit ne-a trimis rezultatul autopsiei. Rana 
nu este adâncă, dar e largă... Pumnalul acesta are lama scurtă, 
dar largă sub plăsele. 

— Dar de ce-o fi aşa de uşor? — întrebă unul dintre poliţişti, 
jucându-se cu pumnalul. Parcă ar fi o jucărie. 

— Asta şi e - spuse căpitanul. Nu e o armă adevărată. E un 
gablonz sau o jucărie. Dacă ar fi întâlnit în cale un os, s-ar fi îndoit 
sau s-ar fi rupt. Mă întreb însă cine putea să-mi fure cizmele? 

După mine, Vangold a procedat în chip genial, as- cunzând 
pumnalul în cizma domnului căpitan - se amestecă în discuţie unul 
dintre poliţişti. 

— Nu-i rea această ipoteză - încuviinţă Elder -, dar dacă stăm să 
ne gândim că aseară au fost furate şi hainele unui misionar, 
pentru a fi puse apoi la loc... 

Poliţiştii se priviră stânjeniţi. 

— Dumneavoastră ce anchetați, domnule inspector- şef? — 
întrebă căpitanul. 

— Caut un delincvent ale cărui urme se pierd aici. Mi-am dat 
cuvântul de onoare că nu voi divulga numele persoanelor 
implicate în acest caz. 

— Cred că asta nu-i valabil şi pentru superiorii dumneavoastră. 

— Cred că nu. Il puteţi suna pe comisarul-şef Meulen, cu 
siguranţă că mă va dezlega de păstrarea unui secret de serviciu. 

— vă mulţumesc, dar credem că putem delimita totuşi aria de 
investigaţie a celor două anchete - răspunse cu răceală căpitanul. 

Detectivul trimis după doamna Villiers se-ntoarse însoţit de 
consilierul Markheit, 

— Domnule căpitan - raportă detectivul -, doamna Villiers a 
dispărut din hotel. 

— Ce-ai zis? 

— Am trecut prin toate camerele, domnul consilier Markheit a 
avut amabilitatea să mobilizeze întregul personal sanitar, am 
răscolit tot hotelul şi am ajuns la concluzia că doamna Villiers n- 
are cum să fie în hotel. 

— Cine a văzut-o ultima oară? — îl întrebă căpitanul. 

— Ospătarul care i-a dus micul dejun în grădină. Ceva mai târziu 
a zărit-o plimbându-se prin grădină, iar apoi stând de vorbă cu 
sentinela din faţa porţii. 

Căpitanul se uită nedumerit la Markheit. 

— Poate răzbi cineva dincolo de Gordonul de protecţie? 

— Se... se poate întâmpla... Dar foarte greu... Dumneavoastră 
ce părere aveţi, domnule Elder? — se întoarse el către inspectorul 
ignorat de către toţi ceilalţi. 

Elder îl privi lung pe căpitan. 

— N-am nimic împotrivă - bâigui acesta încurcat - să-i 
răspundeţi domnului consilier, dacă într-o asemenea situaţie mai e 
loc pentru păreri... 

— Cred că mai întâi ar trebui interogaţi chelnerul şi sentinela cu 
care a stat de vorbă doamna Villiers. 

Markheit pocni din degete. 

— Ei, drace, aţi pus punctul pe i, nu-i aşa, domnule căpitan? 

— Desigur; trebuie să luăm aceste două interogatorii. Asta şi 
intenţionam, Sedlintz să meargă după ospătar şi soldat. În orice 
caz, nu-mi pun mari speranţe în aceste interogatorii - se întoarse 
el spre Markheit. 

De la chelner nu aflară nimic nou. Doamna Villiers servise micul 
dejun la ora nouă. 

— Turista era cumva nervoasă, părea agitată? 

Chelnerul ridică din umeri. 

— Doamna era tot timpul cam agitată... Azi părea însă destul de 
liniştită... A citit-ziarul, a scris o scrisoare... 

— După dejun n-a mai revenit în hol? 

— Nu. A stat de vorbă cu sentinela, după care n-am mai văzut-o, 
că m-am dus la bucătărie. 

— Mulţumesc. Poţi pleca. 

Urmă interogarea soldatului din corpul de pază, care între timp 
fusese schimbat din post, devenind astfel şi el prizonier al 
carantinei de la Grand Hotel. 

— Dumneata ai stat de vorbă azi cu o doamnă? 

— Da. Am primit ordin să fim amabili cu turiştii aflaţi în 
carantină. Avem voie să discutăm cu ei chiar şi-n timpul gărzii, 
dacă vreunul din cei de peste gard intră-n vorbă cu noi. 

— Ce-ai discutat cu această doamnă? 

— M-a întrebat până la ce oră sunt de gardă... şi... dacă am voie 
să primesc cadouri... l-am spus că primirea cadourilor este 
interzisă, fiindcă prin ele s-ar putea răspândi molima... 

— Ai mai văzut-o după aceea?. 

— Nu. 

— Eşti liber. 

— Stai! — strigă inspectorul-şef Elder. Se apropie de soldat. Uite, 
amice, cum stau lucrurile: dacă-mi dai pe loc scrisoarea, te alegi 
cu două zile de arest. Dacă nu, consider că ai vrut s-o scoţi ilegal 
din carantină. In acest caz, te aşteaptă curtea marţială. 

— Dar... vă rog... 

— Lasă gălăgia, că te fac bucăţi! — urlă Elder. Femeia aceea ţi-a 
promis o răsplată bună pentru trecerea ilegală a scrisorii peste 
Gordonul de protecţie. lar tu asta ai şi făcut. Ai comis cea mai 
mare... 

— Nu-i adevărat. Azi a venit prima oară să mă roage, nici n-am 
apucat... 

— Dacă vrei să scapi, dă-mi scrisoarea! 

Soldatul, livid, scoase un plic din buzunarul vestonului. 

— Ce ţi-a zis femeia? — urmă inspectorul. 

— Mi-a zis că... îmi dă o sută de rupii... dacă-i expediez... 
scrisoarea asta... Eu unul n-am vrut... dar a-nceput să plângă... m- 
a implorat... 

— Şterge-o! Rămâi în carantină. Vedem noi mai târziu ce-o să 
raportăm în legătură cu tine! 

Soldatul ieşi spăşit... 

— Am mers aproape la sigur - spuse Elder. De ce te-apuci de-o 
scrisoare, dacă timp de trei săptămâni tot n-o poţi expedia? Nu-ţi 
mai rămâne decât s-o treci, într-un fel sau altul, dincolo de Gordon. 
lar cel mai simplu este să te adresezi direct sentinelei... 

— Putem citi scrisoarea? întrebă căpitanul într-un târziu. 


— Vă rog. 
Scrisoarea era destinată lui Arthur Cecklin din Sin- gapore. 
— Cred că avem suficiente motive s-o cenzurăm... — spuse 


căpitanul ezitând, după care se grăbi s-o deschidă; avea următorul 
text: 


„Aflaţi adevărul! Marjorie s-a întâlnit cu Doddy. Amândoi se află 
acum pe Lagonda Mică, la Grand Hotel! Carantina i-a prins în 
cursă. Și Relli, italianca, ştie câte ceva. Își bat joc de 
dumneavoastră...“ 


Semnătura lipsea... 

— Se-ncurcă iţele - spuse căpitanul, jucându-se cu pumnalul. 

— Ce-ar fi de făcut, domnule Elder? — întrebă Markheit. 

— Ar trebui să stăm de vorbă cu această doamnă Relli. 

— E de la sine-nţeles - zise căpitanul. Sedlintz, cheam-o, te rog, 
48 


pe signora Relli. 

Italianca apăru într-o rochie frivolă, din mătase neagră, avea 
ochii strălucitori şi privirea limpede ca după un somn întremător. 
Prezenţa ei aduse în încăpere o undă discretă de parfum. Le zâmbi 
celor prezenţi şi-i salută jovial. 

— Bună dimineaţa, domnilor! Ce v-a căşunat pe bietul Vangold? 

— A, nimic, e din cale-afară de sensibil. Nu i-am cerut decât 
nişte lămuriri. Luaţi loc, signora. 

— Mulţumesc. 

Cu degetul arătător îşi învârtea uriaşul şirag de perle de la gât. 

— Îl cunoaşteţi cumva pe un anume Arthur Cecklin? 

Rămase îngândurată, bosumflându-se ca un copil, 

— Cecklin?... E un nume destul de frecvent, dar nu-mi spune 
nimic. Are vreo legătură cu cazul bietului Ranke? 

— La început aşa am crezut şi noi - răspunse căpitanul -, dar 
între timp lucrurile s-au complicat.. 

Se jucă nervos cu pumnalul. 

— Ce-i ăsta? — se aplecă signora Relli, îmboldită de curiozitate. 

— Un pumnal. O jucărie care a servit la asasinarea doctorului 
Ranke - spuse căpitanului întinzându-i-l. 

Signora Relli căzu leşinată. 


XVIII 


„„Aterizând în grădină, tânărul înfăşurat în cearşaf se furişă pe 
lângă zid. Abia-l mai ţineau picioarele de istovit ce era. 

La un moment dat zări o fereastră deschisă, care avea geamul 
din sticlă mată. Nu putea fi vorba de-o cameră, ci doar de o baie. 
Îşi prinse cearşaful mai strâns şi se caţără pe pervaz. Linişte şi 
întuneric. 

Intră. E limpede că nu stă nimeni aici, fiindcă în întuneric a atins 
o cadă. N-o să tropăie prea mult, fiindcă pe sub uşă se strecoară o 
rază de lumină. Bâjbâind i se pare că pipăie o cuvertură... Cade 
până la pământ... Numai bine... O fi acoperind vreo sofa pentru 
clienţii veniţi la saună. Să sperăm că n-or să dea buzna mâine cu 
noaptea-n cap. Se apleacă şi, dând cuvertura la o parte, se întinde 
sub canapea şi adoarme cât ai zice peşte. 

Dimineaţa se trezi cu cadavrul doctorului Ranke disecat 
deasupra lui. 

Era o dimineaţă însorită. Ceea ce în întuneric îi păruse o sofa era 

de fapt o masă de autopsie, acoperită cu un cearşaf mare. Dacă ar 
fi întins mâna, ar fi atins cadavrul. Brrr! Zău că-i o aventură nu 
tocmai plăcută. 

— Ficat uşor mărit prezentând simptome de malarie 
recidivantă... nu scrie asta, colega - se auzi vocea lui Markheit. Pe 
peretele stâng al stomacului, o umflătură de mărimea unui bob de 
piper, sugerând un ulcer închis, aşa... Mai departe... Cât e ceasul? 
Că mi s-a făcut o foame... Astea-s fleacuri... Aşa. Acum scrie: rană 
provocată prin înjunghiere deasupra lobului pulmonar superior, în 
jurul rănii un hematom cu diametrul de patru centimetri, în urma 
contuziei la impactul cu plăselele... Uf, ce zăpuşeală... Aşa... Asta 
nu mai contează... Putem pleca. In timp ce dictează se aude 
foşnetul halatelor. Moartea a survenit, ca urmare a hemoragiei 
abundente provocate prin tăierea aortei. Gruber, coase-l la loc; 
procesul verbal dactilografiat în două exemplare trimiteţi-mi-l la 
masă. 

Şi pe când ceilalţi se spălară pe mâini şi ieşiră, Gruber se apucă 
să coasă. De sub cuvertură se zăriră pantofii celor care tocmai 
ieşeau. 

Ei, drăcie! 

Printre ei era şi un tenis alb, murdar, cu o pată cafenie! 

Vasăzică ăsta adusese şi scrisoarea pe care Maud a ars-o. lată-l 
ajuns în pragul uşii... Lua-l-ar naiba şi pe Gruber ăsta, că mult se 
mai moşmondeşte cu cadavrul! Tocmai când să afle cine umblă-n 
tenişi... 

Degeaba... 

Uşa s-a închis, au plecat toţi, iar nesimţitul ăsta de Gruber stă şi 
coase. lar pe deasupra mai şi fredonează un cântecel, obraznicul! 

Uf, ce căldură... şi ce aer stătut. la să ne gândim un pic. Cine ar 
fi putut asista la autopsie? Ar fi consilierul medical Markheit, 
doctorii şi asistenții care-l însoțesc. În principiu, doar personal 
sanitar. Deci pantoful alb cu pată cafenie aparţine unui medic. 

Zăpuşeala devenea insuportabilă. Cât are de gând să mai 
coasă? Şi, pe deasupra, să mai şi fredoneze? Sinistră făptură! 

In sfârşit! Uite-l că se spală. Şi fredonează întruna. Pentru el 
totul e o simplă joacă. Bine că s-a îndurat să plece, să poată ieşi la 
aer şi Felix cel hăituit. Mortul este acoperit cu cearşaful. Scârbos 
loc. 

Cum naiba să iasă viu din sala de autopsie, dacă nu-i medic?... 
Privi în jur. Pe un cuier atârnau câteva halate albe. 

Îmbrăcă în grabă un halat. Îi cădea până la glezne. Porni cu pas 

50 


hotărât spre uşă şi ieşi! 

Fie ce-o fi! 

Un pocnet din călcâie. Sentinela îi dă onorul. Grozav. 

N-a observat nimic. 

— Colegii încotro au luat-o? — îl întrebă pe soldat. 

— Spre subsol, la sala de dezinfecţie. 

— Mulţumesc. 

Aici e coridorul de serviciu de la parter. Vestiare, că- mări, 
microcentrala termică... luţi paşii. 

Ajunse pe coridorul principal, aşternut cu covoare şi îşi continuă 
drumul. Încotro? Asta ar fi vrut să ştie şi el. 

— Domnule doctor! 

Un bărbat îndesat, voinic, strigase după el din uşa unei camere. 

— Poftim! 

— Sunt Johannes Bruns, credeam că la mine v-a trimis domnul 
consilier Markheit. 

— Mada... Da... Din greşeală am trecut de camera 
dumneavoastră... 

— Poftim, intraţi... 

Întră fără să mai stea pe gânduri. Poate are norocul să dea 
peste nişte haine. 

— Ce s-a întâmplat? 

Zdrahonul cel lat în umeri, cu o mutră de boxer, era îmbrăcat la 
ultimul răcnet. Cu toate astea, îşi privea tare amărât oaspetele în 
halat alb. 

— Domnul consilier Markheit mi-a spus că... mi-aţi putea fi de 
ajutor, domnule doctor... că sunteţi fiul celebrului profesor 
Raleigh... 

— Exact. Mă numesc John Raleigh. Ce doriţi? 

— Nu... vă numiţi Charles? 

— Cum să nu! Mă numesc John Charles Raleigh. Bunicul meu era 
tot John. Prefer acest prenume... Şi ce vă supără? 

— Păi, nu v-a spus domnul consilier Markhgit? 

— Ba da... în linii mari... numai că... E de preferat ca pacientul 
să relateze singur ce-l supără... De când au apărut durerile?... 

— Cui, mie?! Nu mă doaie nimic... 

— Voiam să zic catarul şi febra. „de când vă supără... ce cald e 
aici... 

Işi şterse fruntea năduşită. 

— N-am nici febră, nici catar... nu mai înţeleg nimic... — se 
minună bolnavul. 

— Ei, n-ar fi fost de mirare să prezentaţi asemenea simptome; 
că la migrenă... 

— N-am migrenă. 

Ce-o fi având şi ăsta?! 

— Nu m-a durut capul de când m-a făcut mama - repetă 
pacientul. 

— Mada... destul de grav... că la reumatism... 

— N-am reumatism! 

Cu ăsta s-a dus orice brumă de speranţă! 

— De fapt. Ce vă doare? 

— Nimic. 

— Da?... Vă putem ajuta noi în acest sens. Aţi mai luat vreodată 
hapuri? 

— Nu - suspină Bruns. Pe obrajii căzuţi, supti îi şiroiau broboane 
de sudoare, avea înfăţişarea unui om înspăimmtat de moarte. 
Cred că... de-acum... doar Li Shing mă mai poate ajuta. 

— Internistul acela... chinez? 

— Nu... e vorba de boala mea... Li Shing! Markheit mi-a spus că 
v-aţi consultat deja în privinţa ei. 

— A, da... sigur că ne-am... Dar mai bine mi-aţi spune singur... 
chestiunile astea e mai bine să le auzi din gura pacientului... 

la te uită!... Pe măsuţă sunt tot felul de bucate, care de care mai 
gustoase. Un lucru rar întâlnit la pacienţii grav bolnavi şi un chin 
pentru domnul Felix, care de douăzeci şi patru de ore n-a băgat în 
gură o fărâmă de pâine uscată, ci doar a alergat, s-a ascuns, s-a 
îmbrăcat şi dezbrăcat, şi a chibiţat o autopsie. Şi ce fleică grozavă 
a ochit! 

— Totul a început acum patru ani - suspină durul cu mutră de 
măcelar îmbrăcat la ultimul răcnet şi posesor al unor mâini cât 
lopata. Acum patru ani am fost pentru prima dată la Kuala Lumpur. 
Era o seară fierbinte, jilavă. De-acolo mi se trag... 

— Frigurile? 

— Nu... M-am îndrăgostit. 

— Nici cu dragostea nu-i de glumit. 

— Am cunoscut-o pe Li Shing şi ne-am îndrăgostit. Şi eu am 
iubit-o pe ea. Dar ea era chinezoică, iar duhoarea şi forfota aia din 
Kuala Lumpur... Ce mai atâta vorbă, după două luni am pus capăt 
acestei aventuri. Într-o noapte, m-am îmbrăcat în mare taină şi mi- 
am luat tălpăşiţa. Am debarcat hăt la Shanghai. Şi aici a început 
coşmarul meu. Abia cobor de pe vapor, că după cinci minute mă 
trezesc cu un chinezoi bătrân, „Domnule - îmi zice el - aveţi un 

mesaj din partea lui Li Shing.“ Şi mi-a înmânat o scrisoare. Pe care 
Li Shing i-o dictase vreunui bandit. Scria că-şi ia lumea-n cap şi se 
duce-n codru. lar acolo o să mă blesteme zi şi noapte, până o fi să 
crăp. lar în clipa aceea să-mi aduc aminte şi de Li Shing, care 
odată cu moartea îmi va trimite şi patru mimoze. La primirea celei 
de-a patra mimoze să fiu pregătit de moarte... Vă face să râdeţi? 
Şi eu am râs la început. Şi i-am dat un şut undeva chinezului. Deşi 
auzisem atâtea despre superstiţiile de aici, din Orient, văzusem 
oameni atinşi de blesteme topindu-se pe picioare de la o zi la alta, 
ofilindu-se fără să poată fi lecuiţi de vreun doctor. Acum trei luni 
am primit prima floare. Şi aş fi râs, dacă nu s-ar fi întâmplat la... 
Londra. 

— Cum??! 

— Cum spuneam. În baia locuinţei mele din Londra am găsit o 
mimoză şi nimeni nu ştia când şi cum ajunsese acolo. Curând 
aveam să mă îmbolnăvesc de gripă... De-atunci am început să 
cred în trăsnăile astea. Da... Materialismul meu a fost zdruncinat 
de această întâmplare. A început să-mi fie frică. Am avut 
coşmare... Am slăbit... 

— Ce greutate aveaţi înainte de-a slăbi? 

— Peste o sută de chile - răspunse Bruns oftând din rărunchi şi- 
şi aprinse o ţigară. De-atunci încerc să-i dau de urmă lui Li Shing, 
dar şi-a luat zborul din Kuala Lumpur. Am cheltuit mii de lire ca s-o 
găsesc, am angajat cohorte de oameni ca să răscolească Asia în 
lung şi-n lat. Zadarnic. lar acum două luni la Colombo, pe masa cu 
micul dejun, mă trezesc cu a doua mimoză... 

— lertaţi-mă, domnule - interveni bărbatul în nalat alb -, ce 
ocupaţie aveţi? 

Bondocul îşi roti privirea prin cameră. 

— Sunt liber profesionist... 

Urmă o tăcere apăsătoare. Era limpede că minte. Tânărul 
urmărit aruncă o privire pofticioasă către măsuţă încărcată eu 
bunătăţi. 

— lar ieri - continuă bondocul - s-a întâmplat nenorocirea. 

— Încă o mimoză? 

— Exact. 

Işi şterse fruntea de broboanele de sudoare care-i trădau 
spaima. Părea într-adevăr un om la ananghie. Pe chipul palid, în 
privirea tulbure i se vedea stigmatul morţii. 

— Markheit mi-a spus că vă trimite la mine, domnule Raleigh, 
pentru că într-o împrejurare asemănătoare aţi obţinut rezultate 

bune cu un ofiţer de marină... 

— Da, da... A fost un caz pe cinste. 

— Identic cu-al meu? 

— Nu. El primea narcise, dar tot aşa a slăbit. 

— Eu, domnule, nu mai trag nicio nădejde... N-am poftă de 
mâncare, muşchii mi se fleşcăiesc, abia mai respir... iar lipsa poftei 
de mâncare e cea mai mare năpastă pe capul meu... 

— De ne-nţeles - gâfâi Felix şi înghiţi în sec. 

— Uitaţi cum stă mâncarea asta toată ziua sub ochii mei. Am tot 
sperat să-mi vină pofta... zadarnic Mă mir cum de n-a pâăţit şi 
ofiţerul ăla aşa ceva? 

Tânărul se însenină. 

— Păi, ăsta-i şpilul! 

— Care? 

— Sugestia! E singura metodă pe care o mai putem încerca. Vă 
veţi vindeca influenţat de-o voinţă mai puternică decât a 
dumneavoastră... 

— Zău?!... N-o să vă pară rău că m-aţi ajutat!... Mă apucase 
disperarea când Markheit mi-a spus că mă veţi putea consulta 
doar dacă - şi aici tresări involuntar n-o să aibă loc azi autopsia. 
Pentru mine e foarte important. Că-mi simt apropiindu-se 
sfârşitul... sfârşitul... 

Omul în halat alb, răsuflă uşurat. Foarte bine. Autopsia a avut 
loc azi, aşa că doctorul Raleigh n-o să mai apară. 

— Atenţie, deci... începem hipnoza. Faceţi întocmai ce fac şi eu, 
oricât de greu v-ar veni. Faceţi tot ce zic eu. Pe marinar l-am 
vindecat când mai avea de trăit doar un sfert de ceas şi suferea 
exact de această boală mintală... Ridicaţi-vă... aşa... Priviţi-mă-n 
ochi... Haideţi... Aşezaţi-vă... Aşa... 

Se mutară la masă. Tânărul tăie o bucată de friptură şi, 
tremurând tot, îi spuse răguşit lui Bruns, care-l privea îngrozit: 

— Taie! Aşa... Acum bagă-n gură. Se apucă să mestece lacom... 
Aşa... Mestecă!... Mestecă!... încă o dată... Tăia şi înfuleca friptura, 
iar ochii îi luceau. Celălalt îi urma exemplul, căznindu-se cu o faţă 
plângăreaţă, de copil pedepsit. Mănâncă... Exemplul trebuie să fie 
molipsitor... Aşa a fost şi cu marinarul... mănâncă... mestecă! 
Mestecă! Priveşte-n ochii mei: mestecă... mănâncă... Muştar n- 
avem? 

Bolnavul îl privea năucit. Datorită sugestiei doctorului, de pe 
masă dispăruse în câteva minute toată mâncarea... 

Până la urmă lui Bruns îi veni inima la loc, văzându-l pe omul 

care înfuleca întruna ca un apucat... Aşa medic, mai da! 

— Acum toarnă-ţi un strop de whisky... 

— Nu-l suport... 

— Gura! Fă ca mine! Aşa! Până la fund... Şi bău! Bău! 

Bruns goli şi el paharul. 

— Şi-acum? — întrebă el. 

— Acum cânţi cu mine de zece ori „/t-s a long way to Tipperary“. 

„„.După un timp, misionarul cazat în camera de alături se porni 
să bată cu pumnii-n perete, doar-doar s-or potoli, iar apoi îi 
ameninţă că-i reclamă la direcţia hotelului, dar lor puţin le păsa. 
Ba măi mult, începură să danseze de se cutremurau ferestrele! 


XIX 


Venindu-şi în fire, signora Relli încercă să găsească, un motiv 
pentru care leşinase cu câteva clipe în urmă. . 

— Aşa păţesc mereu în anotimpul ploios. Incă de alaltăieri îmi 
pusesem în gând să mă mut undeva la munte. 

— Şi,totuşi, zărind pumnalul... — observă căpitanul. 

— Vă rog. Aveţi vreun motiv să mă bănuiţi?... 

— Nici vorbă nu poate fi de-aşa ceva... Credeam că v-a amintit 
ceva... 

— Mi-a oferit o privelişte sinistră, într-un anotimp şi mai 
sinistru... Această carantină mă poate costa viaţa, dacă n-apuc să 
mă retrag din timp la munte. 

Căpitanul se uită nedumerit la Elder. Acesta luă pumnalul de pe 
masă. 

— O privelişte neînsemnată. Nu mi-aţi putea spune, signora, de 
ce-i aşa de uşor obiectul ăsta? 

— De unde aţi vrea să ştiu? O fi o jucărie... 

— lar doiul acesta roman ce-o fi însemnând? 

— Ştiu şi eu, să fie preţul?... 

Elder încuviinţă din cap. 

— Posibil... Deşi preţul este de obicei marcat cu cifre arabe. 
Înclin să cred că este un semn făcut într-un scop anume. 

Văduva îşi trecu nervoasă degetele peste şiragul de perle... 

— Nu ştiu - răspunse grăbită. Bănuiesc că pot pleca: Nu? 

— V-aş ruga să-mi acordaţi, dacă se poate, încă un minut - 
surâse Elder. 

— Dumneavoastră aveţi dreptul să mă interogaţi? Din câte ştiu, 

asta ţine de îndatoririle domnului căpitan. 

Elder încuviinţă din cap. 

— Aţi mers la ţintă, signora. Sper că domnul căpitan o să vă 
întrebe de unde cunoaşteţi conţinutul notelor de serviciu de la 
sediul poliţiei... 

Femeia sări de pe scaun albă ca varul. 

— Arestaţi-mă, dacă-ndrăzniţi, dar nu mă mai umiliţi cu sâcâiala 
dumneavoastră!... 

— V-am cerut părerea într-un chip cât se poate de politicos şi nu 
înţelegem motivul enervării dumneavoastră. 

Signora Relli se aşeză din nou pe scaun. 

— Şi! N-aveţi decât să mă interogaţi, dar nu în prezenţa acestui 
domn în civil... 

— Inspectorul-şef Elder este unul dintre poliţiştii noştri cei mai 
buni şi ne dă o mână de ajutor la cererea mea... — răspunse 
căpitanul roşind, fiindcă îşi dădea seama că aceste cuvinte sunau 
a capitulare. 

— Nu ştiu cu ce v-am supărat, signora - se-ntoarse Elder spre 
italiancă. Vă admir nespus de mult şi pentru nimic în lume nu v-aş 
implica în această afacere, nu doresc decât să-mi răspundeţi la 
câteva întrebări... 

— Va bene... poftim... Nu ştiu nimic despre pumnal şi... 

— Liniştiţi-vă - zâmbi Elder - n-a zis nimeni nimic despre 
pumnal... Mai bine, spuneţi-mi cum a răposat regretatul signor 
Relli?... 

— Are vreo importanţă? 

— E o chestiune de rutină, pentru completarea imaginii oferite 
de datele personale. 

— Soţul meu a murit acum opt ani. 

— Cum? 

— Asta ţine tot de rutină? 

— Nici vorbă. Vă-ntreb din pură curiozitate. 

— Da? Arnoldo a murit acum opt ani. 

— Şi unde este înmormântat? 

— La Vincenza... Nu-mi spuneţi de ce vă interesează toate 
astea? 

Căpitanul se uită şi el chiorâş la Elder. 

— Chiar prezintă importanţă pentru noi, Elder? 

— Dacă nu prezintă, atunci de ce se enervează signora Relli? 

— Fiindcă mă ofensează amestecul altora în viaţa mea. Nu 
suport aşa ceva. 

56 


— Atunci nu vă mai pun asemenea întrebări - răspunse Elder 
amabil. Un singur lucru v-aş ruga să-mi mai spuneţi: de ce este 
gravat acest doi pe pumnal? 

Femeia sări ca arsă şi răspunse tremurând: 

— V-am mai spus că nu ştiu... E... vreo jucărie... Pentru copii. 

Elder se apropie de ea şi-o privi în ochi. 

— Vă înşelaţi, signora Manzini! Aceasta este o jucărie pentru 
oameni mari. 

Femeia înmărmuri. Ridică din umeri şi murmură înfrântă: 

— Şi! Văd că ştiţi totul... Recunosc, eu sunt Nedda Manzini... 

Această mărturisire stârni uimirea celor prezenţi. Căpitanul îşi 
trecu mâna peste frunte. 

— Acest nume mi-e cunoscut de undeva... L-am mai auzit... 

— L-aţi auzit. Îl cunoştea o lume întreagă. Am fost cântăreaţă de 
operă. Acum optsprezece ani... Între timp am renunţat la scenă şi 
am plecat în Borneo, pe urmele unui misionar... lar... când acesta 
a murit... Ochii i se înecară în lacrimi. Am hotărât să mă întorc 
între oameni... Dar n-am vrut s-ajung o artistă bătrână... Am 
preferat să rămân o văduvă tânără şi mi-am luat pseudonimul de 
Relli... Mi-e silă de compasiunea arătată gloriilor de altădată... ŞI 
astfel am devenit signora Relli. Basta. Sper că v-am satisfăcut 
curiozitatea... 

— Ah, nu despre asta era vorba. Doream să ştiu doar câţi artişti 
sunt cazaţi aici în clipa de faţă? 

Markheit clătină din cap. Oare încotro bate apropoul? 

— De ce vă interesează? — se-ntoarse femeia nervoasă către 
inspector. 

— Fiindcă acest pumnal - răspunse Elder - este un articol de 
recuzită scenică. 

Tăcere... 

— Şi ce vreţi să spuneţi cu asta? 

— Că trebuie să-i depistăm pe toţi artiştii din hotel care ar fi 
putut păstra ca amintire un obiect de recuzită - privi pumnalul - 
folosit în actul al doilea al unei opere. 

— Dumneavoastră... pe mine mă bănuiţi? 

— Nu. Dar găsind acest pumnal de recuzită, trebuie să aflu dacă 
în afara domnului Lindner mai avem şi alţi artişti prin preajmă... 

— Lindner e un gentleman cumsecade, liniştit. 

— Nu se-ndoieşte nimeni de asta. Îi vom solicita doar o depoziţie 
în legătură cu pumnalul. Domnul Sedlintz o să aibă amabilitatea 
să-i poftească până aici - dispuse Elder. 

— Vă rog frumos... vă implor... mai mult ca sigur n-are nicio 
legătură cu pumnalul... 

— Liniştiţi-vă, doamnă... 

— Nu! Lindner e suferind de inimă, e bolnav de nervi şi-i fricos 
ca un iepure... îl omorâţi cu bună ştiinţă... 

Femeia îşi frângea mâinile, cuprinsă de desperare. Poliţiştii erau 
năuciţi de evoluţia anchetei. Elder ăsta are puteri supranaturale! 
De unde naiba ştie atâtea, de-i lasă pe toţi ca la dentist? 

— Doamnă, vă rugăm s-aveţi încredere în tactul nostru. Până-l 
audiem pe domnul Lindner, vă rugăm să-l însoţiţi pe detectivul 
Borgen în camera alăturată. 

— Fie. Să ştiţi că mi-e milă şi ţin mult la copilul ăsta bătrân care-i 
un băiat tare cumsecade. Dar credeţi-mă: n-are nimic cu toată 
afacerea asta şi... şi... nu-l mai bănuiţi pe el... Aveţi grijă de el... vă 
rog - îi imploră aproape plângând. Trebuie să fiţi foarte atenţi cu 
el. 

Signora Relli trecu în camera alăturată, însoţită de Borgen. 

— Spuneţi-mi, de unde ştiaţi toată povestea asta? — întrebă 
căpitanul. 

— Nu uitaţi că mi-am început ancheta cu o jumătate de zi 
înaintea dumneavoastră. Pe italiancă mi s-a părut că o cunosc de 
undeva, de cum am zărit-o. Am trimis o telegramă la consulat, iar 
acolo povestea ei nu constituia un secret. Autorităţile îi cunosc 
povestea... Chiar aveţi de gând să-mi încredinţaţi conducerea 
anchetei, domnule căpitan? 

— Hm... da. Mărturisesc că mi-am schimbat părerea despre 
dumneavoastră... Aveam impresia că norocul vi-i mai mare decât 
ştiinţa. 

— Doar împreună au un rost. 

Sedlintz îl introduse în birou pe cântăreţul corpolent cu faţă de 
copil. La ochi avea pungi care se îngroşaselă de-a lungul anilor, iar 
în jurul bărbiei timpul îi arcuise osânza într-o guşă uriaşă, care 
atârna ca o barbă... Gâfâia şi-şi rotea privirea obosită. 

— Luaţi loc. Domnule Lindner. 

— Mulţumesc... — se aşeză gâfâind. Căpitanul intenţiona să-i 
arate pumnalul, dar acesta dispăruse de pe masă... Unde naiba o 
fi? 

— V-am chemat pentru nişte formalităţi neînsemnate - îi spuse 
Elder surâzător. Stabilim alibiul turiştilor din hotel. Dumneavoastră, 
de pildă, ţin minte că eraţi în hol în timp ce domnul căpitan citea 
instrucţunile legate de carantină. 

— Exact. 

— Dar la un moment dat aţi părăsit holul. 

— Într-adevăr. Am urcat în cameră, fiindcă obosisem şi... nu mă 
interesa ce se întâmplă acolo... 

— E ceva plicticos, într-adevăr. Nu v-aţi întâlnit cu nimeni pe 
coridor? 

— Ba da! Dinspre camera mea l-am văzut apropiindu-se pe 
prinţul Sergius. Ne-am şi salutat. 

— Cu altcineva nu v-aţi mai întâlnit? 

— Pe scară m-am întâlnit cu o tânără doamnă care stă la acelaşi 
etaj. Am avut impresia că-l aşteaptă pe prinţ. 

— Era domnişoara Maud Borckman... Apoi v-aţi retras în camera 
dumneavoastră? 

— Nu. M-am trezit că mă strigă signora Relli, 

— Dar signora era jos în hol! 

— Fusese, între timp urcase însă cu liftul. Mi-o luase înainte, aşa 
că am găsit-o sus. M-a rugat să-i aduc poşeta, o uitase în hol cu 
bani cu tot. 

— Şi i-aţi dus-o? 

— N-am mai gjisit-o. Dispăruse în mod inexplicabil 

— vă mulţumesc - spuse Elder. Cu asta putem pune punct 
discuţiei noastre. 

— Vă stau oricând la dispoziţie... cu plăcere... — spuse Lindner 
căznindu-se să se ridice. 

— Ar mai fi o chestiune măruntă, legată de rugămintea 
domnului Wolfgang - îi spuse Elder, mereu surâzător. S-a găsit un 
fleac de gablonz şi nu se ştie al cui e. 

Scoase pumnalul din buzunar. Chipul blazat al lui- Lindner se 
însenină. 

— E al meu... O amintire la care ţin mult. Din actul al doilea al lui 
Freischutz. Rolul meu cel mai frumos. 

— Cum o fi ajuns la gunoi? 

— Cred că a căzut de pe biroul meu. Pentru că acolo-l ţineam... 

— O să vă rog să vi-l ridicaţi de la direcţiune... E vorba tot de-o 
simplă formalitate. Noi nu înapoiem obiectele găsite... Şi încă 
ceva... Nu v-a atras atenţia o pată maronie pe covor? 

Uşa biroului alăturat se dădu de perete şi signora Relli năvăli 
înfierbântată, 

— Destul! 

Lindner rămase uluit, 

— Doresc să fac o mărturisire. 

— Signora... dar... 

— lar domnul Lindner să fie scos până atunci. Nu vă faceți griji, 
nu-i nimic grav. Trebuie lămurită o mică neînțelegere... 

— Nu ies nicăieri! Vreau să ştiu ce se-ntâmplă aici... Ce- 
nseamnă... 

Elder îşi aprinse o ţigară. 

— Luaţi loc, domnule Linder, la fel şi dumneavoastră, signora. 
S'accomodi... 

Plăcut surprinsă de cuvintele ce-i fuseseră adresate în italiană, 
femeia se aşeză pe un scaun. 

— Cred că cel mai corect ar fi să lămurim totul pe loc. Nu 
suspectăm pe nimeni şi nu-i strică nici domnului Lindner să afle 
adevărul. Poftiţi, signora. Aveţi cuvântul. 

Femeia părea acum cu mult mai calmă. 

— Când domnul căpitan începuse să citească măsurile legate de 
carantină, l-am zărit pe Lindner pornind în sus pe scară. Avea 
umbletul cam şovăielnic. M-am gândit că-i ajungea cât băuse, mai 
ales după o zi plină de peripeții. Am luat liftul ca să ajung în 
cameră înaintea lui. Dau să intru şi, ce văd, uşa camerei era 
deschisă. Înăuntru era un cadavru întins într-o băltoacă de sânge... 

Lindner o ascultă nevenindu-i să-şi creadă urechilor. 

— Este vorba de răposatul doctor Ranke - spuse Elder. 

— Si! El era. Ştiam că toţi turiştii sunt adunaţi jos în hol... 

— Aici aţi greşit. 

— Pe moment am crezut că Lindner era singurul care urcase. 
Singurul fără alibi. Sunt puternică, ştiu să-mi stăpânesc emoția. 
Doar am trăit atâta amar de vreme în Borneo, alături de un 
misionar. Vizavi am zărit o uşă întredeschisă, în uşă era proptită o 
mătură. Tocmai se făcuse curăţenie. Era camera lui Vangold, care 
avea alibi. L-am luat pe mort de subţiori. Am şi ceva vlagă de la 
natură. L-am târât în camera de vizavi. Am auzit voci pe scară. M- 
am apropiat de uşă. Cineva a deschis-o. Am rămas cu spatele lipit 
de perete, după uşă. Cel care o deschisese văzuse cadavrul şi a 
plecat trântind uşa. Am plecat şi eu. Pumnalul n-am îndrăznit să-l 
scot din rană. Atunci m-am întâlnit cu Lindner pe coridor. L-am 
trimis în hol... Mi-am zis că poate nu-i observase nimeni lipsa... iar 
eu m-am grăbit să ajung în cameră la mine... 

— Între timp nu v-aţi întâlnit cu nimeni? 

— Ba... Maud Borkmann tocmai se despărţea în capul scării de 
prinţul Sergius... 

— Mi-era limpede - interveni Elder -, că Ranke nu fusese ucis 

unde a fost găsit... Podeaua abia era pătată de sânge, iar autopsia 
indicase clar că moartea fusese provocată de o hemoragie 
abundentă. Aşa că am căutat urmele sângerării. 

Lindner se sculă de pe scaun. 

— Domnilor, trebuie să vă mărturisesc ceva. Eu l-am ucis pe 
doctorul Ranke! 

Văduva sări în sus, dar de data asta căpitanul o apostrofă 
energic. 

— Stăpâniti-vă, signora, sunteţi totuşi într-o anchetă!. Nu 
vorbeşte decât cel întrebat. 

lar cu asta îl reduse la tăcere şi pe Elder. Scurt. Pe linia de 
sosire. Prea îi scosese inspectorul-şef pe toţi din competiţie, iar 
asta în numai o jumătate de ceas. Ehe! Nici chiar aşa! 

— Numele dumneavoastră? — începu căpitanul. 

— Enrico Lindner. 

Sub nasul lui Sedlintz se strânseseră un maldăr de procese 
verbale. 

— Nu sunteţi italian? 

— Tatăl meu a fost austriac. Eu m-am născut în Italia. La Torino, 
în 1886... 

Bărbatul molatic, veşnic neliniştit, părea acum calm, glacial şi 
cerebral. 

— Doriţi să vă recunoaşteţi vina? — îl întrebă căpitanul. 

Da Recunosc că eu sunt cel care l-am ucis pe doctorul Ranke în 
camera mea. 

— Cum aţi comis crima? 

— Doctorul Ranke mi-a bătut în uşă pretextând că-i poliţist şi că 
trebuie să cobor în hol. l-am deschis uşa. Ela intrat şi s-a mirat că 
mă găseşte pe mine. Nu ştia că tăcusem schimb fie camere cu 
tânără doamnă care stătuse acolo înaintea mea. 

Elder sări de pe scaun. 

— Adică... În camera aceea... nu dumneavoastră aţi stat până 
atunci? 

— Nu. Eu am stat la 72, iar portarul m-a rugat să fac schimb cu 
o doamnă... 

— Nu ştiţi cine era doamna? 

— Maud Borekman - răspunse Lindner. 

— Doctorul m-a întrebat la ce număr s-a mutat doamna cu care 
făcusem schimbul. M-a enervat aroganţa cu care mă zorea să-i 
răspund, aşa că am refuzat să discut cu el. Atunci m-a apucat de 
braţ şi s-a răstit la mine. L-am îmbrâneit, el m-a lovit şi-atunci l-am 

înjunghiat cu pumnalul meu de recuzită... 

— Şi pe urmă de ce aţi coborât în hol? 

— Fiindcă după aceea iar mi-a bătut cineva la uşă. De data asta 
unul dintre detectivi. Mi-a spus să cobor în hol, poliţia sosită la 
hotel urmează să ia măsuri. Mi-a fost frică să nu dea buzna în 
cameră. Am coborât cu el, dar apoi m-am reîntors îndată, să 
îndepărtez cadavrul din cameră. Signora Relli m-a trimis însă după 
poşetă. Când am urcat din nou, cadavrul nu mai era în cameră. 

— lar covorul? — întrebă Elder. 

— Poftim? — se minună Lindner. 

— Unde a dispărut covorul plin de sângele victimei? leri, cu 
permisiunea pe care v-o cer acum, am trecut prin camera 
dumneavoastră şi era singura de pe etaj din care lipsea covorul. 

— Chiar că... acum, că ziceţi asta, şi mie mi se pare că e ceva 
necurat. Covorul acela a dispărut. 

— Nu pricep ce importanţă are - interveni căpitanul arzând de 
nerăbdare. 

— Cred că are, ba chiar foarte mare - îi răspunse Elder. Sângele 
victimei încă n-a apărut. Deşi, zic eu, pe acest covor trebuie să se 
fi scurs. 

— Cum era să dispară, dacă ucigaşul nu ne poate spune nimic 
despre el? Cine ar fi avut interesul să-l facă dispărut? — se foi 
căpitanul. 

Elder se lăsă pe spate fredonând încetişor. 

— Ei? — îl trase de limbă enervat unul dintre poliţişti. 

— În toată povestea asta covorul este cel mai important. 
Inspectorul se întoarse brusc către Lindner. Povestiţi-mi exact cum 
aţi ajuns să-l înjunghiaţi pe doctor drept în burtă... 

— Stătea în faţa mea şi i-am înfipt pumnalul drept în burtă... — 
se opri stupefiat. Răceala de pe chipurile celor din jur lăsa să se 
înţeleagă că ceva nu e-n ordine. 

— Perfect - spuse Elder sculându-se de pe scaun. Acum lucrurile 
sunt clare. — V-aţi dat de gol. Domnule Lindner! Doctorul Ranke nu 
în burtă a fost înjunghiat, ci în gât. 

Lindner îşi trecu nervos degetele prin părul rar. 

— N-am auzit bine întrebarea... A, bineînţeles că i-am împuns în 
gât. Stătea în faţa mea şi, cum arma asta e destul de fragilă, am 
vrut să-l nimeresc un punct vulnerabil, aşa că am ales gâtul... 

Se opri speriat, fiindcă signora Relli izbucnise în râs şi râdea cu 
gura până la urechi, uşurată, din toată inima... 

XX 


— Signor Elder... Benissima! Sunteţi diavol şi înger... — strigă 
văduva şi, până să se dezmeticească ceilalţi, se aplecă şi sărută 
mâna inspectorului. 

— Signora... 

— Linişte... — Şi se apropie de Lindner. Doamne! Copil nerod ce 
eşti! Să-ţi fie ruşine. M-ai băgat în sperieţi... Nu te-aş fi crezut în 
stare să minţi în halul ăsta! Să-ţi fie ruşine! 

Bătrânul copilaş dolofan se nărui pe scaun. 

— Eu l-am omorât... — bâigui el încurcat. 

— Basta! Prostule! Doctorul Ranke a fost înjunghiat pe la spate, 
nu în burtă şi nici în gât. 

— Elder, ce-nseamnă asta? 

— Că lucrul cel mai important e covorul. Cine l-a luat şi unde l-a 
ascuns? Covorul acela era plin de sânge. 

— Dar... 

— In ceea ce-l priveşte pe domnul Lindner, înclin să cred că o 
parte din ce ne-a spus e adevărul gol-goluţ. Doctorul Ranke a 
căutat-o pe Maud Borckrnan, neştiind că ea se mutase din camera 
domnului Lindner. Domnul Lindner i-a spus că doamna cu pricina 
stă în altă parte şi... 

— Şi? — insistă căpitanul. 

— Vă rog, domnule Lindner, daţi-ne dumneavoastră răspunsul la 
această întrebare - zise Elder. Fiecare cuvânt pe care-l veţi spune 
e important. 

Artistul redeveni făptura neputincioasă dinainte. 

— Adineauri v-am minţit... Am crezut c-o bănuiţi pe signora... 
Mă gândeam... să iau asupra mea... 

— Copil bătrân şi prostuţ ce eşti! — strigă văduva. 

— Linişte, vă rog - interveni căpitanul. Prin urmare doriţi să vă 
revizuiţi declaraţia? 

— Da. 

— Ce s-a întâmplat între dumneavoastră şi doctorul Ranke? 

— l-am spus că nu ştiu unde s-a mutat locatara dinainte. Apoi 
doctorul m-a rugat să-l las să dea un telefon la recepţie. Am fost 
de acord, l-am lăsat şi am coborât în hol. Pe urmă mi-am adus 
aminte că doctorul n-are cum să-mi încuie uşa şi toţi banii mei 
sunt în dulap. În- torcându-mă sus, m-am întâlnit cu signora Relli, 
care m-a trimis să-i aduc poşeta. Când am urcat din nou, în 

camera mea totul părea în ordine. 

— Covorul era la locul lui? 

Lindner căzu pe gânduri. 

— Nu-mi amintesc... Zău nu-mi amintesc... 

__— Nu ştiu ce-i tot daţi înainte cu covorul ăla - se băgă căpitanul. 
In orice caz, în baza mărturisirii făcute, voi dispune... 

— Scuzaţi-mă că mă amestec - îi luă Elder vorba din gură - dar 
aş dori ca persoanele audiate să se retragă puţin în încăperea 
alăturată, ca să vă spun ceva. 

— In regulă, dar pe dumneavoastră, în temeiul celor declarate, 
mă văd, cu părere de rău nevoit să vă rețin pentru cercetări... 

— Exact de asta mă temeam - se posomori Elder. 

— Domnule căpitan, vă rog... — îngăimă Lindner. 

— Enrico, încetează! — i-o reteză signora Relli. Dreptatea este 
de partea noastră, iar eu am o încredere nebună în acest detectiv. 
Asta-i cu mult mai isteţ decât căpitanul şi n-o să lase poliţia să se 
umple de ruşine. Pronto! V-am mai spus. Faceţi cu mine ce vreţi. 

Căpitanul se făcu galben ca ceara. 

— Mă tem că vă-nşelaţi în privinţa inspectorului-şef, s-ar putea 
s-aveţi o decepţie. Sedlintz, Ulrik, conduceţi-i în camerele lor pe 
signora Relli şi pe domnul Lindner. Li se interzice să comunice unul 
cu celălalt, iar în faţa uşii postaţi-le câte o santinelă. 

— Dar Vangold? — întrebă Elder. Rămâne în libertate? N-are nici 
el alibi, iar corpul delict ştiţi că... 

— Aşa-i, asupra domnului Vangold planează bănuieli la fel de 
întemeiate, aşa că-l punem şi pe dumnealui în stare de arest 
preventiv... 

— In aceeaşi situaţie sunt şi prinţul Sergius şi Maud Borckman - 
urmă Elder necruţător. Mai mulţi martori i-au văzut pe coridor la 
ora crimei şi, la rândul lor, n-au alibi! 

Căpitanul încremeni. Pricepu că i se întinsese o nouă cursă. 

— Le vom lua şi lor un interogatoriu - răspunse ferm - iar la 
nevoie îi vom ţine şi pe ei în stare de arest preventiv. Legea ne 
îngăduie să reținem pentru cercetări pe timp de douăzeci şi patru 
de ore orice persoană suspectă... 

. Dacă prin asta se preântâmpină dispariţia ei. De-aici însă 
nu poate ieşi neobservat nici un pisoi... 

— Vă-nşelaţi! Doamna Villiers a dispărut fără urmă. Sedlintz, 
puteţi pleca. 

— Bravo, detectivule! — apucă signora Relli să-i arunce lui Elder 
înainte de-a ieşi pe uşă. 

— Domnule inspector-şef! — spuse căpitanul încruntându-se. În 
timpul anchetei pe care o desfăşuraţi aici, aţi intrat în posesia unor 
date pe care le-aţi trecut sub tăcere şi cu care v-aţi dat apoi în 
spectacol. Nu vă contest calităţile, dar modul în care aţi procedat 
constituie o abatere disciplinară. 

— Dumneavoastră m-aţi rugat să nu mă amestec în cercetări 
care nu mă privesc. lar dacă s-a întâmplat să intervin, a fost ca să 
salvez poliţia de un scandal de proporții. 

— Ce scandal? 

— Până acum aţi reţinut trei persoane. lar acum, în temeiul celor 
susţinute de dumneavoastră, trebuie să arestaţi încă doi suspecți. 
In total cinci. Cinci persoane respectabile dintre care, în cel mai 
bun caz, doar una poate fi vinovată, prin urmare celelalte patru 
vor cere satisfacţie, vor provoca un scandal în presă... Şi pe bună 
dreptate. 

— Care sunt celelalte două persoane suspecte? 

— Prinţul Sergius şi Maud Borckman. 

— O să le vină rândul la interogatoriu. Să-i aducă detectivul 
Feiguson. 

Markheit, se sculă în picioare. 

— N-aş vrea să mă amestec în treburile poliţiei, dar cred că 
Elder ne vrea binele. Ar fi păcat să provocăm aici un scandal câtă 
vreme nu avem nicio certitudine. 

— Până ce nu aflăm unde a dispărut doamna Villiers, trebuie să 
arestăm toţi suspecţii. Regret, dar serviciul sanitar nu ne poate 
oferi suficiente garanţii - adăugă căpitanul, înţepându-l pe 
Markheit. 

— Asta aşa e - oftă Elder. Deşi, după mine, doamna Villiers n-a 
părăsit hotelul. 

— Asta de unde aţi mai scos-o? 

— Fiindcă cineva care ar părăsi hotelul nu s-ar da peste cap să 
obţină trecerea peste Gordon a unei scrisori, ci ar lua-o cuvine, 
bine mersi. 

— De acord! Chiar azi vom percheziţiona toate încăperile, toate 
camerele, tot hotelul, până la ultimul cotlon 

Fu chemat şi prinţul împreună cu Maud. Prinţul era în smoching, 
gata să coboare la masa de prânz. Îşi scoase tacticos mănuşile 
albe. 

— Excelenţă, aţi fost văzut de signora Relli şi de domnul Lindner 
pe coridor, lângă locul crimei, la scurtă vreme după comiterea ei. 

— Pe coridor... mda... Pornisem spre scară împreună cu 

domnişoara Borckman. 

— N-aţi observat nimic suspect? 

Răspunsul fu şovăielnic: 

— Am auzit, un zgomot care venea dinspre camera 70, în care 
stă Vangold, dar ştiam că era la restaurant.. 

— Şi? 

— Şi pentru o clipă am părăsit-o pe Maud în capul scărilor, m-am 
întors să văd ce... Ezită. 

— Şi aţi deschis uşa - spuse Elder. 

— Aşa.-i... — tăcu din nou, 

— Ce-aţi văzut? 

Spuse aproape în şoaptă;. 

— Am văzut un bărbat cu părul cărunt... înjunghiat 

— Asta confirmă spusele signorei Relli - dădu Elder din cap -, 
care susţine că cineva a deschis uşa după ce ea transportase 
cadavrul lui Ranke în camera 70. 

Căpitanul bătu cu stiloul în masă. 

— Continuu eu interogatoriul. 

— Pardon... 

— Ce-aţi făcut după aceea? 

Mâinile şi vocea prinţului începură să tremure. 

— l-am spus domnişoarei Borckman că ar fi mai bine să se 
retragă în camera ei... iar eu să mă retrag în camera mea... ca să 
nu fim amestecați în povestea asta... îmi daţi, vă rog, un pic de 
apă? 

— Poftim... — Detectivul Ferguson îi oferi săritor un pahar cu 
apă. 

— Mulţumesc... 

— V-aţi mai întâlnit cu cineva între timp? — îl întrebă căpitanul. 

— Cu domnul Lindner, care urca treptele. 

— Pe urmă? 

— Am aşteptat până ce domnişoara Borckman s-a retras în 
camera ei, apoi m-am întors şi eu în camera mea... 

Maud privea palidă zbaterea neputincioasă a prinţului. 

— Fiţi amabil şi poftiţi pentru o clipă în salonul alăturat - spuse 
căpitanul şi-i făcu semn lui Sedlintz, care tocmai intrase în cameră, 
să-i însoţească pe Sergius. 

Din uşă, bătrânul întoarse capul şi o privi pe fată cu îngrijorare. 

— Mergeţi liniştit - îi spuse fata. 

Prinţul ieşi cu bărbia în piept. 

— Vă numiţi Maud Borckman? 

— Da. 

— Sunteţi liber-profesionistă? 

— Nu. Sunt asistenta profesorului Decker. 

Markheit se ridică în picioare, consternat. 

— Ce-aţi zis? 

— Ce vă miră aşa? 

— Dar... bine... dumneavoastră nu ştiţi că muribundul atins de 
ciumă e profesorul Decker?! Apă... ba... coniac... repede... 
întindeţi-o aici, pe sofa. 

De parcă şi-ar fi dat duhul, Maud căzuse ca trăsnită la auzul 
spuselor lui Markheit. 

Căpitanul se scărpină în cap cu nedumerire hazlie. 

— Dracu' mai pricepe ceva... 

— Vă simţiţi mai bine? — o întrebă Markheit pe fată. 

— D... da... 

Se ridică în coate, apoi izbuti să se scoale în picioare. 

— Cum... cum se simte profesorul? 

— Are ciumă bubonică... Nu prea sunt speranţe. A căzut într-o 
inconştienţă ireversibilă, are febră. Şi prezintă simptome tipice de 
septicemie. Are toate glandele inflamate... într-un cuvânt... ştiinţa 
îşi arată neputinţa... Nu putem face nimic, medicul îl unge cu ulei 
de Pal- mira... asta-i mai astâmpără durerea şi mâncărimile. 

— Nu mai sunt speranţe să scape?... i 

— Păi... ştiţi cum e cu ciuma bubonică... In orice caz, păcat de 
un om aşa de valoros... 

— Cum se face, domnişoară - o întrebă căpitanul -, că şeful 
dumneavoastră nu v-a anunţat sosirea? Existau neînţelegeri între 
dumneavoastră? 

— Nu. Profesorul ţine la mine foarte mult şi... 

Se poticni. 

— Pot să vă ajut? — interveni Markheit. Am stat de vorbă câteva 
clipe cu bolnavul. Venise aici incognito. Voia să dea de urma unui 
colaborator apropiat care o luase pe căi greşite şi nu voia să 
amestece poliţia în toată afacerea asta... — O privi pe Maud cu 
subînţeles. 

— Nu ştiţi nimic despre toate astea? — o întrebă căpitanul. 

— Nu. În nici un caz nu poate fi vorba despre mine. 

— Ce ştiţi despre crima de la camera 70? 
— Multe! 

— S-auzim. 

Maud răspunse calm: 

— Eu l-am ucis pe doctorul Ranke, 

După o clipă de tăcere, căpitanul dădu cu pumnul în masă de 
săriră în sus toate lucrurile din jur. 

— Mama ei de viaţă! 

— Nu-nţeleg... - se miră fata. Doresc să-mi recunosc vinovăția. 
În ziua dinaintea crimei, seara la orele unsprezece, doctorul Ranke, 
proaspăt sosit să consulte bolnavul, mi-a trimis o scrisoare. 
Diagnosticul bolnavului l-a pus abia a doua zi. lată scrisoarea. 

Le-o înmână. Căpitanul o citi cu glas tare. lată ce scria: 


Odiosul ucigaş Borckman şi fiică-sa doar din partea mea se pot 
aştepta la îndurare. Veniti noaptea la ara trei în hol şi aduceţi cu 
voi şi însemnările. Dr. R. 


— Despre ce însemnări este vorba? 

— Nu ştiu. 

— Cine este „Ucigaşul Borckman“ | 

— Tatăl meu. 

— Unde se află acum? 

— Nu ştiu. Când au fost descoperite crimele lui odioase, a 
dispărut fără urmă din Moscova. Atunci am plecat şi eu, cu mama 
şi ne-am stabilit în Batavia. lar prinţul Sergius, cu generozitatea lui 
binecunoscută, ne-a luat sub oblăduirea sa. 

— Ce voia Ranke de la dumneavoastră? 

— Să mă şantajeze. M-am dus la întâlnirea fixată. Mi-a spus că 
dacă nu-l storc pe prinţ de zece mii de guldeni, o să-mi dea în 
vileag originea, să afle toată lumea că sunt fiica unui ucigaş 
notoriu. 

— Şi? 

— Mi-a fixat termen a doua zi. 

— Şi ce s-a întâmplat pe coridor a doua zi, când dumneavoastră 
şi prinţul aţi fost zăriţi împreună în jurul orei la care a fost comisă 
crima? 

68 


— Prinţul a intrat şă-şi ia mănuşile albe, fără de care nu merge 
la masă. Între timp, din camera domnului Lindner a apărut 
doctorul Ranke şi mi-a cerut banii. Am intrat după el, am zărit 
pumnalul pe masă, i l-am înfipt în spinare şi m-am grăbit să-l 
întâmpin pe prinţ. Acesta s-a mirat că-l aştept tocmai în faţa uşii, 
dar n-a zis nimic. Am trecut încă o dată prin dreptul camerelor 
numerotate de la 70 în sus şi, ajunşi în capul scărilor, prinţul mi-a 
spus că se întoarce o clipă, după care s-a întors şi m-a rugat să 
rămân mai bine în camera mea. 

— În temeiul acestor mărturisiri, vă arestez. 

— Aveţi toate motivele. Aş dori să mi se permită să-l îngrijesc pe 
profesorul Decker. La urma urmei mi-e totuna unde-mi ispăşesc 
pedeapsa... 

— Nu vă pot îngădui aşa ceva... 

Intră Ferguson cuprins de agitaţie, 

— Domnule căpitan, permiteţi să raportez Prinţul a declarat că 
doreşte să-şi recunoască fapta... el este cel care l-a omorât pe 
doctorul Ranke... 

Pentru o clipă căpitanul simţi că înnebuneşte 

— Ba nu-i adevărat— se împotrivi Maud. Prinţul crede că mă 
poate salva sacrificându-se pe sine. 

Între timp intră şi prinţul. 

— Lasă, Maud... — spuse el încet. Eu l-am ucis pe doctorul 
Ranke înainte de a te fi invitat la masă. L-am surprins în camera lui 
Lindner, care avea uşa întredeschisă. L-am auzit cerându-i 
centralistei legătura cu camera 72. M-am înfuriat. Am dat buzna 
peste el şi i-am smuls receptorul din mână. M-a luat în râs. Mi-a 
întors spatele, spunându-mi că se duce la dumneata. Am văzut 
pumnalul... l-am apucat... şi... 

— Nu-i adevărat! — strigă Maud. 

— Nu-ncerca să mă acoperi. Eu sunt făptaşul. Pe mine să mă 
arestaţi. 

Elder rămase impasibil. În răstimpuri nota câte ceva într-un 
carneţel. De câteva ori căpitanul îi căutase privirea. Îşi schimbase 
radical sentimentele pe care i le purta. 

Până la urmă îi făcu Semn lui Sedlintz, după care le spuse celor 
doi suspecți: 

— Am luat la cunoştinţă declaraţiile dumneavoastră. Vă rog să 
vă retrageţi fiecare în camera dumneavoastră şi să n-o părăsiţi 
până la noi ordine. 

După ce Sedlintz ieşi cu prinţul, şi cu Maud, căpitanul se-ntoarse 
către Elder. 

— Blestemată afacere. De când sunt n-am pomenit aşa ceva. O 
crimă şi trei făptaşi. 

— Patru făptaşi. Fiindcă dantela mânjită de sânge era în 
buzunarul lui Vangold. 

Căpitanul îşi privi unghiile. 

— Hm... Observ că v-aţi notat ceva. 

— Da... Mi-am notat aspectele mai importante ale cazului. 

— Serios? Şi după părerea dumneavoastră cine este făptaşul? 

— Cel care a ascuns covorul. 

— Dar de ce? 

— Deoarece acela a părăsit ultimul camera, prin urmare fusese 
ascuns, se aflase deja în cameră la sosirea primului dintre cei 
bănuiţi şi a profitat de scoaterea cadavrului ca să ia covorul cu 
sine. 

— lar acest om nu poate fi prinţul sau Lindner, domnişoara 
Borckman sau signora Relli? 

— Nu. Fiecare dintre ei s-a întâlnit cu celălalt după comiterea 
crimei şi niciunul dintre ei nu avea covorul asupra sa. 

— Mie italianca mi se pare suspectă! 

— Suspecţi sunt toţi în egală măsură - răspunse Elder. Fiecăruia 
îi lipseşte alibiul care să-i acopere cele câteva minute în timpul 
cărora s-a comis crima. 

Markheit se sculă în picioare. 

— Mă duc să iau prânzul. Aş dori să ştiu însă ce imagine v-aţi 
format în legătură cu această poveste, domnule Elder? 

— Pe moment ne aflăm în impas. Cred că cel mai bine ar fi să 
lăsăm suspecţii să se mişte liber prin hotel, să le urmărim discret 
mişcările. 

— Dar până nu aflăm unde este doamna Villiers, mă văd silit să- 
mi menţin punctul de vedere - i-o reteză căpitanul. 

— Faceţi-mi o singură favoare, domnule căpitan, haideţi să 
căutăm covorul. 

— Cum? 

— Vom percheziţiona toate camerele, - fără excepţie. Este vorba 
de un covor de 2x3 metri. Nu poate fi ascuns decât într-un dulap 
ori sub pat. Covorul ne va conduce la criminal. 

— În ordine. Vom scotoci fiecare camera. 
— O să ne alegem cu nişte învăţăminte chiar făcând abstracţie 
de covor - mai zise Elder şi se apucară de treabă. 

Trezindu-se din somn, tânărul nu se miră de faptul că dormise 
într-o cadă şi nici de faptul că pe cap are o cască colonială, - iar în 
rest e gol-puşcă. De la o vreme nimic nu-i mai părea nefiresc, însă 
rămase surprins văzând apa care curgea şuvoi din robinet şi care 
se revărsase de mult din cadă, inundând baia. 

Unde o fi? 

Treptat gândurile i se limpeziră... Li Shing... Bruns... doctorul 
Raleigh şi mimozele... 

Închise robinetul. Din cameră se auzea un sforăit gros. Hai că 
nu-i a bună... Să n-o sfeclească... Constată cu amărăciune că 
halatul alb zăcea, împreună cu câteva bucăţi de friptură, pe fundul 
căzii. În cameră Bruns dormea dus, cu capul rezemat de un fotoliu 
răsturnat între sofa şi masă. Afară se însera ... 

Se repezi la dulapul cu haine. Acţiona fără mustrări de 
conştiinţă. Era o fiară hăituită. Dacă va fi prins o să-şi zboare 
creierii. Lăsând totul la o parte, - ancheta ar dobândi o probă 
zdrobitoare. 

Scoase la nimereală nişte haine. Căută ceva mai ieftin şi mai 
uzat. În cele din urmă atenţia i se opri asupra unui costum de vară 
ca un sac. 

Necazurile abia acum începură. Bondocul era cu jumătate de 
metru mai scund. Mânecile îi veneau până la coate, iar pantalonii 
până la genunchi... Căută cu înfrigurare... Dacă se trezeşte 
nebunul, s-a zis cu el. Ce caută un medic despuiat în camera lui? 

Trase sertarele scrinului. Maldăre de scrisori, într-unul din 
sertarele uriaşe ale comodei, un covor. Are 2x3 metri şi fireşte, e 
ruginiu. Nu-i bun... Trase un alt sertar şi sări înapoi înspăimântați. 

Douăzeci de pistoale de diferite calibre şi o grenadă. Asta ce mai 
e? A, un revolver antic şi de demult, un buldog demodat, cu butoi. 
Şi grămezi de muniţie. E-e! Drăguţ pacient, nimic de zis. Trase încă 
un sertar. 

Şi mai ciudat. 

Un pistol automat. E cu putinţă? într-una din camerele Grand 
Hotelului? Covoare şi pistoale. Şi în treacăt fie spus, o mască de 

gaze. 

Haine, în schimb, ioc. Groaznic! La ce i-or trebui atâtea arme? E 
de neînțeles. Se-ntoarse în baie şi deschise ferestruica. 

De undeva de vizavi răzbăteau crâmpeie de conversaţie. O voce 
răstită: 

— Nu-i vina mea că-s aici. Nu mă poate obliga nimeni să 
muncesc. 

— Vă-nşelaţi, domnule Hacker. Dumneavoastră sunteţi dator să 
lucraţi pentru noi pe timpul carantinei - răspunse celălalt cu 
asprime. Era Wolfgang. 

— În regulă. Dar atunci n-are decât să muncească şi domnul 
guvernator Shilling. Nu ca să muncesc m-am învârti! ieri prin faţa 
Grand Hotelului! 

— Aha! Atunci aflaţi că n-avem destul personal pentru 
deservirea întregii clientele, iar statul ne-a împuternicit să 
recrutăm personal auxiliar din rândul persoanelor întreţinute aici 
pe seama vistieriei. 

— Nu muncesc - răspunse Hacker. 

— Are dreptate - spuse bătrânul vânzător de ziare. Ne aflăm aici 
sub observaţie medicală... 

— Dumneata ţine-ţi gura - îl apostrofă Wolfgang. Cât despre 
întreţinerea dumneavoastră, ea se va schimba radical, în cazul în 
care nu acceptaţi să lucraţi. Băgaţi la cap ce vă spun! 

— Atunci, o să vă dau în judecată! — se răţoi Hacker. Şi aşa 
stăm doi în cameră, ceea ce este nepermis pe timp de molimă! 

— Şi dacă... v-aş oferi un salariu? 

— Pe mine nu mă mituiţi cu una cu două. 

— Aşa, deci. Atunci, aflaţi că cine nu munceşte nu mănâncă. 

— O să găsesc eu ceva de mâncare! Vă-nşelaţi dacă aveţi 
impresia că voi fi condamnat pentru furt. Voi acţiona constrâns de 
împrejurări. Îl am martor pe domnul vânzător de ziare. Şi pe 
doamna Lidia, pe care aţi condamnat-o la muncă silnică. 

— lată un exemplu pe care l-aţi putea urma! Numai din bacşişuri 
scoate doi-trei guldeni pe zi. 

— Eu nu vreau să câştig, ci să mă odihnesc. 

— Frumos - zise Wolfgang. Dacă nu vă luaţi imediat din cuier 
livreaua şi nu vă prezentaţi de îndată la Martin, chelnerul de 
roomservice, o să primiţi de-acum încolo doar supă chioară şi 
pâine... 

— Excelent, tot voiam eu să mai slăbesc! 

Hacker nici că-l lua în seamă pe director. Frunzări marfa 

bătrânului vânzător de ziare. Avea reviste, magazine, ziare la 
discreţie. 

— Cât despre distracţie, veţi putea citi doar la lumina zilei, 
fiindcă vă tai curentul. 

— N-aveţi dreptul - se stropşi Hacker. 

— Aşa-i! N-are dreptul - se băgă vânzătorul de ziare, de parcă s- 
ar fi născut jurisconsult. 

Dar Wolfgang ieşise. 

— Câtă impertinenţă! Vrea să ia şi pielea de pe noi, acum că am 
ajuns la strâmtoare - bombăni Hacker. 

— Lidia l-a stricat. Femeia aia părea o alcoolică de nădejde şi, 
când-colo, s-a angajat cameristă. 

Pac! În cămăruţă se stinse lumina. Prima ameninţare a lui 
Wolfgang se împlinise. Hacker înjură. 

— Mama lui... E abia şapte şi mai devreme de zece nu pot 
închide ochii. Porcu' crede că aşa ne poate sili să-i facem jocul. 

— Ne putem distra oricum - spuse bătrânul şi începu să învârtă 
flaşneta. Asta se poate face şi pe-ntuneric... 

— De-aş putea dormi toată ziua ca putoarea asta - arătă Hacker 
spre colţul în care sforăia băştinaşul vânzător de artizanat. Pe ăsta 
nu-l pune la treabă... 

— Pentru că-i negru - spuse bătrânul învârtind din flaşnetă. Prin 
părţile astea n-au căutare decât ca hamali... 

O vreme se auzi doar flaşneta. 

— la ascultă... Vizavi de noi stă bondocul ăla care la ora asta de 
obicei coboară la restaurant... cred că s-ar putea aduce din 
camera lui niscai pileală şi ţigări... Să ne simţim şi noi bine. 

— Nu-i rea ideea. Dacă găseşti ceva bani. Nu-i lăsa nici pe ăia 
acolo. 

Nu se auzi decât flaşneta. Hacker ieşi pe fereastră. Intră pe 
fereastră în camera de vizavi. 

Pleosc! Ce dra... Ce se-ntâmplă? Baia e inundată. Făcu câţiva 
paşi prin lăcăraie, apoi aprinse lumina. 

Rămase ca trăsnit, încremenit de groază. În faţa lui văzu un 
bărbat gol-puşcă, cu o mască de gaze pe faţă şi cu un pistol 
automat în mână. Hacker îl privi năuc. Limba îi înţepeni în gură. 
Acum pistolul îşi ia elan, Hacker îşi vine şi el, în sfârşit, în fire, dă 
să-ntindă o mână, dar pumnul omului cu masca îl pocneşte în 
bărbie şi şomerul se rostogoleşte făcut knock-but în cadă. Apa se 
împroaşcă cu un zgomot asurzitor... ,„ 

Între timp bătrânul învârte întruna flaşneta. Trec zece minute, 

după care se aude un zdrăngănit asurzitor în fereastră. O umbră 
se furişează înăuntru. 

Aha! Se-ntoarce Hacker, şomerul cu principii - îşi zice el, deşi în 
întuneric se iveşte un domn purtând o... mască de gaze. 

— Ce-ai adus? — întreabă bătrânul umbra care acum îşi face de 
lucru lângă cuier. 

— Psst - zice aceasta. 

„Ceva nu e-n regulă“ - îşi zice vânzătorul de ziare şi-şi vede de 
flaşnetă cu gesturi mecanice, tăcând chitic. O să afle curând de ce 
n-are voie să vorbească... Între timp, celălalt parcă s-ar îmbrăca... 
Se aude un pantof rostogolit... 

Peste cinci minute uşa se deschide scârţâind. Umbra o 
zbugheşte pe coridor! N-o fi făcut vreo porcărie? Unde a plecat? 
Bătrânul continuă să învârtă îngrijorat flaşneta. 

Peste alte zece minute la Martin se prezintă un tânăr. Felix. 

— Directorul m-a trimis aici. 

— Dumneata eşti hamalul din port? 

— Da. 

— Ce-i cu ţinuta asta?! 

Felix îşi privi hainele. Purta o livrea de valet cu fireturi aurite. 
Asta ar mai fi mers. Dar era asortată cu o pereche de nădragi 
zdrenţuiţi ca vai de ei. Erau din garderoba băştinaşului vânzător de 
artizanat. Ce să facă? Fusese nevoit să se îmbrace în întuneric. 

— Şi ce-i cu pantofii ăştia? 

îşi cobori privirea spre picioare. Cum?... 

O clipă simţi că-i fuge pământul de sub picioare! 

„„.Era încălţat cu o pereche de tenişi albi, iar unul dintre ei avea 
în vârf o pată cafenie. 

— Ştiţi... Domnul director ne-a tăiat curentul şi m-am îmbrăcat 
pe întuneric... — izbuti să îngaime într-un târziu. 

— Mda, bine... du-te la numărul 90, în camera de serviciu. 
Aşteaptă să-ţi trimit nişte pantaloni. Ai acolo tabloul de comandă. 
Dacă te cheamă vreun client, se aprinde un beculeţ sub care scrie 
numărul camerei. Comenzile le dai pe interior restaurantului. Dacă 
ai ceva nelămuriri, sună-mă la etajul cinci, acolo servesc eu. 

Intră în camera care-i fusese desemnată. Se aşeză tacticos, îşi 
aprinse o ţigară. Avusese prezenţa de spirit de-a lua cu sine câteva 

ţigări care să se potrivească cu masca de gaze, înainte de a 
escalada ferestruica de la baie, Aveau capătul aurit, cu numele lui 
Bruns imprimat pe ele. Aha! Procedează ca unul cu dare de mână, 
fumează tutun de comandă. E 

Se aprinse un beculeţ. La numărul 60. Porni. li deschise uşa un 
tânăr cu trăsături frumoase. 

— Spune-mi, te rog... unde se spală rufele? Mi-e şi jenă în ce hal 
mi-au ajuns cămăşile. 

— Scuzaţi-mă, eu sunt proaspăt angajat. Dar cred ca-n hotel 
avem o spălătorie. 

— Trimiteţi-mi, vă rog, spălătoreasă. Mă numeăc Erich Kramartz. 

— Da, domnule. 

Telefonă la restaurant, unde chelnerul-şef îi refuză comanda de 
la camera 60. 

— Bucătăria nu are treabă cu spălătoria. 

— Atunci trimiteţi-mi o bucătăreasă. Ce-mi pasa mie?. 

— O să anunţ recepţionerul. 

— Dinspre partea mea, n-ai decât... — răspunse nou! angajat 
punând receptorul în furcă. 

Ar fi vrut s-o vadă pe Maud. Ajungând după atâtea peripeții la o 
situaţie cât de cât stabilă, gândul i se îndreptă spre ea. Nu-i a bună 
povestea asta... Misterul pantofului ar descurca multe iţe. Pantofii 
ăştia au adus scrisoarea nu încape nicio îndoială. Forma petei 
cafenii e grăitoare. Ai cui or fi pantofii ăştia? Hacker şi vânzătorul 
de ziare erau încălţaţi, prin urmare nu pot fi decât ai băştinaşului. 
Va să zică vânzătorul de ilustrate malayezian era cel care adusese 
scrisoarea. Trimis de cineva, iar la autopsie pesemne a cărat 
instrumentarul sau aşa ceva. Şi acolo-i nevoie de servitori, nu 
numai de medici. Atunci nu se gândise la această posibilitate. 

Porni pe coridor spre cotul de unde începeau camerele de la 70 
în sus... 

Se trase grăbit înapoi... 

Îl zărise pe băştinaş apropiindu-se tiptil. Purta hainele lui 
dintotdeauna, dar în loc de pantaloni avea o pijama albastră cu 
carouri roşii, iar picioarele îi erau desculţe. Se strecura spre 
camera lui Maud ca o târâtoare! Se aplecă. Strecură un plic pe sub 
uşă. Scrisoarea ieşea po jumătate de sub uşă, dar imediat fu trasă 
înăuntru. O luase fata! 

Acum o să meargă şi Felix la ea! 

În clipa aceea, pe etaj se stinse lumina. De undeva se auzi 
vocea ofițerului de serviciu: 

— Ei, ce se-ntâmplă? E un scurt-circuit? 

Felix intui că întunericul care se lăsase brusc trebuie să aibă o 
legătură cu solia. 

Se apropie în grabă de camera fetei şi bătu discret la uşă. Uşa 
se crăpă. Când să intre, se trezi împins de Maud. Aceasta îi înmână 
ceva şi-i şopti: 

— la-l de-aici, pentru Dumnezeu... la-l. Şi fii blestemat, diavole... 

Apucă instinctiv pachetul. Era de mărimea unui caiet. Auzi paşi 
aprcrpiindu-se... Ceva mai departe se auziră nişte uşi trântite... 
Zgomotele se înteţeau. Se lovi de cineva şi o mână vânjoasă îi 
apucă braţul... 

— Cine eşti?!... 

— Liftierul... Ce doriţi? 

Umbra se apropie de uşa lui Maud. Fără să-şi dea nici el seama 
de ce, Felix îl îmbrânci pe necunoscut, care fu cât pe-aci să se 
întindă cât era de lung. Apoi o luă din loc, deoarece se apropiau 
voci... Tropăit de cizme... 

Se furişă în camera de serviciu şi aprinse un chibrit. 

Văzu că are în mână un caieţel cu coperţi albastre pe care scria; 


OBŢINEREA ŞI UTILIZAREA 
OXIDULUI BANANIC 
Autor: Prof. Univ. Richard Decker 


Între timp se reaprinse lumina. Polițistul bătu la toate uşile de pe 
coridor. Nicăieri nu se-ntâmplase nimic. 

Treptat zgomotele se stinseră, oamenii se duseră la culcare. 
Tânărul fu vizitat de Martin. 

— Ei? Ce s-a mai întâmplat pe aici? 

— S-a stins lumina. 

— Asta ştiam. În rest, nimic deosebit? 

— Nimic. Am primit o singură comandă, cred că până acum a şi 
onorat-o restaurantul. 

— Atunci poţi să te culci îmbrăcat. Pregăteşte-ţi soneria pentru 
comenzile de peste noapte. Hai că mă duc şi eu la culcare. Noapte 
bună. 

După plecarea lui Martin, Felix deschise caietul: FORMULA CHIMICĂ 
A OXIDULUI BANANIC 

Acesta era titlul primului capitol. Hm... Caieţelul ăsta joacă un 
rol de invidiat în toată afacerea asta. Soarta se ţine de şotii. 
Pesemne că băştinaşul transmisese un mesaj care spunea că 

cineva o să bată la uşă pentru manuscris. Când colo, la uşă bătuse 
el. Fata îi dăduse caietul şi-l blestemase. Persoana căreia îi era 
destinat caietul se ciocnise de el în întuneric, bănuise că ceva nu 
e-n ordine, dar apropierea poliţistului şi a chelnerului de la room- 
service îl silise să spele putina. 

Lumina se stinse din nou. 

Astă ce să mai însemne? Cineva se strecurase în cameră în 
vârful picioarelor. Felix n-apucase să-l vadă stingând lumina. Cu 
toate astea îşi băgă liniştit caieţelul în buzunar. Bănuia despre ce 
poate fi vorba, 

— Cu cine am onoarea? — întrebă. 

Intrusul îi răspunse în şoaptă: 

— Daţi-mi caietul pe care-l ţineţi în mână... 

— Vă previn că nu sunt un tip slab de înger. Cu cine am 
onoarea? 

— Sunt Peter Borckman. 

| se tăie respiraţia. Borckman... Pe Maud tot aşa o cheamă. 

— Ei? — îl chestionă vocea şoptită cu o răceală; amenințătoare 
-, ce facem? 

— E chiar aşa de urgent? N-am putea discuta un pic? 

— Ce vreţi? 

— Sunteţi cumva rudă cu Maud? 

— Sunt tatăl ei. 

E dată naibii povestea asta. 

— Cred că vă daţi seama - spuse tânărul prefăcut - în ce lumină 
o puneţi pe fiica dumneavoastră, dacă o lăsaţi să înstrăineze 
însemnările secrete ale şefului ei. 

— N-o să păţească nimic. O să-şi piardă urma. Pentru spionaj 
economic nu va fi extrădată. Aşa că nu vă faceţi griji pentru ea. 
Cine sunteţi? 

— Lacheul casei. Dar uite că pun la suflet şi necazurile clienţilor 
noştri. 

Ceva luci în întuneric. 

— Am un revolver cu cartuşul pe ţeavă - spuse Borckman. Dacă 
nu-mi dai caietul pe loc, te împuşc şi tot ţi-l iau. 

Să i-l dea? Poate că tatăl fetei e o otreapă şi vrea s-o 
nenorocească... Ar trebui împiedicat cumva. 

— Poftim, iată-l - îi spuse. 

Celălalt nu văzu în întuneric încotro trebuie s-o pornească după 
caiet, făcu un pas cu revolverul în mână. In clipa aceea tânărul 
răsturnă cu piciorul măsuţa dintre ei şi se aruncă într-o parte. 

Borckman, luat prin surprindere, se trase îndărăt, dar se trezi 
placat şi se-ntinse cât era de lung... 

Nu trase nici un foc, tot n-avea ce ochi. Se sculă, încasă un 
croşeu în falcă, ripostă şi el, dar lovi în aer. Auzi în spatele lui uşa 
închizându-se şi cheia răsucită în broască. Borckman rămase 
încuiat în beznă. 

Fereastra camerei dădea spre acoperişul de sticlă al 
restaurantului. Misterioasa făptură înnodă un cearşaf şi o 
cuvertură şi îşi dădu drumul pe fereastră. 

Tânărul ieşi pe coridor. Acum încotro să pornească? Lumina de 
pe culoar aproape că îl orbi. Se hotărî să meargă la Maud. Abia 
făcu un pas când, fără veste, parcă apărând din pământ, cineva îi 
sări în spate şi-l lovi cu un pumnal. Deşi sărise într-o parte. Felix nu 
mai putu para lovitura, dar lama pumnalului îl atinse în loc de 
beregată, umărul şi îi alunecă în jos, Sfrâtecându-i pielea de pe 
piept, fără a-i provoca o rană profundă. Felix apucă încheietura 
mâinii care ţinea pumnalul şi... 

Rămase uluit... prinţul Sergius! 


— Dumneavoastră... 
Pumnalul căzu din mâna prinţului, care îl privea speriat, 
— Da... M-am hotărât să te ucid... — spuse el gâfâind. N-o să te 


las s-o nenoroceşti pe Maud... Eu... te omor cu mâna mea... dacă 
iei caietul ăla... 

Tânărul scoase caietul din buzunar. Privi în urmă, spre uşa pe 
care o încuiase. 

— Mai întâi de toate să plecăm de-aici. Trebuie să vă vorbesc, 
Excelenţă, dar nu mai fiţi aşa de nervos ca adineauri. Il apucă pe 
prinţ de braţ şi-i trase după el. 

Prinţul Sergius se împotrivi. Îl privi speriat pe Felix: 

— Unde vrei să mergi? 

— La Maud... 

— Nu! 

Felix făcu atunci un gest care ar putea fi luat drept un gest de 
impoliteţe, dacă ţinem cont de faptul că persoana în cauză era un 
gentleman mai vârstnic, de extracţie nobilă. II înşfăca pe prinţ de 
ceafă şi-l târi ca pe un pisoi. Bătu la uşa fetei şi, fără a mai aştepta 
vreo invitaţie, îl imbrânci pe prinţ înăuntru, apoi intră şi el şi încuie 

uşa pe dinăuntru. Maud şedea îmbrăcată la masă şi scria. Se ridică 
speriată. 

— Dă-mi, te rog, repede, ceva care să aducă a faşă - spuse Felix 
-, m-au înjunghiat. 

Prinţul se prăbuşi pe un scaun şi se luă cu mâinile de cap, Maud 
nu puse nicio întrebare; se apropie de dulap cu o docilitate care o 
miră şi pe ea şi scoase câteva faşe. _ 

— S-avem grijă să nu picure sânge pe jos. In hotelul ăsta aşa 
ceva complică, de regulă, viaţa clienţilor - spuse Felix scoţându-şi 
livreaua şi descheindu-şi cămaşa. 

Maud continua să tacă. Era uimitor de ascultătoare. 

Dizolvă o pastilă dezinfectantă într-un pahar cu apă, curăţă 
tăietura şi o pansă. Apoi şterseră cu grijă toate urmele de sânge. 

— Stinge lumina - spuse tânărul - afară se plimba un poliţist de 
serviciu, să nu i se pară suspect că-i lumina aprinsă la o oră aşa de 
târzie. 

Fata stinse lumina şi vorbi; 

— Unde te-ai întâlnit cu prinţul? 

— Adineauri ne-am ciocnit pe coridor. L-am rugat să vină aici. N- 
a vrut. Aşa că am fost nevoii să recurg la violenţă. 

„Camera cufundată în beznă era asaltată de aburii jilavi, cu 
miros de mucegai, ai morbidului anotimp ai musonilor. Afară se 
auzea plesnetul, şfichiul, ploii necontenite. lar înăuntru băzâitul 
agasant al unui ţânţar. Miasma apăsătoare, sufocantă, emanată de 
vegetaţia luxuriantă pătrunsese şi în cameră. 

— Dumneata cine eşti? — întrebă fata. 

Ce să zică? Fusese pe rând misionar, medic şi îşi aprinse o ţigară 
„marca“ Bruns. 

— Fereşte-te de el, Maud - interveni prinţul. El e cel care ţi-a 
luat însemnările. 

— Cum?... Fata sări ca arsă. Dumneata... dumneata eşti omul lui 
Borckman? 

— N-ar strica să facem o distincţie. Caietul este într-adevăr la 
mine, dar eu nu sunt omul lui Borckman. L-am văzut pe posesorul 
unor pantaloni jalnic de zdrenţuiţi băgându-ţi o scrisoare pe sub 
uşă. Atunci am venit şi am bătut la uşă, ca să stăm de vorbă, dar 
dumneata mi-ai întins un caiet, m-ai blestemat şi mi-ai trântit uşa- 
n nas. Între timp în întuneric s-a apropiat un domn pe care l-am 
dat de-a dura. Tot el a vrut ceva mai târziu să mă împuşte, fiindcă 
nu i-am dat caietul. 

— Unde-i... acum... omul ăsta? 

79 


— L-am încuiat în camera 90, 

Fata se apropie de uşă. Trase cu urechea. 

— Tăceţi puţin - le şopti şi se strecură afară. 

— Ce fată minunată - spuse tânărul. Ce caracter. 

— Doamne... — murmură prinţul... Şi din cauza mea... Pentru că 
numai din cauza mea... 

— Dacă nu sunt indiscret, spuneţi-mi, alteţă, ce fel de relaţii 
există între dumneavoastră şi domnişoara Borckman? 

Tăcere. Nu se auzea decât răpăitul monoton, neîntrerupt, al 
ploii. Jăraticul a două ţigări licărea în beznă. lar prinţul sparse 
tăcerea, răspunzând cu voce joasă: 

— E fiica mea... 

... Maud se întoarse. 

— Şi-a dat drumul pe fereastră: L-ai rănit? 

— Nu. Avea la el un revolver. Bine că n-am ieşit eu de-acolo cu 
pielea găurită. 

— Dă-mi caietul. 

— Nici prin gând nu-mi trece. Dumneata chiar c-ai fi în stare să 
i-l dai urâtului ăluia. 

— Trebuie să i-l dăm! 

— Pe naiba... Scuzaţi-mă, dar m-am înfuriat. Caietul ăsta îi 
aparţine profesorului Decker, poate că până acum te-a şi 
denunţat... 

— Nu. Şi nici n-are s-o facă. Poate că a şi murit... — suspină fata. 

— Ei, nu vorbi aşa. 

— Profesorul Decker este bolnavul din pricina căruia suntem în 
carantină. 

Tânărul nu se putu stăpâni să nu fluiere de uimire. 

— Bietul om - urmă fata. De bună seamă că venise aici după 
mine. Nu voia să mă denunte. De la el a aflat doctorul Ranke că 
am la mine însemnările. 

— Medicul pe care l-am omorât? — se interesă tânărul. 

— Prostii! M-am lămurit între timp că nu dumneata l-ai omorât. 
De ce m-ai minţit? 

— Am văzut că ţi-ar fi plăcut să fie aşa... — recunoscu el. 
Credeai că l-a omorât prinţul. De aceea ai şi luat cu dumneata 
corpul delict: pumnalul. 

— Da... însă asta nu mai contează. Ranke voia să mă şantajeze 
şi cineva l-a omorât. Pesemne că Borckman. Şi o să mai omoare 
multă lume, dacă nu-i dăm caietul. Nu poate conta nimeni pe 
îndurarea lui... 

— Dacă vrei să-i dai tâlharului caietul, trebuie să fii sinceră cu 
mine... 

— Dumneata... dumneata... eşti omul poliţiei sau de- tectiv 
particular? 

— Sunt detectiv particular - răspunse Felix fără şovăială - aşa că 
mă poţi angaja, cu condiţia să ţii cont de dorinţa mea. 

— Poate că şi acum mă minţi. 

— Din partea mea te poţi aştepta la orice - răspunse tânărul cu 
amărăciune - dar te asigur că mi-aş da câţiva ani din viaţă, să te 
pot ajuta în vreun fel. 

Câteva clipe tăcură. Se priviră înfriguraţi în zăpuşeala jilavă, 
sufocantă. 

— O să-ţi spun totul. Sunt silită de împrejurări. Ne ai în mână. ŞI 
de acest caiet pe care trebuie să i-l înmânez lui Borckman atârnă 
vieţile atâtor oameni, în afară de ale noastre. 

Afară se revărsau zorii. Fix la patru dimineaţa, de parcă cerul ar 
fi funcţionat după un ceasornic, ploaia conteni. De la trei după- 
amiaza până-n zori turna cu găleata. Ziua precipitaţiile se 
evaporau în arşiţă, umplând aerul de aburi grei care făceau din 
insulă o uriaşă spălătorie cu emanaţii purtătoare de tifos, malarie 
şi reumatism. 

— Îi povestesc eu - interveni Sergius, aşa s-ar cuveni... nu, 
Maud?... Nu pot lăsa pe altcineva... 

Liniştea fu tulburată, în loc de răpăitul ploii, de câriitul unui 
papagal speriat, câţiva palmieri prinseră să se contureze prin 
pâclă lăptoasă a zorilor. 

— Mă trag dintr-o familie de militari ruşi. Tatăl meu, generalul 
Serghei Milenko, a căzut pe câmpul de luptă sub comanda 
amiralului Kolceak. Am încercat să mă refugiez din calea revoluţiei, 
dar n-am izbutit să trec graniţa, aşa că am rămas ascuns în 
Moscova. După multe peripeții mi-am cumpărat de la un „negustor 
de documente“ actele false de care aveam nevoie. Erau pe 
numele de Peter Borckman. Era prima oară când auzeam de acest 
nume. Soţia şi băieţelul meu, împreună cu alte câteva rude, 
ajunseseră la Paris încă din primele zile ale revoluţiei, luând şi cea 
mai mare parte a averii noastre. Cu actele pe care mi le 
procurasem, puteam spera să răzbesc şi eu până la ei. Dar n-a fost 

să fie aşa, pentru că între timp am cunoscut-o pe Anna Mirskaia şi 
m-am îndrăgostit de ea. Era pe-atunci studentă. Revoluționară. La 
început m-am prezentat drept Borckman, ascunzându-i adevărul 
despre mine. Prima mea căsătorie nu fusese fericită.. Eu şi soţia 
mea ne respectam reciproc şi ţineam foarte mult la copilul nostru: 
la atât ni se rezumau sentimentele nutrite în căsnicie. Dar asta nu- 
i o scuză pentru ce-am făcut. Bigamia... e un păcat, urât, o 
greşeală detestabilă. Însă patima şi o căsnicie ratată sunt 
instigatori fără pereche. M-am însurat cu Anna... Ne-am stabilit 
departe de iureşul revoluţiei, în Siberia, la Acinsk... Am avut doi 
copii, pe Ma-ud şi pe Peter. Am avut parte de opt ani fericiţi, în 
care ne-am câştigat traiul muncind din greu. Avusesem pe vremuri 
o pasiune nobilă care, iată, mi-a prins bine: vânătoarea. Am lucrat 
ca achizitor de blănuri. Îi destăinuisem secretul meu Annei. Mă 
înţelesese şi mă iertase. Trecuseră vremurile când era 
revoluţionară, acum era în primul rând soţie şi mamă. Nu tânjeam 
deloc după condiţia de prinţ. Eram pur şi simplu fericit. Într-o zi ne- 
a vizitat prefectul guberniei. Era prietenul meu cel mai bun. De 
data asta mi-a vorbit cu răceală. Mi-a spus că autorităţile îl caută 
pe un anume Peter Borckman, tâlhar şi ucigaş notoriu înainte de 
revoluţie. Un criminal odios. Mi-a înfăţişat toate nelegiuirile 
acestuia. Un monstru. Prefectul mi-a spus că până a doua zi îmi dă 
timp s-o iau din loc. Să mă grăbesc! Îţi închipui în ce situaţie m-am 
trezit! Dacă mă prindeau, singura mea apărare era, aceea că de 
fapt sunt prinţul Sergius, fost căpitan de cazaci. Fiul detestatului 
general Serghei. Ar fi însemnat moarte curată. lar ca Borckman mă 
aştepta ştreangul, şi pe bună dreptate... A trebuit să fugim. Am 
ajuns în China. Soţia mea s-a îmbolnăvit, n-a mai putut trece 
graniţa cu mine. A rămas la Habarovsk cu copiii. Eu mi-am 
continuat drumul după ce am rămas înţeleşi că-i aştept la 
Shanghai. Dar la Shanghai am fost internat în spital încă din prima 
zi, fiindcă mă îmbolnăvisem de tifos. Câteva săptămâni m-am 
zbătut între viaţă şi moarte. Acolo m-a recunoscut un medic rus 
emigrant. A trimis pe loc o telegramă la Paris. Până să mă pun pe 
picioare, la căpătâi mi-au apărut prima soţie, băiatul, un unchi. 
„Mă găsiseră. Ce puteam face? Să fug de ei? Mi-era cu neputinţă. 
Dacă s-ar fi aflat că prinţul Sergius e bigam, aş fi distrus cu asta 
două familii. N-aveam încotro; i-am scris Annei Mirskaia şi am 
plecat la Paris cu prima mea familie. Mi-am reluat modul de viaţă 
dinainte. Anna era o femeie inteligentă. A înţeles situaţia. A trebuit 
să se împace cu gândul acesta, fie şi numai de dragul copiilor 

noştri. 

Se opri aproape sufocat. Câteva clipe îşi trase sufletul. Picăturile 
de ploaie luceau în lumina soarelui şi-n adierea matinală a vântului 
frunzele lucioase şi ascuţite, potirele ude şi colorate ale 
hibiscuşilor se aplecau până la pământ. 

Tânărul îşi aprinse o nouă ţigară „Bruns“ şi oftă adânc. Simţea 
că-i pătrunsese în toate mădularele toropeala acestui anotimp. 

— La Shanghai Anna s-a întâlnit cu un fost coleg, profesorul 
Decker, un om simpatic, generos şi cumsecade. Pe vremea aceea 
era un tânăr serolog aflat în plină ascensiune. Se cunoscuseră pe 
vremuri ca medici stagiari, lucrând în acelaşi spital din Moscova. 
Cu sprijinul lui Decker, Anna a călătorit până la Buitenzorg. Fostul 
ei coleg i-a întins o mână de ajutor în perioada aceea atât de grea 
pentru ei, până le-am putut veni în ajutor din Paris. Între timp 
fratele lui Maud s-a înrolat în armata colonială olandeză, ajungând 
până la gradul de căpitan. Celălalt băiat al meu, prinţul Sergius 
Ivan a optat tot pentru cariera militară. Are cetăţenia franceză şi 
este tot căpitan. Anna a murit anul trecut... A fost o femeie 
minunată, un om bun, inteligent şi puternic... Maud este leit 
maică-sa... 

„„„Pământul începea să aburească pe măsură ce aerul dimineţii 
devenea tot mai încins. Vântul de sud-vest purta dinspre interiorul 
insulei mirosul de hidrogen sulfurat al mlaştinilor. Frunzele 
palmierilor se unduiau ca braţele unor vietăţi marine şi uriaşele 
ferigi purpurii de sub fereastră foşneau în zăduful toropitor... 

— Între timp, am ajuns aproape scăpătat, fiindcă în viaţa 
noastră a apărut această oroare, Borckman! Prima lui scrisoare am 
primit-o la Paris. Îmi cerea zece mii de franci pe lună. Îmi scrisese, 
în câteva cuvinte, să depun banii în cutare sau cutare cont, altfel 
află toată lumea că prinţul Sergius nu-i nimeni altul decât Peter 
Borckman, ucigaşul şi bigamul. Mă-nţelegi, nu? A trebuit să-i 
plătesc tăcerea şi să rabd. Cruntă ispăşire mi-a fost dată pentru 
păcatele tinereţii! Pe Borckman nu l-am văzut niciodată la faţă. l- 
am vărsat banii în conturi din Africa, America de Sud sau 
Australia... Cei zece ani de şantaj mi-au secătuit resursele. lar 
acum, această lovitură... 

Mireasma - amăruie a ţigaretelor „Bruns“ se prelinse în toată 
camera. 

— Mai departe -povestesc eu - se oferi Maud. Profesorul Decker 
m-a luat ca asistentă pe lângă el. A obţinut câteva seruri care au 
făcut din el o somitate în materie. A avut şi pe mai departe grijă 

de noi. Am lucrat cot la cot cu el. Cu mine s-a arătat nespus de 
generos. Anul acesta a obţinut cel mai important ser la care a 
lucrat vreodată, oxidul bananic. Probabil ai auzit de boala 
bananierilor? 

Tânărul simţea că-i plesneşte capul de durere. 

— Cum să nu - îngăimă moleşit. Dacă banana este culeasă 
verde arbustul se usucă şi moare. Fructele însă nu pot fi 
transportate decât verzi... altfel se-nmoaie... şi... 

— Ce-i cu dumneata? — îl întrebă fata. 

— A... anotimpul ăsta... este insuportabil... — căscă. Continuă, 
te rog. 

— Este vorba despre un ser extraordinar, care împiedică 
distrugerea arbustului după culesul fructelor. Până acum nimeni n- 
a izbutit să obţină o asemenea substanţă. Decker este primul. 
Statul i-a răsplătit descoperirea cu o jumătate de milion de 
guldeni. Exact atunci am primit scrisoarea lui Borckman. Mă soma 
să procur caietul cu descrierea oxidului bananic şi să vin cu el aici. 
Să-l fur pe binefăcătorul nostru, pe cel mai cumsecade om de pe 
faţa pământului! Scria că ar fi ultima satisfacţie pe care ne-o cere. 
Dacă nu, atunci... Ce să zic? îl cunoşti pe tata, ştii că, fratele meu 
e ofiţer, iar eu... Deh... Ar însemna să ne nenorocească pe toţi... 
Am primit instrucţiuni precise cum să fur caietul din biroul 
profesorului când acesta era plecat la un congres, la Weltewreden. 
Să vin apoi la Grand Hotel, să iau o cameră lângă care să nu stea 
nimeni. Aici urma să aflu când trebuie să-i predau caietul. A trebuit 
să procedez întocmai. Când mi-au apărut vecinii, prin amabilitatea 
bietului Lindner am reuşit să fac un schimb şi să mă mut. In 
dimineaţa când ai intrat pe fereastră, tocmai aveam întâlnire cu 
doctorul. Începuse să mă şantajeze şi el, fiindcă pe patul de 
moarte, bine intenţionat cum era, Decker îi povestise totul... 
Sărmanul, venise după mine, să mă scoată din încurcătura în care 
mă aflu... Avea un suflet mărinimos, n-a vrut să mă denunțe... lar 
acum... e pe moarte... 

Arşiţa devenea insuportabilă. Grădina fumega cuprinsă parcă de 
flăcări, aburii fierbinţi se. Ridicau valuri-valuri în văzduh. De pe 
pervaz îi privi ca un crocodil miniatural o şopârlă toke căreia i se 
umfla în răstimpuri gâtul; 

— Ci-cioc! — făcu reptila şi aşteptă. Ci-cioc! — strigă încă o dată 
înainte de a dispărea din fereastră, 

Maud îşi aprinse o ţigară. Tăcură toţi trei. 

— Cred că aveţi dreptate - spuse Felix cu glasul pierit. Puse 

ţigara pe scrumieră şi băgă mâna în buzunar. 

Cineva bătu la uşă, 

— Cine-i? 

— Poliţia! 

Necunoscutul în haine de boy dispăru cât se poate de silențios şi 
rapid în dulap. 

În cameră intrară căpitanul şi inspectorul-şef Elder. 

— Vă rugăm să ne scuzaţi - începu căpitanul. A dispărut din 
hotel o doamnă, o anumită doamnă Villiers. Ne aflăm în faţa unui 
caz disperat. V-aţi întâlnit cumva cu persoana respectivă în 
ultimele douăzeci şi patru de ore? 

— Eu nu - zise Maud. 

Prinţul Sergius rămase îngândurat. 

— Eu am văzut-o. A bătut la o uşă vizavi de camera mea şi 
cineva dinăuntru i-a strigat „intră". Doamna asta a şi făcut. Am 
văzut, când s-a deschis uşa, o mână de bărbat într-o haină de 
culoare închisă... în mod sigur. 

— Excelenţă, n-aţi reţinut din întâmplare ce cameră era? 

— Cum să nu? Camera 102. 

— Vă mulţumesc... 

Căpitanul se îndreptă spre telefon. 

— Domnişoară Borckman, îmi permiteţi să dau un telefon?. 

Fata îşi aprinse o ţigară. 

— Poftim. 

Căpitanul sună la recepţie. 

— Aici căpitanul Vuyder. Spuneţi-mi, vă rog, cine stă la 102... 
Cum? Precis?! Mulţumesc... 

Lăsă năuc receptorul. 

— Ei? — întrebă Elder. Cine stă la 102. 

— De două săptămâni nu mai stă nimeni. 

— Frumos! 

Atât spuse Elder. Maud simţi că i se pune un nod în gât. Bărbatul 
acela e-n dulapul ei. Şi nu e detectiv particular! Minte, aşa cum a 
minţit şi când a spus că el e ucigaşul. Dar atunci cine e? Cu toate 
nenorocirile care se abătuseră asupra ei, tânărul o preocupase 
încă de la prima lor întâlnire. Să fie criminal?... Nu! Simţea şi îşi 
dorea să nu fie aşa... Nu... să nu fie aşa ceva! 

— O să vă-mbolnăviţi, domnişoară Borckman - îi spuse Elder. 

— Eu?... De ce? 

— Nici n-aţi terminat o ţigară, că v-aţi şi aprins alta. 

Apucă ţigara, de capătul aurit, pe care Felix o lăsase în 

scrumieră. Prinţul şedea prea departe de scrumieră ca să fie a lui. 

— Ah, aia de adineauri nu mi-a plăcut nu-s ţigările mele. M-a 
servit cineva cu ele. 

— Observ. Domnul Bruns. Nu ştiam că vă cunoaşteţi... 

Maud tăcu. Simţea că o băgase pe mânecă. Nu-l cunoştea pe 
Bruns!. 

— Dacă ne permiteţi - spuse căpitanul - am dori să aruncăm o 
privire prin cameră. 

Maud înghiţi în sec şi îşi simţi inima bătându-i să-i sară din piept, 
dar spuse calm: 

— ŞI... ce căutaţi? 

— Un covor... 

— Sunt arestată? 

— Nu... nici vorbă, am renunţat la această măsură. 

— Atunci vă rog să-mi prezentaţi mandatul de percheziţie emis 
de procuratură. Ştiu că fără el percheziţiile sunt interzise. 

Luat prin surprindere, căpitanul tăcu. 

— Poftim - spuse Elder politicos, scoțând o hârtie din buzunar. 
Fireşte, nu sunteţi obligată să toleraţi nici cea mai măruntă 
abatere de la prevederile legale. 

Era o dispoziţie legală în virtutea căreia inspectorul-şef Elder 
poate  percheziţiona, fără justificare, orice cameră a Grand 
Hotelului. 

Cel mai mult se minună căpitanul, dar asta nu-l împiedică să- 
nceapă primul percheziţia şi să se uite în dosul oglinzii care într-un 
colţ al camerei forma cu pereţii un triunghi ascuns privirii. 

— Aici nu-i nimic. 

— Nu poate fi decât sub pat sau în dulap - spuse inspectorul 
apropiindu-se de dulap. 

Acum o să-i găsească pe tânăr! Lui Maud îi venea să ţipe de 
necaz. Prinţul îşi muşcă buzele nervos. 

Căpitanul se uită sub pat: 

— Nimic. 

Elder deschise uşa dulapului. O clipă îl sfredeli cu privirea pe 
Felix. 

— Nici aici nu-i nimic - spuse închizând dulapul. După care cei 
doi salutară şi plecară. 


XXIX 

Tânărul ieşi din dulap agitat, cu un demiu ecosez pe cap. Maud 
şi prinţul încă nu-şi reveniseră din uluială. 


— Trebuie s-o şterg! — zise tânărul dintr-o suflare. Acuş se-n 
toarce Elder. Aruncă haina pe un scaun. 
— Stai! — strigă Maud. Noi ţi-am încredinţat toate secretele 


noastre. Doar nu eşti un criminal care are motive să se ascundă de 
noi. 

— Nu despre asta-i vorba... Dac-aş fi un criminal, v-aş spune-o 
pe şleau. Din păcate nu sunt decât un tâmpi! şi mi-e ruşine de 
mine. Mă cheamă Felix, ăsta-i singurul adevăr din tot ce v-am 
spus. 

— Dar poliţia nu urmăreşte pe cineva pentru atâta lucru! Elder 
spunea că... 

— Că sunt „Teroarea Javei“ - dădu Felix din mână. E-o vulpe 
bătrână. Voia să te-nspăimânte şi să mă dai de gol în caz că aş fi 
fost ascuns aici. Fiindcă cine s-ar încumeta să ascundă un asasin? 
Dumneata ai constituit însă o excepţie. Trucul lui Elder n-a prins. 
Deşi convinsă că sunt „Teroarea Javei“, m-ai ţinut ascuns. Dă-mi 
voie să te felicit. 

— Dar - intrevoni prinţul - acum de ce nu te-a arestat 
inspectorul-şef? 

— Pentru că m-ar fi implicat în crimele comise în hotel şi el ştie 
bine că sunt un băiat de treabă. De altfel, nici nu vrea să mă 
aresteze, ci doar să mă reţină. 

— Dar de ce te urmăreşte? 

— Pentru că nu vreau să mă-nsor. Dar - adăugă el grăbit - 
această hotărâre nu-i definitivă. Vine o vreme când îţi dai seama 
că nu instituţia e de vină, ci... 

Se auzi un fâşâit... 

Cineva strecura o scrisoare pe sub uşă. Felix sări ca o panteră şi 
smuci uşa. Se auzi un pocnet înfundat ca de sticlă destupată, 
urmat de-un strigăt de durere şi tânărul îşi duse mâinile la ochi 
năucit. 

— Ce s-a-ntâmplat? — îl întrebă fata înspăimântată. 

— Cred că... am orbit... sau cam aşa ceva... 

— Arată-mi... lasă-mă să văd ce-ai păţit! 

Felix avea ochii înroşiţi şi-l usturau groaznic. Treptat îşi recăpătă 
însă vederea. 

— Ticălosul! Avea un pistol... de alarmă... 

Incet-încet vederea i se limpezi. O vreme rămase buimac. Nu-şi 
dădea seama dacă senzaţia asta i se trage de la pistolul cu gaze. 

De câteva ore îi era rău, simţea că are un început de malarie, ceea 
ce nu l-ar fi mirat defel. Fata îi şterse ochii cu o batistă udă. — Ah, 
tâlharul... — gemu Felix furios. 

Prinţul citi scrisoarea, apoi i-o dădu lui Maud. 


Mâine la miezul nopții caietul să fie în fata uşii. Dacă nu, 
poimâine dimineață lumea va afla adevărul. Inclusiv faptul că 
Maud  Borckman şi-a jefuit şeful, iar Felix Crickley, fiul 
guvernatorului, l-a ucis pe doctorul Ranke şi a comis mai multe 
delicte de când se află în Grand Hotel. Acesta este ultimul 
avertisment. 

Borckman. 


— Dumneata? — îl întrebă Maud uluită şi dintr-o dată i se 
lămuriră toate enigmele. 

— Da. Din păcate sunt fiul guvernatorului Circkley... Tata m-a 
ademenit să mă-ntorc de la Paris, deoarece cheltuiam cam mult... 
la... studii... E scumpă distracţia la Paris. Un valet cât de cât ca 
lumea costă cam opt sute de franci pe lună... în rest, ţi-am mai 
povestit... Promisiunea căsătoriei... confiscarea hainelor, evadarea 
în pijama, traversarea canalului cu o joncă, ancorarea în acest 
dulap... Doar nu era să mă prezint la recepţie în pijama, să- 
nchiriez o cameră pe numele, fiului guvernatorului Crickley? Acum 
sunt un om pierdut, fiindcă aici s-au comis o sută de crime, iar eu 
n-am.: nici un alibi... Ce mă fac? 

Ultimele cuvinte le spuse pe un ton atât de plângăreţ, încât pe 
fată o pufni râsul. 

— Şi de ce te căuta Elder dacă nu te-a arestat? 

— Ca să mă reţină până la sosirea lui papă. Fiindcă atunci s-a zis 
cu mine. Bătrânu' ştie să fie al naibii de hotărât... g 

Paşi apăsaţi se apropiau pe coridor... Se opriră în dreptul uşii. In 
doi timpi şi trei mişcări tânărul încălecă pervazul, iar de-acolo sări 
ca un cosaş pe gazonul îmbibat de apă, apoi o rupse la fugă... 

Deşi la apropierea paşilor milităroşi în aer pluti din nou 
ameninţarea, Maud privi fără să vrea în urma tânărului şi o 
cuprinse bucuria la gândul că... totuşi, nu e criminal... 


XXX 


Bătăi în uşă. 

Consilierul Markheit intră însoţit de doi soldaţi din corpul de 
pază. Îi privi sumbru şi le spuse cu răceală: 

— Am venit ca să îndeplinesc ultima dorinţă a unui muribund... 

— Decker! — strigă fata simțind că-i îngheaţă sângele în vine. 

— Da. | se apropie sfârşitul. Pulsul abia i se mai simte, în fiecare 
zi fac un drum până la camera în care se află bolnavul şi primesc 
raportul unei asistente medicale care îl îngrijeşte voluntar; azi mi-a 
zis că Decker pesemne ar dori să-mi spună ceva, dar e prea slăbit. 
Nici camforul nu-l... 

— Suferă... mult?... 

— Poate că n-ar strica să aflaţi, domnişoară, în ce stare a ajuns 
din cauza dumneavoastră... Are corpul acoperit de ulceraţii, 
ganglionii axilari i s-au umflat cât oul, este complet desfigurat, 
probabil că pielea îl arde cumplit chiar şi sub stratul de ulei de 
Palmira... 

— Destul... vă rog... — gemu Maud. 

Sergius se îndreptă de şale. 

— Aveţi sub ochii dumneavoastră vinovatul... Eu. 

— Atunci, ceea ce o să vă spun se referă şi la dumneavoastră. 
Acest savant atât de omenos venise aici ca s-o salveze pe 
domnişoara Borekman de închisoare şi ca să recupereze ceea ce 
era proprietatea legitimă a statului. Prin asistentă mi-a transmis şi 
de pe patul de moarte că mă roagă să păstrez secretul faţă de 
autorităţi, să-ncerc mai întâi cu vorba bună recuperarea descrierii 
preparatului său chimic. Asta şi fac. lată-mă aici. Predaţi-mi 
caietul, o să i-l duc lui Decker şi o să vă las să fugiţi. Dacă nu, voi fi 
silit, în numele lui Decker, să vă denunţ... 

Fata se uită speriată la prinţ. 

— Ştiţi... Caietul... L-a luat cineva. 

— Vasăzică nu vreţi să mi-l daţi? 

— Vă implor, credeţi-mă că nu se mai află la mine... Dar dacă-mi 
dăţi un răgaz de-o zi... 

— In regulă. O s-aştept o zi. Cred că la fel ar fi procedat şi 
Decker. Dar după aceea nu mai aveţi nicio scuză. 

Dădu din cap şi ieşi. 

— Ce facem? — întrebă Sergius. 

— O să-i dăm înapoi lui Decker ce-i şi lui şi-o să ne purtăm 
crucea... 


XXXI 

Căpitanul şi Elder se aflau în camera 102. Tavanul se surpase 
într-un loc din cauza ploilor care-l îmbibaseră, iar momentan 
crăpătura era astupată cu scânduri. 

— Urâtă neglijenţă la un hotel de lux. 

— Nu uitaţi - spuse Elder - că dacă n-ar fi fost carantina, la 
această dată hotelul ar fi fost pustiu. Aveau timp berechet pentru 
reparaţii în sezonul mort... Asta ce mai e? 

Zărise pe jos o ţigară cu capătul aurit, fumată pe jumătate. 
Marca „Bruns“. 

— Interesant. Cred că i-am putea face o vizită domnului Bruns. 
Ce părere aveţi, domnule căpitan? 

— N-am nimic împotrivă... însă de ce-a fost chemată aici 
doamna Villiers? Şi cine era oare bărbatul căruia prinţul Sergius i-a 
zărit doar mâna? 

_ — In ceea ce-o priveşte pe doamna Villiers, am o ipoteză aparte. 
Imi oferă singura soluţie plauzibilă. 

— Poate-mi spuneţi şi mie care este această soluţie. 

— În linii mari, da. Mai exact, printr-o parabolă. Prin urmare: 
dacă cineva este căpitan de poliţie, asta nu înseamnă că nu ştie să 
cânte şi la vioară. 

— Resping categoric această aluzie. Nu cânt la vioară decât 
acasă, în timpul liber şi nu pricep cum de-aţi aflat şi asta! 

— lertaţi-mă, n-am vrut decât să vă dau un exemplu. Putem însă 
recurge la altul. Dacă un bărbat îşi aşteaptă nevasta la gara şi cu 
acelaşi tren soseşte şi un bun prieten de-al lui, asta nu înseamnă 
că cei doi au călătorit în acelaşi compartiment. 

— Dar nu putem exclude nici această posibilitate. 

— Deocamdată nu vă pot spune mai mult fiindcă nu-i totuna să 
comunici rezultatul unor cercetări sau să bănuieşti pe cineva. 

— Deci suspectaţi totuşi pe cineva de asasinarea doctorului 
Ranke? 

— Da. 

— E o presupunere? 

— O certitudine: ştiu cine este ucigaşul! Ştiam sigur încă din 
ziua crimei. 

— De ce nu destăinuiţi despre cine-i vorba? 

— N-am încă dovezi. Să mergem ia Bruns. 

Bruns şedea tolănit într-un fotoliu, cu o faţă galbenă ca 
pucioasa, cu cearcăne adânci, vineţii, sub ochi. Moartea, 
întruchipată! Acesta fu primul lucru care-i veni în minte lui Elder 
când intrară în camera lui. 

— Domnule Bruns; aş dori să vă-ntreb cu ce-ocazie aţi vizitat 
camera 102 - zise inspectorul. 

Bruns oftă adânc. 

— Asta care mai e? 

— Este sus la ultimul etaj. Camera în care a căzut o porţiune din 
tavan. 

— N-am umblat eu pe-acolo. 

— Dar acest muc de ţigară vă aparţine. 

Bruns îl privi. 

— E ţigara mea. 

— Obişnuiţi să vă serviţi musafirii cu ţigări? 

— Desigur. Toată lumea face aşa. 

— Hm... Bag de seamă că sunteţi cam indispus, Mr. Bruns. 

— Doar vedeţi! Sunt bolnav! 

— Ce vă supără, dacă nu sunt indiscret? 

— Nu vă priveşte! Te pomeneşti că şi asta ţine de anchetă! 

— Ştiţi ce? — îl atenţionă căpitanul. Vă rog să vă revizuiţi tonul! 

— Lăsaţi, domnule căpitan, Mr. Bruns are toate motivele să fie 
aşa de iritat... Ei, drăcie... Cine naiba freacă atâta flaşneta aia?... 

— Parcă am fost blestemat - bombăni bolnavul - e unul pe-aici 
pe-aproape care toată ziua mă înnebuneşte cu flaşneta lui. 

Elder porni spre baie, căci muzica dintr-acolo părea să se-audă. 

— Nu acolo cântă - se repezi Bruns - ci vizavi, în curtea 
interioară. 

Elder apăsă pe clanţă. 

— Ei! — strigă cineva dinăuntru. 

— Cine e? — întrebă căpitanul. 

— Hacker - veni răspunsul. Ce doriţi? Acum fac baie. 

— Aveţi oaspeţi? — îl întrebă Elder pe Bruns. 

— Da! Te pomeneşti că şi asta vă interesează? E Hacker, 
docherul pe care l-a prins carantina aici.. Suntem prieteni vechi. 
Vine la mine din-când în când să facă o baie şi să citească niscai 
reviste. 

— Bine... bine... au mai fiţi aşa de supărat, domnule 

Aş dori să stau puţin de vorbă cu prietenul dumneavoastră 
Hacker. 

Bruns se duse spre baie şi trase un picior în uşă. 

— Hei, ieşi de-acolo, da' repede. 

— Bine, hooo! Nu mai urla aşa, că... 

— Lasă gălăgia! E poliţia aici. 

Căpitanul îşi trecu mâna peste frunte. Atmosfera apăsătoare de- 
afară îi punea nervii la grea încercare. 

Se făcuse aproape patru. In scurtă vreme iar o să toarne cu 
găleata... lar înainte de ploaie aveai senzaţia că fiecare fibră 
nervoasă ţi se zbârleşte ca blana unei pisici, 

Uşa de la baie se deschise şi Hacker apăru într-o pijama în 
culorile curcubeului. 

— Ce doriţi? — îi întrebă el seniorial şi scoase din buzunar o 
ţigară marca „Bruns“. 

— Ce-ai căutat în camera 102? — se răsti Elder la el. 

— Tonul acesta... 

— Gura, dacă nu vrei să-ţi pierzi dinţii! Bagă ţigara aia-n 
buzunar când vorbeşti cu mine. 

Replica lui Elder avu un efect miraculos. Purtarea lui Hacker se 
schimbă radical. Stinse ţigara cu mişcarea expertă a unui apaş. 

— Să vedeţi... domnule inspector-şef, sunt cu totul alt om 
decât... 

— Gura! 

— Vă rog să nu vorbiţi aşa cu oaspetele meu - interveni Bruns. 

— Aveţi dreptate. Ei, las’ că te duc în spălătoria de la subsol şi-ţi 
arăt eu ţie acolo, tâlharule, 

— Vă rog, domnule inspector-şef... nu mă duceţi... vă spun totul 
de bună voie... Mr. Bruns o să fie de acord să... să mă interogaţi 
aici. 

— Bine. Dar atunci lăsaţi-ne câteva clipe singuri, Mr. Bruns, 
fiindcă pe acest domn s-ar putea să-l bat măr şi în asemenea 
împrejurări eu şi domnul Hacker preferăm să fim între patru ochi. 

— Bine, dar... 

— Aveţi de ales, Mr. Bruns - şi ori de câte ori se adresa 
americanului, vocea şi chipul îi deveneau expresia politeţi 
desăvârşite, după care, întorcându-se către Hacker, erau antiteza 
acesteia. Lasă, câine! Te fac bucăţi! Nu ne cunoaştem noi de ieri, 
de azi! 

Bruns trecu în camera alăturată. Elder se uita în jur căutând 
parcă ceva. In cele din urmă găsi o curea lungă de valiză, o îndoi 
de câteva ori şi se apropie cu ea de Hacker. 

— Inspectore... — spuse căpitanul. Ştiţi că-n timpul 

interogatoriului n-avem voie să... | 

— Uitaţi, domnule căpitan, că Hacker, cu toţi borfaşii din port, 
ţine de secţia mea, delictele lor sunt de competenţa brigăzii de 
cercetări penale. Aştia-s cu totul altfel decât cei de la 
departamentul sănătăţii. Nu pot fi făcuţi să vorbească cu una cu 
două... 

— Vă implor... domnule inspector-şef... Mărturisesc totul... eram 
în faţa restaurantului... Dar de bicicletă jur că nu m-am atins... 

— Vasăzică negi?! — intră Elder în joc, prefăcându-se interesat 
de povestea cu bicicleta. N-ai demontat-o bucată cu bucată? 

— Aă... asta s-a întâmplat... abia mai târziu... Slips mi-a zis că 
oricum dă vina pe mine, chiar dacă nu i-o demontez... Aşa că i-am 
demontat-o, dar nu eu am vândut-o... în afară de lampă şi de 
lanţ... m-am ales şi eu cu ceva parale... 

— Bagă la cap, Hacker, că sunt sătul de tine. M-aş bucura să-ţi 
iei catrafusele, să te muţi la englezi, să mai înveţe şi poliţiştii lor 
câte ceva. M-am săturat de tine Dacă-mi promiţi că-ţi iei pentru 
totdeauna tălpăşiţa din Java, îţi dau drumul... 

— Şi nu mă bateţi? 

— Asta-i altă mâncare de peşte. Dar se poate negocia. Dacă-mi 
spui ce-ai căutat în camera 102. 

— Acolo chiar că nu... 

Cureaua zvâcni în mâna inspectorului. 

— Acolo chiar că nu... a fost deloc rău... Când m-au băgat în 
cămăruţa în care-i bătrânul cu flaşneta, am... trecut de mai multe 
ori dincoace... când... nu era nimeni aici... Furam ţigări.. Dar bani, 
niciodată. Serile ieşeam din cămăruţă şi mergeam să dorm la 102, 
pentru că.. 

— De unde ai avut cheie? 

— Am avut un şperaclu... 

— De unde? 

— Singur îl făcusem, din arcurile de la pat... Aţi spus că nu dăţi 
în mine! 

— N-am spus. Zi mai departe. 

— Şi-atâta tot... 

— Minţi! Povesteşte-mi ce s-a întâmplat acolo între un bărbat şi 
o femeie. 

— Eu nu... 

— Poftim?! 

— Nu neg că s-ar fi întâlnit acolo. Într-o seară a intrat cineva. 
Abia am apucat să mă bag în dulap. N-am văzut cine era, i-am 

auzit doar paşii. După o vreme s-au auzit bătăi în uşă. A venit o 
femeie şi... 

— Ce-au discutat? 

— N-au vorbit mult. Bărbatul a zis furios: „Ce vrei de la mine'?“ 
Femeia, întărâtată, i-a răspuns printre dinţi: „S-a zis cu voi... Dacă 
află Arthur, vă vine el de hac... lar de-aici n-aveţi nici o scăpare...“ 
Bărbatul i-a zis: „Vrei bani?“ Femeia: „Nu! Acum e prea târziu, 
javră! Credeai că scapi de mine cu una cu două? Îm? De mine 
„care de dragul tău m-am sacrificat... îl urăsc pe Villiers...“ 

— Pe urmă? 

— N-am mai auzit nimic. 

— Mă! Nu minţi, că... 

Elder îşi cunoştea marfa. Ştia că Hacker îi ascunde ceva, dar nu 
i-ar fi spus în ruptul capului ce ştia, fiindcă şi-ar fi făcut rău în 
primul rând sieşi. 

— Cu ce-l ai la mână pe acest Bruns? 

— Eu nu-l... 

— la vezi! 

— Nu neg nimic. Am venit încoa' pe şest după haleală. Un gagiu 
în pielea goală mi-a dat la cap. Când mi-am revenit, l-am găsit pe 
Bruns sforăind, aşa că am aruncat o privire în jur... î... într-unul din 
sertare... am găsit... o scrisoare..., de la o doamnă... 

— Mă! — îl înhăţă Elder de gât, zgâlţâindu-l zdravăn. Ticălosule! 
Mă minţi! 

Hacker însă tăcu. Elder îşi dădu seama că totul ar fi în zadar. 
Hacker nu va mai spune nimic, fiindcă ar însemna să trădeze pe 
altcineva. Mai degrabă s-ar lăsa omorât în bătaie... 

— Ascultă-mă, tâlharule. Te prezinţi la biroul meu de-aici în 
fiecare zi, dimineaţa şi seara, iar în ziua în care ai uitat să mă 
vizitezi, te-am arestat. Ai înţeles? 

— 'Ţeles, dom'le inspector-şef! 

— Putem pleca, domnule căpitan. 

După ce atmosfera se însenină din nou, în cameră reapăru 
Bruns. 

— la spune-mi, mă lipitoare, mă, cum aş putea scăpa de tine? — 
întrebă el furios şi îşi aprinse oftând o ţigară. 

— Nicicum - răspunse Hacker. De-acum încolo vreau un trai pe 
vătrai. 'Mneata faci contrabandă cu armament. Câştigi bine. O să- 
ţi dea mâna să iei sub aripă un şantajist binevoitor. Ce-avem de 
mâncare? 

Posacul cu faţă de măcelar suspină cu amărăciune. 

— Dă o comandă la room-serviee, să-ţi aducă ce-ţi pofteşte 
inima. Ticălosule. 

Hacker nu puse la suflet această insultă. 

— Spune-mi, Mr. Bruns, de ce oftezi întruna? 

— Nu te. Priveşte. Pricepi? N-ai decât să mănânci şi să dormi 
aici, dar nu-ţi băga nasul unde nu-ţi fierbe oaia... Oricum n-o să 
mă parazitezi multă vreme. Mai am de trăit cel mult câteva 
săptămâni... 

— Bune şi astea. Ştiu bine că n-o s-apuc pensionarea. Da' 
mneata de ce n-ai trăi mai mult? 

— Fiindcă o să dau ortu’ popii. 

Hacker îşi aprinse şi el o ţigară. 

— Dacă n-ai lâncezi şi n-ai fi aşa de palid, ar crede omu' că eşti 
tare ca piatra. 

— Ehe... Cândva... Nici nu-i aşa de mult de-atunci. Făceam 
negoţ cu piraţii şi cu tâlharii. Pentru aşa ceva îţi trebuie vlagă, nu 
glumă. Acum mai ţine-ţi gura şi lasă-mă-n pace. Mă şi mir cum de- 
ţi înghit şantajul, când ştiu că-s blestemat şi oricum mi se apropie 
sfârşitul... 

— lar dacă nu, scrisoarea pe care am ciordit-o din sertar 
înseamnă ani de temniţă... 

O vreme tăcură amândoi. 

— Chiar că-i de groază anotimpul ăsta - bombăni Hacker într-un 
târziu. Am început să-mbătrânesc... Pe vremuri... Puțin îmi păsa 
mie de musoni... 

Şi-nghiţi în sec posomorât. 

— Lasă-mă-n pace, n-ai decât să haleşti, fă ce vrei - zise 
bondocul cu vocea răguşită, plângărcaţă. Dar Hacker îşi trecu iar 
dosul palmei peste fruntea năduşită. 

— Nu... mi-a pierit pofta... 

— Ce simţi? — se interesă Bruns. 

— Nişte gheare care parcă-mi apasă creştetul. 

— Aşa simt şi eu, am picioarele reci şi-mi transpiră palmele. 
Uneori dinaintea ochilor îmi joacă o mulţime de puncte mărunte. 

Hacker păli. 

— Blestemul ăla... o fi... molipsitor? 

— Nu cred. 

— Şi eu mă simt... ca blestemat... 

— Se prea poate - răspunse Bruns. Dacă blestemul meu se ia... 

XXXIII 


Felix ştia bine că mult timp n-o să poată rămâne în grădină... 
Păşi pe solul moale, umed. Şi porni de-a lungul zidului. La un 
moment dat ajunse în dreptul unei ferestruici. Asta precis nu-i de 
la o cameră. 

Privi în jur, după care se prinse de pervaz şi se trase în mâini în 
sus. Se înşelase. Fereastra era totuşi a unei camere, dar a uneia de 
serviciu. Pereţii nu erau tapetaţi, ci zugrăviți, iar mobilierul se 
rezuma la o chiuvetă de fontă, un pat de lemn cu tăblie şi o 
oglindă cu rama ştirbită. 

Pesemne că-i camera vreunei cameriste. la te uită! De oglindă 
atârnă un şirag de corali. Vasăzică aceasta este camera de care 
pomenise femeia aia îngrozitoare când zbierase la el luându-l 
drept Martin. Se întinse niţel pe un divan cu pielea roasă, care 
ţinea probabil loc de debara. Se simţi sleit de puteri. Să se fi 
îmbolnăvit de malarie? îi era greață, iar mâinile şi picioarele îi 
amorţiseră. Simţise asta de mai multe ori în timpul zilei, dar 
senzaţia de rău dura de fiecare dată puţin. 

Îi trecu şi de data asta de cum se-ntinse pe divan 

Hopa! 

Pe masă zări o cheie. O cheie universală! Era cheia pe care 
femeia i-o ceruse zbierând lui Martin. Cu ea se putea descuia orice 
uşă! Ura! 

De îndată o să se mute într-o cameră nelocuită. Ba mai mult! O 
să facă şi o baie. Ah, de s-ar putea bărbieri, că are o barbă de 
groază... Acum că are cheie... Doamne. Un brici nu-i cine ştie ce 
scofală, o să-i trimită el păgubaşului zece brice în locul celui luat 
cu împrumut. Cheia o să-l ducă la un brici. 

Hopa! 

— Se înfioră... Uite unde-l împinge nevoia pe om. Băgă cheia în 
buzunar şi plecă la vânătoare de brice. Se trase într-un colţ mai 
întunecos al culoarului... Ceva mai încolo se deschisese o uşă, un 
bărbat într-un costum gri învârti cheia-n broască, apoi o băgă-n 
buzunar şi cobori scările. Precis merge la recepţie şi la restaurant. 
La atac! 

Descuie uşa. Cheia se comporta minunat. Intră. Nu trebui să 
scotocească prea mult, pe etajera de la toaletă găsi, o trusă 
completă: brici, cremă de ras, piatră-acră şi curea de ascuţit 
briciul. 

Băgă repede în buzunar briciul şi crema de calitate superioară. 

Briciul superb, cu mâner încrustat cu litere de aur, era marca 
„Sidney Crick“, înainte de a pleca, luă cu el un săpun şi un prosop. 

De-abia acum urmează greul. Care cameră o fi liberă? Mezaninul 
trebuie să fie ocupat în întregime Urcă pe scara în spirală până la 
etajul doi. 

E-e! 

Lângă liftul de alimente zări un chelner. Se lăsă pe vine lipindu- 
se de perete. 

— Hai odată! — strigă chelnerul în puţul liftului. Ce naiba faceţi? 

— Nu mai striga aşa, domnule. Pe coridor apăru Wolfgang, 
directorul. 

— lertaţi-mă, dar marchizul şi-a pierdut răbdarea. 

— Asta nu-i un motiv să urli. Ce se aude cu covorul ăla? 

— S-a întâmplat o mică încurcătură... L-am scos pe coridor ca 
să-l duc în depozit şi... a dispărut... 

— Ce-ai zis? 

— Martin l-a dus cică din greşeală în camera domnului Bruns. 
Dar acolo nu l-am mai văzut... 

— Pentru una ca asta zbori... Drept la poliţie... Unde a dispărut 
din camera lui Bruns?! — răcni directorul uitând că tot el ceruse cu 
câteva clipe în urmă să fie linişte. 

— O fi într-unul din sertarele comodei. Nu suportă covoarele şi 
poate că l-a strâns de pe jos... 

— De ce nu v-aţi uitat? 

— Pentru că nu se poate face curăţenie decât în prezenţa lui şi 
nimeni nu-ndrăzneşte să se atingă de sertare. E un dur. 

— Rezolvăm noi şi chestiunea asta! Nerozia asta... Dacă până 
mâine n-apari cu covorul, ai încurcat-o... Clar? 

— Da. 

Se auzi zbârnâitul liftului care aducea cina marchizului. 
Chelnerul luă tava şi trimise liftul înapoi. 

— Vezi că la 102 s-au murat aşternuturile. Mâine le duceţi jos. 
Strângeţi de-acolo şi molozul. 

Directorul se depărtă clocotind de mânie. Chelnerul plecă cu 
cina marchizului. Felix ieşi din ascunzătoarea scării în spirală. Şi-a 
găsit şi cameră! La 102 nu-i nimeni, dacă a căzut tencuiala. Liftul 
reveni zbârnâind discret, aducând felul al doilea. Pe tavă era o 
jumătate de pui fript. O vâri în buzunar fără să mai stea pe gânduri 
şi porni grăbit spre camera 102. 

În camera nelocuită igrasia de pe pereți răspândea un miros 
puternic de mucegai. Felix intră direct în baie şi dădu drumul la 
robinetul de apă caldă. Avea un gust amar în gură şi o senzaţie de 
apăsare pe care nu i le alungă nici bucuria băii pe care urma s-o 
facă... Ceva nu-i în regulă. Nici puiul nu-i căzuse bine, deşi fusese 
lihnit de foame. Jumătate de porţie o aruncase pe fereastră. Işi 
golise buzunarele pe un scaun: cheia universală, săpunul şi briciul 
„Sidney Crick“ cu mâner de sidef. Apoi făcu baie. In cadă îşi frecă 
obrajii cu crema de ras. Apoi, la oglindă, se apucă să se 
bărbierească. Tocmai terminase rasul pe un obraz, când auzi o 
cheie răsucindu-se în broască... Vine cineva!... Se retrase tiptil 
spre fereastră, cu săpunul şi cu crema de ras în mână. De pe 
scaun apucă să ia cheia universală. Hainele erau prea departe, pe 
un cuier lângă uşă... 

— Aşa. Lăsaţi covorul aici, în camera asta oricum nu stă nimeni 
- spuse Wolfgang. Vedeţi, nu cumva să trăncăniţi ceva, îl curăţă la 
anul şi gata. 

— Da' ce-i cu pata asta urâtă, şefu'? 

— S-a vărsat o sticlă de lichior. Nişte nesimţiţi. Dacă l-aţi 
întrebat pe Bruns, v-ar fi spus imediat că el a vârât covorul în 
comodă. 

Felix răsuflă uşurat. Bine că nu intră în baie. 

— De fapt, mai bine-ar sta în baie, în fata căzii. 

Trosc! 

Abia avu timp s-o şteargă şi să tragă fereastra după el atât cât 
putu, se trezi pe scara de incendiu dinspre curtea interioară, 
suspendat gol-puşcă între cer şi pământ. 

— N-am mai pomenit atâta măgărie! — se stropşi Wolfgang la 
ceilalţi. Care-i canalia care după program vine aici să se schimbe? 

. Şi să facă baie?... Duceţi boarfele astea la direcţie! Vai şi-amar 
de nemernicul care n-o să poată da socoteală de ţinuta de lucru 
lipsă. Bandiţii! Haideţi! Haideţi odată! 

„l-au luat hainele. A rămas doar cheia şi cu briciul, bărbierit pe 
jumătate, în pielea goală! 

Infăşură cheia, briciul şi săpunul în prosopul pe care şi-i legă de 
braţ ca pe-o boccea. Apoi ieşi pe scara metalică. 

Începea o palpitantă vânătoare de haine. 

În întunericul negru ca smoala ploua torențial. Într-o clipă fu ud 
leoarcă. De afară nu se zăreau decât trei ferestre neluminate. 

Prima din dreapta lui era tot fereastra unei băi. Intră. 

N-a nimerit-o. Pe sub uşă se prelingea un firicel de lumină. Auzi 
crâmpeie de discuţie. 

Văduva! Recunoscu pe dată vocea profundă, puternică, a 
signorei Relli. 

— ... N-am avut parte de multe bucurii în viaţă. Dar am avut şi 
clipe fericite şi dacă uneori mă gândesc la bătrâneţe. N-o fac cu 
părere de rău... 

— Intrebarea este dacă a meritat să faceţi ceea ce aţi făcut? — 
răsună vocea gravă a unui bărbat. 

— Cred că da... Mustrările de cuget nu m-au părăsit cu totul, de 
vină cred că-i tot dorinţa de-a făptui un bine. Am vrut să mă 
confesez unui coleg de-al dumneavoastră, dar, ciudat, după două 
întâlniri foarte scurte, nu l-am mai revăzut. 

— Nu ştiam că-n afara mea locuieşte aici un misionar. 

— Ba chiar e din ordinul dumneavoastră, cu aceiaşi nasturi, 
acelaşi guler de catifea, acelaşi tiv gri. 

— Ciudat... Tivul acesta gri este opera întâmplătoare a unei 
molii înfometate... 

— Curios... 

— Hm... o să mă ocup eu de colegul ăsta aşa de ciudat... Prin 
urmare, ce anume vă apasă cugetul, signora ? 

— O afacere întristătoare, părinte, în care vă cer mai curând 
sfatul decât dezlegarea, fiindcă am indus în eroare şi poliţia. Am 
afirmat că nu-l cunosc pe Arthur Cekun, deşi am trăit împreună o 
vreme la Singapore. 

— Şi de ce aţi tăgăduit că-l cunoaşteţi? 

— Deoarece... ştiam că din cauza neveste-sii mi se pune 
această întrebare... Ea se află aici sub un nume fals... iar bărbatu- 
său crede că a sosit aici la invitaţia mea... E dureros, dar ce să fac, 
am o fire romantică... Soţia lui Arthur e îndrăgostită de un tânăr... 
vor să fugă în lume... încă din Singapore m-a rugat să-i trag 
bărbatul pe sfoară trimiţându-i de aici o invitaţie, să petrecem 
chipurile împreună câteva zile. Ca să poată pleca de-acasă fără 
probleme... l-am scris... 

— N-aţi procedat corect... 

— Sunt italiancă... Şi-n joc era o iubire, un romanţ, o femeie 
nefericită... De-atunci însă m-am căit, pentru că am găsit aici o 
altă femeie care-l iubea pe tânărul acela, dar de multă vreme, şi 
care... făcuse pentru el mari sacrificii, fusese artistă, dansatoare, îi 
fusese parteneră şi se măritase cu un redactor-şef bătrân şi 

ramolit numai şi numai pentru ca să-i poată da bani mulţi acestui 
Doddy. E vorba despre doamna Villiers, cea care a dispărut din 
hotel... M-a vizitat într-o zi, mi-a spus totul plângând şi a leşinat. În 
Singapore tânărul o părăsise pentru, această femeie, iar ei nu i-a 
mai rămas de-acum decât ramolitul ăla respingător de bărbatu-său 
Şi... zicea că o să-i scrie lui Arthur. Pentru că ea n-o să-i lase pe 
Doddy să... 

— Ce vieţi păcătoase; în iad cu ele... 

— Si, si... aşa zic şi eu acum... dar în Singapore nu vedeam 
decât latura romantică a lucrurilor. lar doamna Villiers a fugit de- 
aici în chip misterios... Poliţiştilor nu le-am spus tot ce ştiu... 
fiindcă păcătoasa aia s-a înregistrat sub un nume fals. A zis că o 
cheamă Hould. Vrea să fugă cu tânărul acela, deşi are o mândreţe 
de băieţel... Asta-i tot ce doream să vă spun. Ajutaţi-mă, vă rog: ce 
să fac?... 

Felix încremenise în baie, ascultând cuvânt cu cuvânt discuţia 
din cameră. Sfatul misionarului nu-l mai interesă pe tânărul care 
tăcuse mâlc cu bocceaua prinsă de braţ. Urcă înapoi pe scara de 
incendiu, să-şi continue vânătoarea. lată şi un alt geam cu lumina 
stinsă în baie. Intră... se furişă în vârful-picioarelor... Trase cu 
urechea... Intră în prima încăpere care se deschidea din baie se 
opri speriat pe mozaicul rece... 

Se afla într-un vestibul care dădea într-o cameră de care era 
despărţit printr-o perdea. Din pâlnia unui gramofon se revărsară 
primele acorduri ale unui şlagăr. 


Miss Otis regrets she is 
Unable to lunch today. ? 


— Termină odată cu melodia aia tâmpită - spuse o blondă 
durdulie îmbrăcată într-o rochie de seară. 

Felix nimerise în apartamentul lui Hiller, fabricantul de 
îngheţată. Hiller-ii făceau parte din primele zece mii de familii ale 
Americii. 

— Nu mă-nvăţa tu, Mae, ce disc să pun... — răspunse bărbatul 
fredonând. Îşi scoase papionul şi-şi descheie cămaşa. 

— Nu ti-ar fi ruşine! Cine ştie ce crede personalul hotelului 
despre mine! Te-ai apucat să flirtezi cu camerista. Halal miliardar 
american! 


i „Domnişoara Otis regretă / Că nu poate prânzi astăzi“. 
100 


Hiller îşi scoase sacoul fluierând şi-l puse pe spătarul unui 
scaun. Femeia îşi smulse din păr o diademă cu diamante care 
valora zeci de mii de dolari şi dădu cu ea în gramofon. 

— N-auzi ce zic? — cârâi ea ţăţeşte. Dacă nu ştiai, află că nu-s 
javra ta. 

Hiller îşi aprinse indiferent o ţigară. 

— Te rog, nu mai ţipa atâta - răspunse el plictisit - că nu te afli 
într-o cârciumă! 

— Neruşinatule! Dacă te deranjează c-am fost casieriţă, de ce 
nu ţi-ai luat o cucoană mai de soi? Da' cine era să se mărite c-un 
măscărici? Cu unul cu mutra mânjită cu făină, pus să urle-n gura 
mare în faţa unei dughene... Ai fost şi ai rămas un precupeţ! Cu 
toate milioanele tale. 

Hiller continuă să fredoneze în timp ce-şi trăgea ceasul. Din 
pâlnia gramofonului se revărsa pe mai departe: 


Miss Otis regrets she is 
Unable to lunch today. 


Femeia trânti de pământ o vază, schimonosindu-şi de mânie 
mutra bucălată, ofilită, de fetiţă sulemenită. 

— Escrocule! Precupeţule! Băi ăsta, cu trecutu' pătat! — cârâi 
femeia. 

— Te rog, lasă scandalul - zise Hiller coborându-şi vocea -, că... 

— Te pomeneşti că mă baţi?!... Ai fi-n stare... Pfui... Don Juanul 
cameristelor. 

— Încetează odată, Mae... Camerista aia nu-i cu nimic mai 
prejos decât şoferul... Propriul meu şofer. Sau chiar mă crezi 
tâmpit?... 

— Neruşinatule!  Mânca-te-ar pâmaia, mahalagiule... Şi se 
dezbrăcă şi ea, dar nu oricum, ci despicându-şi dintr-o mişcare 
până la brâu superba rochie de mătase comandată la Paris... 

„„„Felix se retrase. 

Porni din nou prin ploaia torențială şi de departe îi ajunse până 
la ureche răzbătând prin răpăitul ploii: 


Miss Otis regrets she is 
Unable to lunch today. 

„„Se afla într-o altă baie. Se strecură grijuliu într-un dormitor. 
Și... 

„„„Dinspre cealaltă cameră se apropia cineva. Abia avu timp să 
se ascundă între perete şi dulap. Uşa se deschise, în conul de 
lumină zări o cameristă cu un moţ nostim. In camera cealaltă erau 
trei femei. Cea mai tânără dintre ele, frumoasa baroană Olga 
Petrovna, era o cunoscută campioană de tenis. Ursula 
Hungerscheim, văduva cavalerului von der Fruhwart, avea cel 
puţin şaptezeci de ani, iar filosoafa suedeză Helga Jörins, autoarea 
mai multor lucrări ştiinţifice, era considerată mentorul Mişcării 
Sufletului din India. Era o femeie înaltă, uscăţivă, ridată, cu pince- 
nez, cu părul alb, - îmbrăcată cu o bluză neagră cu guler înalt. 
Helga Jörins (mentorul Mişcării Sufletului din India) îi spuse 
cameristei: 

— Umple cada cu apă caldă de patruzeci de grade. 

lar Felix rămase captiv, pentru că fata intrase în baie, tăindu-i 
retragerea. Acum apa curgea şuvoi. 

Cele două musafire se pregăteau de plecare. 

— Vorbesc cu un boy să vă aducă plapumă — se oferi Ursula 
Hungerscheim (văduva cavalerului von der Fruhwart). 

În anotimpul ăsta ploios reumatismul atacă în primul rând 
picioarele. 

— Sunteţi drăguță, vă mulţumesc. — îşi exprimă, recunoştinţa 
teozoful Helga Jörins. În semn de recunoştinţă, vă rog să primiţi, 
stimată doamnă, lucrarea mea intitulată Măreţia moralității 
feminine şi nemurirea. 

— Vă mulţumesc. Vii şi dumneata, dragă baroană? 

— Eu mai rămân o clipă. Domnişoara Jörins mi-a promis câteva 
cărţi... E aşa de plicticos anotimpul ăsta fără tenis şi yachting, că 
doar în cărţi mi-aş mai putea afla mântuirea. 

Petrovna era o blondă superbă, cu trăsături graţioase şi un trup 
zvelt, sportiv. În deux-pieces-ul ei gri din stofă englezească, cu o 
croială simplă, amintea de eroinele lui Ibsen. Din câţiva paşi 
elastici ajunse lângă bibliotecă, studie cărţile, învârtindu-şi poşeta 
pe vârful degetelor. 

Ursula Hungerscheim (văduva cavalerului von der Fruhwart) şi 
domnişoara JOrins ieşiră pe culoar. Tomnateca prăjină de profesie 
teozof (mentor al Mişcării Sufletului din India) îşi conduse musafira 
câţiva paşi, 

Felix rămase nemişcat. Şi cele văzute în camera de-alături îl 

făcură să-nnebunească şi nu alta. 

O văzu pe baroana Petrovna privind grăbită în jur, trăgând un 
sertar al scrinului şi luând două obiecte mărunte pe care le băgă în 
poşetă. Scotocind, baroana dădu sub lenjerie peste un teanc de 
bancnote; luă şi din ele. După care împinse sertarul la loc şi îşi 
scoase pudriera... Se zice că la femei machiajul are efecte 
calmante. 

O hoaţă-n casă... 

Domnişoara JSrins reveni în cameră, 

— Ţi-ai ales ceva, draga jaea? 

— Da. Pe astea - răspunse baroana la repezeală, luând la 
întâmplare două cărţi dintr-un raft... Noapte bună. 

— Ai ales nişte scrieri cu adevărat frumoase - zise tomnateca 
femeie-teozof, uitându-se la cele două volume. Asta-i 
nemaipomenit de bună! Unde a învăţat micuța noastră baroană 
araba veche? 

— Mă preocupă... de... de mult... Noapte bună. 

— La revedere. 

Baroana plecă.. 

— Baia e gata! — anunţă camerista şi-şi luă răms-bun. 

Domnişoara Jörins intră în baie. Camera era acum goală. 

Felix privi înfrigurat în. Jur. Ce să pună pe el ca să forţeze o 
ieşire pe coridor?... Cuvertura!... Din baie se auzea pleoscăitul din 
cadă... Acuşi se-ntoarce şi bătrâna filosoafă! 

Brrr!... 

Smulse cuvertura de pe pat, să se înfăşoare eu ea. Dar în clipa 
următoare încercă disperat să se vâre sub ea... Venea cineva! 

Prea târziul... 

Groaznic... 

Boy-ul intră cu plapuma şi încremeni, simțind că se face părul 
măciucă la priveliştea ce i se oferea din camera de alături. 

Felix şedea pe pat cu picioarele încrucişate, ca o statuie a lui 
Buddha... 

Boy-ul cel tuciuriu aruncă plapuma, o luă la picior şi ajuns pe 
coridor, nu conteni să bălmăjească: 

— Oribil... Cine şi-ar fi închipuit... Cine să mai înţeleagă ceva?... 
Valeu! 

Începu să sughiţă, umărul îi zvâcni ca unui apucat. Trecură 
săptămâni şi, de câte ori îşi amintea de scena aceasta, iar îl apuca 
tremuriciul. 

Pentru domnişoara JOrins a rămas o enigmă motivul pentru care 

Ursula Hungerscheim a rupt prietenia cu ea. Mergând până acolo 
încât, nu i-a mai răspuns nici la salut, şi ori de câte ori s-au mai 
întâlnit a preferat să privească ţeapăn într-un punct undeva 
dincolo de capul venerabilei filosoafe. 

în jurul orei unsprezece Mand încă citea, când cineva îi bătu la 
uşă. 

— Intră. 

În cameră dădu buzna o femeie cu o înfăţişare 
îmspăimântătoare. Purta o bluză cafenie cu o croială ciudată, un 
jupon de mătase închis la culoare şi pantofi de lac, iar exact o 
jumătate de obraz îi era acoperită de o barbă ţepoasă. 

— Pst... Trebuie să mă schimb... Am adus cu mine nişte haine... 
— într-adevăr, ţinea sub braţ un pachet din care atârna lama unei 
săbii. 

Maud îşi duse mâna la gură, să-şi înăbuşe râsul. 

— Nici nu mă mir - spuse Felix cu amărăciune. Vezi omul la 
ananghie şi-ţi mai arde de râs, 

— De unde vii? | 

— Nici eu nu ştiu... 

Dispăru-n baie-şi după puţin timp se-ntoarse îmbrăcat în 
uniforma căpitanului de cursă lungă Dickman. Pantalonii îi veneau 
până deasupra gleznelor, mânecile hainei până mai sus de 
manşete, iar la prima mişcare îi şi plesni un epolet. 

— Acum trebuie să mă bărbieresc - zise el grav. Păstrase tot 
timpul săpunul de ras, briciul şi cheia universală. 

— Cu jumătatea asta de barbă eşti înspăimântător, 

— Când am venit aici, aveam convingerea că mai bine-ar fi să 
mor. Aş fi vrut să mă placi şi când-colo sunt nevoit să m-arăt ca 
ţapul din poveste, jupuit pe jumătate... 

Tăcu şi o cuprinse în braţe. 

— Maud... ţi-aş aduce un strop de alinare spunându-ţi că deşi 
ştiu totul despre tine... te iubesc? 

Fata nu se împotrivi, rămase în picioare îngândurată, cu bărbia-n 
piept. 

— Aceste cuvinte... mă fac fericită... şi poate că dacă într-o zi... 
Eh. Oricum nu mai contează... 

— Maud. Ascultă-mă... în America ţi-ai putea pierde urma 

împreună cu prinţul şi odată dispăruţi, v-aş urma şi eu. 

— Totul vine prea târziu. Pentru mine se apropie nori negri, sau 
mă denunţă Decker sau mă demască Borckman... Măcar de-aş 
putea salva alte persoane cu preţul persoanei mele... Dă-mi, te 
rog, caietul... 

— Ca... ie... tul... 

Maud se sperie văzând expresia de groază întipărită pe chipul 
tânărului. 

— Ce-i cu... caietul?! 

— A rămas... la 102... în hainele mele de valet... într-un 
buzunar... iar hainele au fost luate de-ăcolo... 

— Nu te poţi duce după el? — şopti fata. 

— Hainele au fost luate de-acolo, duse la direcţie... Caietul era 
în buzunarul hainei... 

Fata ridică din umeri şi-şi lăsă mâinile să cadă vlăguite. 

— Atunci... totul s-a sfârşit. La miezul nopţii Borckman va veni 
după caiet. Şi dacă nu-l va găsi în faţa uşii... mâine îşi va împlini 
răzbunarea... şi toţi cei dragi mie...’ tata... fratele meu... 

Felix insistă mâhnit: 

— Ne-ar mai rămâne de făcut un singur lucru... în locul caietului 
îi punem o scrisoare, îi scriem lui Borckmann că însemnările cu 
pricina au rămas în buzunarul unei haine care a fost luată din 
camera 102... Eu o să cobor chiar acum la direcţie. 

— Nu! Nu-ţi mai pune-n joc reputaţia pentru mine. Aici s-a 
comis-o crimă! lar tu n-ai alibi... 

— Ştii, Maud, până acum m-am jucat cu viaţa... în câteva zile 
însă totul s-a schimbat... în mare măsură datorită ţie... Reputația 
mea nu mai contează când a ta e-n primejdie. De-acum încolo, 
vom fi unul lângă celălalt, orice s-ar întâmpla... 

— Ah... tu chiar... 

Felix o strânse la piept. 

— Acum nu mai lupţi de una singură, Maud... Aş fi fericit dacă ai 
lua în serios tot ce-ţi spun, tot ce simt... Scrie-i câteva rânduri lui 
Borckmann şi lasă-i-le în prag... Eu plec. 

„„Şi o zbughi pe uşă. 

„„Se făcuse de-acum târziu... Aproape: miezul nopţii... 
Borckman. 

În scrisoare Maud îi povesti cum stau lucrurile. Scrisoarea o lăsă 
în faţa uşii. Stinse, lumina, aprinse o ţigară şi aşteptă. — Ploaia se 
oprise, în noaptea ecuatorială cu aer stătut şi fierbinte stropi mari, 
umflaţi, se prelingeau în răstimpuri de pe frunze, broaştele 
orăcăiau în băltoace. Un strat gros de aburi încingea insula. 

Din larg răzbătea şuierul prelung al unei. Sirene, semm că şi 
oceanul era cufundat în ceaţă. Trecu mai bine de o jumătate de 
oră. Picăturile de apă, cu răpăitul lor monoton, deprimant, marcau 
scurgerea timpului. 

Maud simţi că este îngrijorată. Nu de întâlnirea de la miezul 
nopţii se temea. Începuse să aibă mustrări de conştiinţă din cauza 
lui Felix. Prietenul ei şugubăţ, cu un suflet atât de nobil, risca să 
intre în bucluc din canea ei. 

Undeva la etaj se aud paşi pe hol... O uşă trântită, susurul apei 
care urcă pe o conductă... Tăcere ... Dintr-un copac a căzut ceva... 
Un bufnet. Pământul emană aburi, amintind de mirosul pivniţelor 
igrasioase, scăpaţi din menghina presiunii atmosferice şi care 
pătrund în camere. În jur ţiuie patru-cinci țânțari. O pendulă bate 
ora douăsprezece. 

— E miezul nopţii! 

Ora lui Borekman. 

De plasa de țânțari se loveşte un liliac. Maud priveşte într-acolo. 
Este neaşteptat de calmă. În întunericul din fereastră prinde 
contur coroana încremenită a unui palmier, pe măsură ce luna, 
ivită de după un noro învăluie în lumina-i alburie. 

„Hui-hi, hui-hi, hui-hi...“ - repetă cu o monotonie enervanită o 
micuță mangustă care strănutând în beznă, se năpusteşte 
neînfricată asupra unei cobre... 

Tăcere... 

S-a zis cu una dintre, ele. Cu mangusta. Cu şarpele, eventul cu 
amândoi? 

Noapte ecuatorială... 

Briza care adie după miezul nopţii amestecă duhoarea de ouă 
clocite a mangrovei bihlite cm mireasma înăbuşitoare a grădinii 
înecate în aburi... 

Tăcere adâncă, încremenită-n căderea stropilor de apă. Lumina 
lunii păleşte, iar noaptea se strecoară-n camera ca un zid negru 

gros, impenetrabil. 

Maud scoate o ţigară, ia bricheta... 

— A nu se aprinde! 

Vocea se auzi de undeva din cameră. Dar nu dinspre uşă. 
Înseamnă că cineva se afla în camera lui Maud dinainte de sosirea 
ei. Stătuse pitit acolo câteva ore bune. 

Fata îi dădu ascultare, puse jos ţigara şi bricheta. 

— Dumneata eşti Borckman? 

— Da. 

— Deci ai auzit ce-am discutat adineauri cu domnul acela. 
Caietul se află la direcţie, într-o livrea de boy. Ti-am lăsat în uşă o 
scrisoare, fiindcă nu ştiam că eşti ascuns aici în cameră. Dă-mi un 
răgaz, să pot intra în posesia caietului. 

— Trebuie a ne gândi. Mâine va fi iarăşi un mesaj în faţa uşii. 
Rămâi nemişcată. 

Maud nu-l putu vedea pe cel care-i vorbise. Vocea îi venise din 
cel mai depărtat colţ al camerei. Fata nici măcar nu întoarse capul. 
Deodată fâşia de lumină care se zărea de pe coridor pe sub uşă fu 
înlocuită de întuneric. Musafirul nepoftit ajunse la uşă din doi-trei 
paşi uriaşi, apăsă pe clanţă şi ieşi... 

Pentru o clipă Maud avu impresia că se va înstăpâni iar liniştea 
dezolantă de mai înainte... 

Brusc insă se iscă o hărmălaie de parcă ar fi scăpat dracii din 
iad. 

— Te-am prins - tună o voce, apoi se auzi un bufnet, paşi care 
se-ndepărtau în fugă, cineva se prăbuşi pe coridor cu un strigăt: 

— Prindeţi-l! Ucigaşul! Prindeţi-l! 

Poc! Poc! Poc! 

Răsunară trei Împuşcături. 

Maud rămase ca paralizată. 

În sfârşit, se aprinse şi lumina... Uşi trântite pe coridor... zarvă... 
Glasurile celor treziţi din somn... 

— Sunteţi rănit, inspectore?... 

— Cine m-a lovit în cap... Din păcate am scăpat lanterna înainte 
de-a o fi aprins... Bandajaţi-mi capul... 

— Am tras la noroc în bezna asta, aşa că nu ştiu dacă l-oi fi 
nimerit... — spuse căpitanul. După care urmă o hărmălaie de 
nedescris. Capete somnoroase continuau să apară în uşile de pe 
coridor. 

— Ce s-a întâmplat - răsună vocea de stentor a lui Wolfgang -, 
pentru Dumnezeu? 

— Toată lumea să poftească imediat în camere - ordonă 
căpitanul. Poliţia menţine ordinea publică în orice împrejurare. 

Fraza fu urmată, bineînţeles, de o panică de nedescris. 

Câteva doamne singure hotărâră să doarmă laolaltă, lăsând 
lumina aprinsă până-n zori. Marchizul Raverdan apăru bâţâindu-se, 
proptit în baston, cu un pistol de duel, vechi de când lumea, în 
mâna dreaptă. 

Pe prinţul Sergius picioarele îl ţinură doar până la cotitură. Când 
văzu mulţimea strânsă în faţa uşii lui Maud, leşină. Shilling, 
guvernatorul insulei Tonga, îl prinse-n braţe la timp, 

— Un doctor ! Chemaţi un doctor! | s-a făcut rău... — strigă el 
disperat. 

Câteva femei începură să ţipe, băieţelul de cinci ani al ataşatului 
militar francez se puse şi el pe urlat, directorii Wolfgang se făcu 
alb ca varul, din părul răvăşit îi picura broboane de sudoare. 

Cu mare greutate ordinea fu restabilită. 

Markheit îi făcu prinţului o injecție, apoi se ocupă de Elder, care 
avea deja la cap un bandaj năclăit de sânge. 

— Maud... — murmură prinţul îngrijorat. 

— N-a păţit nimic - răspunse Elder. Am şi discutat, cu ea. Acum, 
alteţă, mergeţi în camera dumneavoastră, pentru ca poliţia să-şi 
poată desfăşura nestingherită cercetările. 

După ce prinţul fu condus la culcare, poliţiştii porniră spre 
camera lui Maud. li însoţi şi Markheit... Nu ştiau încă ce vor găsi 
acolo, fiindcă Elder spusese că vorbise cu Maud numai ca să-l 
liniştească pe Sergius. 

Elder se opri în dreptul telefonului de serviciu de pe coridor. 

— Un moment - zise el formând un număr. Ei? — întrebă după o 
vreme. Apoi tăcu. Excelent. Mulţumesc, Sedlintz. Ai fost la 
înălţime. Puse receptorul în furcă. 

— Ce v-a raportat Sedlintz? — se interesă căpitanul. 

— L-am rugat ca, în caz că se mai stinge vreodată lumina în 
hotel, orice-ar fi, el să fugă imediat la tabloul electric, să ia 
amprentele de pe maneta de decuplare. 

— Bravo! — exclamă Markheit fără să vrea. 

— Excelentă idee - încuviinţă căpitanul în doi peri. Probabil cel 
care decuplează lumina este complicele celui pe care-l căutăm. 

— Ba aş zice că-i chiar făptaşul. 

— Ce vă face să credeţi asta? 

— Ştiu cine-i făptaşul. Preferă să rămână în umbră. 

— Vă cunosc teoriile, aşa că nu vă mai pisez cu numele 

respectivului. Dar de unde ştiaţi că fata va primi la miezul nopţii 
vizita unui ticălos? 

— Daţi-mi voie să nu vă spun nici asta. Circumstanţele mă silesc 
să tac. Oricum, aţi acţionat deosebit de prompt şi de rapid, 
domnule căpitan. 

— Mă tem însă că în întuneric am ratat ţinta. Dar de unde o fi 
apărut cel care v-a lovit în cap? 

— De aici de undeva, dintr-o cameră. S-a deschis o uşă în 
spatele meu şi imediat cineva m-a lovit cu un baston de cauciuc 
sau cu o rangă. 

Ajunseră la camera fetei. Elder bătu în uşă. 

— Intră! — îi pofti o voce liniştită. 

Maud îi primi cu o privire senină. Nu se prefăcea, îi trecuse 
spaima, strângerea de inimă. Acum era gata să-şi înfrunte soarta. 

— Domnişoară Borckmann - începu Elder - cred că cel mai 
corect ar fi să ne relataţi absolut tot ce s-a petrecut aici în această 
noapte... în măsura în care faptele ar prezenta interes pentru 
ancheta noastră - adăugă în grabă. 

— Să vedeţi... 

Povesti că cineva îi scrisese un răvaş fixându-i o întâlnire la 
miezul nopţii, că ciudatul ei musafir apăruse în cameră din senin, 
apoi reproduse întocmai discuţia eu respectivul. 

Elder se cufundă în gânduri. 

— La interogatoriul precedent aţi afirmat că nu ştiaţi nimic 
despre niciun fel de „însemnări“. 

— Am minţit. Am furat de la profesorul Decker formula oxidului 
bananic. Sunt victima unui şantaj în legătură cu care nu vă pot 
spune nimic. Voiam să-i dau celui care face presiuni asupra mea 
însemnările, însă din păcate nu le mai am. Nici despre asta nu vă 
pot spune mai multe. 

— Atunci vom fi nevoiţi să vă arestăm, domnişoară Borckman - 
oftă Elder. 

— Se-nţelege de la sine - răspunse Maud împăcată. 

— Să revenim la musafirul dumneavoastră nocturn. Sunteţi 
sigură că mi-aţi redat întocmai spusele lui? 

— Am o memorie foarte bună. 

— Întâi v-a zis: „n-o aprinde“? 

— Nu tocmai. Mi-a spus pe un ton categoric: „a nu se aprinde!“ 

— Şi a terminat cu: „o să mă gândesc... o să găseşti un mesaj în 
faţa uşii...“ 

— Nu tocmai: „Trebuie a ne gândi... Mâine va fi un mesaj în faţa 

uşii...“ 

— Mulţumesc. Asta ne va ajuta să-l depistăm cu uşurinţă pe 
unul dintre complici. Noapte bună, domnişoară Borckman. Vă rog 
să aveţi încredere-n mine, voi face tot ce-mi va sta-n putinţă să vă 
scot cu faţa curată din toată povestea asta. De-acum să rămâneţi 
permanent în cameră. Veţi avea un gardian la uşă... 

Pe coridor căpitanul îl întrebă surescitat pe Elder: 

— De ce-aţi zis că unul dintre complici e ca şi prins? 

— Pentru că nu ne va fi greu să-i găsim printre localnicii din 
hotel. 

— Cum de ne puteţi oferi această nouă surpriză? — întrebă 
Markheit. 

— indigenii din această regiune obişnuiesc să folosească 
infinitivul în locul formelor paradigmei verbale, deoarece limba lor 
primitivă nu cunoaşte conjugarea verbelor. Noi zicem „n-o aprinde, 
o să mă gândesc“; băştinaşii zic: „a nu se aprinde... trebuie a ne 
gândi“. 

— Cred că iar aţi nimerit-o... — bombăni morocănos căpitanul. 


XXXIX 


Până să ajungă la direcție se iviră zorii. Sedlintz şi ceilalţi poliţişti 
se adunaseră să bea un ceai. Cele petrecute în hotel îi 
impresionaseră pe toţi. li trecuseră fiorii, deşi afară erau treizeci şi 
cinci de grade. Hârtia era atât de pătrunsă de umezeală, încât la 
scrierea proceselor verbale creioanele arau brazde adânci. 

— Domnul director Wolfgang unde este? — întrebă Elder. 

Unul dintre poliţişti plecă să-l caute. Directorul apăru cu părul 
vâlvoi, ochii încercănaţi, mâinile îngheţate şi vocea pierită. 

— Cumplit... e cumplit ce se-ntâmplă... 

— De ce vă lamentaţi?! — îl interpelă inspectorul - fără 
carantina asta blestemată aţi fi avut un câştig ceva mai redus. Ori 
aşa aveţi hotelul ticsit cu oaspeţi de vază trei săptămâni de-acum 
înainte în cel mai nesuferit, sezon. 

— Gândiţi-vă însă la scandal! 

— Va fi cea mai grozavă reclamă. La anul hotelul va fi luat cu 
asalt. 

— La anul îmi expiră contractul de concesionare pe zece ani şi 
hotelul va trece în proprietatea statului. La ce-o să-mi folosească 
mie reclama? 

— Aha. Hotelul v-a fost, deci, concesionat pe o perioadă 
limitată? 

— Da. 

— Numai dumneavoastră? 

Wolfgang ezită. 

— Nu... Eu am pus doar bazele acestui obiectiv turistic, 
aprobarea de a deschide lucrările aici am avut-o. De la regele 
malayezian care era proprietarul legitim al Lagondei Mici. 
Aprobarea condiţionată de asocierea lui. Administraţia olandeză 
ne-a aprobat acest aranjament, iar Neederlandische Bank ne-a 
finanţat proiectul. 

— Cum se poate abuza aşa uşor de tabloul electric al unui 
asemenea hotel? De azi încolo înfiinţăm acolo un post de pază. 

— Centrala electrică este lângă sala maşinilor, unde nu au acces 
decât fochiştii şi mecanicul. Până acum n-au fost situaţii care să 
reclame precauţii. 

— Vom interoga personalul din sala maşinilor. Şi pe toţi 
băştinaşii din hotel. 

Wolfgang plecă. 

— lată amprentele - vorbi Sedlintz. 

— Îţi mulţumesc. Poftim - îi întinse Elder o oglinjoară învelită în 
hârtie de mătase. Confruntă-le, te rog, cu cele de pe oglindă. 

— De unde aţi luat-o? — îl întrebă căpitanul. 

— Ultima oară a ţinut-o în mână chiar făptaşul nostru. 

— Dacă amprentele coincid, îl arestaţi? 

— Nu. Am prea puţine dovezi împotriva lui. 

— Dacă el este cel care ne lasă în întuneric la fiecare atac, asta 
nu-i o probă? 

— Ar fi doar pentru acuzaţia de complicitate la ultraj, or eu 
vreau să-l acuz de omucidere, şantaj şi tâlhărie! 

— Cum stă cu alibiul? 

— Are un alibi inatacabil. Se vor găsi martori demni de încredere 
care vor declara de bună credinţă, sub jurământ, că s-au aflat 
alături de el... 

— Şi totuşi... 

— Şi totuşi el este ucigaşul. 

Sosiră personalul sălii maşinilor, liftierul de culoare, barmanul 
mulatru, un şofer tamyl, doi bucătari javanezi, negustorul 
malayezian de ilustrate şi măşti exotice şi, în fine, o spălătoreasă 
metisă. 

— Ferguson! Fii amabil şi condu-i pe localnici în camera 

alăturată şi dă-le drumul celor care au alibiuri incontestabile, 
ceilalţi să poftească aici unul câte unul. ` 

„„Băştinaşii se uitară speriaţi, cu ochii mari, la poliţişti. II urmară 
pe Ferguson şuşotind îngroziţi. 

— Să-ncepem - se-ntoarse Elder spre fochiştii în salopete pătate 
de păcură. Cu o oră şi jumătate în urmă s-a decuplat curentul 
electric aici în hotel. Ce-mi puteţi spune despre asta? 

— Eu am ieşit imediat, că tocmai eram lângă cazanul cu apă 
caldă - zise mecanicul - şi am restabilit imediat alimentarea cu 
curent. Înaintea mea a sosit la tabloul electric un poliţist care a 
trebăluit ceva. 

Era vorba despre Sedlintz, care se ocupase de amprente. 

— Pe altcineva n-ai mai văzut? 

— Nu. 

— Mie mi s-a părut ceva nelalocul lui - se amestecă în discuţie 
un fochist. Cărăm cocsul cu roaba, veneam dinspre tobogan. O 
clipă mi s-a părut că cineva se furişează în subsol. Am încercat să 
mă ţin după individ, însă la primul colţ a dispărut, iar eu trebuia să 
car cocsul... Era ciudat, în orice caz... 

— Ce era ciudat?... 

— Păi... Am văzut cu ochii mei... Era un ofiţer de marină... 

— Cum aşa? 

— Nici mie nu mi-a venit să-mi cred ochilor: ce să caute un ofiţer 
de marină, noaptea, în subsolul hotelului... 

— Mda... Destul de ciudat... Vă mulţumesc, puteţi pleca. 

Oamenii de la sala maşinilor plecară. 

Urmă interogatoriul băştinaşilor. Dintre ei doar doi n-aveau alibi: 
spălătoreasă şi vânzătorul de artizanat, care ţinea şi ilustrate. 

— Numele? — o întrebă Elder pe spălătoreasă. 

— Gilda... mă trag din Djapur... din India... 

— De ocupaţie spălătoreasă.? 

— Înfî... Jios la subsol. De când sahib a căzut la zăcare... n-am 
voie aici... 

— Unde-ţi petreci timpul? 

— În spălătorie... 'Nainte aveam o odăiţă la etaj... da’ de când îi 
sahib bolnav... 

— Ştiu. N-ai observat nimic în noaptea asta? 

— Luna îi roşie di tot... Deşi dă obicei... 

— Unde-ai văzut tu luna de la subsol?! Im?! 

Spălătoreasă încremeni. 

— Aăă... învis. 

— Dacă minţi, pun să te tundă de tot... 

Intră directorul însoţit de Martin. Fata căută să prindă privirea lui 
Martin. 

— Dacă-mi tăiaţi părul, io... 

— Taci! Vasăzică ai urcat de la subsol. De ce şi unde ai fost? Zi, 
că dacă nu... — şi Elder o smuci de braţ, încât bietei Gilda i se 
înmuiaseră genunchii de groază. 

— Mm... m-am întâlnit cu Martin... io-l iubesc pe marele servitor 
alb. 

— Cu dumneata s-a întâlnit? 

— Da - răspunse Martin cu jumătate de gură. 

Elder îşi dădu seama că nu mai are ce scoate de la spălătoreasă 
şi n-are rost să-ntindă coarda, deşi ceva nu era tocmai în regulă în 
spusele ei. 

— Şterge-o! — se răsti la fată. Şi de-acum încolo o să fiu cu ochii 
pe tine. 

Fata se strecură afară cât putu de repede, cu capul între umeri, 
aruncându-i lui Martin o privire disperată. 

Intră negustorul malayezian de artizanat şi ilustrate. Purta un 
impecabil costum de scafandru fără cască, dar cu o lavalieră 
albastră. Avea un joben negru fără boruri, în schimb era desculţ, n- 
avea nici ciorapi, în mână învârtea un baston cu măciulia de fildeş. 
Din buzunarul costumului de scafandru îi atârna o mască exotică. 

— Numele? 

— Nalaya cel Măreţ. 

— Ocupaţia? 

— Rege şi vânzător de artizanat. 

— Poftim? 

— Prin graţia reginei Olandei, sunt suveranul acestei insule şi 
coproprietarul acestei întreprinderi hoteliere... 

Această veste îl surprinse până şi pe Elder. 

— Atunci de ce locuieşti într-o cameră murdară, la grămadă cu 
alţii? 

— Pentru a nu se şti cine sunt. E la modă în marile hoteluri, îi 
zice incognito, 

— ŞI... de ce vinzi măşti indigene? 

— Pentru a mai câştiga un ban, 

— Dar din veniturile tale ai putea trăi împărăteşte! 

— Atunci ar face altul negoţ. Directorii băştinaşi nu-s iubiţi, dar 
măştile exotice da. E bine a munci. E bine a câştiga bani, chiar 
dacă-s subsidiar pică bani mulţi. Aşa e drept. 

Scoase masca din buzunar şi o privi drăgăstos. Elder i-o luă din 
mână. 

— Astea-s rarităţi aici, pe Lagonda Mică? 

— Rarităţi, domnule, până-ntr-atât încât nici nu se găsesc pe- 
aici. 

— Dar asta de unde e? 

— Din Leipzig. Acolo nu-i o raritate. Se fabrică-n serie. Noi n- 
avem aşa măşti urâte. Ne mulţumim cu mutrele noastre, sunt ele 
şi-aşa destul de urâte. Asta-i adevărul. 

— Unde ai fost astă-noapte? 

— La etaj. M-am bătut cu tine şi cineva a vrut să mă-mpuşte. 

— Cum?! Tu ai fost acela? 

— Eu. M-am furişat la fată-n cameră, la miezul nopţii am stat de 
vorbă cu ea şi când am ieşit m-ai atacat, iar eu m-am speriat... 
poc... poc... şi am fugit. 

Elder îi privi îndelung chipul ironic. Găsea explicaţia sau foarte 
simplă, sau foarte bine ticluită, 

— Spune-mi, rege, ştii cine sunt eu? 

— Te ştie toată lumea. Eşti isteţ şi bătrân precum crocodilul, iar 
regina te plăteşte pentru a fi un copoi crunt, aşa că toată lumea te 
urăşte şi ai să sfirşeşti ucis. 

— Aşa... Şi ştii cum procedez eu cu criminalii care mă mint de la 
obraz? 

— li loveşti, iar ei se betegesc. Dar un rege nu poate fi lovit. 

Imediat încasă o palmă de răsună tot hotelul. Până şi 
recepţionerul care aţipise în hol cu capul pe comptoir, sări ca ars. 

— Mă tem că m-am înşelat, domnule. Şi un rege poate fi lovit - 
spuse mâhnit, cu stele verzi în ochi, Nalaya cel Măreţ. 

— Imi pare bine că ne înţelegem. la spune-mi, Nalaya, ce-ai 
căutat în camera fetei şi de ce-ai fugit de mine? Dar vreau 
adevărul. 

— O să spun adevărul, fiindcă eu mint foarte rar. Noaptea 
trecută cineva m-a trezit din somn. Era întuneric, nu l-am văzut la 
faţă. Mi-e martor bătrânul cu ziarele, în cutia căruia scâncesc 
sufletele copilaşilor morţi. 

— Mai departe. 

— Am auzit o voce: „Du-te la boxa cu scule, lângă spălătorie, şi- 
o să capeţi bani mulţi“. Eu am bănuit că-i vorba de o boscoană din 
acelea de li se zice taumaturgie. 

— Poftim?! 

— Când eram prinţ moştenitor am lucrat fochist pe un vapor, 

aşa că m-am mai civilizat şi eu un pic. 

— Hm... Continuă. 

— În boxă era întuneric. Omul întunericului mi-a zis unde trebuie 
a merge, nu-i vorba de furat, ci doar de a primi un caiet. La 
întoarcere îmi dă cincizeci de guldeni. O ofertă avantajoasă, 
domnule. 

— Altceva n-a mai zis? 

— Nu. 

Elder privi în jur. 

— N-avem pe-aici vreo vână de bou? 

— Respectiv... mi-a zis - continuă brusc regele - că dacă mă- 
ntâlnesc cu cineva nu trebuie a-mi fi teamă, că mă va ajuta. La 
urmă m-am întors în boxă şi acolo un ofiţer de marină m-a snopit 
în bătaie, fiindcă în întuneric îl călcasem pe faţă... 

— Ce zici? 

— Un ofiţer de marină mi-a ars câteva palme pe culoarul de la 
subsol de mi-au sărit ochi din cap. Atâta tot. 

— Mă! 

— Jur pe sufletele strămoşilor mei că nu umblu cu cioara 
vopsită, albule-cu-mâna-iute-ca-fulgerul. 

— Cum arăta cel care a stat de vorbă cu tine? 

— A avut grijă să nu-l văd la faţă. 

— Multe gogoşi mi-ai mai turnat, rege, iar pentru asta o să 
capeţi de la mine o bătaie soră cu moartea şi multă vreme o să 
mai betegeşti de-acum încolo. Asta-i adevărul. 

— Adevărat, dar trist, domnule. 

— Dispari de-aici! Ferguson, condu-l şi pe urmă interoghează-l 
pe moşneagul cu ziarele. 

Veni şi rândul lui Wolfgang. 

— Ştiţi ceva în legătură cu cele declarate de asociatul 
dumneavoastră? 

— Nu ştiu nimic. De el mă leagă doar prevederile unei străvechi 
cutume, în rest abia dacă ne vedem. 

Se-ntoarse şi Sedlintz. 

— Poftim... — îi dădu lui Elder amprentele pe care la 
confruntase. Coincid. 

— Ce sunt astea? — întrebă Wolfgang. 

— Amprentele digitale - îi răspunse Elder. 

Chipul directorului căpătă o paloare cadaverică, se crispă şi 
simţi că i se taie picioarele. 

XL 


Hoinăreala nocturnă a lui Felix băgase-n boale uniforma 
căpitanului Dickman. Abia în zori se potoli zarva din hotel atât cât 
să-i îngăduie tânărului să se aventureze spre scara de serviciu. În 
orice caz, se cuvenea să-i înapoieze căpitanului uniforma. 
Deocamdată se afla însă tot la subsol. 

Mii de draci... 

In capul scării în spirală o metisă şuşotea de zor cu un valet. 
Abia le distingea cuvintele. 

— Crede-mă, Maartiiin... Tânăru' mi-o poruncit prin chelnăru'-şef 
să viu... Şi mi-o zis să-i calc bine cămăşile... Frumos bărbat, are 
faţa de copiii, da’ io numa’ pe tine... 

— Ce-a vrut de la tine? 

— Tu mi-ai zis, Maartiiin, că ne măritam cu tine dacă avem o mie 
de guldeni şi băgăm banii aiştia într-o afacere maare... Tu cureţi 
pantofi pi stradă, iar io dăşchid o spălătorie de-aia cu cazan cu 
aburi... 

— Vezi să nu-ncasezi vreo două, dacă te mai mocăi mult... 

— Tânărul cu faţă di copil mi-o zis că-mi dă o mie de guldeni, 
dacă-l ajut să iasă de-aici... Să-l las pân' spălătorie prin canalu' di 
scurgere... Mâine seară... la zece. 

— Inseamnă că ăsta ne-a omorât clientul. 

Fata zise cu voce blajină: 

— Apăi l-o omorât... Dacă o fost nevoit, ce era să facă? Clienţi or 
să mai vie aici berechet, da' noi cu o mie de guldeni ni luăm de 
nevastă unul pe-ălălant... 

— Măi, măi. Măi! Dacă te toarnă careva, iei zece ani de 
închisoare. 

— Nu ştiu, Maârtiiin, zău... Tânărul ăla dichisit şi isteţ, cu pielea 
albă şi sprâncene lungi şi negre... 

— E ucigaş. 

— Se mai întâmplă... 

— Acum trebuie să plec. Atâta-ţi spun, fii atentă ce faci! Şi dacă 
intri la apă, nu mă amesteca-n afacerea asta... 

Se auzi un ţocăit. Apoi Martin o luă în sus pe scară, jar femeia 
se-ntoarse fredonând la spălătorie. 

Porni şi Felix. Spre etaj. Să-i lase lui Dickman uniforma în uşă. 
Dar cu ce o să se îmbrace el? În sala cazanelor zări o lampă de 
avertizare care împrăştia în jur o lumină albăstruie... Văzu câteva 

salopete soioase. Dădu şi peste nişte pantofi scâlciaţi, din pânză... 
Şi acum, la drum... 

Puse la locul lor hainele lui Dickman. Căpitanul le agăţase în uşă 
ca să-i fie duse la curăţătorie. Nu mică-i va fi mirarea când le va 
găsi terfelite în ultimul hal. 

Porni apoi spre camera lui Maud... Se furişă în vârful picioarelor 
pe scară, apoi pe culoar... La cotitură scoase capul şi privi iscoditor 
după colţ... 

Se trase înapoi speriat. 

In faţa camerei lui Maud era instalat un poliţist! 

Imediat îşi dădu seama despre ce-i vorba. Au arestat-o! Se- 
ndreptă grăbit pe coridor. Urcă la primul etaj hotărât, fără nicio 
măsură de precauţie şi bătu la o uşă. 

— Intră. 

Intră. Elder şedea la o masă în pijama, tocmai pusese apă de un 
ceai. 

— Ai arestat-o? — îl întrebă Felix. 

— Este doar reţinută pentru cercetări. 

— Astă-noapte când mi-am uşurat inima, mi-ai promis că nu iei 
în considerare nimic din ce ştii de la mine. 

— Fata şi-a mărturisit vinovăția de bunăvoie, de faţă cu 
căpitanul. N-am avut încotro. la o gură de ceai. 

Felix amestecă zahărul cu linguriţa şi întrebă necăjit: 

— N-ai dat peste caiet? 

— Nu. Hainele au fost duse de la direcţie la spălătorie şi când 
am ajuns acolo, în buzunare nu mai era nimic... Cineva mi-a luat-o 
înainte. 

N-o putem ajuta pe fata asta? 

— Sunt speranţe. Eu unul cred că da. 

— Ascultă, Elder, suntem foşti colegi de şpoală şi prieteni din 
copilărie. O clipă n-am fost supărat pe tine că m-ai păzit ca pe un 
ocnaş, sau că mi-ai ascuns hainele, de a trebuit să evadez în 
pijama. Poate că aveai dreptate să execuţi ordinele lui taică-meu. 
Nu m-am supărat deloc. Dar dacă cu această fată nu faci excepţie, 
dacă o să te agăţi de sentimentul datoriei... — Vocea i se frânase. 
Am fost un băiat cam fluşturatic la viaţa mea - urmă el. Acum însă 
e vorba despre cu totul altceva. O iubesc pe fata asta şi o voi lua 
de nevastă. La nevoie, şi după ce-şi va fi executat condamnarea. 
La eliberare o voi aştepta în poarta închisorii. 

— E o fată minunată... 

Dar poate că nu voi avea de aşteptat multă vreme. Ascultă-mă: 

mie nu-mi rămâne decât să stau ascuns până la sfârşit. 

— Păcat. Ar fi trebuit să te găsesc măi devreme. Aşa n-ai alibi. 

— Deh. N-avem ce face. O să rămân ascuns... N-ar fi exclus s-o 
şterg împreună cu ea. 

Urmă o scurtă tăcere. 

— Acum ascultă-mă tu pe mine, Felix. Adineauri n-ai zis nimic 
despre amărâtul ăla de avocat din Weltewreden pe care l-ai ajutat 
la nevoie, facilitându-i intrarea în rândurile poliţiei. Nu voi uita 
gestul tău cât voi trăi. Dar dacă vei încerca să evadezi cu 
domnişoara Borckman, voi veghea zi şi noapte să vă prind şi voi 
proceda aşa cum îmi va dicta conştiinţa mea de poliţist. lar pe 
urmă voi demisiona, îţi voi fi dator cu atâta, că-ntre gentlemeni. 
Doar ţie-ţi datorez totul. 

Felix se sculă de pe scaun. 

— Te înţeleg. 

— Te rog, ai încredere-n mine şi-n justiţie. Nimic nu-i pierdut. Ai 
răbdare. 

— Nu mă-ncred în tine. Pa. 

Acestea fiind zise, ieşi, fără să fi profitat măcar de prilejul de a 
se bărbieri în baie la Elder, deşi pe o falcă îi crescuse o barbă 
falnică. Se-ndreptă zorit spre camera fetei. 

— Ce doreşti? — îl întrebă cerberul oarecum surprins de apariţia 
individului semi-bărbos, în salopetă. 

— Te pomeneşti că accesul e interzis? — spune Felix în gura 
mare. — S-a defectat robinetul de apă caldă. Am fost chemat să-l 
repar. 

Polițistul bătu la uşă şi băgă capul. Felix se propti în prag ca să-i 
vadă Maud. 

— Aţi chemat instalatorul? — întrebă gardianul. 

— Da - răspunse Maud. Eu l-am chemat. 

— Dă-i bătaie - îl îndemnă polițistul pe instalator şi-i făcu loc să 
intre, apoi salută şi se-ntoarse pe culoar. 

După ce închise uşa, Felix veni lângă Maud şi-i sărută mâinile. 

— Caietul? — îl întrebă fata. 

— S-a pierdut... a dispărut fără urmă. N-am timp de poveşti, 
Maud, pe scurt: strânge-ţi strictul necesar într-un nécessaire. Fii în 
orice moment pregătită pentru evadare. 

— Nu! 

— Taci! 

Vorbeau aproape răstit, iar Felix o cuprinse pe Maud în braţe. O 
strânse la piept. 

— Evadăm împreună, Maud. Plecăm în America. Dacă răzbim 
de-aici, va fi floare la ureche să ne îmbarcăm undeva pe un vapor. 

— Nu vreau alte... alte victime... — se apăra fata tot mai 
şovăielnic, lipindu-se strâns de pieptul tânărului. 

— Te iubesc, Maud. Pentru mine, în rest, nu mai contează nimic. 
Te iubesc şi, chit că vom evada sau nu, o să-ţi împărtăşesc soarta 
şi la bine şi la rău... 

Şi-n tot acest timp buzele li se apropiară pe nesimţite... 


XLI 


Când Felix ajunse din nou pe coridor, viaţa din hotel pulsa deja 
în ritmul ei diurn. Oameni în pijama zoreau ca traşi la indigo spre 
grupurile sanitare de pe etaj, cu prosopul pe braţ şi cu săpunul şi 
periuţa de dinţi în mână. _ 

Pe scară erau urcate sobiţe de tuci care încălzeau cu jeratic. În 
câteva camere rugina declarase război obiectelor metalice ale 
turiştilor, iar lenjeria călcată începuse să prindă mucegai, mirosul 
lui era omniprezent de câteva zile. Un meşteşugar întreprinzător 
ceruse accesul în carantină, să poată instala sobiţe de tuci, 
deoarece Grand Hotelul nu avea încălzire. Sobiţele cu grătar erau 
aduse în camere gata umplute cu jeratic. 

Deşi căldura era toropitoare, toată lumea se bucură de noua 
sursă de „căldură“, fiindcă pereţii făcuseră condens, iar împotriva 
ţânţarilor nu exista nicio posibilitate de apărare, deşi în toate 
încăperile plutea fumul înăbuşitor de lămâiţă. 

Incă de la începutul anotimpului ploios clima devenise 
neprielnică organismului neadaptat al europenilor. Răspândirea 
ciumei fusese oprită cu succes, dar în schimb apăruse un caz de 
malarie. Un reumatism de natură epileptică îi paralizase 
domnişoarei Jörins ambele picioare. Junghiurile reumatice, 
migrenele acute, bronşitele şi dis- pepsiile gastrice făceau ravagii 
în tot hotelul. Timp de câteva ceasuri, o ceaţă gălbuie, fetidă, se 
lăsase pe insulă prevestind torentele de apă prăvălite din tării. 

La bar se îngurgita alcool în cantităţi incredibile. Băutura 
încălzea sângele, alina durerile... Turiştii erau ursuzi, irascibili, 
certurile şi intrigile se ţineau lanţ, într-o cameră de la etaj îşi 
trăsese un glonţ în piept un lord englez despre care ulterior s-a 
aflat că era un perceptor delapidator fugit din Olanda... După 
prima ploaie, din solul îmbibat de apă îşi începură invazia milioane 

de insecte şi de rime. Gazul folosit pentru combaterea furnicilor nu 
însemna decât o miasmă în plus în atmosfera şi aşa sufocantă. 

Odette Dufleur, frumoasa regizoare belgiană, se otrăvise cu 
adrenalina cu care bătrânul marchiz îşi trata tulburările astmatice; 
acum se zbate între viaţă şi moarte şi nimeni nu ştie ce a împins-o 
la această faptă necugetată. 

Câţiva clienţi au dat în patima cărţilor. Baroana Petrovna stă 
prost cu nervii, o podideşte plânsul pe nepusă masă, Markheit 
încearcă tot felul de leacuri şi-ntre timp îi dispare ceasul de 
buzunar... 

Felix are o singură dorinţă, să se poată bărbieri odată. Străbate 
în lung coridorul de la etaj. Erich Kramartz, tânărul cu aiură de 
vedetă de cinema, cu sprâncenele arcuite nu tocmai de la natură, 
dă să iasă din cameră. N-are nici treizeci de ani. In buzunarul de la 
piept are o ba- tistă de mătase, iar costumul la două rânduri este o 
capodoperă în materie. 

Porneşte pe culoar fredonând bine dispus. 

Felix intră cu cheia universală în camera lui Kramartz. Se repede 
în baie. 

Scoate briciul! Acum! Dar numai ce apucă să-şi întindă crema pe 
faţă că aude cheia în broască. 

Vine cineva. 

Ah, e Kramartz, însoţit de doamna Hould. Frumoasa doamnă 
plinuţă la trup, sărită de vârsta balzaciană a femeii. 

— De ce, Marjorie, de ce? — se precipită tânărul nerăbdător. 
Dacă ai luat această hotărâre, la ce bun să te mai chinui atâta? 

— Inţelege-mă, Doddy... lucrurile nu-s chiar aşa de simple... — 
răspunde doamna Hould cu vocea tremurândă. Dacă fugim de-aici 
şi treaba asta ajunge la urechile lui Arthur... totul s-a sfârşit. 

— Bine, dar nu eşti singură, eşti cu mine... 

— Acum. Dar peste un an? Doddy! Nu mi-am părăsit doar soţul, 
ci şi copilul... Nu mai am pe nimeni, doar tu mi-ai rămas... 

— Nu-i destul? Te iubesc, Marjorie... 

— Ai doar douăzeci şi şase de ani... iar eu... 

Doamna Hould împlinise patruzeci şi doi de ani. Avea trăsături 
frumoase, un trup plinuţ dar proporţional. 

Ridurile din colţul ochilor şi de pe gât i se vedeau doar atunci 
când nu folosea suficient fard. 

— Plecăm la Cairo, Marjorie. O să dăm lovitura... 

— Şi dacă nu reuşim? 

— O să reuşim! 

— Ce speri să obţii în schimbul bijuteriilor mele? 

— Un preţ bun. Pietrele tale sunt nemaipomenite, briliantele 
sunt la modă, au căutare... Ne cumpărăm o căsuţă, iar cu ce ne 
mai rămâne ne descurcăm tot restul vieţii... Ce fericiţi vom fi, 
Marjorie! 

— Ah, Doddy... îmi vine aşa de greu. 

Bărbatul o cuprinse pe după umeri. 

— Vremea asta păcătoasă e de vină. Prea te sensibilizează. 

— Nu... nu... eu de tine mă tem... Cine eşti tu? 

— lar ţi-ai adus aminte c-am fost dansator? lar mă priveşti de 
sus? 

— Nu te supăra, Doddy. 

— Sunt sătul de-atâtea insulte! 

Trase sertarul scrinului şi-i puse femeii în poală o casetă. 

— Poftim, ia-ţi bijuteriile! Şi du-te acasă! 

— Nu te supăra, Doddy. Nu am vrut să te jignesc 

— Cum să nu mă jigneşti, dacă-mi tot răscoleşti trecutul? Pe 
vremuri am studiat şi eu ingineria, mă pregăteam de doctorat, 
când am scăpătat, trebuia să-mi întreţin tatăl care suferea de-o 
boală incurabilă, aşa că m-am făcut dansator de local... 

— Ştiu, ştiu... lartă-mă, dar... te iubesc şi-n acelaşi timp mă tem 
de tine... Nu fi supărat... 

Tânărul o cuprinse din nou pe după umeri. 

— Marjorie, micuța mea, nu mai fi aşa speriată... Te rog să ai 
încredere-n mine. 

Felix se căţără pe scara de incendiu cu viteza unei maimuțe 
crescute-n copaci, apoi cobori în camera spă- lătoresei, pentru ca 
de acolo să iasă iar pe culoar. Acum ce să facă? O să coboare la 
subsol. Găseşte el un locşor ferit, să se poată bărbieri... Cobori pe 
scara în spirală. 

Nici la subsol nu găsi liniştea pe care o dorea. Câţiva muncitori 
trebăluiau în preajma cazanului de apă caldă. 

Tropăiau de colo-colo... Observă o uşă metalică, se des- chidea 
dintr-un culoar secundar. 

Depozitul! Pesemne că aici se ţin valizele goale. Una tocmai este 
dusă la liftul de serviciu... 

— Lăsaţi deschisă uşa depozitului, să se aerisească şi să fie 
adusă şi aici o sobă, să nu prindă cuferele mucegai - îi zice Martin 
boy-ului. După care amândoi se îndreaptă spre lift. 

Felix se furişează în depozit. Merge până-n fund. Lumina de- 
afară pătrunde în depozit printr-o ferestruică de aerisire care dă 

spre grădină. Aici duhoarea este de-a dreptul insuportabilă. N-ar fi 
crezut că pielea mucegăită are un miros aşa de greu. Simte că 
dacă nu trage în piept o gură de aer curat o să vomite pe loc. Işi 
croieşte drum printre genţi. O valiză uriaşă îi barează calea, 
încearcă s-o dea la o parte, dar aceasta nu se clinteşte... De ce-o fi 
aşa de grea? O săltă din drum şi-o dă de-a dura. 

În cele din urmă se aşeză înăduşit, cu briciul marca „Sidney 
Crick“ lângă el, dă să caute crema de ras... Duhoarea, însă rămâne 
pe mai departe insuportabilă. Se trage mai aproape de fereastră... 
Pfui, degeaba. 

Mai dă o dată valiza de-a dura. De data asta capacul se 
deschide şi din valiză se rostogoleşte un cadavru. 


XLH 


Lui Felix i se tăiară picioarele. Cadavrul mânjit de sânge 
închegat avea gura căscată, ochii sticloşi, membrele contorsionate 
hidos. În câteva clipe depozitul se umplu de o duhoare cumplită. 

Porni spre uşă împleticindu-se, fără să-i mai pese de nimic. 

— La naiba cu valizele astea mucegăite - striga cineva de pe 
culoar. Încuiați depozitul ăla, 

Uşa metalică fu trântită şi Felix auzi zăngănitul zăvorului. Crezu 
c-o să leşine de greață. Găsi o ladă pe care o propti de zid în 
picioare şi se căţără pe ea s-ajungă la fereastră. Nu-i mai păsa de 
nimic. leşi afară la aer. Din fericire în grădină turna cu găleata. 
După câţiva paşi privi înăuntru pe prima fereastră. Spălătoria. 
Numai bine! Sări înăuntru. Mobilierul era compus dintr-un pat şi o 
masă. Fusese adus pentru Gilda, care pe timpul carantinei nu avea 
voie să se urce în camera ei. Pe masă era o mică trusă de voiaj. O 
fi furat-o Gilda sau a uitat-o cineva aici? . 

Se aşeză stors de puteri, gâfâind, cu limba de un cot. Işi luă 
capul în mâini. Cum era cu putință? 

Doamna Villiers fusese asasinată. Beregata îi păstra urma unei 
tăieturi adânci. Cine ar fi putea fi ucigaşul? Doddy! Gigoloul. 
Văduva siciliană îi povestise misionarului că doamna Villiers venise 
aici după Doddy. Doamna Hould e, prin urmare, femeia cealaltă, 
care-şi părăsise bărbatul. Ştia de la Elder şi numele ei adevărat: 
doamna Cecklin. Doddy vrea să fugă azi eu bijuteriile femeii. 
Doamna Villiers fusese un obstacol în înfăptuirea acestor planuri, 
aşa că gigoloul a lichidat-o pe soţia redactorului, a ascuns-o într-un 

cufăr şi pur şi simplu, a trimis-o la depozitul de bagaje... La noapte 
va fugi cu bijuteriile lui Marjorie şi gata. 

Să-i spună lui Elder despre asta? Nu! Pe Maud tot prin canalul de 
la spălătorie vrea s-o scoată. Dacă Kramartz va fi prins şi 
mărturiseşte pe unde a vrut să fugă, le vine ideea să pună şi acolo 
o santinelă... 

Ticălosul, n-are decât să scape. E în joc soarta lui Maud. 

Criminalul ăla n-are decât să fugă, trăsni-l-ar Dumnezeu... 

Încet-încet se linişti. Privi jgheabul de scurgere. Se termina cu o 
gură de canal rotundă, astupată cu un grătar metalic. Diametrul 
permitea unui om să coboare cu uşurinţă. O scăriţă metalică ducea 
jos în subteran. 

Şi-acum, în sfârşit, să se bărbierească. Se-ntoarse spre măsuţă, 
în speranţa că va găsi o oglinjoară în nécessaire. În trusă cândva 
fusese într-adevăr o oglindă, însă fie că se spărsese, fie fusese 
aruncată. În locul ei găsi tot felul de mărunţişuri care pot fi furate 
din camerele clienţilor fără să bată la ochi: un pieptene de baga, o 
trusă de cusut, o pudrieră... 

Închise gentuţa neagră. Nu-i nimic. O să se descurce şi fără 
oglindă. Se scotocea prin buzunare, pentru că nu-şi găsea briciul, 
când auzi pe culoar glasuri care se apropiau. Se strecură grăbit 
sub pat. lar o ia de la capăt. Aşa o să păţească mereu: când sub 
pat, când pe scara de incendiu, când în şifonier. Se obişnuise cu 
asta până într-atât, încât se întreba cum va fi când va trebui să 
renunţe la aceste obiceiuri. Intră Gilda fredonând. Puse jos un coş 
cu rufe. Aprinse lumina, fiindcă se întunecase. 

— Hei! Gilda! — strigă cineva după ea. Mişcă-te mai repede! 

— Ce s-a-ntâmplat? 

— Au găsit o turistă moartă în depozitul de bagaje. 

Fata ieşi în fugă. Martin şi boy-ul găsiseră cadavrul când se 
întorseseră în depozit cu soba de tuci. In jurul cadavrului era o 
mână de muncitori şi servitori înspăimântați de moarte. 

— Să nu se apropie nimeni de moartă! — îşi dădu Martin aere - 
la locul crimei pot exista urme lăsate de ucigaş! 

Boy-ul tuciuriu trimis după Elder se-ntoarse gâfâind: 

— Sosesc! 

Apăru comisia de anchetă. Poliţiştii, căpitanul, Elder şi Markheit. 

— Ştiam - dădu din cap posomorit inspectorul. E doamna 
Villiers. 

Începură cercetările. După o jumătate de ceas comerciantul 
Vangold fu arestat după ce recunoscu că lui îi aparţine briciul cu 

mâner de sidef, marca „Sidney Crick“, găsit lângă cadavrul cu 
beregata tăiată. 


XLIII 


Se înserase. Gilda se întorsese fredonând în cameră. După un 
timp apăru şi o cameristă căreia tocmai i se luase un interogatoriu. 
Acum s-au apucat să iventarieze lenjeria dintr-un coş cu rufe 
spălate. Gilda împăturea rufele grijulie, iar camerista ţinea 
socoteala. 

— Două cearşafuri... un plic... 

— Feţele de pernă nu le pune la socoteală... îs ale mele... Pe tine 
dă ce te-au interogat? 

— lo eram... ăă... cum îi zice... când trebe să stai noaptea dă 
pază... A, da: dă servici! Şi m-au întrebat dac- am băgat dă seamă 
că ceva nu-i în regulă... Le-am zis c-acolo pă culoar a fost linişte 
toată noaptea... Don' Vangold îi băiat subţire. Mi-a dat un gulden 
să-i duc un răvaş şi un buchet dă flori lu' baroneasa Petrovna. Mi-a 
dat şi-a doua zi un răvaş, da' baroneasa cică să-i spun că n-a mai 
rămas la ea nici un stilou dă aur... Acu' el se smiorcăie la poliţişti 
că vrea să-i telefoneze nevesti-si... 

— Şi tu ce-ai zis?... 

— Că n-am băgat dă seamă n'ica. lo am fost dă sărvici doar o 
noapte... Patru plicuri... Al cincilea-i dus la cusut... 

„Bietul Vangold“ - îşi zise Felix sub pat, chinuit de furnicile şi 
miriapozii care se căţărau pe el. 

— Dacă mă întrebau ce şi cum îi la etaju' trei, aveam ce povesti. 
Numa' porcării... Shilling, guvernatoru' din Tonga, împreună cu 
căpitanu' Dickman au găbjit săptămâna trecută ţigările lu’ Bruns. 
L-au plătit pă recepţioner să-şi ţină gura... Trei găinari... Din 
întâmplare i-am auzit şi io... Mi-au dat cincizeci de guldeni şi cică 
dacă nu-mi ajung o să-mi mai dea cinzeci... m-au pus să-i duc lu' 
Bruns ţigările ca şi cum ar fi sosit poşta... Bruns ăsta cică face 
contrabandă cu arme în China. Aşa zice Ferdinand. Asta se 
pedepseşte urât de tot. Cică n-ai voie să scoţi arme din Java. Ala a 
făcut bani mulţi, deşi a fost un pârlit dă marinar, şi-a mai fost cică 
şi la zdup... Acu’ îi vin ţigările drept din fabrică, dă la Simon Artz, 
are numele scris pă fiecare... 

— fî... Scundacu' ăla dă l-a bătut pă bietu' liftier? 

— nf... Şi care pă urmă i-a dat cinzeci dă guldeni, că nu-i hain, 

da-i cam mârlan dă felu’ lui... Acu n-o să mai bată el pă nimeni, că 
l-au otrăvit şi-o să crape şi-or să-l îngroape. Aşa zice Ferdinand. Îi 
chelner la camere şi, dă scârţar ce e, fură din ţigările clienţilor. Şi 
s-a îmbolnăvit. Şi mi-a zis că Bruns e otrăvit. A scociorât prin 
camera căpitanului Dickman şi a dat peste o otravă din cânepă şi 
mac crud care fumată îl omoară pă om cu încetu'... Şi mi-a zis că 
nu-i vreme dă pierdut, aşa că i-a strâns cu uşa pă căpitan şi pă 
englez, să aibă şi el bani dă-o motocicletă cu ataş... Alea opt 
plicuri dă mătase albastră, pune-le deoparte, că-s a lu' belgianea 
aia, Odette. N-are decât ţoale dă mătase albastre şi uite că tota 
vrut să se omoare. Martin zice că a părăsit-o unu' care făcea zahăr 
şi care avea mulţi cai dă curse şi că d-aia s-ar fi... 

__ Felix uitase cu totul de gângăniile care-i fojgăiau pe trup. 
Incremenise aşa cum stătea pe burtă sub patul de fier... îşi aminti 
slăbiciunea care-l cuprinsese când fumase din ţigările „Bruns”. 
Deci asta era! [igările fuseseră otrăvite! Şi-i puseseră în prag 
mimoza lui Li Shing! lar Bruns înghiţise momeala, credea că-i 
blestemat... 

— Dereticând, Ferdinand, a văzut din întâmplare că Dickman 
are-n sertare paturi dă puşti şi l-a auzit spunându-i lu’ Shilling: „... 
dacă avem voie să debarcăm în Tongo, piraţii nu se vor atinge dă 
vapoarele englejilor. Şi s-au vorbit între ei, da' guvernatoru' din 
Tonga i-a zis că nu-i lasă să-şi facă acolo cuib, iar guvernu' n-o să 
îngăduie armele. Dickman a zis că numa’ Bruns să ocupa cu aşa 
ceva. Aşa că Ferdinand i-a mai strâns niţel cu uşa şi s-a căpătuit cu 
un costum dă vară şi două binocluri. Lidia l-a prins şi pă un avocat 
din Java, cică are un copil din flori pă care i-l cresc misionarii dă 
aici, iar liftieru' a prins-o pă o cucoană că... 

— Numa! la spălătorie nu pică niciodată n'ica... 

Lumina de pe culoar s-a stins. Luminau doar câteva lămpi 
albastre de avertizare. 

— Noapte bună, - spuse camerista ieşind cu coşul. Gilda stinse 
lumina, dar nu se dezbrăcă. Aştepta pe cineva... 

Ceva mai departe se auzi un huruit de rotile. Era căruciorul cu 
cărbuni împins de fochişti la cazan. Apoi se făcu linişte. Nu se mai 
auzea decât plesnetul monoton al ploii... Trecu măi bine de 
jumătate de ceas. 

Cineva bătu la uşă. 

— Martin?... 

Nici un răspuns. Uşa se deschise şi cineva intră în întuneric. 

— N-aprinde lumina... Eu sunt - şopti Kramartz. Desfă gura 

canalului. La plecare îţi dau banii... Te previn că pentru treaba asta 
poţi lua zece ani de închisoare, aşa că să-ţi ţii gura. 

— Vai... sahib... Gilda... o să rămâie mută. 

Tânărul şi fata făcură câţiva paşi în întuneric, aşa că Felix putu 
ieşi neobservat de sub pat. În timp ce tânărul orbecăia în urma 
spălătoresei, Felix se repezi spre canal. Kramartz nu avea la el 
decât o trusă de voiaj lăcuită, în ea erau bijuteriile doamnei Hould! 

— Nu poci... să-i dăşchid - icni Gilda aplecată deasupra grilajului 
care astupa gura canalului. 

— Dă-te la o parte! — Kramartz scoase ceva din buzunar, o 
vreme îşi făcu de lucru cu zăbrelele... un zăngănit... Saltă grătarul. 
Se auzea clipocitul apei. Luă geanta şi-i dădu fetei banii promişi... 
Grătarul căzu la loc zăngănind, iar tânărul cobori pe scăriţa de 
fier... 

Şobolani speriaţi o rupseră la fugă puzderie. Tânărul porni cu 
spatele lipit de perete, să nu calce din greşeală în gol şi să cadă în 
apă... La fiecare cotitură lumina câte o lampă cu globul mat... 
Trecuse de-acum de-a zecea gură de canal, când se hotări să iasă 
la suprafaţă... Trase cu urechea. In jur era linişte şi o ceaţă groasă 
care te pătrundea până la oase... Folosi din nou ranga, forţă 
grătarul şi... iată-l afară! 

Se afla în cartierul băştinaşilor, undeva departe de port, pe 
malul insulei. La o intersecţie auzi apropiindu-se paşi în fugă. Era 
un băştinaş cu ricşă. Bătu din palme. 

— In port - strigă tânărul, făcându-se comod. Băştinaşul o luă la 
picior, trăgând ricşă. 

„„Peste o oră era îmbarcat la bordul unui vapor care, pornea 
spre Surabaya. Se întinse oftând pe patul îngust din cabină şi 
deschise geanta să-şi desfete privirea cu comoara, cu minunatele 
bijuterii ale lui Marjorie. 

Geanta era ticsită cu tot felul de fleacuri. Un pieptene de baga, 
o trusă de cusut, o pudrieră... şi tot ce şterpelise Gilda de la turişti. 
În schimb nici urmă de bijuterii. 

Galben de ciudă, cu faţa schimonosită de furie, trânti de pământ 
geanta şi fleacurile se împrăştiară pe podea... 


XLIV 


Aprinzând lumina în cameră, Gilda nu-şi putu stăpâni un strigăt 
de groază. In faţa ei, cu o geantă în mână, era un bărbat jumătate 

spân - jumătate bărbos, 

— Taci! Ai lăsat pe cineva să fugă din carantină. Pentru asta vei 
fi deportată pe insula Sumbawa. 

— Sahib, fie-ţi milă... 

— Ai o singură scăpare! Peste o oră şi jumătate mă-ntorc cu o 
doamnă. Dacă ne ajuţi să coborâm în canal, tot ce s-a întâmplat va 
rămâne secret. Dacă n-o să fii aici, te denunţ, 

— O să fiu aici, sahib. 

Felix urcă la mezanin cu gentuţa în care erau bijuteriile lui 
Marjorie. Profitase în întuneric de momentul în care Doddy ridicase 
grilajul de fier şi substituise gentuţa cu bijuterii, punând în locul ei 
necessaire-ul Giidei, 

Se opri în faţa unei uşi de pe mezaninul pustiu la acea oră. 

Trase cu urechea. Auzi o voce răguşită, macabră: 

— Degeaba... m-am mutat astea două zile... Sunt pierdut... 
Blestemul se ia... 

— Îmi pare rău, Hacker - zise o altă voce, la fel de macabră. Nu 
te mai urăsc... Frumos din partea ta că-mparţi moartea cu mine... 
îti mulţumesc... 


— Eu nu... 
Sfârâitul unui chibrit aprins. Careva începe o nouă ţigară. 
— Ştii... — gâfâi Bruns cu vocea pierită—dacă n-ar fi să vor... 


multe... le-aş face altfel... Ce vită-ncălţată am fost... Am atâţia 
bani... atâţia... şi-n viaţa mea... n-am făcut şi eu... un bine... Acum 
e prea târziu... Sunt blestemat... 

— Şi eu, care crezusem că totu-i o tâmpenie... 

— La început, şi eu... S-a vădit că nu e. După a treia mimoză... 
mi-e scris să mor... 

— Da' eu cum s-o mierlesc aşa, fără nicio mimoză?!... 

— Eşti predispus... la blesteme... 

Un oftat adânc. 

— N-am făcut bine, Hacker... 

— Mi-e rău... Mr. Bruns... 

— Nu-mi mai zi... Mr. Bruns... Mă cheamă Hermann Thorn... Dar 
m-am lepădat... de acest nume... E al unui şef de bandă... căutat 
de poliţia din lumea întreagă... Pe vremuri... la Cairo... am jefuit 
seiful unui vapor... De-acum pot să-ţi spun şi asta, nu mai 
contează. 

Tăcere. 

Unde-s frumoasele vremuri... de-altădată? 

Felix nu mai bătu la uşă. Intră şi le turui dintr-o suflare celor doi, 

care-l priveau holbaţi: 

— N-am vreme de pierdut, aşa că voi fi scurt. Dacă vreţi să-mi 
fiţi recunoscători, nu încercaţi să-mi daţi de urmă. N-aveţi absolut 
nimic. Blestemul acela e o prostie, în realitate ţigările sunt 
otrăvite. Nu mai fumaţi. Beţi cât mai mult alcool şi cafea şi-n două 
zile n-o să mai aveţi nici pe naiba! 

— De unde... ştii? 

— Ţigările vă sunt sistematic otrăvite de un contrabandist care 
vă face concurenţă. Sănătate. 

Se strecură pe culoar şi trase uşa după el. 

Bruns îşi întoarse spre uşă faţa scofâlcită, gălbejită, înecată în 
broboane unsuroase. 

Se uită apoi la Haeker. Păreau două capete de mort. Nici celălalt 
nu arăta mai grozav. Ochii ziceai că-i sunt două pete de umbră. 
Brusc înşfacă o sticlă de whisky de pe masă şi o duse la gură. 

— Ticăloşii - zise Bruns printre dinţi. Aici e mâna agenţilor 
englezi... O să le pară rău... dacă chiar o să mă fac bine, e văi şi- 
amar de ei... Hei! lasă sticla aia, măi lipitoare ce-mi eşti! 

— Îm? — gâfâi Haeker cu o expresie de mulţumire - adineauri 
crezusem că dacă te pui pe picioare o să deschizi o şcoală de 
duminică. 

— AŞ, prostii! Ticăloşii... o să le scufund vapoarele... ce te 
hlizeşti la mine? 

— Mi-a venit o idee... ăă... hâc - sughiţă Haeker. A... apropo: nu 
cântăm şi noi ceva? 

— Nu! 

— Păcat... cu aşa un secretar de treabă ca mine... 

— Ai visat! Nu-mi eşti şi nici n-ai să-mi fii vreodată secretar! 

— Nu te pripi... Mr. Herrrtann Thorn... judecă şi dumneta... 

Bruns îşi muşcă buza şi murmură: 

— De fapt n-ar fi exclus să te angajez... 

A doua zi, în afara bolnavilor de malarie, Markheit consemnă în 
jurnalul său medical şi două cazuri de comă alcoolică... 


XLV 


„„„Tânărul se furişă pe coridor. Polițistul pus s-o păzească pe 
Maud dispăruse... Te pomeneşti că inspectorul le întinde o mână 
de ajutor?... Bătu la uşă. Intră... 

În întuneric zări o siluetă în fotoliul în care de obicei stătea 

Maud. 


— Maud... — şopti cuprins de îndoială. 
— Nu-i aici - veni calm răspunsul. In fotoliu şedea Elder. 
— Unde-i fata?! 


— La loc sigur. Ştiam că vrei să fugi cu ea, aşa că mi-am luat 
câteva măsuri de prevedere. Maud e bine păzită. 

— Elder! 

— Ascultă-mă, bătrâne, aici e vorba de o luptă între bine şi rău. 
lar binele trebuie să învingă urmându-şi calea lui dreaptă 
dintotdeauna, după toate regulile cavalerismului. Asta mi-e crezul, 
după el mă călăuzesc în viaţă şi cu asta basta. Fata trebuie scoasă 
basma curată. Dacă o împingi la evadare, nu faci decât să-i dai 
apă la moară unui ticălos. 

— Şi dacă nu reuşeşti s-o scoţi basma curată? 

— Atunci... atunci... 

— O nenoroceşti... 

Elder se cufundă în gânduri. 

— Linişteşte-te, Felix. Avem şanse să reuşim. O să dau de urma 
covorului. Un persan mare nu poate fi distrus cu una cu două, iar 
personalul hotelului oricum nu poate fi implicat în povestea asta... 
De ars, nu puteau să-l ardă... Dacă apare covorul, am învins! 

— Despre ce covor e vorba? 

— Un persan ruginiu. 

— Făceam baie când... Wolfgang l-a adus la 102. 

— Ce-ai zis?! în camera cu tavanul căzut? 

— Da. 

— Doamne, dacă ştiam... De ce nu mi-ai spus? Hai! Era întâia 
oară că Felix îl vedea pe Elder aşa de agitat. 

O luară la fugă pe scări. 

„„„.Covorul era în camera cu aer stătut şi băltoace de apă. Elder 
îngenunche... 

Lui Felix nu-i veni să-şi creadă ochilor văzându-l pe inspectorul 
care stătea în patru labe şi adulmeca de aproape covorul... 

— Mda... — făcu el. Am bănuit eu... Ochii îi luceau febril. Nu-i 
nevoie să mai evadezi, bătrâne. De-acum totul e-n ordine! Hai să 
rulăm frumuşel covorul... 

În acest moment lumina din hotel se stinse... 

— Capul! — strigă Elder, însă fu prea târziu. Cineva se furişase 
pe uşa lăsată deschisă şi-i lovi pe Felix în cap atât de straşnic, 
încât acesta leşină pe loc. Elder trase trei focuri în aer. 
Impuşcăturile răsunară înfricoşător. 

Între timp pe covor se învâlvoră o flacără mare. Cineva aruncase 
pe persan o bombă cu eter şi apoi o rupsese la fugă, iar Elder, care 
se-mpiedicase de trupul lui Felix, nu-l mai putu prinde pe agresor. 
Il târî pe Felix afară pe culoar. Ca la un semnal, pe coridoarele 
hotelului se aprinseră-n întuneric lanterne. Ca din pământ răsăriră 
în locuri dinainte stabilite poliţiştii. Elder cobori în fugă pe scara în 
spirală, sărind câte patru-cinci trepte odată. La fiecare etaj 
urmăritul era întâmpinat de fasciculul orbitor al unei lanterne... lar 
în spate se afla urmăritorul... Se opri orbit... 

Elder plonjă peste zece trepte şi-i sări în spate. Îl prinse cu 
mâinile de gât. Se rostogoliră la pământ încleştaţi. 

— O lanternă! — strigă Elder din toţi rărunchii. Te-am prins, 
ticălosule! Jocul s-a sfârşit! 

Celălalt îi răspunse resemnat: 

— Adevărat, domnule. 


XLVI 


Santinela postată lângă tabloul electric fusese atacată prin 
surprindere. 

La decuplarea luminii din tablou plouase cu scântei albastre. A 
urmat apoi o tăcere de câteva secunde, după care s-au auzit trei 
Împuşcături. Agresorul care-l doborâse pe polițistul de lângă 
tabloul electric fugise spre mezanin, cu gând să se ascundă într-o 
cameră liberă... 

Intrând, a fost orbit de lumina unei lanterne. Un poliţist îl soma 
cu revolverul: 

— Mâinile sus, Wolfgang! — strigă Sedlintz. Da’ repede. 

Până să-şi vină în fire, Wolfgang se trezi cu cătuşe la mâini, 
împins către biroul lui. După un minut apăru şi Nalaya cel Măreţ cu 
nasul sângerând şi mâinile încătuşate. 

La etaj căpitanul făcea din nou ordine. 

— Toată lumea este rugată să se retragă-n camere - tună 
căpitanul. Nu vă temeţi. Nu s-a întâmplat nimic. 

La care mai mulţi turişti leşinară. Un poliţist veni în fugă: 

— Hotelul e-n flăcări. 

Sparseră geamul hidrantului şi dădură alarma. 

In scurtă vreme se auziră sirenele şi claxoanele pompierilor. 

Grand Hotelul e-n flăcări! Limbile de foc din camera de la etaj se 
zăreau până hăt-departe. 

130 


La început trecu Gordonul carantinei o singură grupă de 
pompieri, căci cei intraţi nu se mai puteau întoarce afară. Din 
fericire, această grupă izbuti să stingă pălălaia neînsemnată, iar 
turiştii adunaţi în holul recepţiei se-ntoarseră în camerele lor. 

Zărindu-l pe Felix clătinându-se pe picioare în compania lui 
Markheit, Elder nu le mai dădu nicio importanţă celor doi arestaţi. 
Ascultă pe rând rapoartele poliţiştilor. 

Îi instrui în prealabil ca în cazul unei pene de curent să se 
grăbească fiecare la un loc dinainte stabilit, pe care să nu-l 
părăsească în ruptul capului. Crease astfel un dispozitiv care 
acoperea la fiecare etaj casa scării şi câteva din camerele 
nelocuite. 

— Unde-i Ferguson? 

Acesta apăru ceva mai târziu, cu capul spart, plin de sânge şi cu 
o falcă învineţită. 

— Ce-ai păţit? 

— Păzeam trecerea de la mezanin... cum mi-aţi ordonat... 
Cineva a încercat să treacă... l-am împiedicat... m-a lovit în cap... 

— N-are cum să ne scape! Răscolim tot hoţelul până îi dăm de 
urmă! — strigă Elder. Căutaţi un bărbat îmbrăcat într-o pijama 
roşie în carouri... Porniţi! 

Felix fugi în subsol, la spălătorie. El unul bănuia pe unde ar fi 
putut fugi individul. 


— Gilda! 

— Aici mi-s, sahib... — Fata aprinse lumina. Tremura ca varga. 
— Caut un bărbat în pijama. 

Gilda tăcea. 


— Spune-mi dacă l-ai lăsat să coboare în canal. N-o să păţeşti 
nimic. Altfel, eşti pierdută.; 

— Pe aici a coborât, domnule. 

— Cum arăta la faţă? 

— N-am văzut, că... era mascat... îşi legase un batic peste faţă. 

Felix ridică cu uşurinţă grilajul care astupa gura canalului. Era 
săltat pentru a treia oară în câteva ceasuri. 

Cobori pe scăriţa de fier şi o luă la fugă. Şobolani cât pisicile se 
risipiră în toate părţile... 

La un moment dat se opri, i se păru că aude paşii fugarului. 
Continuă să alerge în vârful picioarelor, cât putea de repede... 

La o cotitură îl zări pe individ. Era îmbrăcat în pijama. Un batic îi 
acoperea chipul ca unui tâlhar de drumul mare, 

Acum întoarce capul şi-i vede pe Felix. O rupe la fugă! 

Felix dă următorul colţ fără cea mai mică precauţie. 

În canalul îngust, boltit, două împuşcături asurzitoare sparg 
liniştea... 

Felix simte că e lovit, genunchii i se-nmoaie şi se prăbuşeşte 
lângă perete. lar privirea i se înnegurează. 

.„.Mascatul în pijama roşie aleargă mai departe. A parcurs de- 
acum un drum cu mult mai lung decât Kramartz. În fine, urcă şi el 
pe o scăriţă. Se căzneşte o vreme până ce izbuteşte să răzbată la 
suprafaţă. 

lese pe asfalt. Priveşte în jur gâfâind... 

lată că în jurul lui răsar ca din pământ soldaţi şi pompieri... 

Scoate revolverul, dar o lovitură cu latul săbiei i-l zboară din 
mână. 

— Nu... Ar fi fost mult prea simplu - spune Elder înaintând din 
cercul soldaţilor şi-i smulge baticul de pe obraz. 

Cei din jur se trag îngroziţi înapoi. Chipul criminalului este 
acoperit cu bube roşietice, hidoase. 

— Mynheer profesor Decker, sunteţi arestat. 

Cătuşele se-nchid ţăcănind. 


XLVH 


„„„Când îşi reveni, Felix se trezi într-una din camerele hotelului, în 
pat. O văzu pe Maud la căpătâi, aplecată asupra lui. 

— Cum te simţi? 

Felix îi întinse, surâzând, o mână. 

— Bine... draga mea. 

— Ai fost împuşcat în umăr. Glonţul a trecut pe lângă plămân. 
Markheit spune că eşti slăbit nu atât din cauza rănii, cât a oboselii. 
Bea un pic de lapte. 

— Ce s-a întâmplat? 

— Sst... întâi bei un strop de lapte. Discutăm pe urmă. 

Dar nu apucară să mai stea de vorbă. Tânărul adormi la loc de 
cum înghiţi ultimul strop de lapte. Se trezi seară târziu. Maud era 
tot la căpătâiul lui. Felix se simţea întremat şi odihnit, se întinse şi 
îi luă mâna... 

— Maud... vreau să ştiu ce s-a întâmplat cu tine. 

Fata îi zâmbi. 

— Ce să fie? Sunt prizonieră... 

— Elder... 

— Nu - răspunse fata - nu a lui, ci a ta. Elder zice că am căzut 
din lac în puț - se aplecă deasupra lui —, fiindcă de-acum înainte 
tu n-o să-mi mai dai drumul... niciodată... E-adevărat? 

„„„Se smulseră din îmbrăţişare doar la apariţia inspectorului-şef. 

Elder dădu mâna eu Felix, strângându-i-o mai tare ca oricând. 

— Adineauri am vorbit la telefon cu guvernatorul. Nu i-am 
pomenit nimic despre rană. 

— Foarte bine. Mi-nchipui ce spaimă a tras bietul bătrân când a 
văzut că arde hotelul. Ştia de la Elder că-s aici - se-ntoarse Felix 
spre Maud. 

— Domnişoară Borckman, i-aţi povestit epilogul acestei afaceri? 

— Felix s-a trezit abia adineauri, în plus, cred că-i de datoria 
dumneavoastră să i-l povestiţi. Sunt destule lucruri pe care nu le- 
nţeleg nici eu. 

Cineva bătu la uşă. Era chelnerul care venea să le servească 
ceaiul. 

— Păi, cu ce să-ncepem?... — întrebă Elder. Mai repede cu ceaiul 
ăla, Ferdinand! 

— N-are rost să tragi cu urechea - remarcă Felix. O să-ţi fac 
cadou un costum de vară şi două binocluri, fii fără grijă. 

Chelnerul făcu ochii mari, cât pe-aci să scape ceştile din mână. 

— Eu... 

— Cât despre motocicletă, pune-ţi pofta-n cui. Întinde-o! 

Ferdinand ieşi cu coada între picioare, alb ca varul. 

— Profesorul Decker este un criminal care lucra în stil mare. 

— Cum?... — îngăimă Felix. 

— Nu ştiai? Ei bine, Decker era fantoma, şantajistul, asasinul, cel 
care se ascundea sub masca lui Borckman. 

— Când adevărul a ieşit la iveală am crezut că înnebunesc - zise 
Maud. 

— İl bănuiam din prima zi, deşi premisele afacerii, plasate în 
Prusia, au rămas şi pentru mine o enigmă până când le-am aflat 
de la Decker. In studenţie profesorul fusese coleg cu mama 
domnişoarei Borckman. Era îndrăgostit lulea de frumoasa studentă 
medicinistă, când la orizont a apărut prinţul Sergius care, 
procurându-şi nişte acte false, luase numele de Borckman. Acesta 
s-a îndrăgostit de fată. S-au iubit şi s-au căsătorit. Vanitosul de 
Decker nu s-a împăcat cu soarta, a luat urma lui Borckman. Îl ura. 
Astfel a aflat că Borckman este un nume de împrumut. N-a bănuit 
însă că-n spatele lui se ascunde prinţul Sergius. După o vreme a 
aflat că exista un Borckman căutat de autorităţi pentru nişte crime 

odioase. Patima nu i se stinsese cu trecerea anilor, aşa că n-a 
pregetat să-l denunțe pe falsul Borckman, adică pe Sergius. 
Dăduse de urma tinerei familii stabilite la Acinsk. Pe baza 
denunţului împotriva lui Borckman autorităţile l-ar fi arestat pe 
prinţul Sergius. Un prefect omenos a dejucat însă planul lui Decker. 
l-a oferit lui Sergius-Borckman o portiţă de scăpare. La Shanghai, 
Sergius a fost recunoscut de o mai veche cunoştinţă şi, nevoit să 
se rupă de familia Borckman, a redevenit prinţul Sergius. Decker 
şi-a continuat pândă din umbră. Văzând femeia rămasă pe drumuri 
cu doi copii, a înscenat o întâlnire „ca din întâmplare“, la 
Shanghai, apărându-i ca un înger mântuitor, gata să-i ia sub aripa 
lui ocrotitoare. l-a dus în Java şi şi-a etalat ostentativ mărinimia. 
Decker însuşi mi-a spus ce amarnic s-a înşelat în aşteptările lui. 
Femeia i-a arătat recunoştinţă fără să trădeze o clipă memoria 
prinţului Sergius. Fostul ei coleg i-a câştigat încrederea într-atât, 
încât ea i-a dezvăluit adevărata identitate a bărbatului ei. Medicul 
care ulterior avea să ajungă un profesor eminent a renunţat la 
țelurile sale intangibile, urmărind altele mai realizabile. A plecat 
pentru câteva săptămâni la Paris, unde a început să-l şantajeze pe 
prinţ. S-a dat drept, „adevăratul“ Borckman. Pe banii prinţului şi-a 
utilat primul laborator serologic din Java, din aceşti bani şi-a 
revărsat binefacerile asupra familiei Borckman şi a început o 
nebănuită viaţă dublă. Lipsind de acasă câteva săptămâni, 
profesorul cel sobru trăia pe picior mare în Tahiti sau Hawai, cu 
vilă, yacht, amante, juca la bursă şi la cazinouri, după care, 
reîntors în Java, redevenea savantul auster cu realizări demne de 
admiraţie. Cu oxidul bananic a dat lovitura: statul l-a recompensat 
cu o jumătate de milion de guldeni. 

Pierderile uriaşe de la bursă şi de la ruletă, viaţa necumpătată 
pe care a dus-o l-au purtat în pragul prăpas- tiei. Jumătate de 
milion abia i-a ajuns să-şi achite datoriile. Visa să mai pună mâna 
pe cinci sute de mii de guldeni. Ştia că un stat oarecare ar fi fost 
dispus să-i plătească această sumă pentru a intra în posesia 
monopolului oxidului bananic în dauna olandezilor. Dacă şi-ar fi 
furat propria-i invenţie, ar fi însemnat să-şi sacrifice prestigiul de 
savant eminent. Astfel i s-a născut ideea de a-şi şantaja secretara, 
pe Maud, silind-o să fure însemnările referitoare la oxidul bananic 
şi să fugă din ţară. Fuga secretarei l-ar fi ridicat deasupra oricărei 
bănuieli, Maud ar fi fost neîndoielnic în culpă. Urmarea afacerii s-a 
derulat aici. Domnişoara Maud n-a avut încotro, a trebuit să-i fure 
însemnările. Era convinsă că astfel îşi trădează binefăcătorul în 

avantajul lui Borckman. Nu ştia că cei doi sunt una şi aceeaşi 
persoană. Borckman i-a cerut să vină la Grand Hotel şi-i pregătise 
un avion care s-o ducă de pe insulă pe continent. In momentul 
furtului, Decker nici nu se afla prin preajmă, plecase chipurile la un 
congres. Între timp a venit aici incognito, îşi răsese barba pe care 
i-o cunoştea o lume întreagă, a închiriat o cameră modestă şi 
urma ca într-o noapte să intre în posesia caietului fără a fi 
recunoscut de către Maud. 

— L-ar fi luat din faţa uşii - interveni Felix. ; 

— Din fericire, drama a luat turnura unei tragicomedii: In scenă 
au intrat doi escroci: Wolfgang şi complicele lui, Nalaya cel mai 
degrabă Ticălos decât Măreţ au şmecherit cum au putut acum 
zece ani capitalul necesar construirii unei ministaţiuni balneare pe 
Lagonda Mică. Regele şi Wolfgang s-au ales cu încasarea 
veniturilor provenite din exploatarea întreprinderii hoteliere pe 
termen de zece ani. Termenul expira în această toamnă. De la 
anul, întreprinderea trece în exploatarea directă a băncii care a 
investit capitalul. Cei doi escroci au vrut să stoarcă până la ultima 
picătură această ultimă ocazie de a face bani. Aşa le-a venit ideea 
de a prelungi sezonul turistic. O clientelă selectă de peste optzeci 
de persoane le-ar fi adus un câştig de peste o sută de mii de 
guldeni, asta însemnând jaf curat, Dar cum ar fi putut prelungi 
sezonul? Simplu: cu o carantină care ține fix trei săptămâni. 
Nalaya cunoştea o plantă otrăvitoare care provoacă simptomele 
ciumei bubonice, dar nu şi moartea. Şi-au ales o victimă 
insignifiantă, un individ şters pe care să-i otrăvească. Incognitoul 
profesorului Decker i-a indus în eroare. A fost de-ajuns să-l 
mituiască pe chelnerul de room-service ca să-i pună profesorului 
otravă în cafea. Pentru isprava asta chelnerul a primit cincizeci de 
guldeni. Meschinăria i-a dus la pierzanie pe mulţi criminali. Aşa s-a 
întâmplat şi acum. Chelnerul i-a dus lui Decker cafeaua otrăvită. 
Dimineaţa lui Decker i s-a făcut rău. A fost chemat doctorul Ranke, 
un om hapsân şi corupt. Şi-a dat seama la prima vedere, din două 
întrebări, că-i vorba de ciumă. Nu i-a putut veni în ajutor decât cu 
tratamentul clasic, uleiul de Palmira pentru ungerea plăgilor. 
Profesorul şi-a dat seama ce-l aşteaptă. Uleiul acesta cu un miros 
pătrunzător atenuează senzaţia de usturime. Ungându-se eu 
uleiul, i-a spus deschis doctorului rămas în prag: 

„Colega, eu sunt profesorul Decker, am venit aici incognito. 
Vreau adevărul: am ciumă?“ 

„Da. Sunteţi un caz tipic, domnule profesor“ - i-a spus doctorul 

pe şleau. 

— La zece mii de bolnavi de ciumă bubonică abia dacă 
supravieţuieşte unul. lar acela rămâne o epavă pe tot restul vieţii. 
Decker s-a hotărât să le redea libertatea victimelor pe care le 
atrăsese-n cursă. L-a rugat pe doctorul Ranke să pună punct 
acestei afaceri. Să urce la camera 88. (Acolo stătea Maud, abia a 
doua zi a făcut schimbul cu Lindner). Să-i transmită domnişoarei 
Borckman că se poate întoarce acasă cu însemnările şi să-şi vadă 
liniştită de treabă. El se dăduse drept Borckman. Ranke a priceput 
că i se oferă o ocazie unică. Ştia ce valoare are oxidul bananic. N-a 
înştiinţat autorităţile imediat că există un caz de ciumă, ci mai 
întâi şi-a dat o întâlnire nocturnă cu Maud. Asta s-a întâmplat când 
ai intrat tu la ea pe fereastră, în pijama. 

— Măcar ştiu şi eu pe unde-a umblat în noaptea aceea, zise Felix 
punându-şi în poală şi cealaltă mână a fetei. 

— Ranke a lăsat să se-nţeleagă că e la curent cu tot ce s-a 
întâmplat şi a avut abilitatea să scoată de la Maud esenţialul. Apoi 
a şantajat-o şi i-a cerut caietul. l-a dat termen până a doua zi. 
Dimineaţa Wolfgang şi băştinaşul au aflat de la Ranke cine e 
pacientul pe care ei îl crezuseră un biet comis-voiajor. Chelnerul 
care le fusese complice a tras cu urechea la această dezvăluire. 
Risca închisoarea pe viaţă... pentru cincizeci de guldeni! Până să 
înştiinţeze doctorul autorităţile, chelnerul s-a dus la bolnav. Şi lui 
Decker îi păruseră suspecte simptomele de ciumă fără febră şi 
paralizie. Chelnerul a încercat să-şi scape pielea spunându-i de la 
obraz cum fusese otrăvit. Decker a înţeles totul. L-a plătit pe 
chelner ca să păstreze secretul pe mai departe. A rămas să 
aştepte întoarcerea lui Ranke. Între timp însă a sosit poliţia şi s-a 
instituit carantina. Abia a ieşit Markheit din camera bolnavului, că 
Decker s-a furişat la etaj, o dată cu doctorul Ranke, care avea 
treabă la camera 88, unde însă de-acum locuia Lindner. 

Doctorul i-a cerut permisiunea să dea un telefon. Lindner a 
coborât în hol, deoarece poliţia îi convocase pe toţi turiştii la 
recepţie. Ranke tocmai ridicase receptorul ca să vorbească cu 
Maud, când în cameră a apărut bolnavul. Şi-au aruncat vorbe grele 
şi s-au încăierat. Pe îmbrăcămintea victimei se vedeau urme de 
violenţă, avea cravata sfâşiată şi cămaşa ruptă. Lui Ranke nu i-a 
fost greu să-şi doboare adversarul slăbit de boală, dar când să iasă 
din cameră, Decker l-a înjunghiat cu pumnalul de recuzită de pe 
biroul lui Lindner. Pe urmă în scenă au intrat câteva personaje 
aflate în pragul isteriei, Signora Relli a mutat cadavrul din camera 

lui Lindner. Maud a crezut că ucigaşul este prinţul şi a furat 
pumnalul de la locul crimei. Auzind zgomote suspecte, Felix a ieşit 
din ascunzătoarea lui, să vadă ce se-ntâmplă, dar, temându-se să 
nu fie implicat, a preferat să se ascundă la loc, nu înainte de a 
pierde un nasture de la pijama la locul crimei. Toate acestea au 
frânat evoluţia anchetei. Din fericire, însă, m-am putut sprijini pe 
un indiciu esenţial. Cadavrul păstrase un parfum discret dar 
perceptibil de ulei medicinal. Se lipise de el de pe trupul lui Decker. 
Acest indiciu m-a condus pe o pistă corectă. Urmele încăierării 
erau vizibile pe cadavru, dar nu şi în camera unde fusese găsit. lar 
sângele scurs pe podea era infim raportat la gravitatea rănii. Am 
tras concluzia că covorul pe care se purtase lupta şi pe care se 
scursese sângele a dispărut. Pe acest covor se păstrase şi mirosul 
uleiului de Palmira. De asta şi-a dat seama şi Decker. Wolfgang şi 
băştinaşul ajunseseră-n mâinile lui. Dacă poliţia i-ar fi arestat pe 
Decker, iar acesta ar fi dat în vileag cum a fost otrăvit, pe cei doi i- 
ar fi aşteptat o pedeapsă grea. Profesorul i-a înhămat la treabă, 
făcând din ei, practic, nişte sclavi. Wolfgang a ascuns covorul. 
Nalava îi ducea scrisorile la destinaţie. Wolfgang m-a şi atacat o 
dată-n întuneric. Infirmiera avea somnul profund, iar medicul nu se 
afla prin preajmă decât ziua, când Decker simula suferinţa 
provocată de ciumă. Am reuşit să intru în posesia unei oglinjoare 
din camera lui Decker, procurându-mi astfel amprentele lui. Erau 
identice cu cele de pe întrerupătorul tabloului electric. 

Am luat toate măsurile pentru contracararea lui în cazul unei noi 
pene de curent. Ferguson i-a blocat accesul spre cameră. Decker 
nu s-a putut întoarce în camera lui şi a fost nevoit să forţeze 
evadarea. 

— Şi cum l-aţi prins? 

— Markheit suspendase carantina încă înainte de izbucnirea 
incendiului, deoarece din depoziţia lui Wolfgang reieşise că în hotel 
nu există nici un caz de ciumă. Când ai luat-o din loc, am fugit 
după tine, căci răspundeam pentru soarta ta. Gilda mi-a mărturisit 
totul de la primă ameninţare. Am luat pompieri într-un camion şi 
am pornit cu el de-a lungul canalului. La fiecare gură de canal am 
postat câte trei oameni. La penultima am sosit o dată cu Decker şi 
L-am prins. 

— Dar doamna Villiers? — întrebă Maud. 

— Intâmplarea a făcut ca hotelul să fie scena unei crime care n- 
are nici în clin nici în mânecă cu tot ce v-am povestit. Doamna 
Villiers dansase pe vremuri cu gigoloul, pe afiş erau cuplul „Amy şi 

Doddy“. Doddy sedusese o altă femeie, sperând să pună mâna pe 
bijuteriile ei. Doamna Villiers, cu gelozia ei, îi primejduia acest 
plan, aşa că a suprimat-o. Ucigaşul se află deja în urmărirea 
poliţiei. Ceilalţi acuzaţi şi-au recunoscut culpa. Decker m-a rugat 
să nu consemnez în procesul-verbal nimic în legătură cu 
Borckman... l-am făcut acest serviciu... cu dragă, inimă. 

— Vă mulţumesc... — şopti Maud. 

— Elder! Eşti mare! 

— Nu eu, ci dreptatea - răspunse inspectorul-şefi. 


XLVIII 


Sosi şi clipa exodului: turiştil părăseau Grand Hotelul şi se- 
ndreptau către port. Baroana Petrovna şi domnişoara Jörins vor 
urca împreună pe munţii javanezi. Lindner şi signora Relli îşi fac 
bagajele pentru ltalia, unde se vor căsători... Hacker, secretarul 
particular al lui MR. Bruns, a rezervat două bilete la avionul de 
Shanghai. Amândoi plesnesc de sănătate. Camerele rămân pustii, 
valeţii şi cameristele scotocesc după fleacuri uitate de turişti prin 
camere. Odette Dufleur va fi transportată la un sanatoriu, iar afară 
ploaia nu mai conteneşte. 

Sub portalul de sticlă al hotelului, o flaşnetă îşi deapănă 
monoton acordurile-i nostalgice... 

Marjorie a îmbătrânit într-o noapte cât în zece ani..: Doddy a 
dispărut... Cu bijuterii cu tot... S-ar putea întoarce acasă... doar 
are un alibi... a fost invitata signorei Relli... Dar ce-o să-i spună lui 
Arthur despre bijuterii?... Cum o să se-ntoarcă cu mâna goală?... 
Ce altceva să facă? 

Privi în zare apa verde, tălăzuită, a oceanului... Pe bolta înnorată 
planează păsări mari cu aripile desfăcute... 

Da... nu i-a mai rămas altceva de făcut! 

— Scuzaţi-mă - o opreşte un valet cu livrea în vestibul. Aţi uitat 
ceva în cameră. Și îi întinde... caseta cu bijuterii! 

Marjorie îşi trece mâna: prin păr... deschide caseta... toate... 
sunt toate... 

Pesemne că are vedenii!... E oare cu putinţă? 

— Cine eşti dumneata? — îl întreabă gâfâind pe valet. 

— Un slujitor. Slujitorul destinului. De data asta, doamnă... Dar 
pentru ultima oară... Mă-nţelegeţi, nu?... Respectaţi-vă soţul şi 
iubiţi-vă copilul... Au revoir... 

Slujitorul destinului dispare. Îl caută pe Elder. 

— Mare noroc, bătrâne - îi zice - că ai dat în camera lui Maud 
peste bijuterii. Uitasem de ele şi, iată, ai salvat viaţa unei femei. 

— Să mergem - răspunde Elder - prinţul Sergius şi Maud sunt de 
două ceasuri oaspeţii tatălui tău. Sper că de data asta n-o să mai 
fugi de căsătorie în pijama... 

— Hotărât nu. 

Pe drum Felix se opreşte brusc. 

— Spune-mi... Pumnalul ăla îl aruncasem în grădină, cum de a 
reapărut în hotel? 

— A fost găsit în cizma căpitanului. 

— Ce face?!... Cine l-a pus acolo? 

— Eu! Nu voiam să-l aresteze pe Vangold. Aşa încât găsindu-l în 
grădină l-am băgat în cizma bătrânului nostru căpitan. Dar vezi, să 
nu-i spui, 

— lar caietul cu oxidul bananic? 

— A ajuns unde trebuie. L-am găsit la direcţiune în buzunarul 
livrelei, exact unde-mi spuseseşi că l-ai lăsat. 

— Şi mie mi-ai zis că nu l-ai găsit! 

— Da! Căci altfel i l-aţi fi dat lui Decker... Să mergem. 

„În vila guvernatorului, în jurul mesei s-au strâns câţiva oameni 
fericiţi. Afară toarnă cu găleata, dar cui îi mai pasă de asta? 
Guvernatorul se bucură pentru băiat, Elder se bucură de avansare, 
iar dintre toţi Felix este cel mai fericit, fiindcă sub faţa de masă 
ţine strâns mâna fetei... 


O ştire din presă: 


La cazinoul Alcazar clin Singapore s-a petrecut o tragedie nu 
tocmai obişnuită. O balerină geloasă l-a împuşcat în timpul 
programului său artistic pe dansatorul Erich Kramartz, care figura 
pe afiş sub pseudonimul Doddy. Moartea a survenit instantaneu... 


Şi-n timp ce peste ultima scenă a dramei cortina s-a lăsat ca un 
linţoliu, Lagonda Mică a fost definitiv împresurată de o pâclă 
groasă, fetidă şi stătută. 

O tânără pereche aflată în voiaj de nuntă debarcă în Hawai. 

CICLONUL BLOND 
INTRODUCERE 


Autorul recunoaşte spăşit, 
dar pe scurt, 
că romanul său necesită lămuriri preliminare 


Cititorul, dar nu mai puțin scriitorul, abia aşteaptă să treacă 
peste aşa numitele preliminarii ale romanului. Treaba asta este pe 
de o parte plictisitoare, iar pe de alta un clişeu al genului, mai ales 
în ziua de azi, când unele specii romaneşti nu sunt coapte pe 
bandă rulantă, ci pe baza unor rețete, a unor reguli de artă 
culinară. De pildă: „Se iau două tinere inimi îndrăgostite, se frâng, 
li se opăresc pătimirile, se presară cu un praf de binecuvântări în 
fața altarului şi, bine fierte sau doar uşor rumenite, pot fi oferite 
oricând spre consum cititorului“. 

Cred c-ar fi mai înțelept din partea mea să recunosc deschis că 
cititorii acestui roman au nevoie de câteva date introductive. Dar 
cu cât mai repede vom trece peste ele, cu atât mai bine. 

Ce i-ar trebui deci acestui roman? 

In primul rână o fată necăjită, care-şi câştigă traiul traducâna 
balade populare „un trai nu tocmai strălucit, dat fiind faptul că în 
lume este infim numărul marilor capitalişti care au făcut avere 
traducând balade. Ne-ar mai trebui un puşcăriaş bătrân căruia să-i 
curățim cu grijă inima de toate păcatele, până ce din străfundul ei 
vom scoate la iveală piatra prețioasă a omeniei sale. O piatră 
prețioasă care valorează pe puțin o jumătate de milion de lire 
sterline. Bătrânul puşcăriaş, pe numele său Jim Ho- gan, a fost 
cândva coleg de şcoală cu Mr. Weston, tatăl fetei pomenite mai 
sus. Mr. Weston obişnuia să-şi viziteze din când în când prietenul 
ajuns la închisoare, uneori îi trimitea şi câte un pachet, cu alte 
cuvinte încerca să-i mai indulcească lui Mr. Hogan soarta 
nefericită. După moartea lui Mr. Weston, familia sa a preluat 
tradiția ocrotirii prietenului din închisoare, trimițându-i când şi 
când câte un pachet, iar pe Hogan, în locul domnului Weston, îl 
vizita acum Evelyn, fiica răposatului. Poveştii noastre i-ar trebui şi 
un tânăr uşuratic, un domn visător şi nu tocmai integru, pe nume 

Eddy Rancing. Locuieşte la mansardă, vizavi de apartamentul 
familiei Weston, iar în ceea ce priveşte ocupația sa, momentan 
tocmai lucrează la o invenţie care odată montată pe motociclete i- 
ar aduce profituri de milioane. Invenţției nu-i lipseşte deocamdată 
decât esentialul. Vreo doi ani şi jumătate, prin bunăvoința 
unchiului şi tutorelui său, Mr. Arthur Rancing, tânărul a urmat 
cursurile facultății ce drept. De-o vreme încoace îşi toacă la cărți, 
între întâi şi patru ale fiecărei luni, banii trimişi de unchiul şi 
tutorele său, Mr. Arthur Rancing. În timpul liber este amorezat, 
deocamdată fără speranță, de Miss Evelyn Weston. In afara lui 
Eddy Rancing s-ar cuveni să facem cunoştinţă şi cu Mr. Charles 
Gordon, care-i pe cale să iasă din închisoare după ispăşirea unei 
condamnări de şase ani. Timp de cinci ani şi trei sute şaizeci şi 
două de zile a rezistat cu brio, dar ultimele trei zile de detentie îi 
par insuportabile şi chestia asta cu închisoarea începe să-i calce 
pe nervi. Mai sunt şi oameni din ăştia. Un amic de-al meu, mare 
alpinist, care a escaladat de mai multe ori Mont Blancul, şi-a luat 
săptămâna trecută administratorul la palme, pentru că nu 
funcţiona liftul şi a trebuit să urce pe jos până la etajul cinci. Cu 
trei zile înainte de eliberare, Gordon s-a plâns de o migrenă şi de 
nişte  palpitații cumplite, la care  înțelegătorul medic al 
penitenciarului a dispus internarea lui în spitalul închisorii. 

CAPITOLUL ÎNTÂI 


Un milionar îşi pune pe veci în cui găleata cu clei. Îşi face 
testamentul, lăsând o moştenire uşor de găsit. Trebuie să fie pe 
undeva pe-aici, pe Pământ. Directorul trimite semnalmentele unui 
ocnaş înalt, de un metru nouăzeci, cu nasul pocit de-o cicatrice 
veche, ocnaş despre care se poate presupune că nu dormea. Aici e 
buba. Şi pereţii au urechi în persoana lui Eddy Rancing. lată planul 
său: o va jefui pe fată ca s-o facă bogată. Îşi ia tălpăşiţa. 


1 


Milionarul cu găleata în mână se opri o clipă. 

lşi regretă pe dată nesăbuința, alegându-se cu un ghiont 
zdravăn, ca să nu uite că e aşteptat în atelier. În atelier milionarul 
era într-adevăr aşteptat de către colocatarii săi să apară cu 
găleata. Colocatarii îşi omorau timpul confecţionând pungi de 
hârtie, iar pentru această îndeletnicire aveau nevoie întruna de 
cleiul pe care-l căpătau prin bunăvoința milionarului molestat mai 
sus. 

Domnul acesta bogat luă la cunoştinţă cu o indiferenţă nedemnă 
de starea lui socială faptul că fusese înghiontit în coaste. Oricât de 
incredibil vi s-ar părea, milionarul era locatarul penitenciarului din 
localitatea engleză Dartmoor. Trăia în această ambianţă de opt ani 
de zile. Nimeni nu ştia că e milionar. Tot ce se ştia despre el era 
faptul că-i un bătrânei retras, taciturn, greoi în mişcări, şi care la o 
vârstă respectabilă, după treizeci de ani petrecuţi în slujba crimei 
fusese pe bună dreptate scos la pensie, asigurându-i-se pe tot 
restul vieţii casă şi masă în Dartmoor. 

Avea parte aici de traiul liniştit, tihnit al criminalilor pensionati, 
care consta în dereticatul celulei, plimbarea în curtea închisorii, 
confecţionarea pungilor de hârtie, câte un pachet cu alimente sau 
un vizitator. Jimmy Hogan avea un singur vizitator, pe Miss Evelyn 
Weston. De la moartea fostului său coleg de şcoală, fata îl vizita o 
dată la două luni, schimba câte o vorbă cu bătrânul puşcăriaş, iar 
acesta se mulțumea să mormăie în barbă ursuz, posac. 

Miss Weston era studentă la filosofie, ceea ce nu pune într-o 
lumină tocmai favorabilă spiritul practic al acestei fete. Curios, dar 
aşa se-ntâmplă: celor ce-nvaţă de la cei mai mari maeştri cum să 

gândească le vine-n minte cel mai rar lucru de pe urma căruia să 
tragă vreun folos. Evelyn Weston, de pildă, se căznea să-şi câştige 
existenţa traducând în engleză, balade medievale franţuzeşti. 
Dacă ţinem cont de faptul că la data desfăşurării întâmplării 
noastre în Anglia scăzuse în mod îngrijorător cererea de balade 
transpuse din franceză, n-o să ne mirăm că miss Weston o ducea 
greu împreună cu mama ei la mansarda unei case de raport, de pe 
King's Road. Pensia răposatului Weston abia le asigura cât de cât 
traiul. Din fericire, fratele văduvei Weston. Deşi nu era un tip 
înstărit, izbutea ca în răstimpuri să-şi ajute din veniturile sale sora 
mai mică cu sume când mai mari, când mai mici. Acest frate 
cumsecade, Mr. Bradford, era croitor de lux. Avea oarece dare de 
mână, fiindcă în afara meşteşugului său, se ocupa şi cu 
speculaţiile la bursă, de obicei cu succes. 

Consider importante aceste spuse numai în măsura în care 
cititorul va intui altruismul cu care Evelyn Weston, în ciuda traiului 
ei modest, nu s-a dezis de bătrânul ei criminal Jim Hogan şi a 
continuat să-i ducă periodic câte un pachet cu alimente la 
Dartmoor 

După cincisprezece ani de închisoare, cazul lui Jim Hogan a fost 
înaintat instanţei supreme, acelei instanţe care nu pronunţă decât 
sentinţa de achitare. Bătrânul Hogan aştepta în spitalul închisorii 
să fie eliberat din trupul său de lut şi, afilându-se în faţa unei 
instanţe unde până şi cel mai mare păcat pare mărunt pe lângă 
cel mai mic bine făcut vreodată, putea fi sigur că-n câteva ore va 
părăsi Dartmoorul. 

Seara la ora opt se-ntâmplase ceva uluitor. Bătrânul Hogan 
declarase că doreşte să-şi facă testamentul. La început medicul 
crezuse că are febră. Ce testament şi-ar fi putut face un bătrân 
deţinut? Trupul îi aparţinea de-acum ţărânii, sufletul - iadului, iar 
hainele - statului. Cum însă puşcăriaşul o ţinea una şi bună pe-a 
lui, iar ultima dorinţă a unui muribund rareori se-ntâmplă să nu fie 
respectată până şi de directorii penitenciarelor, fu întocmit 
procesul-verbal al ultimelor dispoziţii date de bătrân, la cererea sa, 
în prezenţa exclusivă a duhovnicului şi a directorului... 

...A doua zi, bătrânul Hogan se dădea huţa pe inelul lui Saturn 
şi, privind în urmă de la o depărtare de mii de ani lumină spre 
planeta noastră măcinata de indigestie, îşi freca mâinile mulţumit: 

Miss Evelyn Weston era moştenitoarea unui milion de Lire 
sterline. 


3 


Nu-mi place să judec pe nimeni după defectele lui. Nici 
curiozitatea nu cred că-i un păcat. E posibil să-l îmbătrânească pe 
om mai repede, cel puţin asta pare să însemne faptul că foarte 
multe femei relativ tinere merg cu regularitate la cosmetică, dar 
nici ăsta nu-i un păcat. Curiozitatea însă are un frate geamăn 
schilod din naştere, o pocitanie de copil: trasul cu urechea. Pe cei 
ce trag cu urechea îi dispreţuiesc. De câte ori mi s-a întâmplat să 
trag cu urechea, am făcut-o cu remuşcări. Credeţi-mă că această 
faptă are ceva ce aduce cu un asasinat, parcă am înjunghia pe la 
spate, cu organul nostru auditiv, secretul unui alt om. Nici lui Eddy 
Rancing nu-i putem ierta această infamie, deşi era un tânăr 
îndrăgostit şi ştim bine în ce măsură oxidează uneori această stare 
sufletească până şi cel mai oţelit caracter bărbătesc. Eddy Rancing 
avea obiceiul să tragă cu urechea. Camerele de la mansardă au 
pereţii atât de subţiri, încât pentru această operaţiune a fost 
suficient să-şi lipească urechea de tapet şi pe dată a şi auzit 
discuţia purtată alături de Evelyn Weston şi mama ei. După o 
vreme se lipi tot mai strâns de perete şi şi-ar fi lipit cu plăcere şi 
cealaltă ureche dacă firea, spre necazul indiscreţilor, n-ar fi aşezat 
urechile paralel, de-o parte şi de alta a feţei. Din fericire auzi şi aşa 
totul. 

Evelyn îi citea mamei sale o scrisoare. Această scrisoare 
conţinea testamentul bătrânului Jim Hogan. Sosise cu poşta de 
după-amiază. 


„La cererea deținutului Jim Hogan confirmăm în calitate de 
martori, bazându-ne pe experiența noastră îndelungată, precum şi 
pe opinia medicului închisorii, că  sus-numitul ne-a dictat 
testamentul de mai jos şi l-a certificat cu propria-i semnătură în 
deplinătatea facultăților sale mintale. “ 

Semnează pastorul G. H. Gladstone 
şi directorul M, Crickley, 


„Las moştenire averea mea care se ridică la un milion de lire 
sterline numitei Evelyn Weston, fiica lui Samuel Weston, 
domiciliată în Londra, King's Road numărul 4. Averea de un milion 

de lire sterline constă într-un diamant de mărimea unei nuci pe 
care l-am primit cândva în dar. Ceea ce spun poate părea destul 
de neverosimil şi ciudat, dar am ajuns în posesia lui într-o epocă 
plină de întâmplări neverosimile şi ciudate. La sfârşitul războiului 
m-am înrolat impreună cu alţi câţiva soldaţi englezi în armata 
contrarevoluționară a lui Kolceak. După terminarea campaniei 
siberiene, cu prețul unor suferințe inimaginabile, am reuşit să 
revin în Rusia europeană. Am reuşit să ajung la Moscova cu un tren 
de prizonieri, având asupra mea actele unui prizonier austriac. 
Acolo m-am înhăitat cu câtiva indivizi de teapa mea într-o bandă 
care se ocupa de jefuirea aristocraților înspăimântați de revoluţie, 
ce voiau să fugă din țară. li dibuiam şi ne ofeream să-i trecem 
dincolo, în Polonia. Făcuserăm rost, în acest scop, de un camion 
militar. Îi luam la drum şi-ntr-un loc pustiu le luam tot ce aveau 
asupra lor şi-i lăsam în mijlocul drumului. Aşa a muşcat momeala 
şi bătrânelul scund, bărbos, încărunțit de ani, molcom la vorbă 
care avea să fie ultimul nostru transfug. Ne promisese o sumă 
fabuloasă dacă-l ajutăm să ajungă-n Polonia. Cincizeci de mii de 
dolari! în ziua aceea nici n-am mai luat alţi pasageri. L-am cocoţat 
în camion cu cufere şi bagaje cu tot şi l-am dus cale de vreo două 
sute de verste, până la marginea unei păduri înzăpezite. Aici l-am 
jefuit. Adică l-am fi jefuit noi, dar n-am avut cum. Bagajele 
pasagerului nostru conțineau doar lenjerie, cărti şi alte boarfe 
lipsite de valoare. Zadarnic i-am despicat căptuşeala mantalei, 
Zadarnic i-am făcut cufărul bucăți; omul nu luase cu sine nimic de 
pret. Cei trei complici ai mei au tăbărât pe el; din ce avea să ne 
plătească cincizeci de mii de dolari? «vă dau şi mai mult de-atâta - 
le-a răspuns pasagerul -, dacă mă treceţi peste graniță. Averea 
mea de mult nu se află-n Rusia.» Unul dintre complici a scos 
cuțitul şi l-ar fi înjunghiat pe loc dacă nu l-aş fi împins eu la o 
parte. Acum n-are rost să mă justific; la viața mea am fost un 
criminal ordinar şi dacă se-ntâmplă să fiu prins asupra faptului 
loveam orbeşte cu şişul, dar credeți-mă: omenia nu m-a părăsit 
niciodată cu totul. Nu i-am lăsat să-l căsăpească pe bătrân. Harta 
a degenerat în încăierare. Până la urmă mi-au făcut şi mie vânt din 
camion şi duşi au fost. N-o să vă povestesc în amănunt cum am 
ajuns la granița cu Polonia, trecând prin orăşele şi cătune, în ceea 
ce mă priveşte contează doar faptul că am răzbit până în zona 
critică a călătoriei noastre, fâşia aceea de câţiva kilometri care 
despărțea cele două ţări pe timpul tratativelor de pace şi care se 
numea «zona neutră». larna acelui an era cumplită. Mergeam 

printre troiene în neştire, echipat ca vai de lume, cu un braț rănit şi 
c-un moşneag vlăguit după mine. —Domnule, o să vedeti - îmi 
repeta bătrânul întruna, trăgând, nădejde să mă însuflețească 
dacă scăpăm eu viaţă o să vă fac un om bogat.». Îmi venea să-l 
bat şi mai multe nu. «Termină, dom'le, cu poveştile astea! Nici tu 
n-ai altceva decât izmenele de pe tine!» Mi-apare şi-acum înaintea 
ochilor privirea lui de-atunci: <Vă-nşelați, domnule. Bijuteriile mele 
de milioane sunt de mult la Paris. Fiul meu a reuşit s-o şteargă de 
mult. Asta-i adevărul. Nu-mi puteţi cere o sumă, oricât de puțin 
modestă, pe care să nu v-o pot onora.» Mă înfuria tot mai rău. «Ştii 
ce, nene - m-am oțărât eu la el -, mai bine hai să ne-nțelegem 
aici, pe viscol, că dacă scăpăm cu viaţă, o să-mi aduci la Londra 
cea mai-prețioasă piesă dintre bijuteriile de familie, care sunt 
convins că face cât viața dumitale.» La care el a dat liniştit din 
cap: «Dacă vom scăpa cu viață, domnule, o să vă aduc la Londra 
cea mai prețioasă dintre bijuteriile familiei noastre. Chiar dacă nu- 
mi va fi uşor să mă despart de ea, fiindcă este vorba despre cel 
mai frumos diamant de pe vechea coroană a țarilor ruşi». Vă 
închipuiţi cam ce i-am putut răspunde. Zăpada viscolită ne 
şfichiuia obrajii, vântul aproape că ne dobora de pe picioare, iar 
urletul îndepărtat al lupilor băga groaza în noi. Între timp ne-am 
rătăcit. Au urmat clipe cumplite. Cu ultimele puteri, căzând istoviți 
în patru labe, am rătăcit până ce am dat din nou peste urme de 
sanie. Pe ultima porțiune de drum a trebuit să-l sprijin pe bătrân cu 
brațul meu beteag, şi abia mă mai ţineau picioarele şi pe mine. Cu 
toate astea n-aş fi fost în stare să-l abandonez în pustiul acela alb, 
îngheţat. Scrâşnearn din dinţi de furie, dar îl târam după mine. În 
cele din urmă au dat peste noi grănicerii polonezi. Pe tovarăşul 
meu de drum l-au transportat în stare gravă la cel mai apropiat 
spital. Cât despre mine, drumul mă istovise în asemenea măsură, 
încât a trebuit să dau pe gât o sticlă întreagă de tărie ca să-mi vin 
în fire. Înghesuit într-un mărfar printre refugiaţi am ajuns la 
Danzing, de unde un crucişător englez avea să mă aducă în patrie. 
Timpul a zburat şi am uitat cu totul de bătrân. La Londra mi-am 
regăsit vechii tovarăşi, aşa că m-am pus imediat „pe treabă“. 
După câteva spargeri izbutite am scrântit-o şi am fost închis. Eram 
recidivist, aşa că m-am ales cu doi ani de pârnaie, deşi la proces 
nu mi-au putut pune-n cârcă decât o spargere. Avocatul meu m-a 
prevenit că dacă după eliberare nu mă las de potlogării şi ajung iar 
în fața legii, o să capăt pedeapsa maximă. Dar ce poate face omul 
după vârsta de patruzeci de ani, dacă până atunci n-a făcut decât 

să prade şi să fure? La patru zile după-eliberare am spart, 
magazinul universal Manhattan. O, de-aş fi aşteptat încă o zi! De 
aceste douăzeci şi patru de ore a depins să nu-mi sfârșesc viata ca 
un gentleman bogat, în libertate, ci să mor astfel, ispăşindu-mi 
condamnarea pe viaţă până-n ultima clipă. În timpul spargerii m-a 
surprins paznicul de noapte. Ne-am încăierat. In cele din urmă l- 
am înjunghiat şi am spălat putina. Credeam că murise. Eram 
hotărât să-mi fac bagajele şi să părăsesc Anglia. Ştiam că-n zori, 
dacă se descoperă crima, voi fi trecut şi eu pe lista suspecților. Nu- 
mi trecuse prin minte că sticleții mi-ar putea lua urma încă din 
timpul nopţii. Și aşa s-a şi întâmplat. Paznicul nu murise. Rănit 
cum era, s-a târât până la butonul de alarmă. In câteva minute 
poliția a ajuns la fața locului. Detectivii şi-au dat imediat seama, 
din descrierea sumară făcută de rănit, că-i vorba de mine. Eu însă 
n-aveam cum să ştiu de asta. Pe paznic îl crezusem mort şi-mi 
închipuiam că până la deschiderea magazinului am timp berechet 
s-o întind. Locuiam pe strada Knightbrige, la numărul 8. La 
parterul clădirii de lângă locuința mea era un mare magazin de 
decorațiuni interioare, unde se vindeau mai ales bibelouri şi 
ceramică. Numele firmei este Longson § North. Vă rog să retineti 
această adresă“... 


Eddy Rancing nu-şi dezlipise urechea de perete nici o clipă, dar 
între timp îşi scosese creionul şi, lângă ureche, pe perete, îşi notă 
adresa. 

— Ciudată întâmplare - spuse Evelyn. 

— Citeşte mai departe - îi şopti emoţionată doamna Weston. 
Evelyn citi mai departe, iar Eddy Rancing continuă să tragă cu 
urechea. 


„Am ajuns acasă grăbit. Prima surpriză mă aştepta în poartă, 
unde la ora aceea târzie era parcat cogeamite automobilul de lux. 
Intru în casă şi ce văd? La masă stătea bătrânelul pe care cânava 
ÎI trecusem peste graniță. Dar ce mult se schimbase! Avea privirea 
senină, pe chipul său bunăvoința, calmul şi amabilitatea luaseră 
locul tristetii sleite cu care mă privise ultima oară. Era îmbrăcat 
elegant, pe masa din fața lui pusese pălăria şi bastonul. M-a 
întâmpinat zâmbind: 

— Dacă nu mă-nşel, domnule, noi doi avem încă de rezolvat o 
mică socoteală. Dar dati-mi voie să mă prezint: sunt prinţul 
Radzovill. V-aş fi vizitat de mult, dar am zăcut multă vreme la pat, 

jar mai târziu mi-a fost neaşteptat de greu să vă dau de urmă. 

Nici nu mai ştiu ce-am bâiguit atunci pe loc. M-a bătut pe umăr 
şi bine dispus, parcă pus pe glumă, a urmat: 

— V-am adus plata transportului, deşi ceea ce ati făcut pentru 
mine nu poate fi plătit c-un diamant, dar dacă țin bine minte, mi- 
ați cerut cea mai prețioasă bijuterie de familie, nu? 

Mi-a întins o cutiuță neagră în care era un diamant, în viața mea 
nu văzusem o piatră prețioasă atât de mare şi de străvezie. Nu 
cred că există în lume multe ca ea. Strălucirea ei m-a făcut să uit 
de toate, de crimă, de fugă. Am rămas țintuit locului, sorbind din 
priviri diamantul scânteietor... 

— V-am mai spus că nu-mi vine deloc uşor să mă despart de- 
acest giuvaier, fiindcă este cel mai mare diamant al vechii coroane 
țariste. Dar, fireşte, ăsta nu-i un motiv să-mi calc promisiunea. 
Familia prinților Radzovill va întări oricât că acest diamant îi 
aparține de drept lui Jim Hogan, care a ajuns la el pe căi cinstite. 

— Mu... mulțumesc... — am îngăimat eu năuc. 

— N-aveti pentru ce - mi-a răspuns el. Acest diamant este o 
recompensă măruntă pentru serviciul pe care mi l-aţi făcut. Fiţi 
fericit, domnule. 

Mi-a strâns mâna şi a plecat. L-am auzit ambalând motorul. M- 
am uitat după el pe fereastră. La ţânc. In poartă, în spatele maşinii 
prințului, trăsese o dubă cu mult mai mare. Din ea au sărit poliţişti 
şi detectivi. Tragicomică situaţie! Țineam în mână diamantul acela 
de-o valoare inestimabilă în ipostaza unui ucigaş hăituit de poliţie. 
Timp de gândire nu prea aveam. Chiar dacă eram prins, diamantul 
rămânea al meu. Dar câţi păguboşi (pe care i-am furat sau 
jecmănit) nu s-ar fi grăbit să-l revendice, aflând că Jim Hogan se 
afla în posesia unui diamant de milioane? Trebuia să-i ascund! Dar 
unde?... Poliţiştii ajunseseră cu siguranță pe scară. Am privit în jur. 
In momentul acela a sunat soneria. Am sărit pe fereastra de la 
baie în curtea interioară. Am intrat pe fereastra deschisă de vizavi. 
M-am trezit într-o încăpere largă. Era ticsită cu lăzi, cutii, surcele, 
hârtie de ambalaj şi murdărie. Pe fereastra de la baie cineva a tras 
după mine. Am fugit mai departe. In camera de-alături, prin 
fereastra dinspre stradă se strecura lumina Zorilor, aşa că m-am 
putut descurca. Mă aflam în atelierul magazinului de decorațiuni 
interioare. Într-un colț era zidit un cuptor uriaş. Nimerisem într-o 
fundătură. Dincolo de vitrină, afară pe stradă, era duba poliției. In 
preajmă roiau cinci-şase poliţişti, aşteptând să apar de undeva. 
Intâmplarea a făcut se zăresc pe masă câteva statuete 

neterminate... Una dintre cele mai mici, care îl înfățişa pe Buddha, 
servea de capac unei casete smălţuite. Am pipăit-o. Am simţit că 
argila încă nu se întărise. Am înfipt diamantul în masa aceea 
moale a statuetei lui Buddha şi pe urmă am nete- ziț-o cu tiparul 
de lemn, să nu las urme. A trebuit să las diamantul în voia soartei, 
cu gândul că dacă vreodată o fi să scap din închisoare, o să fiu 
destul de istet ca să dau de statueta de ceramică ce impodobea o 
casetă smălțuită. Se putea întâmpla ca între timp statueta să se 
spargă şi diamantul să ajungă în mâinile altcuiva, dar oricum îmi 
rămânea speranţa că într-o bună zi va mai putea fi al meu. Marile 
magazine trebuie să aibă o evidența a vânzărilor şi poate c-o să 
dau odată de un fir care să mă conducă la statuetă. Dacă peste 
zece ani aş fi fost nevoit să caut cincizeci de persoane, tot nu mi 
se părea ceva irealizabil. Curând eram dus cu duba poliției spre 
Scotland Yard. Deşi paznicul nu murise, am fost condamnat la 
închisoare pe viață. Ani de zile am sperat să evadez ori să fiu 
grațiat, ca să pot porni în căutarea statuetei de pe caseta 
smălțuită. Acum s-a zis cu speranțele mele şi nu vreau să duc 
această taină cu mine în mormânt. Diamantul i-l las domnişoarei 
Evelyn Weston în speranța că-l va găsi pe Buddha cu piatra despre 
care, la nevoie, familia princiară Raazovill va depune mărturie c-a 
ajuns în posesia mea pe căi cinstite. De-atunci şi până azi crimele 
mele au, fost prescrise, aşa că din valoarea diamantului nu poate 
pretinde nimeni despăgubiri. Miss Evelyn trebuie să afle doar cui i- 
a fost vândută sau cui i-au fost vândute după data de 9 mai 1922 
caseta ori casetele împodobite cu statuile lui Buddha 
confecționate în acea zi. Statueta îl înfăţişa pe Buddha într-o 
poziție ciudată. Nu şedea drept, ci adus de spate şi cu bărbia 
lăsată-n piept. Ştiu că firma. Longson & North există şi astăzi. Asta 
îi va uşura primul pas. Mulţumesc familiei Weston pentru 
bunătatea pe care au arătat-o unui om care n-a meritat-o. 
Binecuvântaţi fie de Domnul, iar mie iertate să-mi fie păcatele. 
Jim Hogan.“ 
Lui Eddy Rancing cele auzite îi fură de-ajuns. Îşi puse pălăria pe 
cap şi îşi luă picioarele la spinare. Ce noroc! Unchieşul tocmai e-n 
Londra! O să-i ceară bani! Şi-o să-i capete! O să pună mâna pe 
diamant. Înaintea Evelynei, iar apoi o să i-l dea în dar! E floare la 
ureche s-o ia înaintea fetei! Cu geniul lui Eddy Rancing! Şi dac-o să 
fie bogat, nici Evelyn n-o să mai facă nazuri! O să se mărite cu el! 
Două diamante dintr-un foc! 
149 


Fugea de-i sfârâiau călcâiele! 

CAPITOLUL DOI 


Întâi se duc la unchiul Marius. Din fericire, Mr. North nu şi-a neglijat 
pietrele de la ficat, aşa că arhivarul îşi poate permite să viseze că- 
şi va petrece la bătrâneţe week-end-urile pe continent, în 
compania unor femei superbe. Plănuieşte vânzarea registrelor 
vechi şi de demult. Mai târziu mănâncă bătaie. După părerea lui 
Mr. Bradford, destinul aduce c-un croitor betiv. Până la urmă toată 
lumea pleacă la drum, iar Evelyn se ridică dintr-o băltoacă şi urcă 
la bordul unui vapor. 


1 


Poate n-ar fi stricat ca Eddy Rancing să mai tragă puțin cu 
urechea. Directorul închisorii anexase testamentului o scrisoare în 
care arăta: 


„Consider că este de obligatia mea să anunt moştenitorii că în 
timp ce se dicta testamentul, în rezerva alăturată se afla un 
deținut care ulterior ne-a declarat că dormise tot timpul. Noi 
crezuserăm că rezerva este goală. N-ar fi de mirare ca Charles 
Gordon (care a fost condamnat la şase ani închisoare pentru 
falsificarea unor polite) să nu fi dormit, ci să fi tras cu urechea, 
deci să aibă cunoştinţă de conținutul testamentului. vă aducem de 
urgenţă la cunoştinţă acest fapt, pentru că sus-numitul împlineşte 
mâine termenul de detenţie la Dartmoor şi, odată pus în libertate, 
n-ar fi exclus să încerce să pună stăpânire prin violență şi-n mod 
ilegal pe moştenirea lăsată de Jim Hogan. Charles Gordon este un 
individ înalt de un metru nouăzeci şi trei, chel, predispus la 
îngrăşate, iar ca semn de recunoaştere are o cicatrice hidoasă pe 
nas. Drept care am considerat necesar să vă înştiințez despre cele 
menționate mai sus etc...“ 


Mama şi fiica se priviră lung fără să scoată o vorbă. Nu ştiau 
dacă să se bucure sau nu. Comoara se află în pântecele unei 
statuete confecţionate cu şaisprezece ani în urmă! Cine ştie când 
şi unde se făcuse ţăndări, în ce debara zace aruncată printre 
vechituri, sau dacă mai există cumva? 

— Întâi şi-ntâi să mergem la unchiul Marius - spuse Evelyn 

hotărâtă. 
2 


Când sosiră doamna Weston şi fiica ei, Mr. Marius Bradford 
tocmai închidea uşa sălii de probe, în urma ultimului client. 
Bradford ţinea mult la soră-sa şi poate şi mai mult la Evelyn. De la 
moartea cumnatului său făcea totul să-i ţină locul, prin sprijinul 
acordat celor două femei rămase singure. De fapt, el era capul 
familiei. De aceea, ori de câte ori îl vizitau, Evelyn şi mama ei 
puneau mare preţ pe spusele lui. Şi de data asta despături 
ceremonios şi sobru testamentul, îşi scoase îngândurat ochelarii 
din buzunarul de la piept şi citi cu atenţie înscrisul. 

— Cred - zise el după o îndelungă chibzuinţă - că acest Jim 
Hogan a fost mare şnapan la viaţa lui. Chiar azi mi-am concediat o 
calfă care avea un talent nemaipomenit, ce mai, era neîntrecut în 
croirea taliei, dar le cam trăgea la măsea. Nu suport aşa ceva. Azi 
îmi zicea lordul Peavebrook, care mi-e client permanent, „uitaţi, 
Mr. Brandford, în ziua de azi...“ 

— Unchiule Marius - îl întrerupse Evelyn nerăbdătoare -, am 
venit la dumneata să-ţi cerem sfatul! Ce-i de făcut? Mâine iese din 
închisoare ocnaşul ăla! Cel mai bine ar fi să i-o luăm înainte... 

— Păi, nu v-am spus că bătrânul North, preşedintele lui Longson 
& North, este un vechi client de-al meu? Bietul Longson tot la mine 
îşi făcea hainele, dar a răposat acum doi ani, fiindcă şi-a neglijat 
pietrele de la ficat... Bine... bine... îl chem la telefon. La ora asta 
precis e acasă. Alo! Aici Mr. Bradford. Îmi pare bine că v-am găsit, 
Mr. North. Sunteţi mulţumit de pardesiu?... Poftim? Scuzaţi-mă, nici 
vorbă nu poate fi de-aşa ceva, acest material a-ntâia nu-l 
recomand decât celor mai vechi clienţi... Aş, nu pentru asta, Mr. 
North! Aş dori să vă-ntreb cui i-aţi vândut acum vreo 
şaptesprezece ani statueta aceea care avea în ea un diamant 
mare?... Dar se poate, Mr. North? În viaţa mea n-am... De-asta mi- 
am concediat şi calfa azi... Staţi puţin să v-o dau la telefon pe fiica 
soră-mii, că trage de receptor... 

Evelyn izbuti să-nşface în sfârşit receptorul: 

— Scuzaţi-ne deranjul, Mr. North. Ne-aţi putea ajuta cu o 
lămurire în legătură cu o statuetă vândută cu ani în urmă?... 
Poftim? Mi-aţi putea da adresa angajatului dumneavoastră? 

Evelyn îşi notă adresa pe marginea unei reviste de modă. 
Repetă: 

— Austin Knickerbock... Longstreet, 4... Vă mulţumesc. 

— Ei, vezi - îi spuse Bradford - nu trebuie să te sperii cu una cu 
două. Mă ocup eu şi-n continuare de chestiunea asta. 

— Mr. North spunea - interveni Evelyn - că au un arhivar care se 
ocupă de corespondenţă şi de vizitele la domiciliul clienţilor, 
pentru obţinerea de noi comenzi. Aşa că îşi ţine registrele de 
vânzări acasă. La omul ăsta o să găsim toate registrele vechi. 
Austin Knickerbock, Longstreet, 4. Să mergem îndată la el, poate-i 
acasă. Ocnaşul tot pe pista asta o să-şi înceapă cercetările, dacă 
vrea să pună mâna pe diamant. 

— Just - încuviinţă Bradford. Cine măsoară de şapte ori şi-abia 
pe urmă taie termină mai repede de croit o haină decât cel ce taie 
stofa dintr-o dată. 

Lui Mr. Bradford îi plăcea să-şi argumenteze opiniile cu 
comparații împrumutate din lumea croitoriei. Şi-acum îi stătea pe 
limbă o maximă cu asemănarea dintre omul rău şi jachetele 
cumpărate de gata, însă Evelyn, cu ajutorul doamnei V/eston, îi 
puse-n fugă pălăria pe cap, şi-i luă pe sus... 


3 


Clădirea din Longstreet, de la numărul 4, era o casă de raport 
mohorâtă, cu trei etaje. Pe latura dinspre curte a acestei clădiri, în 
fundul unui coridor întunecos închiriase două văgăuni stătute Mr. 
Knickerbock care, ca toţi arhivarii bătrâni, era burlac şi bolnav de 
melancolie cronică. Îşi ducea zilele între cărţi şi dosare mucegăite, 
cu ochelarii lui de bufniţă şi cu mânecuţele lui de lustrin, şi 
îndemna aiurita clientelă să cumpere obiecte din ceramică, 
pescuind tot felul de nume din registrele de vânzări din anii 
trecuţi. Cu blajină mustrare le arăta clienţilor în scrisorile lui că 
pentru menţinerea unui standard de viaţă al omului inteligent 
cerința primordială este cultura de apartament, reprezentată mai 
ales prin achiziţionarea statuetelor de ceramică şi a imitaţiilor de 
vaze chinezeşti. Prietenii şi cunoscuţii îl ocolesc pe cel ce nu-şi 
împodobeşte căminul cu obiecte decorative. _ 

Domnul Knickerbock era o dovadă vie a acestei teze. In locuinţa 
lui nu erau statuete, pe rafturi n-avea ceramică şi nicăieri nu 
zăreai vreo vază chinezească, în schimb din divanul pe care 
dormea atârnau într-o voioşie smocurile de iarbă-de-mare, iar cina 
îi era adusă de la birtul de peste drum. Comparaţia şchioapătă 
într-un singur loc. Pe el prietenii nu aveau cum să-l ocolească. N- 

avea-nici un prieten. Judecându-l din această perspectivă, nu e de 
mirare că şi-a primit cu rezerve vizitatorii, de la o oră atât de 
înaintată, pe Mr. Bradford şi pe cele două rude ale sale. Bănuielile 
i-au prins aripi când Mr. Bradford a scos, brusc zece shillingi.. 
Chipul arhivarului s-a alungit de lăcomie şi ochii au prins a-i 
străluci dar nu se atinse de bani. Aşteptă să audă despre ce este 
vorba! 

— lertaţi-mă - le spuse el pe şleau: -, dar pentru aşa ceva se 
plăteşte cu mult mai mult. S-au mai interesat şi alţii! — adăugă cu 
o viclenie pornită din instinct şi pricepu pe dată c-a mers la ţintă. 

— Deci i l-aţi dat?! — strigă Evelyn. 

— Nu! l-am spus individului că sub cincizeci de lire nu-l pot 
servi. lar el a şters-o şi a spus că se-ntoarce cu banii. 

— Poftim! — strigă Bradford şi-i întinse un cec de cincizeci de 
lire. 

Knickerbock nu-ndrăzni să ridice preţul, îi conduse în camera 
alăturată, al cărei miros amintea de catacombele romane. Pe o 
etajeră ce se-nălţa până-n tavan căută registrul cu eticheta pe 
care scria 1922. Caietul se prezenta într-o stare jalnică. Eticheta se 
desprinse şi, plutind, căzu la pământ. După ce cu rigiditatea nu 
ajunsese la niciun rezultat, Knickerbock deveni brusc amabil şi se 
repezi săritor după sticluţa cu clei. 

— Să vă lipesc eticheta la loc? 

— Nu, nu... — răspunseră musafirii într-un glas şi se repeziră 
agitaţi asupra registrului. Uşa se şi-nchise în urma lor. 

Întorcându-se în cameră, domnul Knickerbock stinse în primul 
rând lumina, să nu ardă de pomană, apoi se tolăni pe canapeaua 
de piele care scârţâi sinistru şi îşi aprinse un trabuc ieftin. Suflând 
fumul căzu în visare. O, Doamne! în sfârşit, cineva l-a băgat în 
seamă şi pe-un amărât de arhivar în lumea asta putredă, unde 
sunt înconjurați de atenţie numai şi numai funcţionarii publici. Şi 
totuşi, corupţia e o treabă frumoasă. Fuma înduioşându-se la acest 
gând, hrănindu-se cu vise, cuprins de-o melancolie plină de 
fericire, ca aceea a unei tinere mame. Ţârâitul brusc al soneriei îl 
readuse cu picioarele pe pământ. 

— Cin' să fie? ` 

Aprinse lumina. Porni spre uşă mînat de-o presimţire ciudată. In 
apartament năvăli un tânăr exaltat. Era limpede ca lumina zilei că 
e agitat, căci de-ndată ce intră îi spuse lui Knickerbock dintr-o 
suflare: 

— Am vorbit la telefon cu patronul dumneavoastră Mr. North mi- 

a spus că deja s-au interesat şi alţii... V-a mai vizitat cineva azi?! 

Arhivarul îşi simţi inima pătrunsă de-o fierbinţeală plăcută. Cine 
ştie? Umblă zvonuri necontrolabile cum că diavolul e veşnic treaz. 
Te pomeneşti că şi ăsta a venit să-şi arunce banii-n vânt? 

— Cu ce vă pot fi de folos, domnule? — întrebă cu prudenţă. 

— Mă numesc Eddy Rancing. Vreau să cumpăr registrul de 
vânzări pe anul 1922 - spuse Eddy şi-n mână apăru o bancnotă de 
o sută de lire, 

— Domnule - întrebă Mr. Knickerbock cu inima cât un purice şi 
aproape plângând -, de ce ţineţi să-l cumpăraţi tocmai pe cel din 
1922? Avem toate registrele din 1878 şi până azi, printre ele şi pe 
cel din 1914, un an de război, în două volume... 

— Lăsaţi trăncăneala! Vă rog să-l căutaţi imediat pe cel din 
1922!. Dacă-l găsiţi vă dau o sută de lire! 

În mintea lui Knickerbock încolţi o bănuială cumplită Nenorociţii 
care fuseseră la el mai devreme îi trăseseră pe sfoară! Profitaseră 
de credulitatea lui! Cine ştie ce conţinea registrul ăla. Dar n-o să, 
se oprească aici! Mâine se duce la poliţie! în orice caz, acum o să- 
ncerce să-i afle preţul adevărat: 

— Regret, tinere domn. Adineauri a trecui pe-aici o persoană 
care mi-a promis două sute de lire pentru acelaşi registru. Mi- 
aduce banii îndată. Dar celelalte registre vi le pot vinde şi mai 
ieftin. Dacă le cumpăraţi pe toate, vi le dau cu preţ redus. 

— Uitaţi... — gâfâi Rancing -, vă dau două sute cincizeci de lire 
bani gheaţă... 

Arhivarul înlemni! Înghiţi în sec şi câteva clipe avu senzaţia că 
se sufocă. Se duce la poliţie!.. 

— Domnule! — răcni tânărul crezând că Knickerbock mai stă pe 
gânduri -, aveţi aici trei sute de lire, dar adu- ceţi-mi-l odată! De 
teamă să nu se-ntoarcă primul venit, Rancing licită imediat încă o 
dată. Trei sute cincizeci de lire! 

Knickerbock orbecăi în camera de alături la fel de năucit ca 
domnul acela din romanele de groază care, ajungând acasă la 
cabana din pădure, în locul casei şi al familiei nu găseşte decât 
ruine fumegânde. O, ticăloşii! i-au luat registrul pentru numai 
cincizeci de lire! Fiindcă nu ştia ce dă din mână! 

Dar acum ştie? 


Da, ştie! 
Acum ştie c-a dat din mână trei sute cincizeci de lire. S-a dus pe 
apa sâmbetei ultima şansă uriaşă a vieţii lui!... Privirea-i năucă 


poposi pe duşumea. De pe covor îi făcea cu ochiul o etichetă: 

REGISTRUL VÂNZĂRILOR 
PE ANUL 1922 


Evrika! S-a rezolvat! Ridică eticheta dezlipită. Dintr-un raft 
scoase primul registru aflat la îndemână, apoi dădu cu clei pe 
eticheta căzută de pe registrul deja vândut şi o lipi peste eticheta 
originală a celuilalt registru. Astfel, pe registrul din 1926 fu lipită 
eticheta pe care scria 1922. Eticheta soioasă, pătată, cerneala de 
mult decolorată înlăturau orice dubii în privinţa autenticităţii 
registrului. Poate că acesta nu conţine acel ceva care face atât de 
nepreţuit registrul din 1922, însă dacă tânărul din camera de 
alături nu observă asta decât mâine, atunci pur şi simplu o să 
nege că ar fi primit bani de la el. Aşteptă până ce cleiul se uscă, 
apoi ieşi cu registrul în mână şi spuse necăjit: 

— lată registrul însă din păcate mi-am dat cuvântul domnului 
care a trecut pe-aici mai devreme, iar onoarea unui gentleman... 

— Gândiţi-vă bine, trei sute cincizeci de lire nu-s de lepădat! 

— Nu-mi scot onoarea la mezat pentru trei sute cincizeci de lire. 

— Atunci? 

— Patru sute. Un preţ de nimic în schimbul onoarei unui 
gentleman. 

Peste câteva clipe ţinea în mână cele patru sute de lire! 

După plecarea tânărului nu se mai simţi aşa de fericit. Era 
limpede că profitaseră de nevinovăția lui. Registrul acela 
valorează, de bună seamă, o avere! Dar o să-l dea în judecată! 

Într -un târziu se linişti, dar nu se mai culcă. S-ar putea să mai 
primească şi alte vizite. Dacă stă să se gândească bine, pe 
eticheta din anul 1927 ar putea face, cu oarecare îndemânare, un 
2 în loc de 7. În orice caz, n-ar strica să desprindă câteva etichete 
şi să le rescrie. Pare-se că aşa ceva nu strică niciodată la casa 
omului... 

„„.Ceva mai târziu îşi aprinse febril încă o ţigară de foi din cele 
ieftine. Şi totuşi, corupţia e o treabă frumoasă. Jumătate din bani o 
să-i joace la bursă, iar restul o să-i împrumute cu dobândă, dar 
numai în schimbul unor garanţii sigure. De-acum încolo n-o să-l 
mai fure nimeni. N-o să mai scurme prin terfeloage prăfoase, că 
doar are abia şaizeci de ani, vorba aia, are o viaţă de om înaintea 
lui. O să-şi petreacă week-end-urile pe continent, în compania unor 
femei tinere, pe care o să le agaţe. Aşteptă până la ora şase 
dimineaţa. Văzând că nu mai sunt şanse să primească o nouă 

vizită, se-ntinse un pic şi imediat îl fură somnul. 

La ora şase şi cinci minute îl trezi ţârâitul asurzitor al soneriei, 
tocmai când se visa directorul unui gigantic trust de magazine de 
decoraţiuni interioare, concediind câţiva arhivari indolenţi... Sări ca 
ars şi fugi să deschidă uşa. 

Oaspetele matinal era înalt ca de un metru nouăzeci, predispus 
la îngrăşare, chel şi pe nas avea o cicatrice hidoasă. Părea un tip 
jovial, cumsecade, şi avea toate motivele să fie aşa, fiindcă abia 
ieşise din închisoarea Dartmoor. 

— Salut, bătrâne! — exclamă el voios. Cum e cu putinţă să-şi 
închirieze cineva locuinţă în pustietatea asta? Aici te poate lichida 
oricine în orice moment. 

— Ce doriţi? — îl întrebă Knickerbock cu voce tremurândă, 
pentru că era prima oară când cineva îi atrăgea atenţia asupra 
acestei posibilităţi, deşi locuia de zece ani aici, în capătul 
coridorului. 

— Păi, uite care-i treaba, bătrâne, o să fiu scurt: am nevoie de 
registrul de vânzări pe 1922. N-aş precupeţi câţiva bănuţi să-i pot 
avea. 

— Depinde câți - răspunse Knickerbock şi se şi văzu 
transformându-l pe 7 în 2 în camera de-alături. Mi s-au oferit şi o 
mie de lire în schimbul lui, dar nu l-am dat. 

— Păi foarte rău ai făcut. De la mine o să capeţi cel mult trei 
shillingi. Ştii ce? îmi şi retrag oferta. Un sfanţ nu-ţi dau. Imi dai 
registrul sau îţi dau la cap. Ai de ales. Capul sau registrul. Şi cu o 
mişcare neglijentă îl apucă pe Knickerbock de beregată. Azi am 
ieşit de la Dartmoor, unde am stat în banca mea timp de şase ani. 
Vezi că la viaţa mea am omorât şi din greşeală. Marş de-aici! Fugi 
şi-adu registrul. 

Lui Knickerbock i se muiară genunchii. Acum chiar minciuna lui o 
să-i împingă la moarte. Seinei: 

— V-am minţit... nu mai am registrul... l-am vândut deja de două 
ori... 

— Zi cum a fost. Dar te previn, să nu te pună dracu să ţipi, că s- 
a zis cu tine. În casa scării mă aşteaptă o bandă întreagă. 

Întâi, tremurând tot, bătrânul duse la gură paharul cu apă de pe 
masă şi bău. Pe urmă povesti totul de-a fir a păr, sincer. Ştia că-i 
este în joc viaţa. Gordon îşi dădu seama că arhivarul nu minţea. 
Când Knickerbock îi povesti cum falsificase registrul, fostul 
puşcăriaş cu greu se stăpâni să izbucnească în râs. La urmă strigă 
la el cu o mutră sinistră: 

— Minţi, câine. Şi-acum, mori! 
Knickerbock căzu în genunchi şi, împreunându-şi palmele, îl 


imploră: 
— Indurare, domnule... am familie... Am de întreţinut o mătuşă 
în Birkham of Sussex... — desperarea îl împinsese la acest ultim 


argument, deşi nu-şi mai văzuse mătuşa de opt ani de zile, de 
când se împroşcaseră reciproc cu blesteme din cauza celor două 
sfeşnice de argint pe care la moartea unchiului le ochiseră 
amândoi în casa răposatului. Simţind că nici acest argument nu-i 
de-ajuns, scoase banii: 

— Domnule ocnaş! Priviţi... Cum ar putea să aibă un pârlit de 
arhivar aceste patru sute cincizeci de lire, dacă n-ar fi adevărat tot 
ce v-am povestit?... 

Laba uriaşă a puşcăriaşului înşfăcă fulgerător banii, vrând parcă 
să-i arunce în obrazul arhivarului, dar pe urmă, cu o mişcare 
neaşteptată, îi vâri în buzunar, apoi cu stânga îi aplică domnului 
Knickerbock un knock-out ca la carte, care-l atinse pe-acesta în 
bărbie... 

„Soarele strălucea de mult pe bolta cerului când Knickerbock îşi 
veni în fire. Întâi îşi pipăi posomorât obrazul, apoi, şi mai 
posomorit, buzunarul. Avusese în el patru sute cincizeci de lire! În 
tranzit! Suma aceea fabuloasă, de basm, fusese în buzunarul lui. 
Mai târziu constată că temeinicia ocnaşului n-avea limite, fiindcă îl 
vămuise şi de cele două lire care constituiau amărâtul câştig al 
domnului Knickerbock. Banii lui! O parte din leafa lui. Trebuia să se 
descurce cu ei până la întâi ale lunii viitoare. 

Să pierzi patru sute cincizeci de lire fabuloase poate fi 
deprimant, dureros şi trist. Dar să pierzi două lire adevărate este 
de-a dreptul o lovitură! Tragedie! În ziua aceea Knickerbock nu mai 
deschise uşa nimănui, îşi redacta demisia şi hotări ca nici pe viitor 
să nu-şi petreacă week-end-urile pe continent. 

Ce putredă şi depravată e lumea asta în care trăim. Şi totuşi, 
corupţia nu-i o treabă frumoasă, Să-ndrăznească să mai vină 
cineva la el, să arunce bani în vânt. 

Dar aşteptă zadarnic. Nu mai apăru nimeni. 

Cum obținuse Eddy Rancing suma aceea fabuloasă care-l 
năucise pe bătrânul Knickerbock? Izbutise să-şi convingă unchiul, 
pe Mr. Artur Rancing-senior care, ca un provincial, ce era, se purta 

plin de suspiciune faţă de rudele sale sărace din capitală. În 
raporturile cu nepotul său. Suspiciunile îi atinseseră cota maximă. 
Ascultând fantastica istorie despre testamentul la care trăsese cu 
ureche Rancing-junior, s-a învârtit de colo-colo îngândurat, apoi a 
chemat la telefon Dartmoorul. S-a dat drept o rudă a lui Jim Logan. 
| s-a adus la cunoştinţă că bătrânul deţinut murise şi faptul că-şi 
făcuse testamentul, pe care prin intermediul notarului public i-l 
trimiseseră moştenitoarei. Toate astea l-au impresionat. Piatra în 
valoare de un milion de lire sterline dădu apă la moară dispoziţiei 
sale de rudă bogată dar meschină de-a intra în horă. Şi tocmai 
oamenii meschini îşi asumă cele mai mari riscuri dacă sunt 
convinşi să renunţe la izolarea în care-i aruncă suspiciunile lor. 

— Uite, unchiule Arthur - îi explică tânărul - în sfârşit mă 
confrunt cu ceva pe măsura mea. Aici e nevoie de geniu. Dacă o 
să-i dau de urmă diamantului, creierul meu ţi-l va aduce la picioare 
la fel cum aduce prepelicarul vânatul împuşcat. Dar asta 
presupune cheltuieli. S-ar putea să dureze luni de zile până-mi 
ating scopul, poate o să cheltuiesc bani, să pot pătrunde în 
anumite cercuri, să călătoresc; pentru asta îmi trebuie două mii de 
lire până la ultimul bănuţ. Dacă mă finanţezi, te iau asociat cu 
cincizeci la sută din câştig. 

— Şi dacă umbli cu fofârlica? 

— Se poate, unchiule Arthur?! Doar mă cunoşti! 

— De-aia te-am şi întrebat. 

— Ascultă-mă! Îţi semnez o poliţă în valoare de cinci sute de mii 
de lire. Dacă găsesc diamantul, vreau să mă bucur şi eu de bani. 
Investesc într-o întreprindere, cumpăr domenii sau mobile, iar tu- 
mi poţi protesta poliţa în orice moment. Dacă găsesc diamantul, n- 
o să-l îngrop, în schimb, dacă obţin contravaloarea lui în bani, o să- 
ţi poţi exercita drepturile asupra lor. Dar n-o să ajungem noi până 
aici. Sunt la fel de cinstit ca şi tine, aşa că te poţi încrede în 
onoarea mea de tâlhar. 

Aşa se face că soarta scoase, în sfârşit, în calea lui Rancing 
marea şansă a vieţii lui, el s-a dus cu două mii de lire în buzunar la 
arhivar, unde s-a căpătuit cu un registru fără să-i dea prin minte 
că, de fapt, acela era jurnalul vânzărilor pe anul 1926. Originală 
era doar eticheta. Registrul cel bun se afla de-acum la Evelyn. 
Intâmplarea a făcut ca şi în anul 1926 să se fi confecţionat un 
„Buddha meditând” pe capacul unei casete emailate. Aceasta era 
denumirea preţioasei statuete pe care un oarecare artist numit 
Thompson o livra periodic firmei, în cantităţi relativ mici. Anual 

abia dacă se vindeau două-trei exemplare. De câte ori se vindea o 
statuetă, Thompson mai trimitea câte un exemplar. Şi, din 
nefericire pentru Rancing, şi în mai 1926 se vânduse un exemplar 
din „Buddha meditând“ montat pe-o casetă emailată. Registrul 
consemna că fusese expediat împreună cu un bibelou intitulat 
„Ţăran şi ţărancă la seceriş“, consilierului tehnic Wollishoff, la 
castelul său din Mugli am See. 

Pentru a-şi devansa rivalii: Eddy Rancing zbură cu avionul până 
la Zurich, iar de acolo, pe calea cea mai scurtă, ajunse în 
pitorescul Mugli am See. 


5 


În acest timp, Evelyn Weston afla din adevăratul registru pe 
1922 că sipetul emailat împodobit cu „Buddha meditând“ îi fusese 
livrat pe data de 20 mai locotenentului de marină Harry Brandes, 
domiciliat în Westminster Road nr. 4. Se făcuse noapte, dar Evelyn 
dorea să se folosească de avansul de câteva ore ce-o despărţea de 
clipa în care ocnaşul, în caz că ştia totul, ar fi intrat şi el în acţiune. 

Era trecut de miezul nopţii când mama şi fiica sosiră cu taxiul în 
Westminster Road. Bradford se-ntorsese acasă. Evelyn sună la 
intrare şi veni să-i deschidă un bărbat cărunt, dichisit, într-un 
veston cu fireturi aurii până la genunchi şi cu târlici albi în picioare. 

— Pe cine căutaţi, vă rog? 

— Pe domnul locotentent Brandes. 

Portarul se uită la fată de parcă s-ar fi interesat cel puţin de 
Cristofor Columb. 

— Fiţi mai explicită. 

— De ce?... — întrebă Evelyn îngrijorată. Domnul locotentent s-a 
mutat de-aici? 

— Poate şi din rândul celor vii. Domnişoara nu citeşte ziarele? 
De aproape un an ziarele scriu întruna despre el. _. 

Fata îi dădu un Shilling portarului cărunt, dichisit până la 
genunchi. 

— Cred că mi-a scăpat. Spuneţi-mi, vă rog, în câteva cuvinte, ce 
s-a întâmplat cu locotenentul Brandes. 

— Păi, adevărul gol-goluţ nu-l prea ştie nimeni. Cică ar fi sustras 
nişte secrete militare de foarte mare importanţă, deşi părea un 
locatar tare cumsecade. Toată lumea îl stima. Eu care, ca portar, 
mă pricep la oameni şi trebuie să dibui pe dată dacă cel care călcă 
aici a venit în vizită la artista de la etajul trei sau e doar un hoţ 

îmbrăcat elegant, vă spun, eu care, ca portar al unei case de 
raport, sunt doctor-docent, în materie de fizionomie, până şi eu m- 
am înşelat în privinţa domnului maior. 

În sinea ei fata se bucură că de vorbă cu portarul nu stă unchiul 
Bradford, deoarece cu un schimb de experienţă între cei doi, aici 
ar fi apucat-o zorii. 

— Vasăzică Mr. Brandes este amestecat într-o afacere necurată? 

— Oho, şi încă cum. Vedeţi, eu ca portar... 

— Ştiu: în privinţa lui v-aţi înşelat. 

— Aşa-i. | se poate întâmpla şi unui portar. Calul are patru 
picioare şi tot i se-ntâmplă să mai calce strâmb, darămite un 
portar, care n-are cu totul decât două picioare. Unchiu-meu, care a 
fost tot portar... 

Evelyn suspină. 

— Observ că la dumneavoastră în familie asta-i o tradiţie. 

— Nu tocmai. Bunicul meu, de pildă, a fost maestrul de călărie 
al contelui de Derby, ca să nu mai vorbesc de femeile din neamul 
nostru, pe care sexul le-a împiedicat să practice această frumoasă 
meserie, fiindcă mişcarea sufrăgetelor n-a cerut decât în ultima 
vreme egalitate şi pe acest tărâm. Dar o să mai curgă multă apă 
pe Tamisa până or să capete drepturi egale. In meseria asta e 
nevoie de bărbaţi. De bărbaţi isteţi, capabili. 

— Mda, aşa-i... V-aş ruga să-mi spuneţi câte ceva despre domnul 
maior Brandes. 

— Părea cel mai cumsecade om de pe faţa pământului, dar uite 
că-ntr-o bună zi a furat nişte secrete militare şi dus a fost. 

— Bănuiesc că a şters-o pe nepusă masă şi că lucrurile ce i-au 
aparţinut au rămas aici. 

— Aşa s-a întâmplat. Mobila şi boarfele au zăcut multă vreme 
aici, în apartamentul lui, până când, în cele din urmă, a venit şi le- 
a ridicat doamna Brandes, maică-sa. 

— Nu ştiţi cumva unde-aş putea-o găsi pe doamna Brandeş? Aş 
dori să stau de vorbă eu ea imediat. 

— Una ca asta este cu neputinţă în ziua de azi... Până nu se 
rezolvă problema zborurilor cosmice n-o să puteţi discuta imediat 
cu doamna Brandes. Momentan locuieşte la Paris. 

— Vasăzică - oftă Evelyn - s-a mutat la Paris? 

— Exact - răspunse portarul, după care îşi trase de după uşă un 
scaun şi, aşezându-se, îşi aprinse o ţigară. De când s-a inventat 
avionul se poate ajunge destul de repede la Paris. Mi-amintesc că 
pe vremuri un drum la Paris era considerat o călătorie al naibii de 

lungă. 

— Ştiţi cumva adresa din Paris a doamnei Brandes? 

Portarul dispăru în cămăruţa lui. Se-ntoarse cu un pince-nez pe 
nas şi răsfoi un notes. 

— Ah, iat-o!... La această adresă a fost trimisă mobila. V-o 
notaţi?... Nu strică să v-o notati, fie şi numai ca să nu vă necăjiţi în 
caz c-o uitaţi. Reţineţi: Paris... V-aţi notat?... rue Mazarin numărul 
7. 

— Vă mulţumesc. Mă grăbesc, aşa că vă spun la revedere. 

— Eu mai rămân aici un pic, să-mi pufăi ţigara, 

— Şedere plăcută. 

„„Nu închiseră ochii toată noaptea. Pentru familia Weston o 
călătorie la Paris nu-i de colea! Cheltuieli de drum, hotel, 
restaurant... „Doamne, de unde scoatem noi banii ăştia?“ - oftă 
văduva. Odinioară o asemenea excursie ar fi fost un fleac pentru 
bugetul lor. 

Odinioară! Pe vremea când răposatul Mr. Weston nu se apucase 
de afacerile cu terenurile de construcţii aveau şi maşină. 

— Mă tem că nu ne poate ajuta decât tot Marius - murmură 
doamna Weston. 

— Eu cred că putem conta pe unchiu'. 

Şi nu se-nşelară. A doua zi dimineaţa, Evelyn intră în eleganta 
sală de probe, unde atmosfera lucrului matinal era dată de 
mireasma plăcută a hainelor proaspăt călcate. Mr. Bradford tocmai 
contempla cu o privire expertă paltonul aşezat pe un manechin. 

— O să pleci pe continent - îi spuse el nepoatei sale strângând 
câteva bolduri între buze şi, lăsându-şi capul pe un umăr, scoase 
din buzunarul vestei o cretă plată, rotunjită la capăt şi însemnă 
locul nasturilor. Ne descurcăm noi cumva cu banii. Trebuie să-i 
dăm de capăt acestei poveşti, oricum ar fi să se termine. Destinul 
aduce c-un croitor beat: când bagă foarfeca-n stofă, nu se ştie ce- 
o să iasă din ea - pardesiu ori pantaloni? Am două sute de lire bani 
gheaţă, fată dragă, ţi le dau să le ai pentru drum. Eu cred că 
cerurile au avut acest testament lăsat de puşcăriaş, deşi pe 
oamenii de teapa lui nu te poţi bizui. Dar n-aş mai avea somn dacă 
n-ai pleca să cauţi diamantul ăla. lar somnul tihnit este mai mult 
decât important pentru un croitor, fiindcă orice activitate spirituală 
are nevoie de-aşa ceva. 

Evelyn însă nu mai era atentă la ce-i spunea unchiul 
Aruncase întâmplător o privire pe fereastră şi zărise pe trotuarul 
de vizavi un bărbat înalt, chel, cu un nas hidos. 

Pe lordul Bannister, eminentul savant, îl aştepta o surpriză 
neplăcută seara, în port, când opri şi cobori din superbul şi uriaşul 
său Alfa-Romeo. În jurul vaporului cu destinaţia Calais se îmbulzea 
o armată de ziarişti şi fotoreporteri. Lordul era un om modest şi 
timid, cum sunt îndeobşte savanții. Ura publicitatea care, pentru 
realizările sale, nu-l cruța nici măcar pe un medic. Deşi nu 
împlinise nici patruzeci de ani, lordul Bannister făcuse o carieră 
frumoasă şi pentru meritele sale în combaterea bolii somnului era 
un candidat cert la Premiul Nobel. Nu demult a fost distins cu un 
înalt ordin de către rege în persoană, iar cercetările sale au distins 
acea formidabilă popularitate când mulţimea face o modă dintr-o 
teorie ştiinţifică fără să priceapă, în fond, o iotă din ea. Teoria 
lordului Bannister cu privire la boala somnului (predispoziția 
genetică) pătrunsese cu surlele şi trâmbiţele triumfale ale 
snobismului în cafenele, la recepții, precum şi-n vocabularul 
funcţionarilor bancari dornici să epateze, alături de termeni ca 
psihanaliză şi relativitate, de unde doar un pas mai despărţea 
nefericita teorie de suplimentul duminical al vreunui cotidian. 

Invitat de Sorbona, mergea la Paris spre a susţine o conferinţă. 
De acolo urma să-şi continue drumul spre Maroc, unde avea să 
rămână o jumătate de an, fiindcă avea acolo un laborator 
experimental pentru studierea bolilor tropicale şi o vilă ce-ar 
merita denumirea de castel. Îi era deja dor de solitudinea de la 
tropice. 

Era un om serios, interiorizat, iar pe deasupra modest şi timid. 

Îşi păstrase pentru sine nenorocirile care se abătuseră asupra 
familiei sale. Se zvonea c-ar fi nefericit. Fraţii îi muriseră de tineri, 
iar voiajul de-acum era strâns legat de happy-end-ul căsătoriilor 
neizbutite: exact în ziua aceea i se pronunţase divorţul, îi părea 
bine că reuşise să păstreze secretul acestei afaceri delicate. 
Tremurase întruna la gândul că ziariştii care-l urmau la tot pasul în 
haită şi-ar putea da până la urmă seama că e pe cale să divorţeze. 

Se-nţelege, deci, că lordul Bannister încremeni cuprins de 
spaimă în faţa salvei de blitzuri cu care-l asaltau fotoreporterii, şi-n 
spaima lui, dându-se cu un paş înapoi, îi puse din greşeală piedică 

unei domnişoare care apăruse în urma lui, iar aceasta se-ntinse 
cât era de lungă, în mijlocul unei băltoace, în compania poşetei şi 
a cutiei de pălării.  Ziariştii  se-mprăştiară  care-ncotro, 
înspăimântați de urmările faptei lor. Lordul nu ştia ce să facă. Aşa 
ceva nu i se-ntâmplase niciodată în timpul cercetărilor sale. 
Domnişoara elegant îmbrăcată se adună de pe jos, cu chiu cu vai 
şi-i aruncă savantului o privire de martir. 

— lertaţi-mă... — îngăimă lordul - sunt dispus să suport toate 
daunele... Sunt lordul. Bannister. 

— Savantul! — strigă fata cu însufleţire, uitând de înfăţişarea ei 
de hornar. Îmi pare sincer bine că v-am cunoscut, milord. — 

— Dinspre partea mea... — reuşi să îngaime lordul, strângând 
mâna plină de noroi pe care i-o întinsese fata, Mă bucur şi eu, 
adică îmi pare rău... 

Răzbi din învălmăşeală simțindu-se îngrozitor. Iniţial dorise s- 
aştepte până i se încarcă şi automobilul pe vapor, Acum nu-i mai 
păsa de asta. Era furios la culme pe fata asta neîndemânatică. 
Poate apare şi-n ziare povestea asta. Doamne! Ce nu scriu 
ziarele?! Noroc că nu i-au mirosit procesul de divorţ. Numai de nu 
s-ar întâlni pe vapor cu cine ştie ce cunoscuţi! Nu era o dorinţă 
irealizabilă, fiindcă Bannister îşi doza cunoscuţii în porţii cât mai 
mici cu putinţă. Nu lega cunoştinţe noi decât silit de împrejurări. 
Era însă un om de treabă, prin urmare nu neapărat neprietenos. 

De data asta n-avea noroc. Ca o întrupare a celor zece Năpaste 
îi ieşi în cale mai întâi redactorul Holler, cu faţa lui lătăreaţă şi cu 
pince-nez-ul lui din aur. Una din marile puteri ale presei care au 
popularizat în repetate rânduri realizările lordului. Şi ce ghinion! 
Merge tot în Maroc, fiindcă toate concediile şi le petrece numai în 
Africa. Cu Holler va trebui să se întreţină cel puţin zece minute şi, 
cum o nenorocire nu vine niciodată singură, primarul Parisului se- 
ntoarce acasă din vizita de la Londra la bordul aceluiaşi vapor şi îl 
cunoaşte şi el pe Bannister, că doar a fost de faţă când acestuia i 
s-a înmânat la Sorbona titlul de doctor honoris causa, aşa că cele 
zece minute s-au făcut o jumătate de ceas, iar situaţia i-au 
agravat-o un cocteil şi apariţia guralivei consoarte al primarului 
parizian. Lordul detesta nespus de mult consoartele guralive. 

Primarul îl înştiinţă fericit că va fi primit şi el în rândurile uniunii 
de apărare a moravurilor în fruntea căreia se afla lordul Bannister. 
Lordul declară că aceasta ar fi o cinste deosebită pentru el. Holler 
promise că-şi va întrerupe călătoria, ca să scrie un articol despre - 
conferinţa lui Bannister. În cel mai rău caz, îşi va continua călătoria 

spre Maroc cu avionul. 

Câţiva băgăreţi nesuferiţi îl asaltară pentru autografe. Ce 
aiureală şi cu autografele astea! între timp se holbează la el şi-i 
măsoară din cap până-n picioare, cum fac apaşii cu fetişcanele 
arogante! lar el trebuie să le arunce priviri gingaşe. Fruntea i se 
îmbrobonise de sudoare şi simţea că-i plesneşte capul. 

— Milord, aţi mai văzut vreodată un răsărit de soare deasupra 
Canalului Mânecii? 

Această întrebare tâmpită i-o pusese, bineînţeles, Holler. lar el 
trebuia să-i şi răspundă. N-avea încotro, 

— Ăă... răsăritul? — îngână savantul a răspuns. Încă nu. Deşi 
cred că n-ar fi exclus... 

— Am convenit cu domnul redactor Holler - interveni primarul - 
să nu mai mergem la culcare, acum că tot ne-au mai rămas doar 
trei ore şi jumătate până la răsăritul soarelui, să-l vedem şi noi în 
larg. 

— Ştiţi, şi noi iubim natura - le justifică ideea fixă consoarta cea 
guralivă. 

— Mă bucur din suflet - oftă lordul sumbru. 

— Lady Bannister n-o să apară la cină? — se interesă redactorul 
auzind între timp gongul care-i chema la masă. Profesorul roşi. 
Asta-i mai lipsea! 


— Lady... Cred că... — privi stingherit în jur, Nu cred c-o să 
apară... 

— La începutul călătoriei e de preferat cabina— remarcă 
primarul. 


„Cum de mi-a venit pe limbă şi tâmpenia asta? — se frământa 
lordul în sinea lui ca un şcolar prins cu minciuna. Foarte bine 
puteam să spun că nevastă-mea a rămas acasă. La urma urmei, 
de ce trebuie să mint?“ 

„În timpul cinei toată lumea se străduia să schimbe măcar o 
vorbuliţă cu celebrul savant. După ce ieşi bâjbâind pe punte, 
primarul îl luă la braţ, ca să-l ducă pentru o clipă până-n cabina lui, 
pentru o consultaţie urgentă. La un colţ fulgeră blitz-ul: i-a 
fotografiat Holler! Lordul se lasă târât, îi vâjâie capul, înaintea 
ochilor îi dansează cerculeţe şi, în această stare de apatie şi 
somnambulism, nu leşină nici atunci când guraliva consoartă a 
primarului îşi descheie bluza în faţa lui, ca să-i arate că la cel mai 
mic contact cu soarele face alergie, are mâncărimi insuportabile şi 
săptămâni în şir îi este silă să bage-n gură o bucată de carne. Este 
acesta un simptom frecvent la tropice şi ce se prescrie acolo, de 

regulă, în asemenea situaţii? 

„„Se făcuse miezul nopţii, când lordul Bannister ajunse 
orbecăind în cabina lui. În sfârşit! În sfârşit! 

Se prăbuşi epuizat într-un fotoliu, îşi făcu un ceai (treaba asta n- 
o lăsa niciodată în grija altcuiva), îşi aprinse un trabuc şi, pentru ca 
să-şi destindă nervii istoviţi, hotărî să citească ceva. 

„„In clipa aceea se deschise uşa cabinei şi intră, în pijama 
violetă, domnişoara cu care făcuse cunoştinţă în împrejurări atât 
de neplăcute îi zgâlţăi energic umărul şi-i spuse: 

— Mă numesc Evelyn Weston. Daţi-mi voie, vă. Rog, să-mi 
petrec noaptea aici, la dumneavoastră... 

CAPITOLUL TREI 


Cabina se umple de ţăndări. Profesorul nu poate face nimic. Evelyn 
doarme. Răsăritul soarelui îi pune într-o lumină proastă. In ciuda 
referințelor sale excelente, ocnaşul este nevoit să-şi caute altă 
slujbă. Corned-beef acţionează în legitimă apărare împotriva unui 
şofer, dovedind prin asta că-i de-al casei. Gordon îl vizitează pe 
Buddha la el acasă. Evelyn contramandează cina comandată de 
Mr. Wilmington şi pune ea masa. 

Reuşind să scape în fine de noroiul care se uscase pe ea, Evelyn 
intră grăbită în salon. Nu-şi dădea seama de ce o cuprindea 
tulburarea în prezenţa profesorului. Ce prostie din partea ei să se 
poarte ca o şcolăriţă; auzi, să-şi lase privirea-n pământ. După cină 
se retrase imediat în cabina ei. Se pregăti de culcare, dar până la 
urmă se aşeză în dreptul hubloului, să mai citească un pic. 

Era la prima ei călătorie cu vaporul. Ca-ntotdeauiia, Canalul era 
niţel cam agitat. | se făcu rău. Lăsă cartea din mână cu gând să ia 
o gură de aer curat afară pe punte. Puntea era pustie. Deasupra 
Canalului se lăsase o noapte apăsătoare, înnorată. 

Se plimbă până la pupa şi simțindu-se mai bine, dădu să se- 
ntoarcă. Părea singura pasageră a unui vas-fantomă. Nici urmă de 
pasageri sau marinari. Grăbi pasul, încremeni însă la mai puţin de 
douăzeci de paşi de uşa cabinei. 

In faţa uşii stătea un om! Ocnaşul! 

Işi duse mâna la inimă. Ce să facă? Penibil... Doar n-o s-o atace 
aici pe vapor. Zadarnic încercă însă să se îmbărbăteze. 
Întâmplările palpitante ale ultimelor două zile, călătoria pentru ea 
neobişnuită, pe mare, singurătatea, o aduseseră într-o stare de 
isterie. Tremura ca varga... 

Namila cu chelie stătea proţăpită în uşa ei şi. O clipă îi zări în 
jăraticul ţigării şi nasul sluţit. 

Brusc hotărî să înainteze. Insă omul acela nu se clintea din 
dreptul cabinei... 

Ce să facă?... Doamne! 

Zări hubloul luminat al cabinei alăturate. Dinţii îi clănţăneau de 
groază şi de-acum nu mai tremura ci avea de-a dreptul convulsii. 

Deschise uşa acestei cabine aproape fără să-şi dea seama ce face, 
minată de instinctul omului cuprins de panică. 

— Mă numesc Evelyn Weston. Daţi-mi voie, vă rog, să-mi petrec 
noaptea aici la dumneavoastră... Sunt urmărită! 

Cred că profesorul nu ar fi fost mai surprins nici dacă în cabină i- 
ar fi năvălit rinocerul împăiat din reşedinţa sa londoneză, ca să-l 
invite la un pocheraş ca-ntre amici, dacă n-are nimic împotriva 
persoanei lui... Ba din punctul de vedere al lordului Bannister, 
această alternativă ar fi fost chiar de preferat, fiindcă în faţa unui 
rinocer cartofor s-ar fi descurcat mai uşor decât în faţa acestei fete 
în pijama violetă, care zice că se numeşte Evelyn Weston, în 
picioare are papuci şi este urmărită. 

In primul rând i se păru firesc să se ridice imediat în picioare dar 
îndată ajunse într-o situaţie insuportabilă provocată de-un vechi 
inamic, un membru al atât de răspânditei familii a ceştilor de ceai, 
care, profitând de ocazie, se răsturnă şi căzu pe podea. Dar faţa de 
masă, acest polip nesuferit, i se prinse pe neobservate de un 
nasture, aşa că pe urmele ceştii porniră şi zaharniţa, spirtiera şi 
cartea care, ca un Hopa-Mitică, trase în gol şi sticla de rom. 

Aşa ceva n-a mai păţit! 

Apare femeia asta şi dintr-o dată încăperea se umple de ţăndări. 
Zornăitul cioburilor umplu cabina, iar zahărul pudră îşi dădu 
sufletul pe covor, într-o băltoacă de rom. 

— Cu ce vă pot fi de folos? — întrebă deprimat lordul Bannister. 
Fata privi necăjită interiorul făcut zob. 

— Vă rog... daţi-mi voie să-mi petrec aici restul călătoriei. 
Oricum, n-avem mult până la sosire... Sunt urmărită... 

— Doriţi să vă conduc până la cabina dumneavoastră?... 

— Nu, nu! Nu vă las să ieşiţi pe punte... să nu vă facă rău şi 
dumneavoastră... din cauza mea! Mă pândesc nişte ucigaşi! Unul 
dintre ei a stat şase ani în închisoare până nu demult... lertaţi- 
mă... plec chiar acum - şi porni... 

Profesorul observă că fata tremură toată. Îi tăie calea. O prinse 
de mână. Era rece ca un sloi. 

— Vă rog, luaţi loc. Mai întâi beţi o gură de whisky. 

După ce se aşeză şi sorbi whisky-ul se mai linişti puţin. 

Lordul Bannister, în schimb, era din ce în ce mai neliniștit. 

— Povestea asta... n-o consider pe de-a-ntregul acceptabilă - 

spuse el. 

— Mă urmăreşte un ucigaş. Mă aşteaptă afară... n-am curajul să 
merg nici până la cabina mea... — îngăimă 

Evelyn. 

— Bine, dar nu puteţi rămâne aşa... în cabina mea... până 
dimineaţa. Reputația dumneavoastră şi buna mea creştere ne 
interzic una ca asta! 

— Aveţi dreptate, milord... — porni din nou spre uşă, dar 
văzând-o atât de amărâtă şi de înfricoşată profesorul o prinse de 
mână. 

— Nu vă las să plecaţi aşa. Se-nvârti furios prin cabină, 
zornăindu-şi câţiva penny pe fundul buzunarului. Cred că n-ar 
strica să petreceţi în starea asta de surescitare câteva ceasuri în 
compania unui medic. Vă rog să luaţi loc. Curând se va lumina de 
ziuă şi vom ajunge la Calais. li spuse toate astea pe un ton nu 
tocmai amical, după care adăugă: Nu mi-o luaţi în nume de rău că- 
s aşa de nervos. Dar la urma urmei... viaţa unui gentleman nu-i o 
cameră de trecere. 

Era un pic înciudat. Se aşeză la masă, deschise cartea şi începu 
să citească. Evelyn simţea că-i crapă obrazul de ruşine şi se uita 
necăjită la Bannister. Îngenunche pe covor şi se apucă să strângă 
de pe jos urmările vizitei sale. Profesorul o privi fără să vrea. Hm... 
Pare a fi dintr-o familie bună. Deşi, mai mult ca sigur, eo 
aventurieră, dacă nu mai rău. 

— Nu vă deranjaţi - spuse el - mâine dimineaţă o să facă ordine 
boy-ul. 

— Domnule profesor... îmi pare nespus de rău... 

— Lăsaţi, haideţi să ne-mpăcăm cu situaţia. Or să treacă şi- 
aceste câteva ceasuri şi sper că n-o să intrăm în gura lumii, n-aş 
suporta gândul ăsta. De fapt, ce vor ăştia de la dumneavoastră, 
miss Weston? 

— Caut o veche bijuterie de familie şi un criminal care 
întâmplător a prins de veste unde este ascunsă bijuteria se află tot 
timpul pe urmele mele. 

— Vă compătimesc. În general, îi compătimesc pe cei ce fac 
risipă de chinuri şi strădanie pentru ceva efemer. Bani, bijuterii de 
familie... Dacă aţi fi învăţat filosofie, domnişoară, atunci aţi şti ce-a 
spus bunăoară Aristotel; „Ceea ce nu-i veşnic nu-i adevărat“. 

— Filosofie am învăţat eu, milord, dar, nu vă fie cu supărare, 
ştiam că aceste cuvinte le-ar fi spus nu Aristotel, ci Hermes 
Trismegistul. 

Se lăsă o tăcere chinuitoare. Excelenţa sa ştia că filosofia fusese 
dintotdeauna partea lui slabă. Cu atât mai mult îl durea această 
gafă, de parcă l-ar fi înjunghiat cineva acolo unde se simţea cel 
mai bine apărat. Răspunse cu o mină gravă: 

— Nu-i acum momentul să filozofăm. De altfel, din câte am 
înţeles, nu acesta-i scopul vizitei dumneavoastră. 

Şi acestea fiind zise, se aplecă din nou asupra căiţii. Un 
gentleman este dator să ocrotească o femeie care pare să fie 
ameninţată de primejdii, dar nu să şi converseze cu ea. Mai ales 
dacă aceasta îi corectează unui eminent profesor citatul dintr-un 
filosof. Şi mai ales dacă îndrăzneşte, pe deasupra, să mai aibă şi 
dreptate. Eyelyn se aşeză speriată în spatele lui Bannister, într-un 
fotoliu. Rămase tăcută. 

Profesorul se uita în carte, dar nu citea. Era furios pe fata asta. 
Este pentru a doua oară când îi tulbură liniştea apărând în viaţa lui 
ca o vijelie, cu străfulgerarea neaşteptată a părului ei blond. Ca un 
ciclon! 

Ciclonul! 

lată comparaţia potrivită. Profesorul avusese parte de zăpuşeala 
stătută de la tropice, când frunzele abia mai foşnesc, în aer 
pluteşte acalmia toridă şi dintr-o dată se porneşte valvârtejul. 

Ce-o mai fi făcând puştoaica? Incet-îneet recunoscu în sinea lui 
că se poartă cam aspru cu această furtună şcolită într-ale filosofiei. 
Pesemne. Şade în spatele lui plângând amarnic şi nu-ndrăzneşte 
să zică nici pâs. 

Se-ntoarse să-şi consoleze vizitatoarea cu o vorbă bună. 

Evelyn dormea. 

Cu gura deschisă, cu capul căzut lângă colţul spetezei, dormea 
ca un bebeluş uriaş... 

Profesorul se văzu nevoit să recunoască în sinea lui că fata e 
foarte frumoasă. 

Bombăni ceva în acest sens, apoi îşi continuă lectură, trăgând 
din când în când cu coada ochiului spre Evelyn. Dar ea dormea 
buştean. Pesemne era tare obosită. 

Trecu astfel mai bine de un ceas şi jumătate. Fata respira 
regulat, profesorul însă citea neregulat. 
Se mijea de ziuă. 
Bannister fu cuprins de nelinişte. Curând vor ajunge la Calais. Ar 

cam fi timpul ca fata să se ducă-n cabina ei până se trezesc ceilalţi 
pasageri şi se populează puntea... 

— Miss Weston! 

Fata sări în sus speriată. În prima clipă nu-şi dădu seama unde 
se află. Pe urmă îi veni să intre-n pământ de ruşine. Evenimentele 
neobişhuite ale ultimelor două zile îi puseseră la încercare nervii în 
aşa hal, încât ajunsese să exagereze primejdiile întâlnirii nocturne 
cu Gordon. 

— Vă rog să mă ietaţi, domnule profesor. 

— Ştiu prea bine cum stau cu nervii femeile din ziua de azi - 
dădu profesorul din mână. Şi-acum vă duceţi frumuşel în cabina 
dumneavoastră, să nu vă vadă cumva cineva. 

O conduse pe Evelyn până la uşă şi ieşi cu ea. Şi-n acest 
moment se produse catastrofa! Nici dracul n-ar fi brodit-o mai 
bine! Exact vizavi de cabină, rezemaţi cu coatele de bord, 
aşteptau răsăritul soarelui primarul şi consoarta lui guralivă, în 
compania ziaristului Holler. Îi zăriră îndată pe Evelyn şi pe profesor. 
li zăriră primarul, consoarta lui guralivă, redactorul Holler şi 
soarele abia mijit la orizont. 

Evelyn era într-un chimono violet. Profesorul era într-o mare 
încurcătură. Urmă o tăcere de câteva clipe, după care primarul 
răcni de se cutremură puntea: 

— Şi totuşi, v-aţi sculat să admiraţi răsăritul soarelui, milord? Ba, 
după cum văd, şi lady Bannister e-ndră- gostită de natură! 

Profitând de soarele ce-şi arunca primele raze asupra tânărului 
cuplu năuc, Holler îl fotografie între timp cu nelipsitul său Kodak. În 
clipa următoare se şi apropie să se prezinte. 

— Sunt fericit că v-am cunoscut, lady Bannister. Sunt redactorul 
Holler... 

Se prezentă apoi şi primarul, împreună cu consoarta lui guralivă. 
Nicio clipă nu le-ar fi trecut prin minte că tânără care ieşise din 
cabina lordului ar putea fi altcineva decât soţia lui. Evelyn nu 
îndrăznea să deschidă gura, iar Bannister abia reuşi să îngăime 
ceva. Până să-şi vină-n fire, cei trei îndrăgostiţi de natură se şi 
îndepărtaseră plini de tact, explicându-şi tulburarea tinerei perechi 
prin faptul că lady Bannister era în cămaşă de noapte. Unei 
doamne nu-i place să fie văzută în asemenea ţinută. Holler făcuse 
rău că se apropiase de ei, îşi dădu cu părerea consoarta cea 
guralivă. 

— Am călcat în străchini... — murmură Evelyn îngrozită când 
rămaseră singuri. 

— Dragă domnişoară, dumneavoastră parcă aţi fi un ciclon, ba 
sunteţi chiar mai periculoasă. Ştiţi ce mi-aţi făcut acum? Eu am 
divorţat de curând! în cea mai mare taină. lar acum ăştia cred că 
dumneavoastră sunteţi soţia mea. Fireşte, trebuie să le explicăm 
imediat că... 

— Dar, milord! Ce-or să creadă atunci despre mine?! Şi cum vă 
vor judeca pe dumneavoastră? Sper că am de-a face cu un 
gentleman care ştie ce-nseamnă să apere reputaţia unei femei. 

— Regret, domnişoară, dar de însurat nu mă însor. 

— Nici eu. Nu m-am gândit la o asemenea soluţie radicală. Cred 
c-ar fi de-ajuns să coborâm împreună la Ca- lais. Doar ajungem 
acolo îndată. lar până atunci n-au decât să creadă că vă sunt soţie. 
Astfel, n-o să se afle nici despre dumneavoastră că aţi divorţat. În 
port, după ce scăpăm de cunoştinţe, o să vă mulţumesc pentru 
amabilitatea de care aţi dat dovadă şi o să vă promit că n-o să mă 
mai vedeţi. 

— Batem palma! 

Abia de-acum urmară, în port, câteva minute cumplite, timp în 
care îşi luară rămas-bun de la domnul redactor şi de la primar, iar 
aceştia n-o mai scoteau pe Evelyn din „milady“, la care profesorul 
roşea de fiecare dată. Dar, în cele din urmă rămaseră singuri. 
Bannister aştepta să-i fie coborâtă maşina. Îşi cumpătase superbul 
Alfa-Romeo doar cu câteva zile-n urmă. Evelyn îşi expedie bagajele 
la rapidul de Paris şi apoi se despărţiră. 

— Vă mulţumesc încă o dată şi-mi pare rău de cele întâmplate - 
spuse Evelyn. 

Apoi porni tristă, cu paşi înceţi. 

Profesorul privi în urma ei. Cine-o fi fata asta? Nu-i o femeie ca 
oricare, asta în mod sigur. Şi e chiar foarte drăguță. Aproape că-i 
simte lipsa... Frumoasă turnură a luat viaţa lui! De-acum poate 
împânzi Parisul cu tot felul de minciuni gogonate despre unde a 
lăsat-o pe nevastă-sa. lar Bannister ura minciuna. O ura în primul 
rând pentru că după părerea lui otrăvea viaţa omului, iar 
profesorului îi plăcea să trăiască liniştit, împăcat. Şi totuşi, e o fată 
drăguță... 

li apăru din nou înaintea ochilor dormind ca un bebeluş uriaş, cu 
gura deschisă şi capul căzut într-o parte. 

Evelyn se cuibărise amărâtă într-un colţ al compartimentului. 

Cât timp se aflase în preajma profesorului, fie şi numai pentru 
câteva ore, simţise ce-nseamnă pentru o fată prigonită să aibă 
alături de ea un bărbat. Acum era din nou singură. 

Trenul era aproape gol. Găsise un compartiment în care nu 
călătorea nimeni. Lanurile vesele şi pâlcurile răzlețe de copaci 
rămâneau în urma trenului care, cuprins de orgoliul vitezei sale, 
trecea prin gările mai mici fluierând dispreţuitor. 

Cineva deschise uşa compartimentului. 

— Aveţi un loc liber? 

Intră o namilă de om. Cu cheile şi cu nasul sluţit de-o cicatrice 
veche. 

Surprinzător, Evelyn nu se sperie prea tare de data asta. 
Oroarea care o cuprinsese pe vapor fusese mai degrabă un semn 
de epuizare nervoasă decât spaimă adevărată. Totuşi, se temea şi 
acum de acest om, dar nu foarte tare. 

Răspunse la întrebare dând din cap, sugerând prin asta că 
refuză să lege o nouă cunoştinţă. După care continuă să privească 
pe fereastră. 

Câteva capre muşcau iarba rară de pe rambleu. 

— Rău faceţi, mis Weston, că n-aveţi de gând să stăm de vorbă. 
Nu strică să-i cunoaşteţi, pe cei care au intrat în joc. 

Fata se-ntoarse spre el cu o privire glacială: 

— Nu doresc să facem cunoştinţă fiindcă deja vă cunosc. Sunteţi 
fostul deţinut Charles Gordon, eliberat nu demult din închisoarea 
din Dartmoor, iar acum faceţi tot ce vă stă-n putere ca să mă 
privaţi de moştenirea lăsată de răposatul Jim Hogan. Asta numiţi 
într-un cuvânt joc? 

Ocnaşul zâmbi. 

— Dacă aş avea de gând să vi-l fur pe Buddha, atunci m-aş feri 
să mai fac cunoştinţă cu dumneavoastră, să nu dau poliţiei ocazia 
de-a avea un suspect în cazul unei crime. 

Suna logic. 

— Ce doriţi prin urmare? 

Bărbatul îşi scoase tabachera. 

— Îmi permiteţi să-mi aprind o ţigară? 

— Vă rog. 

— Vă propun un pact. Experienţa şi îndemânarea mea v-ar oferi 
o şansă de izbândă-n plus, decât dacă v-aţi apuca să căutaţi 
statueta de una singură. Fiindcă diamantul, nu-i aşa, trebuie 
procurat, la o adică, prin mijloacele delincventei. Sânteţi 
posesoarea de drept a giuvaierului şi strădania dumneavoastră de 

a-l găsi nu e tocmai ilegală, dar pentru asta trebuie să obţineţi 
statueta care-i aparţine altcuiva, chiar dacă poartă-n ea ceea ce-i 
al dumneavoastră. Nu cred că vă arde să-i mărturisiţi asta 
proprietarului lui Buddha, aşa că singurul drum care v-ar duce la 
ţintă ar fi înşelăciunea, eventual furtul. Fără falsă modestie vă pot 
spune că mă pot mândri cu rezultate excepţionale în calitatea mea 
de delincvent şi Scotland Yard-ul vă poate oferi despre mine 
referinţe a-ntâia. Ar fi, ca să zic aşa, o copilărie din partea 
dumneavoastră să-mi respingeţi propunerea întemeiată, fireşte, 
pe-o recompensă de cincizeci la sută din câştig. 

— Dacă-nţeleg eu bine, doriţi să ne asociem? 

— Întocmai. 

— Vă pot vorbi deschis? 

— In meseria mea, n-am prea fost răsfăţat cu gingăşii... 

— Just. Atunci, aflaţi că n-a apărut încă pe lume vreo bijuterie 
sau vreo moştenire pentru care să mă asociez cu un tâlhar. 

Ocnaşul privi gânditor pe fereastră, inspirând adânc fumul 
țigării. 

— Nu ştiam că ţineţi aşa de mult la etichetă. 

— Acum aţi aflat. 

Afacerea asta mai are un aspect demn de-a fi luat în 
considerare. Bineînţeles că şi eu vreau să obţin statueta, chiar 
dacă nu-mi acceptaţi oferta. lar în strădania mea n-am de ales 
între mai multe mijloace. Poate voi fi nevoit să vă jefuiesc, să vă 
bat, să vă omor sau cam aşa ceva... La urma urmei, cinstea mea 
de afacerist nu-mi creează nici o obligaţie în cazul în care n- 
ajungem la o înţelegere. 

— Se prea poate. Şi acum, că am discutat ce-am avut de 
discutat, vă rog să vă mutaţi într-un alt compartiment. 

— V-aş mai spune un singur lucru... 

— Sigur e ultimul? 

Ocnaşul se învineţi de furie. 

— Chiar crezi că-mi poţi ţine piept? — răcni el. După cum vezi, 
n-a trebuit să pun mâna pe registrul de vânzări ca să mă aflu 
alături de dumneata, în drum spre statuetă. 

— Fiindcă m-ai urmărit! 

— O să te urmăresc şi de-acum încolo. 

Evelyn ridică din umeri.. 

— Sper să te păcălesc în vreun fel, mai devreme sau mai târziu. 
lar dacă nu, al dumitale să fie diamantul... 

Se ridică de pe banchetă. 

— Şi acum, vrei să trag semnalul de alarmă? 

— Nu-i nevoie. Plec. Îţi spun doar că ai face mai bine să-mi dai 
registrul de vânzări. Nu-i spuse Evelynei că la vamă îl zărise în 
valijoara ei galbenă. Ţi-aş oferi în acest caz cincizeci la sută... 

— Număr până la trei şi trag semnalul de alarmă. 

Ocnaşul, ca un interpret plin de demnitate dintr-un final de 
operetă, pocni din călcâie: 

— La revedere. 

— Unu... doi... 

Uşa compartimentului se-nchise. Ceva mai încolo, ocnaşul îşi 
găsi într-un compartiment de clasa a treia unul dintre prieteni. În 
afacere se băgaseră şi doi vechi complici care porniseră cu el din 
Londra. 

— Fata e încăpăţânată - îi spuse el complicelui numărul unu. 
Rămâne cum ne-am înţeles, Rainer. 

Rainer, un domn posac, încărunţit, cu pince-nez, aducea cu un 
comis- voiajor, dar în realitate era ucigaş de meserie; răspunse 
indispus, cu o voce plângăreaţă: 

— Bine, bine... se face. N-ai cumva la tine un ziar de astăzi? 

„În sinea ei, Evelyn nu primise cuvintele ocnaşului cu calmul pe 
care-l afişase în faţa lui. Părea destul de verosimil că n-are mari 
şanse să-i ţină piept lui Charles Gordon, care pe tărâmul 
delincventei se bucura de referinţe a-ntâia. 

Dar ce să facă? Să se asocieze pentru obţinerea moştenirii ei 
legale cu un individ cu trecutul pătat? Să stea la sfat cu un ucigaş? 
Avea unchiul Bradford o vorbă: „cinstea se asemănă cu un croitor 
de lux - nu ştie ce-i aia tocmeală“. 

Fie ce-o fi! O să lupte! 

Pretutindeni există poliţie. Pretutindeni există gentlemani care 
să sară la o adică în apărarea unei femei. lar dacă nu? Atunci, o să 
se-ntoarcă la sărăcia ei. 

La urma urmei, ce i-ar putea face? 

„„Când trenul ajunse în Paris află răspunsul şi la această 
întrebare. Un hamal bondoc, cărunt, îi înşfacă cel dintâi valijoara 
galbenă şi o luă la fugă spre ieşire. 

Evelyn rămase locului, lângă cealaltă valiză, să-l aştepte. 

Dar hamalul nu mai apăru nici în următoarele zece minute. Nu 
mai apăru deloc. O ştersese cu valiza galbenă în care era registrul 

de vânzări. Dacă din întâmplare Evelyn i-ar fi cunoscut şi pe 
pasagerii de la clasa a treia, ar fi ştiut că hamalul e una şi aceeaşi 
persoană cu Rainer, care cu puţin timp înainte de sosire îşi 
schimbase înfăţişarea cu ajutorul unei şepci şi al unui veston, ca 
să fie suficient de convingător în rolul de hamal improvizat. 

„Bine că am rupt foaia din registru - îşi spuse Evelyn - şi am 
pus-o în mapa de corespundenţă, în valiză mare. “ 

Nu la fel de bine îi păru şi lui Gordon când, frunzărind înfrigurat 
registrul, constată că lipseşte din el tocmai foaia cu evidenţa 
vânzărilor pe luna mai, inclusiv, cu data la care fusese vândut 
Buddha. 

— Nu pricep - spuse Rainer după ce-l privi câteva minute bune 
pe Gordon cum îşi trage cu pumnii în cap - de ce eşti aşa de 
nervos? O s-o supraveghem pe fată şi de-acum încolo, şi gata; mai 
devreme sau mai târziu tot ne dăm noi seama pe cine caută în 
Paris şi la acela va fi şi diamantul. 

— Ce să zic, uite optimistul! De unde ştiu că n-o să ne ducă de 
nas cu prima ocazie? 

— Aşa cred eu. Până una-alta o ţine sub observaţie Corned-Beef. 
N-ar fi exclus ca la primul pas pe care-l mai face să nici nu mai 
avem nevoie de adresa pe care n-am aflat-o; din cauza ta, căci ai 
ieşit din pârnaie cu câteva ore prea târziu. Asta-i blestemul 
țuhausului: nu poţi pleca la plimbare atunci când ai tu chef. Acum 
unde iei prânzul? 

Pe ocnaş îl apucau dracii ori de câte ori Rainer îi punea câte o 
întrebare nefirească şi neaşteptată, care n-avea nici în clin nici în 
mânecă cu mersul unei afaceri. 

— Mersi! Eu sunt sătul! 

— Atunci, îţi recomand o cafea la Cafe Rome, însă la etaj, că 
acolo o face o turcoaică şi... Ei! Ce te-a apucat?! 

O carte groasă îi trecu vâjâind la un fir de păr de tâmplă. 

Rainer fu chemat la telefon în timpul siestei de la Cafe Rome: 

— Fata a schimbat vreo patruzeci de mijloace de transport - 
raporta Corned-Beef - o fi mirosit că-i urmărită şi-a vrut să scape 
de urmăritori. Până la urmă s-a dus în rue Mazarin la numărul 7, iar 
de acolo în rue Salpetriere, la numărul 12, la direcţia agenţiei de 
voiaj „Columbus“. Fata acum e înăuntru, vorbesc de la telefonul 
public de peste drum, văd că pleacă şi de-aici. Spune-i lui Gordon 
că-n rue Mazarin la numărul 7 s-a interesat de văduva Brandes şi a 
aflat că la această adresă nu locuieşte decât Edward Wilmington, 
directorul agenţiei „Columbus“. Asta sau are statueta, sau e omul 

prin care se poate ajunge la ea. N-ar strica să-i facă Gordon o 
vizită şi să se intereseze de-a dreptul de statuetă. 

— Bine. O să-i spun totul lui Gordon. Trebuie să sosească din 
clipă-n clipă. 

— Mă duc. A ieşit fata. 

— Alo!... Stai aşa... 

— Ce mai vrei? 

— Nu ştii, azi e cumva zi de curse? 

Fără un cuvânt, Corned-Beef puse receptorul în furcă. 

În casa din rue Mazarin de la numărul 7, pe Evelyn o aşteptau 
veşti proaste. Mama maiorului Brandes fusese înmormântată cu 
şase luni în urmă. La scurt timp după aceea muri şi fiica ei, 
doamna Wilmington. De-atunci încoace directorul trăieşte singur. 
Toată lumea îl consideră un om distrus. Într-un răstimp scurt şi-a 
pierdut şi soacra şi soţia... 

La început Evelyn schimbă mai multe mijloace de transport, să- 
şi poată pierde urma în mulţimea călătorilor în caz că ocnaşul o 
urmăreşte. Întorsese capul de câteva ori, dar nu-l zărise niciodată. 

Se pare că scăpase de el! 

Dar se-nşela. 

Corned-Beef o urma pretutindeni îndeaproape. Degeaba tot 
întorcea Evelyn capul, că pe ocnaş n-avea cum să-l zărească. In 
schimb pe omuleţul cu monoclu, îmbrăcat ţipător, care tocmai îi 
întindea zâmbind părinteşte unui copilaş mingea rătăcită pe 
trotuarul de vizavi, nu-l cunoştea. Cu toate că acest domn atât de 
amabil era  Corned-Beef; care-şi primise porecla de „carne 
congelată“. Fiindcă avea mult sânge rece şi era prost ca o vită. 

Din rue Mazarin, Evelyn porni îndată spre agenţia de voiaj 
„Columbus“ şi-n scurtă vreme se afla faţă-n faţă cu domnul 
Wilmington. 

Directorul era un tip uscăţiv, manierat, îmbrăcat cu gust, avea 
ochi albaştri şi, în contrast cu părul uşor grizonat, o figură 
tinerească. Acesta era deci cumnatul nefericitului maior Brandes 
şi, de ce nu, şi proprietarul statuetei care valora un milion de lire 
sterline. 

— Mă numesc Evelyn Weston. 

— Cu ce vă pot fi de folos, miss Weston? 

— Sunt în căutarea unei vechi amintiri de familie. Este vorba de 

o casetă dreptunghiulară care are pe capac o statuetă a lui 
Buddha şezând cu capul în piept. 

— Am văzut cândva acest bibelou. 

— Din câte ştiu, domnul maior Brandes l-a cumpărat acum vreo 
cincisprezece ani, pe vremea când era locotenent, iar mai târziu a 
ajuns în posesia doamnei Brandes care am înţeles că a răposat nu 
demult. 

— Cred că ştiu despre ce-i vorba. Trebuie să fie printre obiectele 
de ceramică ale regretatei mele soacre. Sărmana femeie, ce mult 
iubea obiectele de artă. Acum toate au rămas la mine în casă. 

Evelyn începu să se bâlbâie, căci de emoție i se tăiase 
răsuflarea. 

— Da, da... Aş dori să cumpăr această statuetă... E o veche 
amin... 

— Regret, miss Weston, dar toate amintirile moştenite de la 
regretata mea soacră nu sunt de vânzare. 

— Vasăzică mai aveţi această statuetă a lui Buddha? 

— Soacra mea preţuia obiectele de artă şi ne-a lăsat multe 
bibelouri din acestea. Toate reprezintă amintiri dragi şi pentru 
nimic în lume nu m-aş despărţi de vreuna. Nu se obişnuieşte aşa 
ceva la familiile engleze de condiţie... 

— Dar ştiu că aceste lucruri îi aparţin domnului maior Brandes. 

— Cu atât mai puţin aş dori să răscolesc amintirea nefericitului 
meu cumnat. N-am de vânzare nici statueta lui Buddha, nici 
altceva. Între timp fu chemat la telefon, şi stabili cu cineva o 
întâlnire pentru seara, apoi îşi rugă secretara să-i comande de la 
Felix Potain un supeu pentru două persoane. La urmă respinse pe 
un ton rece rugămintea Evelynei. Fata nici nu apucă să afle deci 
dacă statueta căutată este sau nu la el. 

Părea probabil ca statueta, în caz că ar mai fi existat, să se afle 
acasă la Wilmington. 

Plecă necăjită. Poftim, se-neacă tocmai la mal, când mai avea 
doar puţin. N-o să se dea bătută cu una-cu două! Poate în ajutor îi 
veni duhul bătrânului Hogan ori poate, incredibil dar adevărat, îi 
veni şi ei, filosoafei, o dată în viaţă, o idee practică! Nu! Nu şi nu! 
Las’ c-o să găsească ea un mijloc de-a pătrunde în casa lui 
Wilmington. O să-i spargă locuinţa! 

Se-nfioră la acest gând... 

De la telefonul public de peste drum sună la casa de comenzi 
Felix Potain. 

— La telefon agenţia de voiaj „Columbus“, sunt secretara 

domnului Wilmington. Am comandat adineauri un supeu pentru 
două persoane... Da, exact... În rue Mazarin la numărul 7... Am 
dori să decomandăm supeul... Rămâne, fără îndoială, pe mâine... 
Vă mulţumesc... 

Puse receptorul în furcă. 

Prin geamul cabinei zări un bărbat pe trotuarul de vizavi. Un 
domn bondoc, durduliu, în haine ţipătoare, cu monoclu... Ea treia 
oară când îl vede azi... Mai adineauri îi întinsese mingea unui ţânc 
de pe rue Mazarin... 

Pricepu îndată că pe ea o urmăreşte. Ah, ce neroadă fusese! 
Trebuia să-şi închipuie că ocnaşul o să pună pe urmele ei oameni 
pe care ea nu-i cunoaşte, pentru ca să nu bănuiască nimic... 

Indiferent dacă o urmăreşte sau nu, trebuie să scape de acest 
individ. 

leşi din cabina telefonică. Porni grăbită, prefăcându-se că nu l-a 
observat pe Corned-Beef. La colţul străzii sări într-un taxi şi-i dădu 
şoferului adresa hotelului. După un timp întoarse capul. Erau 
urmăriţi de o maşină, în ea nu putea fi decât tipul în haine 
ţipătoare. li spuse şoferului peste umăr: 

— Monsieur... Aveţi aici zece franci... Mă urmăreşte un gangster. 
La primul colţ luaţi-o la dreapta şi frânaţi cât să pot sări din 
maşină. Apoi continuaţi-vă drumul o vreme în zig-zag şi amăgiţi-l 
pe urmele dumneavoastră. 

Şoferul luă banii rânjind satisfăcut. La prima intersecţie făcu la 
dreapta şi încetini viteza fără a opri. 

Evelyn sări din maşină şi se ascunse într-un gang. 

Şoferul acceleră şi îşi văzu de drum. 

Totul dură două secunde. Maşina în care era Corned- Beef dădu 
şi ea colţul. Reuşise să-l păcălească. Urmăritorul, fără să bănuiască 
nimic, se tinu după maşina din faţa lui, din care cu câteva clipe în 
urmă sărise Evelyn. Şi cum şoferul taxiului liber trebuia să-şi facă 
plinul, ieşi din oraş cu Corned-Beef pe urmele lui spre o staţie de 
benzină prăpădită, de dincolo de poarta Vincennes şi de cimitirul 
celebru în lumea întreagă, Père-Lachaise. 

Corned-Beef intră de data asta la bănuială. Cobori şi expedie 
taxiul cu care venise, apoi se apropie grăbit de cealaltă maşină. 
Aceasta era într-adevăr goală. 

— Unde este clienta care v-a oprit? — îl întrebă pe şofer. 

— Nu-i în maşină? 

— Nu. 

— Uitaţi-vă mai bine, s-o fi ascuns sub banchetă. 

— la ascultă, mă ăsta! Te ţii de glume? 

— Momentan, nu încă - îi răspunse şoferul ameninţător, punând 
mâna pe-o cheie franceză şi ridicând-o ca pe un tomahawk. Lui 
Corned-Beef îi plăcea să se bată, iar în situaţia de faţă i se părea 
că se află şi-n legitimă apărare, însă astfel n-ar fi putut scoate prea 
multe de la omul său, aşa că îşi propuse să-i ia cu binişorul. 

— Ţine, prietene, zece franci... 

Cheia franceză cobori liniştită şi, pierzându-şi orice asemănare 
cu bardele indienilor, rămase în mâna şoferului ca o sculă 
oarecare. 

— Deci, unde a coborât domnişoara? 

— Când am cotit pe malul Senei spre Boul’ Mich’, am încetinit şi 
coniţa a sărit din mers. Mi-a zis că aţi fi gangster. lar eu am crezut- 
O. 

— Şi acum, că m-ai cunoscut? 

— Acum sunt sigur. 

Corned-Beef aflase ceea ce-l interesase, aşa că se hotărî să-l 
bată, totuşi, pe şofer. Degeaba! Legitima apărare rămâne legitima 
apărare şi atunci când nu te pripeşti. Aşa că-i smulse şoferului 
cheia franceză, o aruncă cât-colo, iar apoi îl plesni minute-n şir, 
ţinându-i cu o mână de gât şi ţintuindu-l cu braţul întins de 
peretele benzinăriei, ca să-şi menajeze îmbrăcămintea ţipătoare, 
Neputându-l pocni pe şofer decât cu o mână, din când în când îi 
trăgea în compensaţie-şi câte una la ţurloaie. 

Bătrânul proprietar al staţiei de benzină îşi trase ceva mai încolo 
canistra şi se aşeză pe ea. Uitându-se ca la teatru la întâmplarea 
plină de învăţăminte. Într-un târziu, Corned-Beef îi dădu drumul 
şoferului plin de sânge şi cu un bobârnac îşi îndepărtă o scamă de 
pe sacou. 

— Şi chiar crezi că-s gangster? 

Şoferul pufni împroşcând sânge. 

— Hm... acum, că v-am cunoscut mai bine, parcă mai veniţi de- 
acasă. 

— Just. Atunci du-mă la Cafe Rome. 

Bătrânul îi făcu plinul, şoferul se aşeză la volan, trânti portiera şi 
porni spre oraş, cu clientul său cu monocilu şi cu haine ţipătoare. 

Corned-Beef dădu buzna agitat în cafenea. 

Domnul Rainer, ucigaşul profesionist, tocmai începuse o partidă 
de şah cu un doctor. 

— Scuzaţi-mă, - spuse el zărindu-şi complicele şi se ridică de pe 
scaun - eu o să urmez la mutare. 

După ce ascultă prelegerea plină de justificări amarnice a 
bondocului, spuse: 

— Interesant! Gordon a presimţit că fata o să fie mai isteaţă 
decât tine. Eu cred că ori n-avem de-a face cu o începătoare, ori tu 
începi să-mbătrâneşti. Se pare că nici pe ăi mai duri bandiți nu-i 
cruţă timpul cu dinţii lui de fier. Gordon e acum la agenţia 
„Columbus“, de unde ne-ai sunat tu. Il aşteptăm aici. Cam asta ar 
fi ordinea de zi. 

— Cine-ar fi crezut că fătuca asta-i aşa perfidă - se tângui 
Corned-Beef. 

— Într-adevăr, s-a purtat fără tact cu un criminal naiv. Aşa-i. la 
zi, cât costă-n ziua de azi un taxi până la Père-Lachaise? 

Gordon se-ntoarse şi el agitat. 

— Fata? 

— Mr. Gordon... — bâigui Corned-Beef - fata a întins-o... a sărit 
din mers dintr-o maşină. 

Gordon scrâşni din dinţi. 

— Nătărăule! Du-te acum şi nu-l scăpa din ochi pe lordul 
Bannister. Mai devreme sau mai târziu se va-ntâlni cu miss 
Weston. Profesorul a tras la Ritz, poate prin el vom reuşi să dăm 
iar de urma fetei. Veştile le aştept aici. Rainer, tu rămâi să asiguri 
legătura. Eu plec. 


— Încotro? 

— După Buddha. Locuieşte în rue Mazarin la numărul 7. 
— Nu stăi să bei o cafea? — îi sugeră Rainer. 

— Tâmpitule! 

După ce seăpă de umbra ei, Evelyn se-ntoarse pe cheiul Senei. 
Se opri în faţa unei prăvălii de haine vechi. Se uită în vitrină, apoi 
intră. 

— V-aş ruga să-mi daţi o rochie neagră de cameristă cu un 
şorţuleţ dantelat pe deasupra, ca acela din vitrină. 

Îşi schimbă hainele pe loc. Dintr-un alt magazin îşi cumpără o 
gentuţă neagră lăcuită, îşi băgă în ea rochia împăturită grijuliu. 
Când fu gata, căută prin apropiere un magazin de delicatese Felix 
Potain. La Paris există o întreagă reţea de asemenea magazine. La 
Potain împacheta supeuri pentru două persoane, apoi se grăbi s- 
ajungă în rue Mazarin la numărul 7 şi sună la uşa locuinţei lui 
Wilmington. 

— Sunt de la Felix Potain. V-am adus cina. 

— Da, ştiu... — bombăni menajera. Lăsaţi-o aici. 

— Dacă-mi dăţi voie. Pun eu masa şi aranjez tacâmurile. O cina 
de la Potain e şic doar dacă e servită cu tot dichisul... 

— Din partea mea... 

Puse masa frumos, aranjă totul ca la carte, în timp ce menajera 
trebăluia într-o cameră alăturată, Evelyn profită de această ocazie. 
leşi în vestibul, trânti uşa de la intrare cu putere, dar nu ieşi, ci se 
piti într-un ungher, între dulap şi perete. Menajera scoase capul, se 
uită dacă uşa e-ncuiată şi se-ntoarse la treburile ei. Trecu o 
jumătate de ceas. Se-ntunecase. Evelyn continua să stea smirnă. 
De data asta norocul îi surâdea. Menajera apăru în pardesiu, cu 
pălăria pe cap, cu poşeta şi umbrela în mână. „S-ar părea- că vine 
aici doar să deretice, iar acum se duce acasă“ - îşi zise Evelyn 
fericită. Aşa şi era. 

Rămăsese singură în casă! 

Intră grăbită în salon şi aprinse lumina. De teamă şi emoție abia 
mai răsufla. În salon erau trei vitrine ticsite cu-tot felul de 
bibelouri. Le privi pe rând. Buddha nu se afla printre ele. Uşa 
sufrageriei era deschisă şi prin sufragerie Evelyn vedea şi camera 
din fund. Una dintre ferestrele acestei camere se deschise încet. 
Întâi apărură două mâini pe pervaz, apoi un cap chel, cu nasul 
sluţit. 

Era ocnaşul! Gordon!... 

Evelyn înlemni de groază. 

CAPITOLUL PATRU 


Eddy Rancing îşi începe cercetările, dar nu dă decât peste cadavre 
cu pete şi contuzii dubioase. Acestea nu prezintă interes. Face 
cunoştinţă cu Victoria, nevasta grădinarului, şi cu Muştar, o 
rumegătoare boemă. Suvenirul din Karlsbad nu-i trebuie. O 
dojeneşte pe Guirti cea capricioasă. Un spiriduş rău îl atrage-n 
cursă. Ajunge înot până-n satul învecinat. Totu-i rău, dar se 
termină cu bine. 

Mügli am See este aşezat pe malul lacului Mügli şi în Elveţia se 
bucură de faima de a fi cea mai neînsemnată aşezare a republicii. 
Străinii şi turiştii nu-l vizitează niciodată. Aici a sosit cu autobuzul 
Eddy Rancing, cu gând că-l cunoască pe domnul consilier tehnic 
Wollishoff. 

Cunoştinţa lor n-a întâmpinat piedici deosebite. În timp ce Eddy 
îşi lua cina, la fereastra hanului se înghesuiră într-o coadă 
ordonată, răbdători, cetăţenii care voiau să-l vadă pe străinul picat 
din cer. Nu trebui decât să-i zâmbească primului venit, un domn 
cărunt, cu fruntea înaltă, privirea deschisă, binevoitoare, despre 
care Eddy stabili pe loc că trebuie să fie ori primarul, ori doctorul 
satului, că se şi împrieteniră. Află că pe individ îl cheamă 
Guggenheim şi de profesie este necroscop, dar asta nu înseamnă 
că nu poate căpăta unele informaţii de la el. 

— Îi cunoaşteţi pe oamenii de prin părţile astea, domnule 
Guggenheim? 

— Cum să nu... Doar ţin de circumscripţia mea, aşa că-i cunosc 
binişor. Anul trecut, când a fost epidemia de tifos, am avut aici 
mult de lucru. 

— Îl cunoaşteţi pe domnul Wollishoff? 

— Ăsta când a murit? 

— Trăieşte. Cel puţin din câte ştiu eu. 

— Atunci n-am avut onoarea să-l cunosc. Eu nu am de-a face, în 
general, decât cu morţii şi cu băcanul satului. E rudă cu nevastă- 
mea. Altminteri nu duc o viaţă mondenă. Profesia mea îmi cere să 
studiez necontenit. 

În câteva minute se strădui să facă propagandă ştiinţei atât de 

ignorate a medicinei legale. Nu era un specialist blazat. Îl pasiona 
munca sa. După părerea lui, mulţi indivizi ar putea excela în acest 
domeniu, dacă pe lângă oarece înclinații native ar avea şi tăria să 
evite munca de rutină. Să luăm, de pildă, petele de pe cadavre... 

— Cu altă ocazie, scumpul meu domn Guggenheim. Nu uitaţi ce 
mi-aţi promis. Aş dori mai întâi să fac cunoştinţă cu domnul 
Wollishoff... 

Guggenheim se posomori, dar nu stărui. 

— Am fost o dată şi la Wollishoff acasă. Pe el personal nu-l 
cunosc. L-am examinat pe răposatul administrator. Cadavrul 
prezenta nişte contuzii care m-au făcut să chem jandarmeria. 
Când am trecut ultima oară pe-acoio, tocmai o săltau pe nevasta 
răposatului din cauza acestor contuzii. 

— Şi de-atunci? 

— De-atunci e-nchisă, că la autopsie am constatat că... 

— Să-i lăsăm pe morţi să se odihnească-n pace... 

— Corect. Dar nu înainte de a-i examina temeinic. Eu am un 
principiu, domnule: până la autopsie, suspecți sunt toţi cei vii! 
Anul trecut la St. Gallen... 

Eddy Rancing n-avea să afle niciodată ce i se-ntâm- plase 
domnului Guggenheim cu un an în urmă la St. Gallen, deşi poate 
că această întâmplare fusese şi mai interesantă decât cazul plin 
de învăţăminte al administratorului care prezentase nişte contuzii 
suspecte. Eddy Rancing plăti şi ieşi în stradă. 

în faţa hanului, chibzui cum s-ar putea înfăţişa dinaintea 
consilierului. Nu trecuseră însă nici două minute, când din pământ 
răsări o cameristă cu o faţă de coşmar, cu un nas nemaipomenit 
de turtit şi cu o falcă în aşa hal umflată din pricina unei dureri de 
măsele, încât dintre guşă şi falcă nu i se mai zăreau decât 
cogeamite nările întunecate. Veni glonţ spre el. 

— Sunt Victoria, soţia grădinarului Kratochvil. 

— Ce doriţi, vă rog? 

— Bătrânul Johann Wollishoff vă trimite vorbă, că vrea să discute 
cu dumneavoastră, dar va trebui să răcniţi la el, că sărmanul om e 
fudul de-o ureche. Mai ales de-a stângă. De la gripă i s-a tras. Anul 
trecut l-au şi tăiat. 

O urmă uluit pe femeia cu falca umflată, care înainta extrem de 
prudent pe drumul întunecat. La început crezu că e bine să facă şi 

el la fel, dar după ce luă-n picioare a cincea băltoacă până-n 
glezne, îşi dădu seama că Victoria, nevasta grădinarului Kratochvil, 
de-aia păşea aşa de grijuliu, ca nu cumva, din greşeală, să 
ocolească-n beznă vreuna din băltoacele din drum. 

— Nu ştiţi cumva de ce v-a trimis domnul consilier după mine? 

— Ce-aţi zis? 

— V-am întrebat - strigă el furios - de ce v-a trimis stăpânul 
după mine? 

— Pen' că Helli nu-i acasă. Îi dus la Erlembach după ziare. Le 
primim de la Zurich. 

Pleosc! 

Călcase într-o băltoacă până mai sus de glezne. 

— Fiţi cu băgare de seamă, că drumu-i cam ud - zise Victoria, 
nevasta grădinarului Kratochvil. La anu' or să ne pună pavaj. Au 
băgat deja la zdup pă doi de la oraş, care tot mangleau pavajul. 
Acu' s-a băgat unu' Hutrich, cică o să-l pună el. Asta precis n-o să-l 
manglească, c-a stat mult la pârnaie. 

Cineva îl îmbrânci zdravăn din spate... O vacă încerca să-i 
depăşească neregulamentar... 

— V-am zis doar s-aveţi grijă... Muştar, mare bandită eşti!!! O 
adevărată boemă! Seara se-ntoarce acasă şi-ntotdeauna umblă 
doar pe trotuar... 

Unde visează asta trotuar aici? se întrebă Eddy cuprins de 
disperare, pescuindu-şi din noroi pălăria pe care glumeaţa 
rumegătoare i-o zburase între timp din mână cu o mişcare bine 
ţintită a cozii. 

Până la urmă, cum-necum, ajunseră la castel. 

Intrând în salonul de modă veche, ticsit cu mobilă masivă din 
lemn de stejar, primul lucru pe care-l văzu fu o colecţie de pisici de 
diferite dimensiuni, care se plimbau de colo-colo. Deasupra unei 
uriaşe vaze în care era sădit un merişor şedea chircit un papagal 
cu creasta roşie, iar într-un jilţ lucra o broderie o fată cu privirea 
sfioasă, ca la vreo patruzeci şi cinci de ani. În întâmpinare îi ieşi 
sprijinindu-se în baston un domn cu nasul acvilin şi o chelie din 
care porheau câteva fire de păr uimitor de lungi. Acest domn căzu 
drept în braţele lui Rancing, pentru că din greşeală călcase pe 
Gordonul halatului său de noapte, care atârna până la pământ. 
Câteva clipe îşi trase sufletul în braţele oaspetelui său. 

— De-o mie de ori le-am spus să mi-l scurteze... Le e milă de 
material... într-o zi o să-mi rup-gâtul!... încântat să vă cunosc. 

— Plăcerea este de partea mea. 

— Cine v-a trimis la mine? 

Răcni: 

— Mă numesc Eddy Rancing! 

Se apropie de ei şi fata. 

— Eu sunt Grete - se prezentă ea. Cu tata trebuie să vorbiţi tare, 
că-i niţel fudul de-o ureche. Luaţi loc. 

Se aşeză. De la domnişoara Wollishoff află că vreo zece săteni 
alergaseră cu sufletul la gură de la han, după ce-l auziseră 
întrebându-l pe necroscop de ei. La care, fireşte, consilierul îi 
trimisese imediat vorbă. Pe urmă îl poftiră să- le fie oaspete pentru 
câteva zile, ba îi îngăduiră să se şi retragă în camera lui, să se 
spele şi să se schimbe, căci între timp îi aduseseră la castel şi 
bagajele. 

După cină îşi petrecură timpul în răcnete prietenoase. Bătrânul 
îşi pierduse cu doi ani în urmă proteza auditivă care-l ajuta să audă 
tot ce se discuta cu el, dar nu se-ndura să-şi cumpere una nouă. 

Într-un târziu, pe la ora unsprezece, Eddy puse pe tapet scopul 
vizitei sale. 

La această oră, trei pisici îi torceau deja de zor în poală. 

— Vin de la Londra, sunt colecţionar de artă. 

— Ce zice? — o întrebă Wollishoff pe fiică-sa, gâfâind ca un 
astmatic. Grete îi ţipă în ureche: 

— E colecţionar de artă! 

Bătrânul dădu din cap în semn c-a înţeles: 

— Eu am un nepot care-i optician! 

Între timp sosiră spiţerul, directorul teatrului şi un autor 
dramatic, domnul Maxi, care de câţiva ani lucra la o dramă 
intitulată Wilhelm Tell şi care trăia de pe urma faptului că era 
primit pretutindeni ca unul care colindase mult lumea la viaţa lui. 
Acest tânăr făcuse, în realitate, cândva, un singur drum până la 
Brünn, din însărcinarea unui negustor de vite. 

Mai târziu Eddy rămase în compania Gretei. Obrăjorii ei palizi 
aduceau până la un punct cu lămâia. Avea în păr o fundă albastră 
şi când zâmbea părea un premier japonez demisionat din jurnalele 
cinematografice. Era urâtă ca noaptea şi cele două rânduri de dinţi 
falşi îi sporeau această trăsătură. 

— Ştiţi, eu colecţionez operele unor artişti englezi care nu mai 
sunt în viaţă. Luate ca atare, e vorba de nişte fleacuri fără nicio 

valoare, dar fiecare om îşi are gărgăunii lui. 

— Mie-mi spuneţi? Am o mătuşă care se spală pe mâini întruna, 
dar nu se poate dezbăra de-acest obicei. Spuneţi-mi, ce vedeţi bun 
în spălarea mâinilor? 

— Ziceam că sunt colecţionar... 

— Dar, pentru Dumnezeu, spuneţi-mi, la ce-i bun spălatul pe 
mâini? 

Rancing se stăpâni cu greu să n-o plesnească pe fată. 

— Sunt în căutare de ceramică veche - repetă el vlăguit - şi din 
registrul de vânzări al unei firme am stabilit cine-a cumpărat 
bibelourile care mă interesează pe mine mai mult. Tăticul 
dumneavoastră a primit acum şaptesprezece ani două bibelouri 
din partea firmei Longson & North. 

— Pe-alea precis le-a plătit! 

— Se-nţelege de la sine. Nu despre asta-i vorba. Printre altele m- 
ar interesa „[ăranul şi ţăranca la seceriş“ - numi intenţionat şi 
acest bibelou, să nu bată la ochi interesul pe care-l manifesta -, 
apoi o mică statuetă montată pe-o casetă, aşa-numitul „Buddha 
meditând“. 

— Vai, asta de mult am făcut-o cadou! 

Rancing simţi că se-nvârte camera cu el. Genunchii i se 
înmuiară, simţi nevoia să se aşeze. lar în gleznă simţi o durere 
straşnică. O mâţă călcată din greşeală în picioare, pusă pe 
răzbunare, începuse să-i deşire ciorapul. 

— Zât, Gurti! — făcu fata duios. Ştiţi, e aşa de capricioasă. 

— Aţi făcut-o cadou?! Au!... Chiar că-i capricioasă... 

— Da, am făcut-o cadou. Nu-mi plăceau deloc „Ţăranii“ ăia. 

Îmbătat de speranţe renăscute, Eddy nici nu mai simţea 
capriciile prelungite ale mâţei care-i nenorocea glezna. 

— Dar „Buddha meditând“? 

— Vechitura aia nu face două parale. O ţin în dormitor. Vreţi s-o 
vedeţi? Staţi că v-o aduc. 

— Dacă aţi fi atât de bună să... 

Îndată ce dispăru fata, capricioasa Gurti descrise o voltă 
graţioasă de vreo doi metri, decolând de pe piciorul lui Eddy şi 
aterizând în spatele etajerei cu ficuşi şi merişori. Un „miau“ 
sfâşietor întrerupse pentru o clipă discuţia intelectualităţii adunate 
în jurul şemineului. 

Apoi se-ntoarse fata! 

Cu statueta-n mână! Cu Buddha! Acesta şedea pe o cutiuţă 
emailată, cu capul plecat în chip bizar, privindu-şi parcă buricul. 

Întinse mâna... fata i-l oferi indiferentă şi... 

Şi iată-l în mâinile lui! 

Telectualitatea se strânse-n jurul lor să caşte gura. lar bătrânul, 
crezând că Eddy este, naiba ştie de ce, surd, răcni din toţi 
rărunchii: 

— Asta-i un fleac! În piaţa din Zurich pe soclu e înălţată statuia 
din marmura a lui Pestalozzi şi a neveste-si! 

— Aia chiar că-i mai frumoasă - spuse fata. 

Eddy ţinea în mână statueta cu diamantul care valora cât o 
comoară din basme. Dacă ar da cu ea de pământ, piatra 
fermecată ar ieşi la iveală dintre ţăjidările ei. Dar atunci ar vedea-o 
toţi. Îi venea s-o rupă la fugă cu ea. 

„Fii calm, Eddy - se-mbărbătă în sinea lui -, doar ai geniu şi 
sânge rece“. 

— Statueta asta să tot, valoreze câţiva shillingi, dar eu ţin foarte 
mult la aiurelile astea - îi explică el fetei, în schimbul ei v-aş da cu 
dragă inimă un ceas de mână superb, fiindcă n-aş vrea să vă 
jignesc oferindu-vă bani. i 

— Nu vă dau statueta - răspunse Grete. In ea îmi ţin trusa de 
cusut - deschise caseta care constituia soclul statuetei. Inăuntru 
erau aţă, ace, un degetar şi-o forfecuţă. A fost a mamei. E-o 
amintire de la ea. Pe-asta nu v-o dau. Dar dacă-mi daţi un ceas de 
mână, vă dau paharul pe care l-am adus de la Karlsbad. E şi ăla 
frumuşel şi pe deasupra nici nu-l folosim. 

Toate promisiunile se dovediră zadarnice, toate încercările de-a 
o convinge eşuară. 

Nu putea ajunge la Buddha pe care-l ţinuse o clipă-n mână. Se 
confrunta cu un amestec de îngustime şi îndărătnicie care făcea 
desperată orice altă încercare de-a obţine bibeloul pe căi cinstite. 
Cu zâmbetul ei amintind de statuile antice, dar care aducea 
totodată cu simptomele oricărei boli mintale legate de obtuzitate, 
Grete aşeză bibeloul în buncărul impenetrabil al încăpăţânării ei. 

Trebuia deci să născocească altă cale. 

O treabă cât se poate de simplă. Analele polițienești amintesc 
atâtea cazuri în care au fost jefuite safeuri, sparte ziduri şi forţate 
uşi de fier. Pe lângă toate astea e floare la ureche să şterpeleşti o 
zeitate hindu folosită ca trusă de cusut din camera mereu deschisă 
a fiicei pe jumătate cretine a unui consilier surd. 

Cel mai simplu i se părea să se ascundă vizavi de camera fetei 
(aflată la etajul trei), în debaraua plină de vechituri pe care o 
observase când o condusese o dată pe Grete până la camera ei, 

— Cine stă aici? — o întrebase el în treacăt. 

— Aici stau tot felul de boarfe vechi - îi răspunse Grete râzând. 
lar grădinarul nostru îşi ţine aici hainele cele bune. 

Crăpase uşa de la debara. Lângă uşă erau agăţate hainele 
grădinarului. judecând după hainele lui cele bune, grădinarul ăsta 
era probabil cel mai zdrenţăros cetăţean al republicii. 

O să se ascundă aici! 

După ce-i sărută fetei mâna gelatinoasă şi ea dispăru în camera 
ei, se strecură cu iuţeală în debara. Ştia că Grete o să coboare 
peste o oră în cămară, de unde o să-şi aducă tot felul de bunătăţi 
ca să se-ndoape. Făcuse aceasta descoperire uluitoare cu o zi în 
urmă. La cină fata abia ciugulise din mâncare, ca o păsărică. 
Noaptea pe Eddy îl chinui o migrenă şi, ieşind să se plimbe prin 
parcul castelului, pe fereastră o zări întâmplător pe Grete aşezată 
în salon în faţa unei bucăţi zdravene de parizer şi a unei porţii 
uriaşe de salată orientală. Inghiţea nişte dumicaţi aşa de mari, că 
risca să se înece în orice moment. 

Planul i-l sugerase tocmai această descoperire. Până ce fata se 
ghiftuieşte jos, el o să se strecoare în camera ei, o să-l ia pe 
Buddha şi pe urmă o să-şi ia tălpăşiţa cu prada. Ajunsese-n gând 
tocmai la momentul evadării, cum stătea chircit într-o cadă ciobită 
care împreună cu câteva mese de grădină şi un taburet cu trei 
picioare umplea fundul încăperii pline de vechituri, când deodată 
apăru grădinarul ca să-şi îmbrace ţinuta festivă. Bătrânelul se 
schimbă tacticos, bombănind între timp ceva despre unii care au 
impresia că grădinarul e Dumnezeu şi-i destul să pocnească din 
degete ca să răsară seminţele alea de lalea de-un sfanţ. Trase mai 
multe înjurături la adresa celui care ar putea crede una ca asta, 
dar până la urmă îşi agăţă hainele de lucru în cui şi plecă. 

lată că încuie însă uşa pe dinafară! 

Ce-i cu obrăznicia asta?!! 

Unde s-a mai pomenit o debara cu vechituri în- cuiată?!!! 

Intr-o clipită odaia se preschimbă pentru Eddy în baie, fiindcă în 
cadă se simţi de parcă ar fi făcut un duş rece. leşi din cadă. Uşa 
era într-adevăr încuiată. Geamuri ioc. Il cuprinse o foame de lup. li 
venea să se dea cu capul de uşă. 

Mai târziu înălţă pumnii spre pod şi bătu cu ei aerul, de parcă ar 
fi dat vina pentru toate cele întâmplate pe cearşafurile întinse 

deasupra lui. Răsturnă din calea lui un pitic de grădină din faianţă, 
să poată face câţiva paşi. 

De necaz îi veni să-şi înfulece tabachera când constată că uitase 
să-şi ia chibrituri. Din greşeală îşi prinse degetul mare într-o cursă 
de şoareci. Apoi o auzi pe fată furişindu-se din cameră, mergând 
să se îndoape cu salată orientală şi cu bucata de parizer rămasă 
de ieri. li veni să urle de durere, fiindcă din greşeală se aşezase pe 
un sfeşnic cu braţele rupte. Dădu cu el de capul spiriduşului rău, 
de grădină. ` 

Veni, în sfârşit, şi dimineaţa. In broască se răsuci o cheie şi 
bătrânul grădinar apăru ca să-şi menajeze iar hainele cele bune. 
Să tot fi fost ora cinci, afară era încă întuneric. Era o dimineaţă 
ploioasă, umedă, iar mirosul pământului reavăn ajungea până-n 
debara. 

Grădinarul încremeni şi se holbă la piticul de grădină care pe 
cap, în locul bonetei frigiene, avea un sfeşnic cu mai multe braţe 
rupte. Aseară piticul ăsta nici nu fusese aici! Piticul bărbos surâdea 
enigmatic. De unde-o fi apărut? Şi de ce face echilibristică cu un 
sfeşnic pe cap?... O fi intrat cineva în încăpere?... 

Acesta îi fu ultimul gând şi pesemne că ar fi luat-o la fugă, dar 
această ultimă verigă a raţionamentului nu-i mai veni în minte, 
deoarece, ca o dovadă deplină a faptului că este cineva în 
încăpere, primi o lovitură cumplită în ceafă, aşa că se prăvăli pe 
arcurile unui schelet de canapea şi capul îi trecu prin pânza unei 
picturi care înfăţişa viaţa tihnită de odinioară a unei familii de urşi 
pe locul Bernei de azi. Urlă ca din gură de şarpe! 

Un rândaş cu ceara de lustruit duşumelele în mână tocmai 
dădea colţul coridorului la etajul trei, îl auzi şi alergă într-acolo. 
Rancing o zbughi pe uşă şi se ciocniră-n prag! Rândaşul căzu lat! 
Era întuneric de să-ţi bagi degetele-n ochi!... 

De-acum erau doi care răcneau din toţi rărunchii după ajutor. 

La parter apăru şi portarul în pijama. Rancing se aruncă asupra 
lui de pe-a opta treaptă şi-l dobori. Căzură la pământ şi Eddy o luă 
la picior. Traversă în goană grădina cufundată-n beznă!... 

Il urmau rândaşul cu ceara de lustruit duşumelele, grădinarul în 
hainele lui de lucru, având pe gât tabloul care-nfăţişa o familie de 
urşi pe locul Bernei de azi, iar la urmă portarul în pijama. 
Bucătăreasa, femeie superstiţioasă, îi zări pe fereastră şi-n urma 
celor văzute căzu câteva săptămâni bolnavă la pat. 

În chip neaşteptat, tragic, lucrurile luară o cotitură, în înţelesul 
strict al cuvântului, favorabilă urmăritorilor. Un car cu fân coti pe 

drumul de ţară, tăindu-i calea urmări- tului... 

Ce-o să mai urmeze? 

Haida în desiş! Când, în sfârşit, izbuti o aterizare forţată în nas 
pe celălalt mal al şanţului de apărare, urmăritorii se aflau la doar 
câţiva paşi de el. Alergă mai departe în zig-zag printre copaci şi 
ajunse la malul lacului. Se lăsâ încet în apa rece ca gheaţa. Îşi 
umplu plămânii cu aer, plonjă în adânc şi înotă sub apă cât putu. 

Urmăritorii n-au auzit niciun clipocit, oglinda apei şe-ntindea 
netedă în lumina zorilor. 

Se-ntoarseră acasă. 

Peste o jumătate de ceas, Eddy Ranctng ajungea vlăguit în 
Schwacht bei Zungli am See. Faima acestei aşezări constă în faptul 
că deja a dat ţării doi preşedinţi de corporație. 

Mijise de ziuă. În stufăriş broaştele orăcăiau asurzitor. 

Rancing şedea tăcut, vânăt de frig, ud leoarcă, pe un bolovan 
din Schwacht bei Zungli am See şi lacrimile-i şiroiau din ochi... 

CAPITOLUL CINCI 


Evelyn este nevoită să comită o indiscreţie. Se face curent, se lasă 
cu Împuşcături şi, în cele din urmă, razia umflă o mulțime de 
oameni. Fiecare ajunge urmărit şi urmăritor. Bandiţii intră în 

cârdăşie, iar apoi în restaurantul „Regele fasolei“. Furtuna tropicală 

răvăşeşte un banchet, iar sărbătoritul porneşte la drum în frac, cu 
automobilul. 

Evelyn încremeni pe loc! 

Dintr-o cameră alăturată, o pendulă bătu grav, distins. Ocnaşul 
încălecă pervazul şi sări înăuntru, îşi şterse grijuliu varul care-i 
mânjise pantalonii în timp ce escaladase zidul. Situaţia se prezenta 
în felul următor: lui Gordon nici prin minte nu-i trecea că fata-i 
acolo, în timp ce Evelyn ştia de prezenţa lui. 

Fata apucase să se tragă îndărătul draperiei, dar dacă dau pas 
în nas? E singură-n apartament cu ocnaşul şi nici să strige după 
ajutor nu poate, căci şi ea a intrat aici ca o hoaţă! 

Auzi duşumeaua scârţâind. Probabil că gangsterul a luat 
dulapurile la rând şi- caută pe „Buddha meditând“. 

Ce-o să se-ntâmple dacă-l găseşte? Dacă o să fie silită să stea 
ascunsă în timp ce de sub nas i se suflă ceea ce-i aparţine de 
drept? 

să rămână ascunsă? Cu dragă inimă ar spăla putina dacă ar şti 
încotro s-o ia. Aşa măcar, la o adică, ar putea ţipa după ajutor... 

Porni tiptil spre fereastră. Covorul gros înăbuşea orice scârţâit. 
Ajunse la fereastră. A 

Acum totul depinde de mâner, dacă va scârţâi au ba. II atinse... 
încercă să-i răsucească. Funcţiona silențios. 

Fereastra se deschise fără zgomot. Simţi o adiere uşoară, se 
făcuse, curent, deoarece nici Gordon nu închisese geamul în 
camera alăturată. 

Evelyn avea noroc. Exact aici, în dreptul acestui pervaz de la 
etajul patru cobora scara de incendiu. Poate are şanse să şi fugă. 

Dar acum, când înaintea ei se deschidea calea spre libertate, 
prinse curaj. Până atunci nu observase vitrina de lângă perete. Ce- 
ar fi ca sipetul emailat cu Buddha pe capac să se afle tocmai în 

ea? 

Se-ntoafse. Făcu câţiva paşi de la fereastră. 

Afară se-nsera. În cameră era întuneric. Fu nevoită să se apropie 
de vitrină, să distingă contururile spălăcite ale bibelourilor din 
spatele geamului protector. Buddha nu se afla printre ele. 

In acest moment auzi trântindu-se uşa de la intrare, voci care se 
apropiau şi, imediat după aceea, păcănitul comutatorului. 

Wilmington sosise acasă însoţit de un musafir! 

Bine, dar cina o comandase pentru ora opt! — îi trecu prin minte 
Evelynei. Încremeni locului. Pesemne că şi ocnaşul a înlemnit, la 
rândul lui, acolo unde se află. 

Acum ce-o să se-ntâmple? 

— Nu-ţi pricep jocul şi pace, Adams! — se auzi din vestibul 
vocea răsunătoare a gazdei. Nu de teamă ţi-am cedat, chemându- 
te acasă la mine, ci din curiozitate. 

— O să pricepi totul îndată - îi răspunse celălalt ostil. 

Prin uşa întredeschisă Evelyn era spectatoare la tot ce se- 
ntâmplă în sufragerie. Musafirul era un tip scund, burduhănos, cu 
voeea răguşită, picioare crăcănate şi mers lălâu, în colţul gurii îi 
fumega o ţigară, cernând din belşug spuză şi scrum pe haina 
şleampătului musafir, iar acesta mai degrabă şi le-ntindea pe 
haină decât le curăța cu gesturi domoale, cu care parcă ar fi vrut 
să le alunge. 

Aproape de cum intrase, răspândise în jur  duhoarea 
insuportabilă a ţigărilor Caporal. 

Wilmington era palid şi părea nervos. Nările-i înguste, fine, îi 
fremătau în răstimpuri-, îşi muşca buzele şi părea să nu-şi 
găsească locul. Grăsanul se trânti imediat într-un fotoliu şi cu cea 
mai cavernoasă şi şuierătoare nuanţă posibilă a vocii sale hârşâite, 
trecu fără ocolişuri la subiect, aşa cum procedează durii plini de 
sine. 

— Uite, Wilmington, care-i treaba! îl. Aştepţi pe Fleury la ora opt, 
aşa că mai ai la dispoziţie o oră ca să reflectezi la propunerea 
mea, că eu n-o să stau să-l aştept pe prietenul nostru. Ţin să te 
anunţ că jocul tău a luat sfârşit. 

— Vrei să mă sperii, Adams?... 

— Nu. Doar să te previn. Acum patru luni, când ţi-am spus că, 
din câte bănuiesc, harta lui Clayton este la tine, mi-ai râs în nas. 

193 


Mi-ai zis că de când te-ai însurat te-ai lăsat de spionaj, că n-ai nici 
în clin nici în mânecă cu tragedia nenorocitului ăluia de Brandes şi 
să te las în pace, că dacă nu mă potolesc, mă denunţi. Ştiam de- 
atunci că vrei să mă duci de nas. 

— Lasă blufurile, Adams - îi răspunse gazda, de data asta cu 
blândeţea cu care-şi arată colții o panteră şi privirile duşmănoase 
li se încrucişară o clipă. Îţi cunosc trucurile, că doar am lucrat 
cândva împreună. 

— Atunci ar trebui să ştii că întotdeauna port un pistol în 
buzunarul de la haină, iar în clipa asta ţin degetul pe trăgaci... 

Wilmington îl privi cu o furie neputincioasă. 

Grăsanul îşi mai scoase un Caporal cu degetele-i îngălbenite, cu 
gheare încovoiate, ca de uliu, şi-l aprinse de la mucul celeilalte 
ţigări. Mucul îl stinse în farfurioara de sticlă pe care Evelyn o 
pregătise pentru salată şi făcu o mutră de parcă ar fi suferit de 
indigestie. 

— Ai tot aşteptat cu harta în speranţa că după tulburările din 
colonii o s-o poţi vinde la un preţ mai mare. Ai gândit bine. Dar nu 
ţi-a dat prin minte că o să-mi dai timp să fac cercetări temeinice. 
Doar ştii ce relaţii întreţin patronii mei în toate colţurile lumii, ca să 
nu mai vorbim de propriile mele posibilităţi. Aşa că iată-mă azi în 
situaţia de-a primi harta laolaltă cu celelalte documente înainte de 
sosirea lui Fleury sau a poliţiei. Poliţia oricum ne ţine sub 
observaţie pe toţi. 

— Mai crezi în cacialmale, dragă Adams?... îţi cunosc metodele. 

— Ei bine, dacă insişti, o să-ţi spun lecţia cu care o să te 
conving. O să-ţi înşir toate crimele, ca să nu crezi că mă ţin de 
bancuri sau şarade. Deci: tu, dragă Wilmington, sau Mr. Stuck, cum 
ţi se mai spunea în notele informative pe vremea când erai 
agentul nostru, te-ai însurat acum un an cu sora maiorului 
Brandes, din marina britanică. Cu ţinuta şi cu manierele tale 
elegante şi cu sprijinul financiar al patronilor tăi ai reuşit să intri în 
înalta societate. Din punctul de vedere al ocupaţiei tale, această 
căsătorie ţi-a deschis mari perspective, deoarece Brandes, care 
lucra la Amiralitate, era folosit datorită calităţilor sale deosebite 
într-un domeniu de mare însemnătate, cartografia. Nu ţi-ai pierdut 
vremea cu mărunţişuri, n-ai sustras documente de mică 
însemnătate, nu te-ai ostenit să culegi informaţii neînsemnate. Ai 
pândit o pradă grasă şi ai căutat să te pui bine cu cercurile înalte. 
Ai şi reuşit, datorită manierelor elegante, vicleniei şi isteţimii tale. 
Pe urmă, la orizont a apărut pe neaşteptate Marea Afacere! 

Clayton, exploratorul Africii, s-a întors în patrie bolnav de moarte 
din ultima lui expediţie. Traversase jungla Africii Centrale şi se- 
ntorcea muribund. Presa a comentat săptămâni în şir acest 
eveniment, i se proslăveau meritele, însă erau puţini la număr cei 
care ştiau că acest om prease Departamentului Apărării un jurnal, 
câteva hărţi şi numeroase fotografii. Intr-un ţinut necunoscut, 
inaccesibil europenilor, descoperise zăcăminte de petrol uluitor de 
bogate! 

Wilmington ridică din umeri: 

— Am auzit de-aşa ceva. 

— Stai puţin... Materialul acesta a fost transferat la Amiralitate, 
la serviciul de cartografie. Documentele, de-o valoare inestimabilă, 
puse în plicul portocaliu cu cinci peceţi uriaşe ale Departamentului 
Apărării, au ajuns pe biroul maiorului Brandes. La scurtă vreme, 
Clayton a murit. Nu-i nevoie să-ţi explic ce-nseamnă în ziua de azi 
petrolul african într-un ţinut care nu e al nici unei mari puteri. lar 
celelalte mari puteri nici cu aproximaţie n-au reuşit să stabilească 
pe unde a trecut Clayton. Doar plicul portocaliu cu harta şi cu alte 
date permiteau accesul la această bogăţie. In istoria spionajului 
internaţional pentru nici un document secret nu s-au oferit banii pe 
care i-ar fi căpătat cel care-ar fi pus mâna pe-acest plic. Dar 
acesta era bine păzit. Între timp a izbucnit războiul din colonii. 
Toate marile puteri i-au privit cu ochi răi pe cuceritori. Şi exact în 
momentul acela tu ai pus mâna pe plicul portocaliu cu cele cinci 
peceţi î 

— Spune-mi, Adams, de ce nu te-ai făcut scriitor? Cu o 
imaginaţie aşa bogată... 

— O să recunoşti îndată că-s mai talentat în meseria mea din 
totdeauna. Te previn că lupta se dă acum pe viaţă şi pe moarte, 
fiindcă poliţia pariziană vă urmăreşte pe toţi, şi pe tine, şi pe 
Fleury, şi pe Hannusen... 

— Imi spui odată ce vrei? 

Grăsanul îşi mai scoase o ţigară şi şi-o aprinse de la chiştocul 
celei dinainte, apoi scoase pe gură un nor uriaş de fum, care stârni 
o veritabilă ninsoare de scrum. Se tolăni şi mai comod, hâţânându- 
şi picioarele peste braţul fotoliului şi continuă cu o voce 
somnoroasă, fără să-şi scoată măcar o clipă mâna dreaptă din 
buzunarul umflat al sacoului. 

— Ca să-ţi duci planul la îndeplinire, ai distrus o familie întreagă. 
Dintre ei mai trăiesc azi doar cel mai mare dintre fraţii Brandes şi 
nenorocitul ăla de maior, dacă viaţă se cheamă lunile alea 

cumplite petrecute în iadul Saharei... Văd că eşti palid... Te 
pomeneşti că habar n-aveai că Brandes a intrat în Legiunea 
Străină? 

— AŞ, prostii, palavre - spuse Wilmington printre dinţi, făcând un 
pas. 

— la seama! — se răsti Adams cu vocea lui gâjâită. Am degetul 
pe trăgaci. 

Pulpana sacoului se înalţă ameninţător şi Wilmington, icnind de 
furie, rămase locului. Celălalt izbucni în râs. 

— Începe să nu-ţi mai placă povestea, ai? Soţia ta, Isabella 
Brandes, a dat naştere unui copil. Într-o bună zi, copilul a dispărut. 
Mamei desperate i-ai spus că n-o să-şi revadă pruncul până ce n-o 
să procure tiparul cheilor de la serviciu ale fratelui ei, maiorul. Ai 
învăţat-o pe-această nefericită cuprinsă de disperare, aproape 
nebună de durere, cum iau spărgătorii meserie tiparul unei chei. 
După două săptămâni de calvar, femeia ţi-a adus tiparul. Dar cum 
să obţii plicul fără să-ţi periclitezi excelenta poziţie socială la care 
ajunseseşi? Ai născocit un plan formidabil. Maiorul Brandes ţinea 
foarte mult la frate-său mai mic, puştiul de douăzeci de ani, iar- 
acesta se îndrăgostise nebuneşte de o dansatoare. Această damă 
lucra pentru tine. O cunosc bine pe Ethel Ardfern. Nu i-a fost deloc 
greu să-l seducă pe băiatul pe care de la moartea tatălui lor îl 
crescuse maiorul Brandes şi la care acesta ţinea ca la propriul său 
copil. Ei bine, Ethel l-a prins pe Holm cu totul în mrejele ei. S-au 
înţeles să fugă împreună, în Canada. In ziua în care trebuiau să ia 
trenul spre Southampton, băiatul i-a scris o scrisoare fratelui său, 
maiorul. 

Wilmington încremenise şi se uita fix la musafirul «său. 

— Conţinutul scrisorii se rezuma la atât: „Dragă frate! Nu 
puteam proceda altfel, iartă-ţi fratele care a luat-o pe căi greşite, 
al tău, Holm“. S-au înţeles să expedieze scrisoarea din 
Southampton, înainte de a se îmbarca pe vapor. Ethel avea o 
limuzină frumoasă. Înainte de-a porni spre gară, l-a rugat pe băiat 
s-o însoţească la mama ei care locuia în împrejurimile Londrei. Intr- 
un loc părăsit simulă o pană de motor. S-au dat jos din maşină. 
Aici Dickmann, complicele lui Ethel, l-a lichidat pe puşti. Seara, 
Ethel îşi ţinea numărul obişnuit la bar. Scrisoarea de adio din 
buzunarul lui Holm se afla însă în mâinile tale. A doua zi a avut loc 
furtul genial. Dimineaţa te-ai dus la Amiralitate cu câteva minute 
înaintea maiorului Brandes, Nu ştiu ce complici ai mai avut la 
această fază. Fapt e că-n numai câteva minute ai pătruns în biroul 

lui Brandes şi cu ajutorul dublurilor făcute după tipar ai descuiat 
sertarul cu pricina şi după ce ai sustras documentele secrete, ţi-ai 
reocupat locul din anticameră. Când a sosit Brandes i-ai înmânat 
scrisoarea de adio a fratelui său ucis şi tiparele din ceară pe care-i 
imprimaseşi amprentele digitale. l-ai spus că Holm te chemase la 
telefon şi-ţi spusese pe un ton agitat c-ar fi comis un delict... 
Chipurile n-ar fi îndrăznit să-şi sune fratele... Avusese nişte datorii 
apăsătoare... ar fi ajuns în închisoare... căzuse în mâinile unor 
şantajişti care-l siliseră să procure dublura cheilor şi să fure plicul 
portocaliu. Acum urma să emigreze pentru totdeauna. Lui Brandes 
i-ai povestit că, fireşte, luaseşi maşina şi te duseseşi acasă la 
Holm. Băiatul nu mai era acolo, n-ai mai găsit decât scrisoarea şi 
tiparul din ceară. Nu pricepi ce-nseamnă toate astea, aşa că i le-ai 
adus imediat lui Brandes. Maiorul a pălit văzând tiparul şi 
scrisoarea în care frate-său, cu scrisul lui bine cunoscut, aşternuse 
doar atât: „Dragă frate! Nu puteam proceda altfel, iartă-ţi fratele 
care a luat-o pe căi greşite. Al tău, Holm“. 

Pe urmă a intrat în birou şi a observat dispariţia plicului 
portocaliu cu cinci peceţi, în care era harta lui Clayton. 
Nefericitului nici prin minte nu i-a trecut că plicul portocaliu, îndoit 
în două, se afla în buzunarul paltonului tău care atârna afară în 
cuier. Cine s-ar fi gândit la asta? Ai lucrat genial!... 

Wilmington nu mai părea la fel de semeţ ca înainte, stătea cu 
privirea aţintită în pământ. Adams îşi aprinse încă un Caporal de la 
mucul jilav care-i rămăsese între degete, apoi îşi turnă din vinul de 
pe masă şi dădu un pahar pe gât. 

— Pasenţa ţi-a ieşit mai bine decât te-ai fi aşteptat. Nebunul ăla 
de Brandes n-a fost în stare să-şi denunte fratele... El n-avea de 
unde şti că nenorocitul fusese ucis... Prin urmare, acest erou 
smintit care-i maiorul Brandes a vrut să-i dea lui Holm şansa de-a 
începe o viaţă nouă, în speranţa că dacă se va îndrepta vreodată, 
societatea nu-l va exclude din rândurile ei pentru păcatul 
săvârşit... Brandes le-a raportat superiorilor săi într-o scrisoare că 
harta i-a fost furată şi că el fuge de răspundere şi renunţă la grad. 
Furtul fusese comis din vina lui, luase documentele secrete acasă 
fără aprobare şi pe drum fusese, atacat şi i se luase geanta... 

Autorităţile militare n-au crezut o clipă această poveste. Maiorul 
Brandes a fost învinuit de spionaj. Nu l-au putut prinde, însă 
mârşăvia lui a făcut înconjurul lumii. Şi uite-aşa ai distrus această 
veche familie distinsă. Mama lui a murit aici, la Paris. Prâslea îi 
fusese ucis, feciorul de-al doilea ajunsese un fugar, iar cel mare 

197 


devenise mizantrop... 

— Destul cu trăncăneala asta stupidă. Ai vreo dovada concretă 
care să susţină aceste fantasmagorii? 

Adams rânji satisfăcut. 

— Am dovezi mai mult decât concludente. Dar n-am epuizat 
toate datele: mai târziu ţi-a murit şi soţia! 

La aceste cuvinte, Wilmington. Care se foia de colo-colo şi 
tocmai era cu spatele la Adams, se-ntoarse brusc şi-i privi năuc pe 
grăsan. 

— Ce zici? Am nimerit-o?... Hai să le luăm la rând. Pe Ethel 
Ardfern am făcut-o să mărturisească folosindu-mă de metoda ta. 
La tine am văzut-o prima oară. Am sechestrat-o pe dansatoare pe 
un vapor. Ştii ce-a urmat, nu?... l-am inoculat bacili de tetanos, iar 
vaccinul i l-am injectat numai după ce ne-a semnat o declaraţie în 
prezenţa a doi martori. O declaraţie autentificată, care nu poate fi 
retractată. Ethel cunoştea şi ea această metodă de-a smulge 
declaraţii... A mărturisit. Ştia că nu se poate, aştepta la îndurare. A 
vorbit de dragul antidotului... Fiindcă tetanosul nu-i o moarte 
frumoasă. Din păcate, mărturisirea a venit un pic prea târziu, aşa 
că antidotul nu şi-a mai făcut efectul... 

— Ticălosule! 

— la seama! — scrâşni grăsanul îndreptând revolverul spre 
pieptul lui Wilmington. 

Urmă o clipă de tăcere. Evelyn încremenise de groază, cu gura 
căscată, cu obrajii în palme, părea eroina de pe ultimul clişeu al 
unui film rupt în două în timpul unei proiecţii. 

Gordon ascultase uluit această dramă de care era străin şi în 
care fusese târât fără voia lui: 

Wilmington se aşeză pe un scaun, îşi aprinse o ţigară. Era palid, 
sufla fumul în trâmbe mari. 

— Mărturisirea lui Ethel ne-a condus la Dickmanh. Individul care- 
| înjunghiase pe Holm Brandes s-a grăbit să spună adevărul fie şi 
numai ca să-l lăsăm să fugă. Nu l-am lăsat. Este ostatec la bordul 
unui vapor ancorat în rada Toulonului, deşi am deja în mână 
depoziţia pe care ne-a făcut-o de faţă cu doi martori, depoziţie din 
care reiese că tu eşti cel care l-ai montat, l-ai plătit şi i-ai dat 
indicaţii precise... Apoi pot dovedi că soţia ta a fost înmormântată 

în baza unui certificat de deces fals. Şi-n plus... deşi asta se 
pedepseşte aspru, noaptea trecută am efectuat deshumarea ei în 
Père-Lachaise şi cadavrul i-a fost examinat de specialişti. Până şi 
azi poartă pe buze albastrul inconfundabil al cianozei. 

— Ajunge!... Ascultă-mă... ascultă-mă... 

— Mai am câteva blufuri. Ajungem acum cu uşurinţă şi la 
maiorul Brandes. Am aflat că s-a înrolat în compania a doua din 
Legiunea Străină sub numele de Munster, iar momentan este rănit 
şi primeşte îngrijiri medicale într-un spital militar din Maroc. El îmi 
va fi martorul numărul unu. Omul a cărui onoare pe nedrept 
mânjită îţi acoperă toate fărădelegile este încă în viaţă! 

— Destul, ţi-am spus... — gâfâi Wilmington şi privi în jur de 
parcă s-ar fi văzut înconjurat de năluci. la harta, ia-o de-aici, dar 
repede, pentru că Fleury poate apărea în orice clipă... Spune-mi 
numai cât îmi dai pentru plicul portocaliu... Al tău să fie, spion 
blestemat ce eşti. 

— N-o să-ţi pară rău. Dar întâi trebuie să mă conving că peceţile 
de pe plic sunt neatinse. Nu-mi spune că e-n camera de-alături şi 
nu du mâna la buzunar. Safe-ul e colea, nu-ţi rămâne decât să-i 
deschizi. 

Evelyn ascultă dialogul paralizată. Nu-ncape nici o îndoială că 
dacă o găsesc aici, o omoară. Dar nici spaima ce-o cuprinsese nu-i 
putea înăbuşi compasiunea pe care o simţea pentru această 
nefericită familie Brandes. Da! Dacă scapă de-aici cu viaţă, o să 
aducă la cunoştinţă opiniei publice tot ce-a auzit... Dar cu ce 
dovezi? Intre timp, Wilmington se apropiase de safe şi pusese pe 
masă un plic imens, pe care se vedeau neatinse cele cinci sigilii. 
Vai, ce mult i-ar fi plăcut Evelynei să înşface onoarea maiorului şi 
să fugă cu ea până-n Maroc. Bieţii oameni! Oare ocnaşul auzise şi 
el tot ce se discutase ori între timp o luase din loc? In orice caz, o 
să reţină numele combatantului din legiune. Munster... Munster... 
Repetă numele de mai multe ori în gând, 

— Oricum, n-ar strica să ne grăbim - spuse Wilmington. Azi două 
persoane s-au interesat la mine de soarta maiorului, prefăcându- 
se interesate de o statuetă a lui Buddha aplicată pe capacul unei 
casete. Dar asta cred că nu era decât un pretext. Trebuie să fi fost 
oamenii vreunei agenturi. 

— De ce neapărat? Nu există această statuetă între lucrurile 
care i-au aparţinut? 

— Ba da. Imi amintesc că am văzut o dată o casetă cu statueta 
lui Buddha pe capac la unul din fraţii Brandes acasă, dacă nu mă- 

nşel, în baie. Dar asta nu mă linişteşte. Bine-nţeles că au venit cu 
întrebări care să aibă-n ele ceva verosimil. Or fi ştiut de undeva că 
maiorul Brandes a avut un asemenea bibelou. 

Adams se mohori. 

— Dar de ce-ar fi pus amândoi aceeaşi întrebare? Asta. 
Dimpotrivă, demonstrează că ceva-ceva trebuie să fie în legătură 
cu statueta aceea, or fi mai mulţi care i-au descoperit secretul, 
urmele i-au condus la ea, şi acum se grăbesc s-o ia unul înaintea 
celuilalt în găsirea statuetei, Afacerea asta nu-mi miroase-a bine. 

Wilmington păli. 

— Crezi? Dar ce naiba să facă cu o cutie-n care se ţin articole de 
toaletă sau cu bibeloul care-o împodobeşte? 

Grăsanul căzu pe gânduri, 

— Ai statueta la tine? 

— Pe naiba. Ca să le tai cheful de întrebări am insinuat că ar fi la 
mine, chiar dacă n-am afirmat asta deschis. Statueta nu poate fi 
decât în Africa, la Brandes, dacă n-o fi aruncat fleacul ăla când a 
trebuit să fugă. 

— Dac-aş şti ce-ascunde afacerea asta cu Buddha - reflectă 
Adams - n-aş da-o din mână pentru nimic în lume. 

— Te previn că Fleury trebuie să sosească din clipă-n clipă. 

— Ai dreptate. Hai, dă-mi plicul. 

— Dar va trebui să mi-l plăteşti cu bani grei, Adams! Contractul 
pe care-l încheiem este rezultatul atâtor şi atâtor riscuri asumate 
timp de doi ani de către un om pus pe fapte mari. 

— Prea mulţi oameni ai sacrificat în afacerea asta ca să nu-mi 
dau seama de valoarea lui. 

Zdrang... Un geam spart. Afară se iscase o adiere şi curentul 
trântise geamul din camera în care era ascuns Gordon. Doar 
acalmiei de până acum i se datorase faptul că asta nu se- 
ntâmplase mai devreme. 

Dintr-un salt Adams şi Wilmington ajunseră în camera de alături. 
Gordon însă era deja pus în gardă şi atacatorii abia izbutiră să se 
ferească din calea scaunului care zbură din mâna ocnaşului, 
lovindu-l pe Adams în umăr. Scaunul fu urmat imediat de o măsuţă 
şi de o vază chinezească... Adams trase două focuri în gol, după 
care năvăliră în cameră. 

Gordon îl apucă pe Wilmington de mijloc şi-i îmbrânci peste 

grăsan. Din cameră se auzeau lovituri, bufnituri, zdrăngănit şi 
zornăit, mobila trosnea, ghivece se făceau ţăndări, în icnetele şi 
înjurăturile care nu mai conteneau; parcă s-ar fi înfruntat nişte 
fiare. 

Dinspre casa scării se auzi pe neaşteptate o împuşcătură, apoi 
tropăit de paşi apropiindu-se de uşa apartamentului. Cineva 
spărgea uşa de la intrare cu toporul. Se pare că poliţia îl aşteptase 
pe Fleury şi pe acoliţii săi ca să-i încolţească şi să-i ia apoi pe toţi 
ca din oală. 

In camera rămasă goală, pe masă, se afla plicul portocaliu cu 
cele cinci peceti. 

Evelyn intră în sufragerie, înhaţă plicul în care era onoarea unei 
familii, îl băgă în poşetă şi de la etajul patru ieşi pe fereastră pe 
scara de incendiu. Dacă Brandes este în viaţă, în schimbul acestui 
plic o să-i dea cu dragă inimă o mână de ajutor în căutarea lui 
Buddha, 

O să plece-n Maroc... Zdrang! 

Bărbaţii din camera alăturată se băteau ca turbaţii. 

Gordon se aruncă asupra lui Adams. Wilmington îşi scoase 
revolverul. Dintr-o lovitură de picior, ocnaşul se debarasă de 
bondoc, care ateriză la câţiva metri. Deşi o ţintă ideală pentru 
Wilmington, acesta nu-l ochi. Ura pe care-o adunase, furia, setea 
de răzbunare a orgoliosului jignit de moarte izbucniseră acum din 
el şi Adams era cel pe care voia să-l ucidă ca pe un câine turbat! li 
tinti capul de la numai doi paşi. 

De data asta însă arma dădu chix, nu bubui. Cu asta îl salvă pe 
Gordon de la moarte. Căci Adams pusese mâna pe revolver încă 
din cădere şi l-ar fi împuşcat el pe ocnaş, dacă n-ar fi auzit în 
ureche ţăcănitul acela îngrozitor care de obicei era urmat de-o 
împuşcătură mortală... 

Până să apuce celălalt să mai apese o dată pe trăgaci, Adams 
trase şi-i împuşcă pe Wilmington în stomac. Acesta scăpă pistolul 
şi-n cădere smulse draperia uşii, se-nfăşură în ea că-ntr-un giulgiu, 
se răsuci şi căzu pe podea acoperit, de brocart. 

Topoarele sfărâmaseră deja uşa de la intrare; 

Intre timp, ocnaşul dispăruse. 

Adams abia acum se trezi la realitate: poliţia? 

Dintr-un salt ajunse în sufragerie» Văzu imediat fereastra larg 
deschisă. 

Uşa vestibulului se dădu în lături şi detectivii navăliră-n 
apartament, peste cadavrul lui Fleury, aflat în prag! 

Adams tocmai ajunsese în dreptul biroului. Dar nu detectivii îl, 
îngroziră, ci priveliştea cumplită pe care-i fu dat s-o vadă. 

Mai avu atâta timp cât să-ncuie în nasul poliţiştilor uşa care 
dădea în sufragerie. Apoi se repezi în salon şi încuie şi această 
uşă. Fereastra deschisă îi arătă drumul pe care fugise ocnaşul. 

Urcă pe scara de incendiu. 

Deasupra lui, la etajul cinci, văzu piciorul ocnaşului dispărând de 
pe ultima treaptă pe acoperiş. Trase după el. 

Când Evelyn ieşi pe fereastră şi privi în jos, îi scăpă un țipăt. 

Sub ea, pe stradă, parcă avea loc o ciocnire armată. Maşinile 
poliţiei soseau una după alta cu sirenele vuind... Oamenii fugeau 
care-încotro şi poliţiştii nu se zgârceau cu loviturile de baston. Rue 
Mazarin părea blocată din toate direcţiile. Patru bărbaţi cu cătuşe 
la mâini şi cu hainele ferfeniţă erau duşi la dubă din casa de unde- 
şi căuta Evelyn scăparea. Sub felinarul de la intrarea-n casă, într-o 
băltoacă mare, închisă la culoare, zăcea întins pe burtă un om. O 
femeie elegantă, cu cătuşe de piele la încheieturi era şi ea târâtă 
spre duba în care dispăru ţipând isteric, în timp ce proiectorul de 
pe un car blindat îşi răsfrângea dogoarea îngheţată deasupra 
acestui haos dominat de panică. 

În urma Evelynei, în casă, răsună o împuşcătură. 

Asta o readuse la realitate şi, la început şovăielnic, apoi cu o 
grabă insuflată de spaimă, sui scara de incendiu. În stradă nu 
putea ieşi. N-avea de ales decât acoperişul. Fusta i se agăţă de un 
cui care i-o sfâşie toată. Adunându-şi toate puterile, apucă 
marginea burlanului şi se trase în braţe. Părul îi cădea în ochi. 
Plină de praf, de noroi şi cu fusta zdrenţuită, ajunse totuşi pe 
acoperiş! 

O luă la fugă. Alunecă într-o băltoacă rămasă după ploaie şi 
căzu în genunchi, mai-măi să leşine de durere. Se ridică ameţită 
de suferinţă. Câteva clipe se rezemă gâfâind de un horn şi privi în 
urmă. 

lar îi e dat să vadă priveliştea aceea groaznică! 

...La marginea acoperişului, între două mâini se ivi o căpăţână 
cheală. Nasul era doar o cicatrice roşiatică, iar chipul era 
schimonosit de ură şi efort. 

Ocnaşul! 

O rupse iar la fugă. În spatele ei răsună o nouă împuşcătură şi 

auzi paşii urmăritorului... — Doamne... 

Se strecură printre nişte scânduri, iar la un moment dat o 
frânghie de rufe întinsă în întuneric îi prinse beregata, vrând parcă 
s-o decapiteze... Se dezechilibrează... Mai departe! 

lar se-aude o împuşcătură, dar aceasta îl vizează pe ocnaş. 
Urmăritorul este la rându-i urmărit. De către un alt urmărit. Evelyn 
apucă, în sfârşit, să-şi tragă sufletul, căci Gordon se piteşte după 
un horn şi trage şi el în Adams. Se vânează unul pe celălalt, în 
timp ce poliţia pariziană îi vânează pe amândoi. 

Evelyn profită de ocazie şi cu ultimele puteri o ia la goană, 
strângând la piept poşeta cu plicul atât de preţios... Deodată 
zăreşte sub ea o fereastră... 

Un studiou. 

Nu mai stă pe gânduri. Se-agaţă de-o fereastră căreia i s-a scos 
geamul, îşi face vânt, apoi, închizând ochii, îşi dă drumul înăuntru. 

Trebuie să fie o cameră joasă, căci cu vârful picioarelor atinge 
podeaua. Aşteaptă. 

E întuneric. In încăperea alăturată se discută: 

— Vă rog, alegeţi, astea de-aici sunt nouă pe doisprezece, au 
format de carte poştală... dar dacă doriţi Să le mărim... 

Un fotograf! 

Priveşte grăbită-n jur. La dreapta se deschide o uşă. Traversează 
o altă încăpere întunecoasă, dar asta e lungă ca un vestibul. La 
capătul ei, o altă uşă. O deschide. 

O izbeşte aerul curat de-afară. A nimerit pe un coridor. 

Coboară treptele în fuga. Cu câteva trepte înainte de parter se 
împiedică. Fusta îi mai pârâiă o dată. Simte cum i se usucă noroiul 
pe mâini, pe faţă, pe gât. Mai departe! 

Ajunge într-o curte interioară prost luminată. O fetiţă jumuleşte 
o găină, doi băieţi cu şorţ golesc un hârdău în canal. Printr-o uşă 
ce se deschide în curte se vede o bucătărie uriaşă. O fi a vreunui 
restaurant select de pe malul Senei... Evelyn porneşte spre gang. 

Se-aude vuiet de sirene! 

Aoleu! Pe acoperiş a mers paralel cu rue Mazarin. Se află tot pe 
strada unde se face razia! Dacă ar traversa bucătăria, ar ieşi din 
zona periculoasă, ajungând pe malul Senei. 

Un ţânc din curte se apropie de ea şi o priveşte curios. 

Evelyn iuţeşte pasul! Intră în bucătărie. Trece valvârtej printre 
câţiva bucătari care se holbează la ea, împinge uşa batantă şi se 
trezeşte într-un sclipitor restaurant de lux! Uşa restaurantului dă 
într-una din străzile aglomerate de pe cheiul Senei. Lumea din 

local întoarce stupefiată capul după Evelyn. Fata îşi dă seama ce 
murdară şi zdrenţuită îi este îmbrăcămintea. Părul năclăit îi cade în 
ochi. Nu-i rămâne decât s-o tulească şi de-aici cât mai repede., 

Întinde pasul... 

Simte privirile consumatorilor aţintite asupra ei. Slavă domnului, 
a ajuns în sfârşit, la ieşire... 

În această clipă, o voce răsunătoare exclamă chiar de lângă ea: 

— Dar iat-o şi pe lady! Doamne, dar ce-aţi păţit, milady? 

Cel ce vorbise era primarul. 

Lângă el şedea Holler, iar în capul mesei, în frac, în societatea 
unor domni foarte distinşi, lordul Bannister. 

Cred că, după ce a privit în urmă la Sodoma şi imediat trupul i s- 
a preschimbat în sare iar straiele în solniţă, nevasta lui Lot a făcut 
o mutră mai isteaţă decât lordul aşezat în capul mesei atunci când 
a zărit-o pe Evelyn. O clipă s-a lăsat o tăcere apăsătoare. Mintea 
Evelynei se încordă în acea clipă gata să-i crape. Simţea că-n joc e 
reputaţia profesorului, simţea că e pe cale să provoace un scandal 
de proporţii şi-ntr-o fracțiune de secundă mintea ei concentrată 
avu o sclipire în măsură să rezolve rapid situaţia creată. Spuse cu 
un surâs: 

— Te rog, Henry - nimeri ea în mod miraculos numele mic al 
profesorului - iartă-mă că-i stric seara, dar trebuie să mă conduci 
acasă. Un biciclist neîndemânatic a dat peste mine aici, lângă 
bordură şi uite ce s-a ales din fusta mea. 

O nimerise! 

Fusta ruptă şi urmele de noroi îi confirmau spusele. Toţi o 
înconjurară pe „lady Bannister“ cu compasiune, exprimându-şi 
politicos regretele. Membrii Academiei, profesorii universitari şi 
generalii de faţă se prezentară şi „lady“, aproape cu sincere păreri 
de rău că nu poate rămâne în această ţinută cu ei, îl luă de Braţ pe 
sir Bannister şi-l târî după ea. 

Când luară loc în maşina profesorului, Evelyn privi precaut în jur, 
să se asigure că n-o descoperiseră urmăritorii ei. Era sigură că 
atâta vreme cât plicul va fi la ea, pe urmele ei se vor afla oameni 
în stare de orice. Nu zări nicio figură cunoscută. Profesorul aşteptă 
până ce Evelyn se făcu comodă lângă el şi nu-i spuse decât: 

— Trântiţi bine portiera şi spuneţi-mi unde să vă duc. 

Nici nu găsea cuvinte în înverşunarea care-l cuprinsese. Era prea 

revoltat ca să-i mai ardă de ceartă. Este însă de netăgăduit faptul 
că-n ultimele zile îşi adusese în mai multe rânduri aminte de 
această fată şi o dată chiar se gândise că i-ar părea bine s-o 
revadă. Dar împrejurările reîntâlnirii îl zguduiseră. Acum pur şi 
simplu îi venea să o îmbrâncească din maşină. Ce-nvârte făptura 
asta? Pe unde-o fi umblat de-i veşnic plină de noroi şi cu hainele 
rupte? Şi ce treabă are ea singură, noaptea pe stradă? N-are de 
unde şti. 

Apare din senin, pe neaşteptate, cu fulgerele blonde ale părului 
ei zburlit, furibundă ca un ciclon. 

— Vă implor, duceţi-mă cât de repede puteţi undeva, cât mai 
departe de Paris, de unde să pot lua un tren sau să pot închiria o 
maşină - îl rugă fata cu sufletul la gură: 

— Dar... bine, dar... sunt în frac... 

— Sunt urmărită! 

— Parcă am mai auzit asta undeva. Păi, dragă miss Weston, mie- 
mi sunt foarte clare îndatoririle unui bărbat, dar mă văd nevoit să 
vă amintesc că, din păcate, sunt un biet om de ştiinţă, nu un 
cavaler rătăcitor. Nu pricep de ce în locul organelor de poliţie atât 
de competente ale epocii noastre, apelaţi exclusiv la persoana 
mea în afacerile dumneavoastră penale. Vă preţuiesc nespus de 
mult, stimată domnişoară, dar daţi-mi voie să mă repet: viaţa unui 
gentleman nu-i o cameră de trecere... 

— Aveţi dreptate... Cobor imediat - zise Evelyn. Apoi, hohotind 
de plâns, se lăsă pe parbriz. Îi era teamă că-n Paris gările şi, 
eventual, toate garajele sunt ţinute sub observaţie. Ştia că-n joc e 
chiar viaţa ei. Poate că de-acum i-au şi luat urma! Singura ei şansă 
ar fi să-nchirieze un automobil cât mai departe de Paris... Doamne, 
ce singură el 

— Ei, hai, spuneţi-mi unde să vă duc - zise profesorul scrâşnind 
din dinţi, deoarece simţea că nu poate vorbi pe cât de aspru ar fi 
vrut. Nu mai plângeţi! Vă rog, liniştiţi-vă! Bine, fie, vă duc din Paris 
unde vreţi! 

— La Marsilia - spuse fata c-un licăr de speranţă. 

— În frac?! — exclamă lordul Bannister. 

— Nu, nu... dueeţi-mă numai până la cea mai apropiată aşezare 
de unde să pot închiria un automobil. 

Profesorul apăsă pe accelerator şi superbul Alfa-Romeo scos ca 
din cutie porni lin, silențios, pe şoseaua Paris— Lyon. 

Cei doi bărbaţi de pe acoperiş se pitiseră după câte un coş. Între 
timp, agitația se mai domolise. Ar fi fost riscant să mai tragă. 

— Străinule! — strigă Gordon. Chiar ţii morţiş să ne umfle poliţia 
pe amândoi? Cum celălalt nu-i răspunse, adăuga: Ar fi mai înţelept 
sa ne unim eforturile. 

Adams nu răspunse. 

— Impreună am putea-o găsi pe fata cu plicul. Deţin câteva date 
fără de care nu vei putea obţine nimic. Hai să ne asociem. 

— Tu cine eşti? 

— Un englez. Dintr-o branşă înrudită. 

— Cu ce mi-ai putea fi de folos? 

— la-mă ca părtaş la afacerea cu harta lui Clayton, iar eu, în 
schimb, îţi ofer participarea la „afacerea statuetei“. 

— Care „afacere a statuetei“? 

— Este vorba de-o statuetă care valorează un milion de lire 
sterline. 

— Am bănuit eu că ceva nu e-n regulă cu Buddha ăla. Regret, 
dar momentan n-am timp decât pentru plicul portocaliu. 

— Cele două afaceri sunt de fapt una - îi răspunse Gordon. 
Amândouă se rezolvă dacă punem mâna pe Evelyn Weston. Ei, ce 
zici? Jumi-juma. Dacă vrei, putem ajunge la poliţie. Sau dacă nu, să 
ne-ntoarcem spatele unul celuilalt şi să coborâm fiecare pe cont 
propriu de pe acoperiş, că sper că nici tu n-ai de gând să- 
mbătrâneşti aici. 

Urmă un moment de tăcere. 

— S-a făcut - zise Adams în cele din urmă. Deocamdată oricum 
nu-ndrăznim să ne arătăm la faţă, eu unul nu mă-ncred în tine, aşa 
că cel mai înţelept lucru ar fi să ne dăm întâlnire peste o jumătate 
de ceas la „Regele fasolei“. E-o bombă lângă Château Rouge. 

— All right! Pe curând... 

La adăpostul hornurilor se târâră în direcţii diferite. Ajuns în 
stradă, Gordon îl sună pe Rainer. 

— Vino împreună cu Corned-Beef la restaurantul „Regele 
fasolei“. 

— Se găteşte bine acolo? Că încă n-am cinat. 

— Tâmpitule! Lupta se dă pe viaţă şi pe moarte. Dac-o găsim pe 
Evelyn Weston, vom fi milionari. 

— Atunci poţi să faci un împrumut în contul milionului. Adineauri 
m-a sunat Corned-Beef să-mi spună că fata a pornit la drum cu 
maşina profesorului. Au făcut plinul sub nasul lui pe şoseaua Paris 

—Lyon. A plecat după ei şi-o să ne lase câte un mesaj la fiecare 
staţie de benzină. E departe „Regele fasolei“? 


8 


Rainer şi Gordon îl găsiră pe Adams aşteptându-i în compania a 
doi dintre oamenii săi. Domnii făcură prezentările şi-şi prezentară 
şi colaboratorii. 

Unul dintre colaboratorii lui Adams purta barbişon şi mesteca 
întruna mahorcă, aşa că-n răstimpuri era silit s-o şi scuipe. Il 
chema Joko. De obicei se prezenta doar cu acest nume. Pe vremuri 
lucrase la circ, fusese om de cauciuc, dar într-un rând s-a 
întâmplat să omoare câţiva oameni şi de-atunci îşi schimbase 
ocupaţia. 

Celălalt colaborator, doctorul Coumier, era o namilă de om 
buhăit, tras la faţă, cu privirea absentă şi părul cărunt, un 
morfinoman înrăit. Îşi mişca domol mâinile umflate, pistruiate, 
când se-ntâmplă să explice ceva cu o voce baritonală, plin de 
înţelepciune şi bunăvoință. 

— Domnilor, timpul ne presează - începu Gordon. N-ar trebui să 
mă asociez cu dumneavoastră, dar în acest caz mai devreme sau 
mai târziu am ajunge la o ciocnire, iar miza este atât de mare, 
încât ne revine oricum o sumă frumoasă. 

— Treceţi la concret! — îl întrerupse bărbosul, cu- răţindu-şi 
jegul de sub unghii cu vârful unui cuţit incredibil de lung. 

— Bine zis. Ar fi timpul să trecem la concret - declară Rainer şi-i 
comandă ospătarului: Un şniţel cu cartofi mulţi, o jumătate de vin 
roşu şi două ouă tari, 

— Prin urmare, domnilor - se explică ocnaşul - eu ştiu unde se 
află în clipa de faţă fata cu plicul portocaliu, iar pe deasupra ştiu şi 
unde vom găsi statueta aceea cu caseta, care înseamnă un milion 
de lire sterline. 

— Asta o ştiu de-acum şi eu. E la Munster - zise Adams. Dar 
dacă ne spui unde-i fata, ne asociem cu dragă inimă. 

— Jumi-juma 

— S-a făcut. 7 ` 

Gordon le povesti totul. In grabă, dar pe înțelesul tuturor. Incepu 
cu Dartmoor-ul, cu Jim Hogan şi termină cu mesajul telefonic al lui 
Corned-Beef, 

— Din fericire pentru noi, Corned-Beef pierduse o dată urmele 
fetei, dar am avut inspiraţia să-i pun pe urmele profesorului cu 

care a călătorit Evelyn Weston pe vapor, dându-se drept soţia lui. 
M-am gândit că odată şi odată tot o să reapară în preajma 
profesorului. Şi chiar s-au întâlnit, imediat după cele întâmplate în 
Rue Mazarin. 

Adams sări ca ars, 

— Atunci i-avem la mână! Se-ntoarse către Rainer. Când zici c-ai 
vorbit cu amicul tău? 

— Nu-i nicio oră de-atunci. Dar n-am mai pomenit aşa deservire. 
De-o jumătate de oră aştept să mi se-aducă muştarul. lar ouăle 
fără muştar... 

Bărbosul scoase cuțitul de sub unghie şi-i îndreptă spre Rainer. 

— Pornim! — croncăni Adams. 

Curând  goneau nebuneşte pe şoseaua Paris—lyon. La 
Armentiere ajunseră din urmă un taxi. 

Corned-Beef cobori din el. 

— M-au lăsat cu mult în urmă - le dădu el de ştire instalându-se 
în Packard - profesorul are o maşină trăsnet, nou-nouţă. Dar nu 
bănuieşte că-i urmărim. 

Maşina gonea nebuneşte... 

CAPITOLUL ŞASE 


Amintiri despre un far şi alfabetul Morse. Noul plan rămâne în aer 
la etajul cinci. Poetul lui Wilhelm Tell capătă un ceas de aur şi-i 
duce la Hograben pentru evaluare. Compania de pompieri îşi face 
datoria. Eddy Rancing face trimiteri la Shakespeare, tălmăcite de 
Löwy, şeful de țeavă. Este expediata o telegramă. 

Rancing îşi şterse lacrimile, desprinse o barcă de la ponton şi 
vâsli până pe malul opus. După ce debarcă, porni glonţ spre castel. 
Localnicii din Mugli am See mişunau peste tot. 

Tânărul îi salută de departe. 

— L-am avut în mână! — strigă el cu însufleţire când ajunse în 
mijlocul localnicilor. Ne-am luat la trântă şi-am căzut în apa, iar el 
înota mai bine decât mine. 

Tânărul londonez neînfricat era înconjurat de priviri pline de 
admiraţie şi respect. 

— Ah, eroul meu! — îi spuse Grete, lăţindu-şi gura într-un 
zâmbet de cel puţin douăzeci de centimetri. Nu m-am speriat 
deloc când am auzit strigătele acelea. Ştiam că-n preajmă vă am 
pe dumneavoastră. 

— Din câte văd, v-aţi ales cu câteva contuzii zdravene - se 
apropie necroscopul şi-i examină buzele crapate. Pentru procesele 
penale din guri ca a dumneavoastră se pregătesc probele 
histologice. 

— Ne puteţi oferi ceva semnalmente, Mr. Rancing? - îl întrebă pe 
un ton rece căpitanul de poliţie. 

— Cum să nu! Era un tip înalt, cu mustăcioară, cu faţa plină de 
negi şi cu cicatrice la subsuoara dreapta. 

— Vreun semn de recunoaştere bătător la ochi n-avea? 

— Duhnea a băutură. 

— Îmi pare rău, dar prin părţile noastre aşa ceva nu bate la ochi 
- zise comisarul aprinzându-şi pipa. Îi era silă de ea, dar simţea că- 
i datoria unui organ al puterii să fumeze pipă în timpul cercetărilor. 
Ceva de natură mai intimă nu ştiţi despre el? Ce monogramă avea 
pe cămaşă sau ce număr purta la pantofi, în fine, dacă era 
puternic sau slab. 

— Rar mi-a fost dat să văd un hoţ aşa de musculos - povesti 
Eddy -, aş putea spune că acest om era un Hercule. 

— Atunci o să-l dibuim noi din cărţile de imobil. 

Eddy Rancing nu se-ndoia de asta. Abia aştepta să ajungă-n 
cameră. O zi întreagă zăcu la pat. Spre seară, Victoria, nevasta 
grădinarului Kratochvil, îi duse bolnavului un pahar cu ceai 
medicinal, care înrăutăţi şi mai mult starea acestuia. 

Eddy nu fugea din calea aventurii, însă de data asta intrase în 
mai multe rânduri la apă într-un hal care l-ar fi convins până şi pe 
un Arsene Lupin că tot mai bine-i să ai pământul sub picioare. Nu-l 
speriau mizeriile cotidiene. Nu-s nici doi ani de când o vizita pe 
fata paznicului de far din Dover, căţărându-se până la ea pe 
paratrăznet doar în nopţile cu furtună, căci atunci pe tatăl ei 
obligaţiile de serviciu îl ţineau legat de mâini şi de picioare. 
Harrington, uriaşul paznic de far, era un om periculos şi un tată 
sever. Nevoia îl învăţa pe Eddy telegrafia. Fata îl învățase 
semnalele luminoase ale alfabetului Morse. La fereastra ei, între 
orele opt şi nouă seara, lumina se stingea pentru intervale când 
mai scurte, când mai lungi. lar Eddy, care datorită fetei se 
specializase în telegrafie, citea de pe țărm semnalele luminoase: 
„tata... de serviciu... opt ore... cocteilul... pe terminate... 
iubitule...“ 

Astfel învățase Eddy din dragoste telegrafia şi căţăratul pe 
paratrăsnete. Dar toate astea aveau în ele ceva romantic. 
Primejdii, savoare, pe când aici, rândaşii cu negi pe faţă aruncă 
după el cu ceară de duşumele, îl încuie-n debara. îl pocnesc, îl 
călăuzesc drept în băltoace. _ 

Ceva tot va trebui să născocească pentru acest Buddha. In timp 
ce se odihnea, chibzui profund şi născoci un nou plan. Da! O să 
meargă! 

Îi venise o idee mai mult decât genială: După-amiază îl vizită pe 
doctorul Rudiger, medicul satului. 

— Aa, îmi pare bine că v-am cunoscut, ce mai e nou? Cum vă 
simţiţi la castel? 

— Nu pot să dorm. 

— Mie-mi spuneţi? Ar trebui stârpite toate pisicile alea. 

— Nu ele sunt cauza. Sufăr de insomnie. 

— Hm... Şi. Cum se manifestă? 

Rancing, pe a cărui faţă începuseră să se arate simptome de 
gălbinare datorită fierii înghiţite în ultimele zile, se lăsă în voia 
soartei şi, cu un surâs curtenitor, îi explică doctorului că insomnia 

lui are două simptome mai importante, şi anume starea de veghe 
şi lipsa somnului. 

— În orice caz. E destul de grav - zise doctorul. Pesemne că 
suferiţi de-o anemie, iar asta vă provoacă o stare de nervozitate 
cu halucinaţii şi, slăbirea memoriei.. 

— V-aş ruga să-mi prescrieţi un somnifer. 

— lată o idee grozavăl 

Doctorul îi întinse o reţetă Rancing plăti şi plecă. 

La cofetărie cumpără câteva prăjituri cu frişca. Ştia că 
mâncăcioasei fete cel mai mult îi plac dulciurile. După cină profită 
de un moment în care rămăseseră doar ei doi şi îi oferi Gretei 
prăjiturile. Fata abia dacă ciuguli o fă- râmă, după obiceiul ei, - 
spunând că restul îl duce pisicilor din camera ei. 

Rancing ştia că le va înfuleca încă înainte de a ajunge în 
cameră. Şi nu greşea. În frişca din prăjituri băgase o porţie de 
somnifer de cinci ori mai mare decât cea prescrisă de doctorul 
Rüdiger. Peste un ceas Grete sforăia aşa de zdravăn că până şi 
bietele pisici se ascunseseră cu spinările zburlite prin câte un 
ungher. 

Era o noapte crâncenă, întunecoasă. 

Urma la rând clipa hotărâtoare când nu-l mai puteau paşte 
niciun fel de decepţii. Luă cu sine un sul de hârtie groasă unsă cu 
smoală. Când va tăia geamul de la camera Gretei cu un diamant 
de geamgiu, o să lipească de geam cartonul, ca să-i poată da lao 
parte fără zgomot. Altminteri nu i-ar rămâne decât să-l împingă 
spre interior, ceea ce ar provoca un zdrăngănit infernal. Mai luă cu 
sine o frânghie lungă, groasă. 

Şi vremea ţine cu el! Dinspre Alpi bate foenul împrăştiind stropi 
grei de ploaie şi un strat gros de nori s-a lăsat ca un strat cernit 
peste întregul ţinut. Pe-o scară în spirală eroul nostru a ajuns în 
foişorul ornamental al castelului. Cămăruţa din foişor are o 
fereastră batantă care se deschide uşor şi pe care se poate ieşi pe 
acoperiş. 

vâjjj! 

l-ar fi plăcut să-i răspundă vântului cu un chiot vânătoresc, 
acum când se simţea cuprins de un dor aprig şi ferm de aventură. 

vâjjj! 

Cu părul fluturând în vânt, cu frânghia înfăşurată pe braţ şi cu 

sulul de hârtie în mână părea un cowboy nebun gonind prin 
preerie cu lasoul şi poemul său liric. 

La unul dintre coturile burlanului ieşea de sub tablă un piron de 
fier. Era deasupra ferestrei Gretei. Din grădină studiase atent acest 
piron de lângă basorelieful dreptunghiular al fațadei, cioplit în 
gresie. Sub el urma o fereastră oarbă rotundă, iar mai jos balconul 
fetei. 

E curat confort pentru un spărgător să pătrundă în camera 
victimei năucite de somnifere. 

Prinse frânghia cu un nod marinăresc de piron şi-i dădu drumul. 
Frânghia căzu în jos. Legănându-se bătută de vânt. Cobora dincolo 
de nivelul balconului cu pricina, Când termină treaba asta, Eddy îşi 
puse hârtia de lipit la subraţ şi începu să coboare. 

Lua-o-ar dracu' de hârtie! 

Mai întâi, sulul de hârtie uns cu smoală i se lipi de mâini şi, 
vrând să şi-o dezlipească, vântul i-o întinse pe toată faţa. Acum 
arăta ca un terorist din Ku-Klux-Klan, cu o mască până la brâu. 
Noroc că, de bine de rău, izbuti să ajungă până la fereastra oarbă 
şi se aşeză să-şi tragă oleacă sufletul pe marginea intrândului 
îngust, rotunjit. La doi metri sub el era balconul Gretei. Dădu 
drumul frânghiei şi-şi dezlipi de pe faţă hârtia smolită. 

Nu departe de el se legăna în vânt un brad uriaş. 

Fereastra oarbă pe a cărei margine şedea avea forma unui cerc. 
Era o palmă de zid gol. O scobitură cât o oală mai mărişoară. La ce 
or mai fi făcut şi-aşa ceva? Se minună câteva clipe, dar pe urmă 
râmase de-a dreptul uluit. 

Unde-i frânghia? 

Doamne sfinte!!! 

Îi dăduse drumul şi. La o rafală de vânt mai puternică, se 
agăţase în crengile bradului uriaş din apropiere. S-a agăţat doar 
puţin, iar acum se leagănă încet pe-o crenguţă. N-ar fi exclus să 
cadă îndată la loc, dar să te afli pe-o muchie îngustă, cu un zid orb 
în spate, la înălţimea etajului patru, şi să nu te poţi agăța decât 
de-o foaie de hârtie unsă cu smoală, e o situaţie oarecum 
desperată. Să recunoaştem! 

Ca să atingă frânghia ar trebui să-ntindă doar braţul. Dar cum să 
se clintească din loc? 

Simţea că-l ia cu amețeli. 

N-are încotro, trebuie să aştepte prima rafală de vânt care să 
desprindă frânghia. In seara asta nu trebuie s-aştepţi prea mult o 
asemenea înteţire a vântului. Se-a- propie o nouă rafală vuind şi 

hăulind! 

vâjjj! 

Frânghia se clinteşte din loc. 

Acu’ i-acu'! 

Se-nalţă şi... 

Şi-nţepeneşte între două crengi groase ca într-o furcă. Doar un 
ciclon, o tornadă sau alte stihii de peste mări şi ţări ar mai putea-o 
desprinde de acolo. 

Eddy Rancing era într-o situaţie mai sumbră şi mai desperată 
decât orice om demn de milă de pe lumea asta. 

Îşi cuprinse genunchii cu braţele, chircindu-se pe pri- chiciul 
ferestrei oarbe, încât de la distanţă părea un colac de frânghie. Era 
ud leoarcă, frigul îl răzbise până-n măduva oaselor, iar zorii erau o 
chestiune de multe ore. 

Dar în zori ce-o să facă? Cum să se explice?... 

Auzi pietrişul scrâşnind. Venea cineva! În parc apăru o pălărie cu 
boruri largi. 

Domnul Maxi! Poetul lui Wilhelm Tell! Ce naiba caută aici? 

E drept că deunăzi îl văzuse zăbovind lângă gard cu Victoria, 
soţia grădinarului Kratochvil. A, da! Grădinarul azi a fost trimis la 
Erlembach şi pesemne c-o să mâne acolo. Ce-i de făcut? N-are de 
ales. Îşi drese gâtlejul şi strigă de sus:. 

— Bună seara... domnule Maxi... 

Poetul ridică privirea. Apoi îşi scoase pălăria. 

— Ce plăcere să vă revăd, Mr. Rancing! Ce ziceţi de vremea asta 
ticăloasă? 

— Coboară dinspre Alpi. O fi dat dezgheţul - strigă el din 
fereastra oarbă, silindu-se să surâdă. 

— Dacă nu sunt indiscret; ce faceţi acolo sus? 

— Nici eu nu ştiu... 

— Ei. Atunci nu vă mai rețin - îi răspunse poetul săltându-şi 
pălăria, gata să-şi vadă de drum. 

— Domnule Maxi! Nu-mi daţi o mână de ajutor? 

— Regret, domnule, dar n-am o para chioară. Insă directorul 
casei de economii, baronul Ostrau... 

— Nu în sens material. Aş dori să cobor de-aici. 

— Nu-i bine acolo?... Spuneţi-mi, vă rog, ce căutaţi noaptea 
cocoţat pe faţada castelului ca un basorelief? 

— Nu pot să cobor... 

— Asta nu era un motiv să urcați. 

— Vântul mi-a- suflat frânghia şi-a rămas agăţată-n bradul ăla 
de colo. Mi-aţi putea veni în ajutor, domnule Maxi. 

— Dar asta depinde doar de mine. Sunt dispus să vă-ntind o 
mână de ajutor ca să coborâti de-acolo. Pentru asta însă va trebui 
să-mi aruncaţi un fleac. Aveţi un ceas foarte frumos cu lanţ. 

Lui Eddy i se făcu părul măciucă. 

— Domnule! Asta-i şantaj! 

— Lăsaţi asta în seama conştiinţei mele. Ei, mi-l aruncaţi sau 
nu? — domnului Maxi îi plăcuse de la bun început ceasul lui Mr. 
Rancing, cu lănţugul acela scurt, de ofiţer, cu verigi groase. 
Rămâne de văzut dacă e din aur sau nu. La Zurich a cumpărat 
odată un baston cu măciulie de argint. Şi mai târziu s-a dovedit că 
minunatul mâner era în realitate un robinet de apă. De-atunci suflă 
şi-n iaurt. Se făcu că pleacă. 

— Stati! 

Rancing îi aruncă disprețuitor ceasul de buzunar care se 
rostogoli zornăind pe un strat cu flori, printre puieţii înfăşuraţi în 
hârtie. 

— Ar trebui să vă fie ruşine! - strigă el. Unde s-a mai văzut un 
poet aşa de mercantil? 

— Vă-nşelaţi! Ca poet nu-s deloc mencantil! Pentru operele mele 
n-am primit nici un sfanţ. Unde-i ceasul ăla blestemat? 

Culmea e că acum nu găsea ceasul. Vântul vuia, continua să 
toarne cu găleata, iar Eddy se-mpăcase deja cu gândul c-o să se 
aleagă cu o pneumonie. Într-un târziu ceasul fu, totuşi, găsit. 

— Ei, haide!... — îl zori Rancing. 

— Ştiţi ce, sunt păţit, dacă nu va supăraţi, întâi o să duc ceasul 
la evaluat 

Puțin lipsi ca lui Eddy să nu i se facă rău la înălţimea la care se 
afla, 

— Domnule, dar... Mă pot prăbuşi în orice moment! 

— Închideţi ochii şi rugaţi-vă. Eu dau o fugă până la H&graben, 
stă la mai puţin de-un sfert de oră de-aici, E un ceasornicar 
excelent. A studiat la Schaffhausen. Soră-sa mai mică e măritată 
cu un pictor. O să i-l arăt şi, dacă-i din aur, vă ajut imediat... 

— Domnule Maxi! Sunteţi un... 

— Nu-mi mulţumiţi! Mă grăbesc cât pot să v-ajut, că-i o zicală, 
cică cine dă repede, dă de două ori. 

Cu dragă inimă i-ar fi dat Eddy rapid vreo două poetului, dar 

acesta o luase deja la fugă. 

vâjjj! 

Vântul aproape că-l smulse din înălţimea lui, biciuin- du-l cu 
lapoviţă. Hainele trosneau pe el în ger ca zahărul candel crocant... 

Domnul H&graben ori nu locuia în apropiere, ori dormea 
buştean, căci poetul se-ntoarse abia peste o jumătate de ceas. 

— Totul e-n ordine! Nu vă faceţi griji! Cu aurul nu-s probleme! O 
să fiţi jos îndată... 

— O scară... Căutaţi o scară... măcăi Rancing. 

— Nu-i nevoie. O aduc pompierii pe-a lor. 

Din depărtare răsuna o goarnă. 

— Ticălosule! Ai anunţat pompierii? 

— Păi, nu era să vă dea jos compania de gaze. 

— Uite o scară acolo... Te implor... Până sosesc ăştia... 

— Frumos! Pe urmă or să mă amendeze că i-am chemat de 
pomană. Câte rubine spuneaţi că are ceasul? 

„„„Soseau pompierii! în frunte cu plutonierul Zobelmann. Atelajul 
de trei şi jumătate gonea mâncând pământul! Trei cai şi un catâr 
erau înhămaţi la căruţa prevăzută cu pompă şi scări. 

Aflând de cele întâmplate, Zobelmann sună întâi din goarnă. 
Las' să răsune, ca până se fac pregătirile, localnicii să aibă timp să 
ajungă la locul marelui eveniment. Apoi şi-a îmbrăcat zorit 
uniforma de paradă alb-albastră. 

Azi trebuie să fie la înălţime! | se oferea un prilej rarisim. De 
cotlonul ăsta nenorocit fuge până şi focul. 

— Totul e pregătit? 

Atunci, înainte! Căruţa pompierilor gonea, iar goarna se tânguia! 
Potcoavele ţăcăneau infernal. 

Până să ajungă pompierii, sătenii se buluciseră în jurul castelului 
într-un număr impresionant. Se zgâiau curioşi la silueta 
posomorâtă, chircită în fereastra oarbă, cu pantalonii ca nişte 
burlane auxiliare prin care apa de pioaie se revărsa şuvoaie. 

Dar, ah, au sosit pompierii t 

Urmă o scurtă manevră cu scara. O împinseră înainte, apoi 
înapoi. În cele din urmă, un flăcău se caţără pe scară ţinându-se cu 
o singură mână şi ridicând-o pe cealaltă deasupra capului. 

Era fenomenal! Toată lumea îl aplaudă. 

— Înainte! — răcni Zobelmann. 

Scara poposi pe zid şi Herr Löwy, şeful de ţeavă, începu să urce. 

De-acum, în jurul castelului se strânseseră toţi sătenii din Mugli 
am See. 

Domnul Wollishoff fu cât pe-aci s-o ia înaintea pompierilor în 
acţiunea de salvare. Dormea tun când îl trezi fiică-sa. În jurul orei 
unu, Grete se trezise cu crampe la stomac, fiindcă i se făcuse rău 
din cauza bicarbonatului de sodiu prescris de doctor lui Rancing 
împotriva insomniei. Convins că Rancing are halucinaţii din pricina 
anemiei, doctorul îi telefonase farmacistului rugându-l să-i 
elibereze bicarbonat de sodiu bolnavului care se va prezenta la el 
cu o reţetă pentru Veronal. Grete îşi trezi tatăl şi-l înştiinţă speriată 
că pompierii au ieşit la paradă în faţa sătenilor. 

Wollishoff fugi în parc cu pijamaua pe el, privi în sus, spre locul 
unde era înălţată scara, apoi fugi înapoi şi se întoarse cu e 
carabină cu care îl ochi pe Rancing, care stătea chircit deasupra 
balconului Gretei. Situaţia creată ar fi fost rezolvată mult mai 
simplu dacă îşi împuşca oaspetele aflat pe prichiciul ferestrei 
oarbe. Poate că nici Rancing n-ar fi regretat asta. Dar în ultima 
clipă, Zobelmann îi dădu peste mână. 


— Luaţi ceva pe dumneavoastră, să nu răciţi! — îi răcni lui 
Wollishoff în ureche. 

— ÎI împuşc! 

— După ce-l dăm jos! Ce credeaţi, că am bătut atâta cale de 
pomană? — Şi ordonă. Doi oameni să-l imobilizeze pe domnul 
consilier! 


Operaţiunea de salvare îşi urmă cursul. Nu trecu nici o jumătate 
de ceas şi străinul puse piciorul pe pământ: într-un vacarm de 
urale şi de pălării aruncate-n văzduh. Cu răcnete dezarticulate, 
răguşite, amintind de şuierul gros al unei sirene, Eddy îi explică 
consilierului imobilizat de către doi pompieri că-i îndrăgostit lulea 
de fiică-sa şi că dorise să-i ceară mâna. 

— Am vrut să-i mărturisesc dragostea mea la fel ca-n scena 
balconului. 

— Care scenă? — tună domnul Wollishoff. 

— Aia în care tânărul apare noaptea sub balcon să-şi 
mărturisească iubirea. Asta-i frumos! Despre asta a scris şi un 
mare poet. 

— Eu am fost ăla - bombăni domnul Maxi. Lui Wilhelm Tell i s-a 
întâmplat asta. 

— O iubesc pe fiica dumneavoastră şi vreau s-o iau de nevastă - 
răcni Eddy, 

— Ce zice? — îl întrebă amfitrionul pe domnul Lowy, care stătea 
lângă ei cu ţeava în mână. 

— O iubeşte pe fiica dumneavosatră - urlă şeful de ţeavă de se 
curtremurară geamurile castelului. 

— Pisica?... pisica?... — măcăi bătrânul consternat, privind spre 
fereastra oarbă. 

Dar Grete, care stătuse până atunci în spatele lui, păşi în faţă şi 
se aruncă în braţele lui Eddy. Asta o pricepu, în sfârşit, şi bătrânul 
şi se duse la culcare. 

Crestele Alpilor se iviră-n zori de după norii grei ca nişte câlţi de 
aburi... A doua zi, Eddy îi trimise o telegramă unchieşului: 


„M-am logodit cu Buddha, vino imediat. Eddy“ 

CAPITOLUL ŞAPTE 


Profesorul stârneşte senzaţie. Face rost de o cămaşă de noapte 
proaspăt spălată. Fracul ajunge o ținută de voiaj invidiată, dar 
rămâne de căruță. Evelyn şofează vitejeşte. Le ies în cale trei vaci. 
Lordul se imblânzeşte sub banchetă, dar din cauza trusei de 
toaletă îi sare țandăra. Apar din nou cele trei vaci. La Lyon se 
îmbracă în costume populare, îşi iau rămas bun unul de la celă lalt 
şi-şi continuă drumul impreună. Lordului Bannister i se taie 
respirația citind un articol de pe prima pagină. 

Lăsară-n urmă mai multe aşezări mici. Profesorului nu i-ar fi 
păsat că-i îmbrăcat în frac, însă ori de câte ori se apleca înainte 
nasturele fracului îi intra adânc în piept. 

Fata abia îndrăzni să-i întrebe: 

— Unde putem găsi, pe-aproape... un garaj de unde să pot 
închiria o maşină? _ 

Lordul chibzui câteva clipe dacă să-i răspundă sau nu. In cele 
din urmă se hotărî să răspundă, însă concis şi morocănos. 

— Din câte ştiu, în La Rochelle există un garaj din ăsta. E o 
localitate mai răsărită. Sper ca acolo să găsesc şi eu o cazare ca 
lumea peste noapte. 

Acum iarăşi tăceau. Lăsau în urmă copacii încinşi cu un brâu lat: 
alb, înşiraţi pe marginea drumului ca o armată mărşăluind în şir 
indian. Numai din cauza automobiliştilor fusese pocită cu brâul 
ăsta urât, de var, priveliştea frumoasă a acestui ţinut în care 
timpul se oprise parcă în loc. 

Profesorul continua să bombăne în sinea lui, deoarece îşi 
amintise de-o nouă posibilă catastrofă legată de înnoptat, pe care 
izbutise însă s-o evite. 

— Noroc că-mi ţin întotdeauna în valiză trusa de toaletă... — 
mormăi el. 

— De ce noroc? — îl întrebă Evelyn uşor neliniştită. 

— Fiindcă altfel nu m-aş putea bărbieri mâine dimineaţă în La 
Rochelle. Şi nu suport să umblu neras. 

„Ce cap sec“ - îşi zise fata în sinea ei şi doar că nu izbucni în 
plâns uitându-se cum arăta zdrenţuită şi plină de noroi, zgârieturi, 

prigonită de moarte, undeva în Europa. lar ăstuia îi mai arde de 
bărbierit. 

Poate că nu se străduia să-l coboare pe profesor în propriii ei 
ochi decât ca să contrabalanseze simpatia ce-o simţea faţă de el şi 
care-i creştea suspect de vertiginos. 

Nici în maşină nu-şi descleştase degetele de pe gentuţa ei 
neagră. 

În ea se afla plicul portocaliu. Preţul răscumpărării lui „Buddha 
meditând“. 

Şi-n plus, onoarea nefericitului maior Brandes. Sub ce nume se 
înrolase? 

Munster... Munster... Munster... 

Repeta numele întruna, ca pe o lecţie. 

Ajunseră în fine în La Rochelle. 

Profesorul frână în faţa singurului han din localitate. Ţăranii care 
trăgeau la măsea îl primiră cu braţele deschise pe domnul în frac. 
Bannister roşi până-n vârful urechilor când un breton mărunţel cu 
țeasta ca o sfeclă şi cu picioarele ca nişte leuci îi dădu prudent 
roată şi se holbă la el ca la un stâlp de afişaj. Un podgorean îi şopti 
hangiului că n-ar strica să-l cheme pe medicul de circă până mai 
sunt câţiva clienţi prin preajmă. 

Pantalonii profesorului erau pătaţi cu ulei în câteva locuri. 
Gulerul năduşit, scâlciat, îi rosese pielea gâtului, intrându-i adânc 
în carne şi, în timp ce stătuse aplecat deasupra volanului, 
nasturele de la gât îi lăsase o urmă adâncă pe mărul lui Adam. 

— Nu ştiţi pe unde aş putea găsi un garaj care închiriază 
automobile? — îl întrebă Evelyn pe hangiu. 

— E unul chiar aici, lângă noi! La nici zece paşi. Cum ieşiţi în 
stradă, la dreapta. În faţa lui o să vedeţi proptit un butoi mare... 

— Vă mulţumesc... Faceţi-mi un pachet cu alimente, cu ceva 
mezeluri şi fructe, mă întorc imediat ce închiriez maşina. 

— Se face. 

— Eu aş dori o cameră - spuse Bannister. 

Paznicul de noapte privi pe fereastră în crâşmă şi-şi făcu cruce. 

— Am o cameră liniştită la etaj, dă spre grădină... — îi răspunse 
hangiul şi adăugă ezitând: Domnul e singur? 

— A trebuit s-o aduc până aici pe această doamnă, are o 
urgenţă! N-am avut timp să mă schimb... Fii bun şi roagă-i pe 
oamenii ăştia să nu mai caşte gura la mine. Sau măcar să nu mă 
mai pipăie atâta. 

Cum ultimele cuvinte le rosti cu glas tare, ţăranii se împrăştiară 

speriaţi din jurul lui. Podgoreanul le povesti că anul trecut 
contrabasistul trupei de teatru din Corbeille se ţicnise şi a umblat 
o noapte întreagă prin târg îmbrăcat în straie de regină văduvă, cu 
coroana de argint pe cap. 

— Nu doriţi să serviţi cina? 

— Nu! Vreau să dorm! Vorbi pe un ton atât de hotărât, de parcă 
i-ar fi stat cineva în cale. 

Abia acum îi întinse şi Evelyn mâna. 

— Fiţi binecuvântat, sir, pentru binele ce mi l-aţi făcut. 

— Vă rog... N-aveţi ce să... 

Dădu mâna cu Evelyn. 

După ce uşa se-nchise în urma fetei, o urmări cu privirea mult 
timp. Ce tristă, ce nesigură se-ndepărtează. 

Înghiţi în sec. Simti un gust amar în gură. Îi era milă de Evelyn. 

Cel puţin aşa îşi numise el acea uşoară senzaţie de nelinişte 
care o clipă îl tot îmboldise să-i spună fetei câteva cuvinte calde şi 
s-o conducă o bucată de drum. 

Urcă în camera lui. Hangiul îi oferise o cămaşă de noapte 
proaspăt spălată. 

Era frânt de oboseală... Necessaire-ul şi-i lăsase jos în maşină... 
Nu-i nimic, o să se bărbierească mâine dimineaţă. Acum, la 
culcare! In pat! In pat! Cămaşa de noapte proaspăt spălată a 
hangiului mirosea a mucegai. Şi ce dacă... Bine că s-a culcat... Să 
doarmă! 

Această aventură neplăcută îi storsese şi ultima picătură de 
vlagă. Tracasarea şi enervările din ultimele ore îl istoviseră şi, în 
plus, ura de moarte orice dezordine, complicaţie şi neplăcere. 

Se lungi în pat şi se-ntinse fericit. 

Apoi stinse lumina. Era fericit că se terminase şi povestea asta 
obositoare şi sinistră, şi căzu într-un somn adânc, delicios. 

Să se tot fi bucurat vreo zece minute de acest somn adânc şi 
delicios, când cineva îl trezi, zgâlţâindu-l de umăr. 

O văzu pe Evelyn, care-i şopti la ureche: 

— leşiţi imediat pe fereastră, v-am proptit o scară de pervaz... 


2 


Evelyn se-nțelesese la preţ cu proprietarul garajului şi pornise 
grăbită înapoi. Ajunsese la câţiva paşi de han când de după colţ 
apăruse un automobil cu farurile aprinse, care frână cu un 
scrâşnet asurzitor. Din maşină coborâră şase bărbaţi şi Evelyn abia 

apucă să se tragă după un copac, să nu fie zărită. Îi recunoscu 
îndată pe Adams şi pe Gordon. Printre ei se afla şi omuleţul cu 
monoclu şi haine ţipătoare. Pare-se, deci, că au fost urmăriţi din 
Paris, dar că între timp urmăritorii rămăseseră în urmă. Acum 
ţineau sfat. Evelyn le auzea de după copac fiecare cuvânt: 

— S-ar zice că-s cam nătărăi, dacă şi-au pus în gând să 
înnopteze aici - spuse Adams. Trebuie lichidaţi amândoi. 

— S-aşteptăm niţel - le sugeră Gordon, care între timp se uitase 
pe fereastră. Mai sunt trei cheflii, mai bine aşteptăm până se 
cărăbănesc şi ăştia. De-aici oricum n-au cum să-şi ia zborul 
porumbeii, îi avem în mână. 

Între timp se pornise ploaia. Cei şase bărbaţi înfricoşători 
intrară-n cârciumă. Evelyn nu mai dârdâia. Cu timpul se 
obişnuieşte omul şi cu primejdiile de moarte. Mai curând o 
îngrozea gândul că vor să-l omoare şi pe acest om simpatic, 
grozav, la care ţinea atât de mult, în ciuda firii lui ursuze, pe-acest 
atât de omenos lord Bannister. Privi pe fereastra localului. Patru 
dintre bandiți stăteau într-un colţ şi aveau privirile îndreptate spre 
uşă. Se-ntoarse grăbită la uriaşul automobil roşu cu care veniseră 
urmăritorii ei. 

Se pricepea la maşini. Cât trăise taică-său, avuseseră un Ford 
elegant pe care-l conducea şi Evelyn. Avea acum prilejul să profite 
de cunoştinţele ei tehnice. Deşurubă ventilele de la cele patru roţi, 
apoi zgâlţâi maşina până ce aerul din camere năvăli afară. 
Desfăcu şi carcasa motorului şi smulse sârma de la magnet, goli 
radiatorul de apă şi rezervorul de benzină, apoi ocoli restaurantul. 
Spre curte nu dădea decât o singură cameră, aşa că nu greşi 
adresa. În spatele ferestrei deschise de la etajul unu nu poate 
dormi decât profesorul. Din fericire, găsi şi o scară rezemată de 
gura podului. Adunându-şi toate puterile, izbuti s-o proptească de 
pervazul ferestrei şi, cu genunchii tremurându-i, urcă pe scară. Era 
prima oară când urca pe-o scară proptită. 

Profesorul se ridică buimac şi tocmai era pe punctul de-a înjura, 
dar glasul îi îngheţă când zări chipul fetei. 

— Pentru Dumnezeu, vă implor... - îi spunea Evelyn - nu mă- 
ntrebaţi nimic, veniţi imediat cu mine, c-or să vă omoare. In 
cârciumă sunt asasini care pot da în orice moment buzna în 
camera asta. Vă implor, nu pierdeţi nici o clipă! Ei vă cred implicat 

şi pe dumneavoastră în afacerea asta, i-am auzit spunând că vor 
să vă împuşte. 

Profesorului îi trecu un sloi de gheaţă pe şira spinării, Simţea că 
fata spune adevărul. Apucă un pantof... 

— Nu vă-mbrăcaţi! Orice clipă ne poate costa viaţa. Vă puteţi 
lua haine de oriunde de pe drum. Vă implor, haideţi odată, 
haideţi... 

Bannister îşi luă doar portofelul şi un prosop pe care şi-i înfăşură 
în jurul gâtului, apoi cobori scara în urma fetei în pantofii lui de lac 
şi cămaşa de noapte proaspăt spălată a cârciumarului. Ploua cu 
găleata... r 

Ajunseră cu bine la maşina profesorului. In câteva secunde 
porniră motorul. Secunde lungi cât ceasurile. 

Apoi maşina demară. 

Abia acum, la huruitul motorului, năvăliră bandiții afară din 
cârciumă! 

Dar maşina luase deja distanţă împroşcând noroiul. Poc, poc! 

Printr-un miracol glonţul pătrunsese prin geamul din spate, 
trecuse printre profesor şi Evelyn şi ieşise prin parbriz. Amândoi 
auziră ţiuitul acela scurt trecându-le pe la ureche, iar lordul 
Bannister trebui să recunoască-n sinea lui că în descrierea situaţiei 
lor fata nu se folosise de oarece licenţe poetice. 

Lăsau în urmă primejdia şi La Rochelle-ul cu o sută de kilometri 
la oră. Bandiţii desigur tropăie neputincioşi în jurul maşinii lor 
incapabile de luptă. lar exoticul Mercedes Benz, de o valoare 
muzeală, din garaj, poate urmări Alfa-Romeo-ul profesorului cu 
aceeaşi şansă pe care ar avea-o o vacă de lapte bătrână în faţa 
unui vultur imperial în mare formă. 

Profesorul oferea o privelişte cam ciudată aşa cum stătea la 
volan în cămaşa de noapte udă de ploaie, cu prosopul la gât şi cu 
cârlionţii ciufuliţi, noaptea pe şoseaua Paris—lyon. In aceste clipe 
chiar s-ar fi bucurat să poată conduce în ţinuta de seară 
cumpărată recent. 

Evelyn era şi ea murdară, boţită şi zdrenţuită. 

— Miss Weston, n-aveţi senzaţia - o întrebă profesorul în şoaptă, 
căci între timp răguşise de tot - că mă onoraţi peste măsură cu 
încrederea pe care mi-o acordaţi când apelaţi la serviciile mele? 
Sper să nu mă consideraţi indiscret dacă vă-ntreb în ce chestiune 
îmi riscaţi viaţa? 

— În această geantă duc onoarea unui om! 

— Să se fi metamorfozat în asemenea măsură bijuteria aceea de 

familie? Pe vapor, când m-aţi deranjat pentru întâia oară din 
odihna mea nocturnă, nu vă fac cu asta un reproş, m-aţi mobilizat 
din pricina unei bijuterii de familie, iar acum gonesc ca nebunul cu 
o sută la oră pe o şosea naţională, în cămaşă de noapte, pentru 
onoarea unui om. Nu sunt un laş, dar mă consider îndreptăţit să 
protestez, miss Weston, împotriva obligaţiilor când de vedetă a 
ecranului, când de pompier, pe care mi le atribuiţi. Ca să nu mai 
amintesc de riscurile la care expun această neînsemnată viaţă a 
mea... 

Deodată Evelyn îşi lăsă capul pe umărul profesorului şi începu 
să plângă din nou amarnic. Bannister bombăni ceva, dar apoi tăcu. 
Lăsau în urmă aşezări şi oraşe mici într-un ritm invariabil ameţitor. 
Lordul era hotărât să nu reducă viteza până ce nu găseşte un 
magazin de confecţii. Se crăpa de ziuă. 

— Sir... sunt multe lucruri pe care nu vi le pot spune - zise 
Evelyn printre sughiţuri - însă credeţi-mă că sunt un om cinstit. 
lertaţi-mă că v-am expus unor asemenea riscuri, dar nu eu sunt de 
vină... 

— Măcar de m-aş putea bărbieri - bombăni profesorul, fiindcă 
simţea aproape o durere fizică din pricina halului în care arăta. De 
altfel, se simţea oarecum tulburat. Evelyn nu mai plângea, ci-şi 
odihnea capul fără nici un motiv pe umărul lui Bannister. „Ar fi de 
râsul lumii ca după toate cele întâmplate s-o mai şi mângâi pe 
umăr“ - îşi zise profesorul în sinea lui şi nici el nu-şi dădea seama 
cum de-i venise această idee trăsnită. lar Evelyn credea că poziţia 
aceasta distrată nu bate la ochi într-o asemenea situaţie, iar pe ea 
o umple de bucurie. La început închise ochii din cauza senzaţiei 
plăcute, dar mai târziu adormi de-adevăratelea cu capul pe umărul 
lordului Bannister. Profesorul întorcea în răstimpuri capul şi 
bombănea. 

„E o făptură cu totul bizară - gândi profesorul. Până acum n-am 
văzut-o decât în trei ipostaze. Întâi fuge de primejdii, apoi plânge, 
iar la urmă adoarme.“ 

Dimineaţa, situaţia deveni oarecum neplăcută. Şoferii care 
veneau din sens opus doar că nu se răsturnau în şanţ de uimire 
zărindu-i pe cei doi, care aduceau cu un atlet ţicnit la antrenament 
şi cu o cerşetoare. Traficul tot mai intens manifesta un interes tot 
mai crescând vizavi de ei. Profesorul se gândi cu desperare la 

scandalul ce s-ar declanşa dacă cineva l-ar recunoaşte în persoana 
lui pe lordul Bannister, despre a cărui conferinţă precis scriu pe 
prima pagină toate ziarele de dimineaţă. 

— Sir - îi spuse Evelyn, care se gândea exact la acelaşi lucru - 
cândva am învăţat şi eu să conduc. Lăsaţi-mă pe mine la volan. 

— Şi eu? — întrebă lordul măcinat de îndoieli. 

— Cred că-n maşină... în spatele banchetei... pe jos... N-or să vă 
vadă... Poate vă ghemuiiţi cumva... 

— Chiar ţineţi la această nouă acrobație? Doresc să subliniez cât 
de neglijată este educaţia fizică la facultatea de medicină. Dar 
dacă doriţi neapărat... De-acum nu mă mai opun la nimic. 

— Doamne! De ce vă bateţi joc de mine?! Când, de fapt, nu-mi 
fac griji decât pentru reputaţia dumneavoastră. 

— Cred şi eu că admiratorii mei nu-şi închipuie c-aş putea arăta 
aşa... Bine, fie! Vă rog, nu plângeţi, nu suport să plângeţi! Gata, 
mă culc pe jos şi mă fac ghemotoc. Sper că n-or să urmeze 
acrobaţiile la trapez. 

Profesorul o lăsă pe Evelyn la volan, se căţără în spatele 
banchetei şi, icnind amarnic, îşi cuprinse genunchii cu, braţele şi 
se aşeză în fund. Între timp opriră să facă plinul. 

De-acum stăpână pe situaţie era Evelyn. Din nefericire, puştiul 
de la staţia de benzină băgă de seamă că-n spatele maşinii se 
ascunde o doamnă ceva mai în vârstă, cu părul scurt, aşa că-şi 
chemă mama, sora cu cei trei plozi ai ei şi bunicul. Se strânseră cu 
toţii în jurul maşinii şi se uitară la Bannister prin geam ca la un 
rechin dintr-un acvariu. Unul dintre băieţi fugi în sat să-şi cheme 
amicii. Din fericire, rezervorul tocmai se umpluse şi-şi putură 
continua călătoria. A 

Lordul nu mai făcea reproşuri. Nu spunea nimic. Işi cuprinsese 
genunchii cu braţele şi fuma apatic, privindu-şi gleznele mânjite de 
noroi care-i ieşeau din pantofii de lac, ca unul care nu mai speră 
într-o cotitură fericită a soartei sale. 

Ceva mai târziu, ca o fiară dresată, răbdă melancolic ca Evelyn 
să-i aducă dintr-o locantă două sandvişuri, să-l hrănească 
frumuşel, să-l aştepte până-şi bea ceaiul şi să ducă tacimurile 
înapoi. Între timp preotul din localitate se opri lângă maşină. După 
ce se uită înăuntru, plin de compasiune îi sugeră Evelynei să ia la 
drum, pentru câţiva franci, un flăcău zdravăn din sat, ca să nu fie 
singur cu bolnavul. Bannister o auzi stupefiat pe Evelyn 
mulţumindu-i preotului pentru povaţă şi asigurându-l că nu are 
nevoie de ajutor, fiindcă bietul ei frate e un nebun paşnic. 

Da, Evelyn îi dăduse amabilului curios o explicaţie corectă. 
Pentru un om care obținuse rezultate miraculoase în vindecarea 
bolii somnului şi care era unul dintre candidaţii din acest an la 
Premiul Nobel, lordul Bannister se purta prea blând. Faţă de 
statutul său se purta prea blând în cămaşa de noapte proaspăt 
spălată a hangiului, şezând în spatele banchetei, cu un prosop în 
jurul gâtului zburlit şi plin de noroi, pe şoseaua Paris—Lyon. 

Şi cum la volan se afla ciclonul, maşina începu să-i semene 
încet-încet celei care o conducea. 

Ambele aripi din faţă erau lovite, iar bara de protecţie puţin 
curbată. Mai târziu o portieră se deschise în timp ce treceau pe 
sub un viaduct şi, până să frâneze Evelyn, se turti zăngănind şi 
scrâşnind ca o armonică la impactul cu o bornă aflată acolo, iaca, 
din întâmplare. 

— Mai am până să-mi intru-n mână... — se scuză fata peste 
umăr. 

— Văd - îi răspunse necăjit profesorul, îndepărtându-şi câteva 
cioburi de sticlă din păr. În acest moment fură tamponaţi zdravăn 
din spate. Cineva din altă maşină îi înjură în gura mare. Evelyn îşi 
continuă drumul grăbită. 

— Mai devreme sau mai târziu va trebui să decuplaţi 
semnalizatorul - spuse profesorul. Altfel, o să se creadă că ţineţi 
dreapta şi, vrând să vă depăşească prin stânga, careva tot va intra 
în noi. Cel mai bine ar fi ca imediat după semnalizare să decuplaţi 
semnalizatorul. 

— Dar nu vrea! — îi strigă Evelyn, răsucind cu desperare 
butonul. 

— Asta numai fiindcă umblaţi la butonul ştergătoarelor de 
parbriz. Cel de-alături e cel de semnalizare. Nu! Nu! Ala-i de la 
luminile de poziţie... Ei, nu, că... 

Fata se porni să plângă. 

— Vă implor - şopti Bannister răguşit, blând, aproape evlavios - 
nu mai plângeţi. Nu suport. Mai bine adormiţi sau luaţi-o la fugă, 
dar nu plângeţi. Nu-mi pasă nici dacă mai devreme sau mai târziu 
vom rămâne doar în trei: dumneavoastră, volanul şi cu mine... 
Trosc!... Nu-i nimic, doar capul... Vă rog. Dacă s-ar putea, fiţi mai 
atentă cu pedala aceea când schimbaţi vitezele... Nu plângeţi. Vă 
rog frumos! O să vă intraţi în mână încetul cu încetul. N-aveţi 
cumva un strop de iod?... 

Evelyn, săritoare, vru să-i dea sticluţa cu iod, aşa că trase frână 
de mână, ceea ce-l făcu pe profesor să preia viteza maşinii şi să se 

repeadă cu capul în portieră ca un berbec. Şi pentru ca senzaţia de 
explozie din capul lui Bannister să fie totală, în acelaşi moment 
explodă şi pneul roții stângi din spate. Maşina derapă scurt, intră 
pe sensul opus şi, cu un bubuit asurzitor, dar cu viteza din fericire 
redusă, se izbi de un pom. Masca i se turti jalnic. 

Puseră roata de rezervă. 

Intre timp apăru un băieţel care mâna trei vaci şi toţi patru se 
uitară uimiţi la bărbatul ţicnit, în cămaşă de noapte, care se 
tăvălea sub maşină în colbul drumului, fiindcă Evelyn, pare-se, nu- 
şi intrase încă în mână şi, din nefericire, mişcase din loc cricul, 
drept care automobilul se lăsase iarăşi pe-o rână, iar portiera 
sfărâmată îşi luase definitiv adio de la Alfa-Romeo şi căzuse în 
drum, cricul în schimb se agăţase de şasiu, iar profesorul trebuia 
să se târască printre roţi ca să-l scoată de sub maşină. 

Aşa stăteau lucrurile dimineaţa la ora unsprezece. 

La douăsprezece şi jumătate isprăviseră schimbarea roții. 

— Putem porni - spuse Evelyn. 

— Noroc bun! — strigă profesorul în jargonul minerilor şi se 
strecură sub banchetă. 

Cu ajutorul micului văcar suiră şi portiera de-a curmezişul în 
automobil şi, cum nu era fixată de nimic, din când în când îi cădea 
profesorului în cap, dar acestuia nu-i mai păsa de toate fleacurile. 

Fata se aşeză la volan să dea în marşarier dinspre pomul bugşit. 

Tânărul mai mare peste vaci îşi mână imediat animalele din 
preajma automobilului. Motorul, asemeni unui tenor muribund, 
care-şi adună ultimele puteri, icnea scurt şi amuţea imediat. Fata 
nu se lăsa. Băga cheia în contact, ambreia, ambala, motorul 
începea să huruie, apoi se oprea. Profesorul scoase capul de. După 
portiera pe care o ţinea în braţe. 

— Incercaţi şi-n marşarier. Este exclus să putem dobori ditamai 
copacul ca să ne putem continua drumul. 

Bineînţeles! Ea încerca s-o ia înainte! 

După mai multe încercări nereuşite, nimeri şi marşa- rierul. 

Maşina se urni încet de lângă pom şi ceva căzu zdrăngănind la 
pământ. Era bara de protecţie. Fu urcată şi ea în maşină, lângă 
portieră. Profesorul călătorea de-acum în compania mai multor 
piese de schimb. 

Cu toate astea goneau ca vijelia pe şosea. 

— Adineauri mi-aţi cerut iodul - îi spuse fata şi profesorul, 
aşteptându-se la o frână bruscă, se agăţă cu mâini - cu picioare de 
ce putea. 

— Ziceţi că merită să risc? 

— Poftim trusa de toaletă. Fata îi întinse gentuţa. 

Profesorul o deschise, dar nu zări decât un imens plic portocaliu. 

— Scuzaţi-mă, asta-i a mea - bâigui Evelyn şi i-o smulse din 
mână. 

— İn primul rând nu vreau să mă dau cu iod, ci vreau să mă 
bărbieresc - declară hotărât profesorul. 

Pe Evelyn o cuprinse disperarea. 

— Suntem urmăriţi! Gândiţi-vă şi dumneavoastră, chiar dacă n- 
au o maşină ca lumea... 

— Miss Weston! Aţi reuşit să mă convingeti în repetate rânduri 
de justeţea opiniilor noastre divergente. De data asta n-aveţi nicio 
şansă! Vă rog să nu mă mai contraziceţi. Om fi urmăriţi, poate or 
să ne şi omoare, dar eu tot mă bărbieresc. Pe urmă, la nevoie, n- 
au decât să mă lichideze, las' să fiu victima igienei. 

Fata exclamă răutăcios: 

— Nu ştiu unde am pierdut nécessaire-ul! 

Pentru prima oară de când pornise la drum, profesorul înlemni 
de groază. 

— Uitaţi-vă bine! nu se poate. Săpunul meu! Apa mea de gură! 
Aparatul meu de ras! 

— O! — In clipa asta Evelyn ar fi fost în stare să-l omoare. Poftim 
de ce-i arde acum! Aparatul de ras şi apa de gură. N-am mai văzut 
aşa scârţar. E o chestiune de viaţă şi de moarte, iar pe domnia sa îl 
apucă jalea din cauza trusei de ras! 

— Ne-ntoarcem imediat! 

— Sir! 

— Miss Weston, orice cuvânt e de prisos. 

— Ar însemna să ne-ntoarcem în braţele primejdiei! 

— Drumul ăsta n-a fost nici până acum joacă de copii. 

Dacă mai suntem în viaţă, înseamnă că la volanul maşinii 
noastre s-a aflat însăşi Fortuna, în ciuda isprăvilor dumneavoastră. 
Asta ne mai poate da speranţă. Domnişoară! Ne-ntoarcem după 
geanta mea! 

Fata nu se mai împotrivi. Vedea că totul ar fi în zadar! 

Din clipa aceea prinse ură pe nécessaire. O ură aprigă şi 
statornică, fiindcă ea ţinea la profesor, iar necessaire-ul îi 
distrugea iluzia acestui sentiment. 

lată la ce se gândea în timp ce întorcea maşina. 

Porni întâi în marşarier, ca apoi să poată smuci de volan, ca să 
întoarcă, şi cu acest prilej buşi spatele maşinii de un copac. Apoi o 
luă înainte, privind în urmă, să vadă ce o lovise în spate, şi intră cu 
masca într-un stâlp de pe marginea şoselei. Profesorul nu zicea 
nici pâs. Şedea ghemuit pe jos, amărât, cu capul în palme, cu o 
mină ce amintea de pictura ce-l înfăţişează pe Marius deasupra 
ruinelor Cartaginei. Ce-ar mai fi de făcut aici? 

Până la urmă, cum automobilul părea a fi absolut indestructibil, 
porniră înapoi pe şosea. Din fericire, după câţiva kilometri se 
întâlnise cu cele trei vaci şi cu flăcăiaşul. Copilul ţinea în mână 
geanta profesorului şi pentru câţiva gologani le-o dădu fericit celor 
doi călători. Copilul avea parte, se pare, de-o zi bună, fiindcă ceva 
mai devreme dăduse pe şosea de un claxon nou-nouţ, dar despre 
acesta nu le pomeni nimic celor doi automobilişti zdrenţăroşi. 

— Şi-acum, s-o luăm din loc! — spuse fata agitată şi trase cu 
mâna de o manetă care-i căzu sub mână, manetă care făcu ceva 
să scârţâie şi altceva să scrâşnească. Atunci acţionă întâi cornetul 
electronic Bosch, iar pe urmă aprinse farurile şi-atunci, naiba ştie 
cum, scârţâitul încetă. Lordul învățase să aprecieze stilul frust de a 
şofa al Evelynei. 

Întotdeauna greşea comenzile şi, cu toate acestea, înaintau. 

— Acum o să facem un popas! — spuse profesorul cu duritatea 
unui brigand. O să mă bărbieresc şi-o să mă pieptăn. Daţi-mi, vă 
rog, necessaire-ul. 

— Poftim! Fata îi aruncă nâcessaire-ul care se cioni de farul care 
se afla şi el îngrămădit pe banchetă. 

Şi îl părăsi furioasă pe profesor. Ce cap sec! Bannister îşi aşeză 
pedant pe banchetă aripa ruptă a maşinii, să aibă pe ce să-şi 
fixeze oglinda şi paharul pentru săpunul de ras, apoi începu să se 
bărbierească. 

Între timp. Evelyn se plimba fără astâmpăr puţin mai departe pe 
şosea. 

Deşi i-ar fi prins bine să dea dovadă de ceva mai multă 
curiozitate faţă de mania igienei, de care suferea profesorul. 

Pentru că în acest caz l-ar fi văzut pe Bannister scoțând din 
nécessaire o cutiuţă emailată pe care trona o statuetă din 
ceramică înfăţâşându-l pe Buddha cu capul în piept şi din această 
cutie trusa de ras. 

Excelenţa sa, lordul, îşi ţinea trusa de ras în caseta cu „Buddha 
meditând“, iar pe „Buddha meditând“ îl purta în nécessaire. Şi 

habar n-avea că se află în posesia celei mai preţioase truse de ras 
din lume. Care valora un milion de lire. 

Burniţa uşor. Ştergătoarele de parbriz pendulau fâşâind pe 
geamul spart. 

Din faţă se apropiau câteva căruţe pline cu lemne şi cu fructe. 

În depărtare se zărea Lyonul. Acum traficul era intens şi-n locul 
claxonului pierdut - ca să evite alte nenorociri - Evelyn folosea 
cornetul Bosch, care, mugea infernal, sau altfel spus, de câte ori 
intra în depăşire acţiona cornetul Bosch, scrumiera de bord 
ejectabilă şi luminile de poziţie. La naiba cu fleacurile astea de la 
bord! Toate-s la fel şi toate se cer răsucite. Totuşi, în afară de o 
căruţă de lemne, răsturnată într-o curbă şi rezolvată cu câţiva 
franci, nu au avut alte accidente. Pe ultima porţiune a traseului 
dădură gata trei găini, un câine şi-n totul vreo două biciclete. 

— Maşina asta se topeşte văzând cu ochii - observă deprimat 
lordul. 

Evelyn strânse din dinţi şi-i dădu înainte. 

Dar iată Lyonul! îşi vor cumpăra haine! Se vor putea spăla! 
Numai de nu s-ar aglomera traficul! Evelyn claxona la tot pasul. In 
oraş o s-o lase mai moale cu claxonatul, să nu bată prea tare la 
ochi... Ei, drăcie! Apa din radiator s-a evaporat! Urmează zece 
minute de coşmar, o mulţime de gură-cască... îşi continuă 
drumul... Capacul radiatorului a rămas pe drum. Nu-i nimic! Lyonul 
îi aşteaptă. De-acum nu-i mai poate paşte nicio belea! Eroare! 

Ba o să-i pască! Şi-ncă cum! 

lată şi primele case! Totul e să caute discret un magazin de 
confecţii. Cornetul Bosch pur şi simplu a înţepenit! Evelyn trăgea 
cu desperare când de cornet, când de volan, în timp ce 
automobilul îşi continua drumul într-o uşoară stare de beţie. lar 
afurisitul ăla de cornet mugea întruna, profesorul a venit şi el 
lângă Evelyn, dar n-o poate ajuta decât cu o mână, ceaialtă i-a 
rămas prinsă între aripă şi rama banchetei făcute ferfeniţă. Din 
faţă se apropie un camion, dar ei continuă să lupte cu cornetul 
care nu vrea să mai tacă. Al naibii buton, nu se dă bătut. Zbang! 
Camionul uriaş încearcă să evite cu un scrâşnet prelung de frâne 
coliziunea mortală, Evelyn se lasă şi ea cu toată greutarea pe 
frână de picior şi smuceşte volanul spre stânga, răstoarnă o tarabă 
cu fructe şi camionul gigantic trece milimetric pe lângă ei. 

Trăiesc! înainte! 

Dar trebuie să facă ceva cu cornetul ăsta, fiindcă pur şi simplu îi 
scoate din minţi! Sună întruna! 

Sunt deja la Lyon şi cornetul Bosch continuă să ragă, 

— Trageţi-i un glonţ! — se smiorcăie Evelyn. 

Năvăliră în oraş ca o ambulanţă. Cetăţenii speriaţi scot capul pe 
fereastră, curioşii se îmbulzesc în stradă şi măcelarul dă din cap, 
spunându-i clientului în timp ce cântăreşte carnea: 

— Mai nou, în fiecare zi e un incendiu... 

Evelyn ridică mâinile de pe volan şi-şi smulge părul. 

— Tăiaţi-i firul! — strigă desperat profesorul. 

Evelyn îl şi smulge îndată. Ştergătoarele de parbriz îşi încetează 
pendularea. 

— Lăsaţi! Nu-l tăiaţi! — o imploră grăbit profesorul. 

Se apleacă înainte şi smulge el firul cu pricina. Noroc că erau pe 
o străduţă laterală, pentru că maşina făcuse o bucată de drum pe 
trotuar şi Evelyn ocoli stâlpul în ultimul moment, revenind pe 
carosabil. 

— Fireşte - gâfâie fata triumfătoare - atunci când mă descurc nu 
mă lăudaţi niciodată. 

Până la urma, pe-o străduţă lăturalnică, dădură şi peste mult 
visatul magazin de confecţii. 

— Nu vă pot cumpăra un costum, sir, decât după ce mai întâi 
rezolv problema ţinutei mele - se-ntoarse Evelyn către profesor. N- 
aş vrea să mă consideraţi egoistă. 

— Dumneavoastră sunteţi cumsecade şi altruistă - răspunse 
profesorul în doi peri. Îl enerva faptul că-n jurul maşinii se şi 
adunaseră curioşii. Care aveau, de altfel, la ce să se zgâiască. 
Părea tractorul unui circ ambulant şi stârnea uimire faptul că n- 
avea nici portieră, nici scară, nici aripă. Rămăşiţele caroseriei abia 
se mai ţineau pe şasiu. 

Când Evelyn, după obiceiul ei, trase cu putere frână de mână, 
maşina se opri în faţa magazinului cu un zdrăngănit ca al unei cutii 
de tablă pline, cu pietriş, trântite pe pământ. 

Evelyn intră în magazin şi, fără să aleagă mult, îşi cumpără 
câteva lucruri de îmbrăcat, ca să se poată mişca mai lesne în 
interesul profesorului. În magazin se şi spălă, pretextând că a avut 
un accident. În rochia cumpărată ai fi zis că-i soţia unui 
administrator de bloc gătită pentru o vizită duminicală. 

Până să iasă din magazin, în jurul maşinii se strânseseră ca la 
vreo sută de curioşi care căscau gura la profesor. 

De pe o altă stradă cumpără, în sfârşit, la nimereală, nişte haine 
bărbăteşti, apoi vreme de vreo douăzeci de minute goniră de colo- 
colo pe nişte străduţe, până ce profesorul, într-un nou şi 
senzaţional număr de circ, se îmbrăcă în spaţiul acela infim din 
spatele  banchetei. Dacă l-ar fi văzut, l-ar fi invidiat şi 
contorsioniştii de la circ. Că Evelyn îi cumpărase o pălărie de 
vânător cu un penaj nemaipomenit de bogat nu l-ar fi scos din 
sărite prea tare pe profesor. Mult mai dureros era pentru el faptul 
că pantalonii cadrilaţi îi ajungeau până deasupra gleznei, în timp 
ce haina de catifea verde îi cădea până peste genunchi. Nici aşa 
nu putea circula printre oameni fără să bată la ochi, dar în situaţia 
lui era un punct câştigat faptul că se putea aşeza pe banchetă ca 
lumea, lângă Evelyn. Când se opriră în faţa unui hotel, portarul 
ştiu, de cum îi zări, că are de-aface cu un comerciant excentric 
sosit de hăt-de- parte cu nevastă-sa. 

— Milord - îi spuse fata în holul hotelului - e ultima oară când v- 
am dat bătaie de cap! 

— Nu-mi mai spuneţi asta, miss Weston. Cu toţii suntem mai 
mult sau mai puţin în mâna lui Dumnezeu. Vă rog doar, când o să 
mai aveţi nevoie de mine, n-aşteptaţi până adorm. Vă promit, la 
rândul meu, că de azi încolo o să mă antrenez în acest sens. Văzu 
ochii fetei umplându-se iarăşi de lacrimi. Nu credeţi c-ar fi mai bine 
să-mi spuneţi totul cinstit? Poate că aveţi totuşi nevoie de ajutorul 
unui bărbat. 

— Nu.  N-aş face decât să atrag primejdia asupra 
dumneavoastră. Fiţi binecuvântat pentru tot ce aţi făcut pentru 
mine. În geanta mea se află onoarea unui biet om nevinovat şi ar 
mai fi vorba un pic şi despre fericirea mea. Am moştenit o avere 
însemnată, dar trebuie s-o găsesc şi acum sunt pe urmele ei. 
Trebuie să plec în Maroc! Asta-i tot ce vă pot spune, sir! Aţi avut 
dreptate să mă blestemaţi de mii de ori din clipa în care ne-am 
cunoscut. 

— Ei, exageraţi... Uneori, în timp ce eram împreună, am simţit 
lipsa confortului cu care sunt obişnuit, atâta tot. De altfel, dacă 
plecaţi în Maroc, putem călători împreună mâine. Nu mă mai întorc 
la Paris, o să telegrafiez să mi se trimită bagajele... 

— Doamne fereşte? Destul v-aţi expus şi până acum la tot felul 
de primejdii din cauza mea şi-mi pare bine că n-aţi păţit nimic. Vă 
mulţumesc şi la revedere. 

Profesorul o mai auzi întrebându-l pe portar când porneşte spre 
Maroc avionul de la Paris. Întâmplător, peste douăzeci şi cinci de 

231 


minute, iar fata o luă la fugă spre aeroport. 

Ca şi în ultimele două rânduri, profesorul o însoţi cu privirea. Ce 
naiba? 

Ceva pare să-l necăjească teribil. Deşi, în fond, ar trebui să se 
bucure că a scăpat de compania incomodă a Eve- lynei Weston. 

Despre ce fel de onoare de familie o fi vorbind fata asta? Fapt e 
că după toate cele întâmplate, un bărbat curajos ar lua partea 
sărmanei femei hăituite, lipsite de apărare. Fata asta îl crede acum 
un laş. El şi-a pus aici pielea la adăpost, iar Evelyn Weston îşi 
continuă fuga spre Maroc. 

Continuă să fie urmărită, să plângă şi să doarmă, 

Cel mai bine arată când doarme. 

Urcă în cameră. De data asta chiar o să tragă un somn adânc, 
lung, după călătoria asta incredibil de istovitoare. 

Ce drum au străbătut! Se tolăni căscând într-un fotoliu, apoi 
sună după valet şi-l rugă să-i aducă necessajre-ul din maşină. 
Gândul îi era deja la baia fierbinte care-i va aduce alinarea tuturor 
oscioarelor. 

Işi văzu pe fereastră maşina odinioară superbă, din care valetul 
luă cu uşurinţă geanta neagră. Nici portiera nu trebuia s-o mai 
deschidă. 

Portiera era aruncată în spate, alături de aripă, bara de protecţie 
şi un far. 

Câteva sute de curioşi se buluciseră să vadă -grămăjoara aceea 
de fier vechi care nu cu mult timp în urmă fusese Alfa-Romeo-ul 
nou-nouţ al lordului. 

Apa caldă se revărsa în cadă cu un vuiet vesel. Bannister îşi 
deschise geanta să-şi scoată pe rând prosopul, buretele... 

Cu totul ciudat, din toate astea nu găsi nimic. 

In geantă găsi un imens plic portocaliu, cu cinci peceţi! 

Schimbaseră genţile între ei, nebuna de Evelyn lua cu ea în 
Africa în locul onoarei domnului cu pricina aparatul de ras şi apa 
de gură. 

Ce-o să se-ntâmple?! Fata asta se jucase cu moartea pentru 
plicul ăsta din mâna lui. Nu încape nicio îndoială ce-i de făcut. 
Trebuie s-o ia din loc, fiindcă ciclonul iar îl ia pe sus, înşfăcându-l 
de onoare, împingând comoditatea şi egoismul pe planul al doilea. 

Doamne sfinte, s-a făcut ora patru! O să piardă avionul? De- 

acum nu mai contează, o să se-ngrijească să i se trimită în Maroc 
bagajele expediate din Paris la Lyon 

lar rămăşiţele automobilului n-au decât să le gareze undeva. 

Aruncă doar o privire de adio robinetului de apă caldă... patului 
făcut... Şi zbură! 

Îi promise taximetristului un bacşiş aşa de gras, încât în ziua 
aceea numai pronia cerească îi ocroti pe cetăţenii Lyonului până ce 
profesorul ajunse la aeroport. Elicea se pusese deja în mişcare... 
Abia apucă să urce în avion, că scara fu luată de la uşă şi avionul 
decolă... 

Lângă el răsună o voce cordială: 

— Încântat să vă revăd, sir! Lady Bannister era îngrijorată c-o să 
pierdeţi avionul. Dar de unde naiba aţi cumpărat pălăria asta 
trăsnită?! 

Interlocutorul era redactorul Holler care luase acest avion de 
dimineaţa din Paris şi care, după o scurta trecere în revista, reuşise 
să-l recunoască în comicul cântăreţ tirolez pe profesor. Excelenţa 
sa chiar că se-mbrăcase ciudat pentru acest drum. 

Chipul posomorit al Evelynei se lumină brusc când îl zări pe 
profesor şi umplu întregul avion de frumuseţe şi strălucire. 

— Ne-am schimbat din greşeală genţile - îi spuse lordul gâfâind 
în timp ce se aşeza lângă ea. Nu puteam păstra asupra mea 
onoarea acestui domn necunoscut. i 

Evelyn descoperi abia acum greşela. Inhăţă speriată geanta ce i 
se întindea şi răsuflă uşurată constatând că plicul este la locul lui. 

Vă rămân recunoscătoare pe viaţă, sir - îi răspunse aproape 
plângând şi-i dădu în schimbul genţii necessaire-ul pe care-l ţinuse 
până acum strâns la piept. 

Băgaţi de seamă, spuneţi-mi Henry. Monstrul ăla de redactor 
călătoreşte şi el cu avionul ăsta spre Maroc. Uite-l că se apropie. 

Se apropia. Le aducea un termos cu cafea şi câteva pahare de 
plastic. 

— Cred c-aţi mers într-un ritm inferanal, dacă aţi ajuns aşa de 
repede de la Paris la Lyon, sir - deschise redactorul discuţia, 
turnându-le cafea din termos. 

— Mda. Am scos un timp excelent. 

— Serviţi, vă rog, e cafea proaspătă. 

Băură cafea. 

— Păreţi puţin cam obosit - îl studie Holler pe savant - deşi 
maşina dumneavoastră e destul de confortabilă. 

— Nu întotdeauna - îi răspunse mâhnit profesorul. Dorea să 
schimbe subiectul, să fie scutit de această temă chinuitoare. Ce 
noutăţi sunt la Paris? 

— Acolo mereu sunt noutăţi. Merită citită presa de dimineaţă. 
Toată ţara e-n fierbere. Intâmplarea a făcut să fie demascată o 
afacere de spionaj îndreptată împotriva Angliei, dar care, ştiţi bine, 
loveşte în egală măsură şi în interesele Franţei. Doi morţi, cinci 
grav răniţi, optzeci de arestări şi o sută de mii de franci 
recompensă celui care pune mâna pe spion. Şi unde mai pui că 
spionul e un compatriot de-al nostru. O oarecare Evelyn Weston. 
Ei!... V-aţi înecat! Luaţi un şerveţel! 

Profesorul tuşi, iar Holler, amabil, îi şterse haina pătată cu cafea. 

Evelyn încremenise. 

Bannister păli şi vorbi cu o voce lugubră: 

— Ciudat... Aveţi vreun ziar de dimineaţă? 

— Poftim! 

Holler îi întinse un ziar. 

Pe prima pagină, cu litere de-o şchioapă neobişnuit de mari, ca 
acelea folosite pe afişele lipite pe ziduri, scria: 


O SUTA DE MII DE FRANCI RECOMPENSĂ 
CELUI CARE O PREDA POLIŢIEI 
VIE SAU MOARTA PE EVELYN WESTON 


Urmau, cu caractere tipografice oarecum mai decente, câteva 
subtitluri ca de roman de groază, despre razie, asasinat, spionaj, 
spargere şi furt, şi toate crimele enumerate erau, fără excepţie, 
strâns legate de persoana spioanei Evelyn Weston care, ca 
inamicul numărul unu al Franţei şi al Angliei, are de gând să 
comită noi trădări, spargeri şi furturi, după ce prin spargere, furt şi, 
e de presupus, câteva omoruri, a pus mâna pe secrete militare 
vitale. Cei cărora le va ieşi în cale, să procedeze prudent cu 
această criminală scoasă în afara legii, e de aşteptat să riposteze 
cu revolverul. 

Asta scria doar în titluri. 

Urmau două pagini dedicate în exclusivitate Evelynei Weston şi 
unei retrospective a celor mai celebre crime ale ultimelor decenii. 
Poliţia secretă urmăreşte de luni de zile persoane suspecte de 
spionaj, dar nu a intervenit în speranţa că va da de urma unor 

deocumente de mare importanţă, ajunse în posesia unor spioni. 
De câteva săptămâni poliţia ţinea sub supraveghere casa unui 
suspect. Deocamdată nu pot fi furnizate date concrete, cu 
excepţia numelui  Evelynei Weston. Locuinţa suspectată şi 
împrejurimile ei erau un veritabil stat-major al unei agenţii de 
spionaj trans-naţionale. A urmat momentul în care se pare că 
făptaşul a vrut să-şi valorifice documentele secrete şi în care mai 
mulţi indivizi primejdioşi au căzut în cursă. Poliţia a intervenit. În 
timpul raziei de mari proporţii au fost rănite mai multe persoane. 
Obiectivul raziei l-a constituit locuinţa unui director de agenţie 
turistică. Locuinţa a fost luată cu asalt. In casa scării au fost 
împuşcaţi doi indivizi, Fleury şi Donald. N-ar fi exclus să fie tot 
victimele Evelynei Weston. În apartament, aşa-zisul director a fost 
găsit grav rănit. Mărturisirea muribundului a fost consemnată în 
proces-verbal şi a clarificat misterioasa afacere. Fusese împuşcat 
de un agent secret cu care se certase. Mai întâi îl atacaseră 
amândoi pe un străin care stătuse ascuns în apartament şi a cărui 
prezenţă o trădase un geam trântit de curent. Acest individ 
împreună cu Adams, un spion notoriu, au reuşit să fugă. Din 
declaraţie a reieşit că în apartament s-a aflat şi o femeie. In timpul 
încăierării, rănitul a văzut-o intrând dintr-o altă cameră şi luând de 
pe birou documentele, după care a fugit. In momentul acela a fost 
împuşcat. Altceva nu-şi mai aminteşte. Femeia îl vizitase în cursul 
dimineţii, se prezentase drept Evelyn Weston şi se interesase de o 
statuetă. Investigaţiile au stabilit că Evelyn Weston traversase 
Canalul Mânecii cu vaporul „King's Bay“. Din declaraţia menajerei 
a reieşit că în cursul după-amiezii Evelyn, Weston intrase în 
apartament, dându-se drept angajată a unei case de comenzi şi se 
poate presupune că atunci s-a şi ascuns în apartament. 

Evelyn Weston este blondă, cu trăsături frumoase, statură 
mijlocie etc... 

CAPITOLUL OPT 


Profesorul crede că înțelege totul. Nici vorbă nu poate fi de-aşa 
ceva. Cununia nu poate avea loc din cauza lucrărilor de canalizare. 
Sir Arthur suportă şi salariul subinginerului. La intrarea în 
restaurant este arborat drapelul de stat, dar corul este cât pe-aci 
să nu-şi mai susțină repertoriul. Eddy află că totul e pierdut. Drept 
care renunță în favoarea unchiului. Nu există leac împotriva lui 
Holler. Redactorul ia cu asalt temuta fortăreață a Marrakechului. Íi 
face cumpărături Evelynei, dar scapă viu şi nevătămat. Conexiuni 
între o orchestră americană şi deşertul Saharei. 

Profesorul îşi ridică privirea. Acum înțelegea totul, între timp 
Holler se mutase cu două locuri mai în față, fiindcă avea nevoie de 
instalația trebuincioasă pasagerilor cu rău de avion şi în asemenea 
împrejurări nu-i făcea plăcere să zăbovească prea mult într-o 
companie feminină. S-ar zice că n-o să se obişnuiască niciodată cu 
avionul - cugeta el aplecat deasupra pungii pergamentoase -, deşi 
călătorea de multă vreme cu el. Avionul era aproape gol. In faţă 
era o pereche în vârstă, iar lordul Bannister şi Evelyn îl aveau în 
spate doar pe Holler. Prin urmare nu auzea nimeni ce discutau. 

— lertaţi-mă... — şopti Evelyn. 

— Nu pot - răspunse lordul. 

— Lucrurile s-au întâmplat cum scrie în ziar şi, totuşi, altul e 
adevărul. Nu sunt spioană. 

— Nu vă mai daţi osteneala degeaba, domnişoară. Sunteţi 
foarte isteaţă. lar eu, de-o prostie fără margini. V-aţi purtat urât cu 
mine şi, totuşi, mă doare că eu sunt cel care trebuie să vă dau pe 
mâna poliţiei. 

Evelyn se crispă: 

— Vreţi să mă daţi pe mâna poliţiei?! 

— Credeaţi c-o să vă devin complice? 

— N-am comis nicio crimă. Ba dimpotrivă, mă lupt pentru 
onoarea unui om. Nu-mi pasă nici dacă mă daţi pe mâna poliţiei. 
Îmi pare rău doar că din cauza mea vă vor aresta şi pe 
dumneavoastră, lord Bannister! 

— Pe mine? 

— E drept c-o să încercaţi să vă disculpaţi şi cu toate astea m-aţi 
trecut Canalul Mânecii dându-mă drept soţia dumneavoastră şi m- 
aţi ajutat să fug de la locul acelor crime. O să vă fie greu să 
convingeţi poliţia că n-aţi ştiut nimic, c-aţi fost tot timpul distrat... 
La asta nu v-aţi gândit, milord? 

Lordul tăcu o vreme. Adevărul este ca de la bun început fusese 
partenerul acestei femei şi cine-ar crede că toate astea s-au 
petrecut doar printr-un joc al întâmplării? Chiar dacă ar fi crezut, ar 
ieşi un scandal groaznic. 

— Yes - răspunse lordul. Aveţi dreptate. O s-ajung într-o situaţie 
groaznică. Dar pentru mine onoarea nu e o chestiune de prestigiu. 
Ceea ce am făcut până acum a fost cinstit, chiar dacă intru la apă. 
Dacă nu vă predau poliţiei, e ceva necinstit din partea mea, chiar 
dacă pentru asta aş primi o recompensă. 

Tăcură. Pe hublourile avionului răpăia o ploaie deasă. 

— Milord, eu v-am băgat în belea, tot eu vreau să şi repar 
această greşeală. Vă puteţi realiza intenţia fără s-ajungeţi la 
stâlpui infamiei. La Marsilia o să mă prezint la postul de poliţie al 
aeroportului. Voi preda plicul şi voi spune că sunt Evelyn Weston. 
Atunci voi fi arestată fără să fiţi implicat în această afacere. 

— Accept această propunere. Vă previn însă că voi sta la pândă. 
Să nu-ncercaţi să mă trageţi pe sfoară. Onoarea mea depinde de 
dumneavoastră, aşa că nu-ncercaţi să evadați. 

— Sir, pe lumea asta nu-i nimeni care să ţină la onoarea 
dumneavoastră mai mult decât mine - spuse fata cu vocea 
sugrumată de emoție, tremurând toată şi lordul o privi surprins. 
După care nu mai schimbară nici un cuvânt. 

Pe aeroportul din Marsilia pasagerii se dezmorţiră făcând câţiva 
paşi pe pistă, în jurul avionului, aşa că nimeni nu se miră că Evelyn 
şi Bannister coboară şi ei din avion. Fata nici nu se uită la profesor, 
porni cu paşi hotărâți de-a dreptul către o uşă pe care scria 
„Poliţia“. Lordul, care o urma la vreo zece paşi distanţă o văzu 
scoțând din geantă plicul acela uriaş cu cinci sigilii şi iuţind pasul. 

Cum s-a întâmplat? Nici lordul nu-şi putu explica, se simţi ca 
împins de o mână nevăzută, fugi după fată şi o prinse de braţ 
exact în faţa intrării: 

— Staţi! — zise el cu sufletul la gură. Nu vreau... Nu-mi pasă ce- 
aveţi de gând să faceţi. Nu suport gândul că aţi putea păţi ceva... 
Ascundeţi plicul ăla! 

Fata se conformă speriată. 

— Ascultaţi-mă - continuă profesorul. Continuaţi-vă zborul până- 

n Maroc şi acolo n-aveţi decât să vă pierdeţi urma, să dispăreţi, să 
faceţi ce vreţi! Eu unul nu vreau să ştiu c-aţi fost prinsă, înţelegeţi? 
Nu vreau! 

— Dar... dar de ce? 

— E-o prostie din partea mea, dar nu vreau! Asta-i tot!... 

„„„Când avionul decolă din nou, stăteau iarăşi unul lângă celălalt 
tăcuţi, posomorâţi. 

Lordul Bannister era mai mult decât livid. 

— Îmi sunteţi amândoi aşa de dragi, că zău n-aş şti pe care să-l 
aleg, dacă mi-aţi cere amândoi mâna - le spuse Grete cu un 
zâmbet de cincisprezece centimetri şi-n acest moment Arthur 
Rancing simţi un respect profund pentru nepotul său, în stare să se 
însoare cu o asemenea femeie pentru un amărât de milion de lire. 
Nu merita osteneala. 

Mai târziu, bătrânul Rancing stătu de vorbă cu consilierul 
Wollishoff. Discutau fără intermediari, fiindcă Rancing-senior îi 
făcuse cadou gazdei un cornet acustic cumpărat la Zurich. Altfel ar 
fi înnebunit. 

— O fată din neamul Wollishoff nu trebuie să meargă-n casa 
mirelui decât după ce-şi asigură toate cele trebuincioase ca să se 
poată instala confortabil - susţinea tatăl miresei. 

— Exact asta îmi doream să aud de la dumneavoastră - 
răspunse Rancing-senior. lată nişte vorbe demne de un adevărat 
nobil elveţian! — strigă el cu admiraţie. La noi, în Anglia, avem un 
adevărat cult pentru venerarea consilierilor tehnici. 

— Eu nu vă cer în schimb decât ca Mr. Rancing să-mi iubească 
fiica. 

— Domnule, eu îmi cunosc bine spiţa. Eddy o iubeşte la nebunie 
pe copila dumneavoastră. Nici să doarmă nu mai poate! 

— Ştiu... Mi-a spus doctorul ceva... O să-i treacă. Trebuie să ia 
cât mai mult bicarbonat... 

— Şi când am putea face cununia? 

Wollishoff căzu pe gânduri. 

— Păi, eu aş zice... de Rusalii, dacă vă convine... 

Până la Rusaiii mai erau trei săptămâni. 

— De ce nu? Rusaliile-s ziua florilor şi-a inimilor care se iubesc - 
adăugă Rancing-senior. De Rusalii e numai bine. 

— Aşa cred şi eu. Putem ţine cununia de la Rusalii în doi ani. 

Rancing-senior uită să-şi mai închidă gura. 

— Mai devreme în niciun caz - urmă consilierul tehnic. Şi-o 
amânare de jumătate de an în plus nu cred că mai contează. 

— Cum vă dă prin minte una ca asta? Dar e absurd! 

— De ce-ar fi absurd? Doar v-am spus că fiica mea nu poate 
pleca oricum la casa soţului ei. Din păcate, anul trecut, când cu 
lucrările de canalizare, au apărut nişte încurcături care ţineau de 
latura tehnică. lar cel însărcinat cu conducerea lucrărilor eram eu, 
aşa că... 

— Dar n-am văzut nici urmă de canalizare pe-aici! 

— Păi, aici e buba. Eu am fost însărcinat s-o fac, iar ea nu există. 
lar lucrările presupun cheltuieli. Nu ştiu dacă mă-nţelegeţi. 
Canalizare nu-i, cheltuieli sunt... Nici eu nu pricep cum de s-a 
putut întâmpla aşa ceva. Cum unchiu-meu e un om influent, s-au 
mulţumit să-mi poprească toate bunurile până ce voi plăti 
cantonului toate fondurile de dezvoltare. lar dezvoltarea asta 
costă. Credeţi-mă pe cuvânt. Din păcate, mă pricep la aşa ceva. 
Poate să dureze şi doi ani până ce-mi pot achita datoriile, 
sacrificându-mi pensia şi veniturile... Nu sunt nici primul şi nici 
ultimul care-şi sacrifică totul pentru dezvoltarea ținutului său 
natal. 

— Doar n-aveţi de gând ca fiica dumneavoastră s-aştepte până 
atunci? 

— Dar până acum n-a aşteptat?... Cinci ani de zile şi-a aşteptat 
primul logodnic. Tânărul se înrolase voluntar şi căzuse prizonier. 

— Mda, am auzit... Câţiva elveţieni au luptat de partea 
francezilor... 

— El a luptat de partea japonezilor. Asta s-a întâmplat în 
războiul ruso-japonez. Dar acest logodnic a luptat, şi de partea 
francezilor. 

— lată o tradiţie frumoasă, dar doi ani sunt totuşi o bucată de 
timp... 

— N-are rost să mai insistaţi. Fiica unui Wollishoff nu se poate 
mărita atâta timp cât taică-su se află sub ameninţarea procedurii 
penale. 

Toate argumentele se dovediră a fi inutile. Wollishoff era 
încăpățânat. 

Rancing-senior şi Rancing-junior se învârteau desperaţi prin 
camera de oaspeţi. 

— Blestemată poveste! — bombănea furios Mr. Arthur. Avem aici 
în casă un diamant în valoare de un milion de lire şi nu putem face 

nimic! 

— Cât a delapidat, de fapt, boşorogul ăsta fudul de-o ureche? 

— Mi-am aruncat în treacăt privirea peste catastifele lor. Evaluez 
frauda ca la vreo două mii de lire sterline. 

— Eşti de râsul lumii! Nu trebuie decât să-ntinzi mâna ca să obţii 
un milion de lire şi-n cale îţi stă doar suma asta neînsemnată. 
Suportă-le tu cheltuielile astea! 

Mr. Arthur Rancing rămase perplex. 

— Ce te mai frămânţi atâta? — continuă Eddy înfierbântându-se. 
Ne revin câte cinci sute de mii de lire, pentru care până acum doar 
eu m-am spetit, iar tu n-aştepţi decât să-ţi pice în poală. Măcar 
bagă şi tu din când în când mâna în buzunar. Dacă nu, e bine şi- 
aşa. Pa! 

Îşi luă furios pălăria. Era ferm hotărât să plece. Evenimentele 
ultimelor zile îl sleiseră peste măsură. Slăbise îngrijorător de mult, 
pe chipul lui livid se întrezăreau semnele bolii nervoase, iar de la 
scena balconului încoace îl chinuia şi reumatismul. De când sosise 
în Mugli am See, viaţa îl călcase-n picioare. 

— Stai! — strigă unchiul. Nici nu-i rea ideea ta. 

Peste trei zile, spre surprinderea generală a forurilor locale, 
Wollishoff restitui până la ultimul bănuţ costul canalizării, inclusiv 
salariul încasat de subinginerul care în realitate nu existase 
niciodată. 

Rusaliile sosiră în Mugli am See pe o vreme răcoroasă, dar 
frumoasă, cu cer senin. Localinicii îmbrăcaţi de sărbătoare 
mişunau pretutindeni. Se pregăteau pentru nunta fiicei lui 
Wollishoff. Avusese loc a treia strigare a cununiei. Pe poarta 
zăbrelită a castelului - nu se ştie de ce - fuseseră lipite bucăţi de 
hârtie colorată, rândaşul şi portarul primiseră un rând de haine 
nou-nouţe de la Mr. Rancing, iar Victoria, consoarta grădinarului 
Kratochvil, îşi pieptănase părul. 

Trotuarul din faţa primăriei fusese măturat. 

La intrarea în restaurant fusese arborat drapelul naţional. 

Aşa stăteau lucrurile dimineaţa la ora zece. 

Fix la această oră începu să-şi citească Eddy Rancing ziarul la 
cafeaua de dimineaţă. Când-colo, îi căzu dumicatul din gură şi mai 
multe nu. Pe prima pagină scria cu litere cât pumnul: 

O SUTĂ DE MII DE FRANCI RECOMPENSA 
CELUI CARE O GASEŞTE PE 
EVELYN WESTON! 


Citi pe nerăsuflate toată pagina. Cum adică? Evelyn spioană? Și 
ce caută în Franţa? Eddy Rancing era îndrăgostit de Evelyn şi 
plănuise de la bun început că dacă o să pună mâna pe bani, o să 
se-nsoare cu ea, iar dacă fata n-o să vrea să se mărite cu el, o să-i 
asigure o sumă frumuşică din preţul diamantului. 

Frunzări ziarul mai departe. La urmă, la ştirile mondene, îi căzu 
din nou dumicatul din gură. 


LORDUL BANNISTER ÎN COMPANIA SOŢIEI SALE 


Fotografia surprinsese cabina unui vapor, cu Evelyn rezemată 
de uşă în chimonou, iar lângă ea un domn se holba de parcă i s-ar 
fi turnat apă rece pe sub gulerul cămăşii. Nu încape nicio îndoială: 
ea e, Evelyn! Cu acelaşi chimonou în care ieşea pe King's Road 
câteva clipe dimineaţa, când lua laptele din faţa uşii. 

Cum e cu putinţă? Pe prima pagină e urmărită, iar pe ultima i se 
publică fotografia? Şi cum de-a ajuns soţia marelui savant? Îl luă 
cu amețeli. 

Sub fotografie apărea o ştire scurtă referitoare la conferinţa 
ţinută de lordul Bannister la Paris, conferinţă care stârnise un viu 
interes. Excelenţa sa călătorise împreună cu soţia, care datorită 
unei slăbiciuni de moment n-a putut participa la conferinţă. 
Fireşte, că n-a apărut la conferinţă, din moment ce cu câteva 
pagini mai înainte scrie că a dat o spargere, a furat un document 
de importanţă mondială şi a dispărut lăsând în urmă câteva 
cadavre. 

Eddy era neliniştit. Instinctul îi şoptea că ceva nu e-n regulă. Pe 
ce pistă o fi ajuns fata pe urmele lui Buddha la Paris? Doar e clar, 
pentru Buddha s-a dus ea acolo. 

Cuprins de nelinişte scoase din valiză registrul de vânzări. Orice 
eroare era exclusă. În mai se vânduse o singură statuetă a lui 
„Buddha meditând“, îi fusese trimisă aici consilierului Wollishoff, 
laolaltă cu „Țăranul şi ţăranca la seceriş“. 

Dar cum o fi ajuns Evelyn la Paris? Şi-n ziar scrie că s-a interesat 
de o statuetă... 

Căzu pe gânduri, privind în gol. Întâmplător privirea îi poposi pe 
coperta registrului. 

Şi-atunci observă ceva ciudat, care-l făcu să tremure câteva 
clipe ca apucat de friguri. 

Pe marginea etichetei pe care era scris anul se vedea o fâşie 
îngustă de hârtie. Dar numai în dreapta, Era o fâşie îngustă de un 
milimetru. 

Era clar că fâşia iese de sub etichetă. Deci eticheta nu-i lipită 
direct pe copertă. 

Îşi scoase briceagul şi începu să răzuiască eticheta, 

Afară băteau clopotele. Mulțimea se urnise spre biserică. Căruţa 
pompierilor era împodobită cu flori, iar pe capră stătea plutonierul 
Zobelmann cu jiletcă şi joben, împărțind saluturi prietenoase 
localnicilor. 

În piaţă se adunau deja coriştii. 

Eddy privi registrul cu părul zbârlit de groază, cu privirea 
pierdută. Acum înţelegea totul. Evelyn se afla pe pista corectă. Aşa 
a şi ajuns să se amestece în afacerea aceea de spionaj. lar lui i se 
vânduse un registru măsluit, cu eticheta originală lipită deasupra. 
Vasăzică Buddha lui Grete n-ascunde într-însul nimic în afară de-o 
forfecuţă, un mosor de aţă şi câteva degetare. 

Cineva bătu la uşă. 

Ascunde repede registrul. 

— Intră! 

Intră Rancing-senior, pus la frac, cu o figură sărbătorească, 

— lată-ţi cavalerul de onoare, Eddy! 

— Nu mă interesează, Arthur, m-am răzgândit. N-am nevoie de 
avere. N-o să mă însor cu fătoaia asta. N-o pot suferi. Ce să fac? 

— Ai înebunit? La noapte idolul va fi în mâinile noastre! 

— lar fata în braţele mele. Nu. 

— Ce-ai de gând? 

— Să-mi iau tălpăşiţa. 

Rancing-senior zise spumegând de furie: 

— Bine! Eu rămân! Merg mai departe singur! 

— O iei de nevastă pe Grete? 

— Da! — făcu Rancing-senior hotărât. 

Eddy rosti impresionat. 

— M-ai bănuit adeseori de uşurătate şi cinism. Acum vezi bine 
că te-ai înşelat. Îţi cedez diamantul şi renunţ la Grete. Oftă din toţi 
rărunchii şi privi pe fereastră piscurile munţilor. Fiţi feliciţi... 

— Vasăzică renunţi la partea ta? — întrebă Arthur Rancing 
îmboldit de lăcomie. 

— Renunţ - răspunse Eddy. Nu-ţi cer decât răsplata eforturilor 
prin care te-am adus în posesia comorii. Dă-mi două mii de lire şi 
m-am topit. 

— Un sfanţ nu-ţi mai dau! 

— Nu te silesc. Pentru acest pont o să-mi dea şi Wollishoff atâta; 
poate chiar mai mult. S-auzim de bine. 

Îşi puse pălăria pe cap, îşi luă pardesiul pe braţ şi porni. 

— Stai! Stai puţin, ticălosule! Vampirule! 

— Câtă nerecunoştinţa! Pentru câteva prăpădite de miare te-am 
făcut milionar... Află că nici n-am nevoie de banii tăi ordinari, mă 
duc la Wollishoff! 

— Stai!... Eddy, nu mai fi aşa supărăcios! Vasăzică pentru două 
mii renunţi în scris la orice pretenţii? 

— Întocmai. Nu mai am de-a face nici cu diamantul, nici cu fata. 

Peste o oră, Eddy Rancing era în drum spre Zurich, de unde lua 
primul avion care zbura în direcţia Marsilia. Avea în mână o pistă 
sigură, de care nu ştia nici poliţia. 

Nu trebuia decât să-l găsească pe marele profesor, fiindcă ştia 
că Evelyn se află în preajma lui. Putea intra în posesia a o sută de 
mii de franci trădând-o pe Evelyn, dar aşa ceva nu-i trecu prin 
minte nicio clipă. Nu-şi dorea decât diamantul. 

În acest timp, farmacistul din sat confecţiona artificii. 

În acelaşi timp, Arthur Rancing îi spunea domnului consilier 
tehnic că s-a îndrăgostit şi el de fiică-sa şi că-n timpul nopţii îşi 
lămurise nepotul ce tragedie ar fi pentru un om ajuns la amiaza 
vieţii să fie privat de ultima sa mare iubire. Trăseseră la sorţi, sir 
Arthur trăsese chibritul mai scurt, iar Eddy Rancing, cu inima 
zdrobită de durere, plecase la Huttliberg. Acum venea să ceară 
mâna miresei, în această dimineaţă de sărbătoare. 

După o scurtă ezitare, Grete i se aruncă în braţe. O fată care 
purtase două războaie ca logodnică nu bate în retragere în faţa 
unor manevre neprevăzute, când e vorba de căsătorie. 

— Bine, dar deja s-a strigat numele mirelui - grăi lângă el 
necroscopul, care avea şi oarecare cunoştinţe teologice. 

— Nu face nimic - îi răspunse dându-şi aere bătrânul. A fost 
strigat numele de Mr. Rancing şi tot un Rancing sunt şi eu. 

Localnicii făcură ochi mari văzând noul cuplu, dar pe urmă se 
potoliră. Directorul trupei de teatru relată unui grup mai mare 
povestea sângerosului duel nocturn dintre cele două rude. 

În numele salvamontiştilor, doctorul Loebli dărui tinerei perechi 
o superbă pernă de mătase pe care erau brodate cuvintele 


„Oricine poate avea un accident“ 
5 


„.„„Avionul se apropia de Marrakech. Evelyn şi profesorul abia mai 
schimbau câte un cuvânt. Fata nu pomenea nimic despre „cazul ei 
penal“, îi venea să-şi râdă de ea însăşi că-i aşa de fericită. De ce 
oare? Dacă ajung cu bine, drumurile li se vor despărţi. O să afle 
Bannister vreodată cât de nevinovată a fost ea în toată povestea 
asta? Cum zicea unchiul Bradford? „Cinstea femeii aduce cu o 
croială bună: n-are voie să bată la ochi nici cât să fie lăudată.“ 

— Spune-mi, milord - se apropie Holler, căruia îi trecuseră 
ameţelile -, când v-aş putea vizita laboratorul? Mi-aţi făcut o 
promisiune în acest sens şi ai mei îmi aşteaptă articolul cu sufletul 
la gură. 

— AG... ştiţi... nu depinde decât de dumneavoastră, mă simt 
onorat. 

— Atunci cât mai curând, cât mai curând cu putinţă. Anglia 
manifestă un interes nemaipomenit pentru munca 
dumneavoastră, pardon... 

Işi căută grăbit punga pergamentoasă rămasă pe locul lui, 
fiindcă avionul descria o spirală largă, pregătindu-se să aterizeze, 
iar manevra asta îi făcea întotdeauna rău. După o uşoară 
zguduitură avionul începu să ruleze pe pistă, bâzâitul motoarelor 
se stinse, un timp goniră pe pistă, apoi lunga călătorie luă sfârşit. 

Sosiseră la Marrakech. 

— Luăm taxiul împreună - îi spuse profesorul Evelynei. Pe drum 
să-mi spuneţi unde să vă las. Terminăm comedia asta în clipa în 
care ne scuturăm de monstrul ăsta de Holler, şi cred că de data 
asta vom izbuti. 

Am un prieten psiholog care este de părere că pe cercetătorii 
ştiinţifici îi caracterizează adesea un optimism nejustificat. Şi 
Bannister comitea această greşeală atunci când prevedea că în 
curând se va putea descotorosi de reporter. După ce opri un taxi, 
când să-şi ia rămas-bun de la Holler, care tocmai zorea spre el, 
acesta, în loc să dea mâna cu Bannister, îi dădu şoferului şi 
bagajele sale. 

— Dacă n-aveţi nimic împotrivă, o să profit de bunăvoința 

dumneavoastră şi o să vin cu dumneavoastră. Niciodată nu-i prea 
devreme să trimiţi la redacţie un interviu bun şi dacă tot m-aţi 
lăsat, sir, să aleg eu data invitaţiei, respectul deosebit pe care-l 
am pentru persoana dumneavoastră mă împiedică să mă las 
aşteptat. Sau vă deranjez? 

Degeaba, presa tot presă rămâne. Asta o ştia şi Bannister. 

Cu dragă inimă l-ar fi tăiat felii-felii pe ziarist, cu dragă inimă s- 
ar fi blestemat pe sine pentru politeţea de care dăduse dovadă în 
avion, lăsându-l pe Holler să-şi aleagă data vizitei şi, când-colo, 
trebuia să simuleze că se bucură nespus de mult. 

O fi adulmecat ceva scribul ăsta? 

Acum bineînţeles că trebuia s-o care şi pe Evelyn la vila lui, de 
dragul aparenţelor. Fata îi sări în ajutor. 

— Eu mă duc chiar acum în oraş. Am de rezolvat câteva 
chestiuni urgente. 

— Îmi termin şi eu repede interviul şi, dacă-mi permiteţi, o să vă 
fiu ghid, lady Bannister. 

„Pe-un om ca ăsta cum de nu-l calcă tramvaiul încă din 
copilărie?“ - gândi profesorul, apoi cu glas tare zise: 

— Întâi luăm micul dejun la vilă. 

— O să ne prindă bine - răspunse Evelyn mâhnită -, că mi-e 
foame. 

Profesorul ştia bine că fata e flămândă şi obosită. De aceea nu 
voia s-o lase pe undeva prin oraş. Dar de ce nu voia? Ar cam fi 
timpul să scape de anturajul Evelynei Weston, pe-al cărei cap s-a 
pus un premiu. Vie sau moartă! 

lar el o plimbă cu sine. Vie. Flămândă. 

Casa profesorului se afla în cartierul rezidenţial al Guelizului. 
Straturile bogate, luxuriante, de flori, superbii palmieri de palmyra 
ascundeau privirii aproape cu totul casa din fundul grădinii. 

Micul dejun a fost servit într-o atmosferă cam deprimantă, deşi 
Holler mânca mult şi-n răstimpuri râdea cu gura până la urechi de 
bancurile pe care tot el le debita. Sufrageria nu amintea câtuşi de 
puţin de Africa, părea un veritabil salon londonez. Într-un colţ era 
până şi un şemineu. Evelyn privea posomorâtă în jur, pipăi o 
carpetă, ridică de pe şemineu o păstoriţă de porțelan şi constată 
că-i vine foarte greu să plece de aici curând. 

Nici nu observă că profesorul şi ziaristul trecuseră din sufragerie 
în laborator. Abia acum simţi oboseala adunată în ultimele 
douăzeci şi patru de ore, în care nu dormise aproape deloc. Un 
fotoliu adânc îi făcea parcă cu ochiul dar adunându-şi ultimele 

puteri, traversă necăjită, în vârful picioarelor, grădina şi ieşi cu 
pălăria pe cap. Trase după ea poarta masivă cu grilaj. 


6 


Acum de unde să-şi înceapă cercetările? Luă un taxi până pe 
colină, unde se află fortăreaţa Gueliz. Cei de la comenduirea 
garnizoanei o primiră cu amabilitate. Un soldat bolnav? Munster... 
Şi în ce problemă îl căutaţi?... Familială... Hm... Soldaţii din 
Legiunea Străină nu prea au de felul lor probleme familiale, dar 
acest Munster o fi vreo excepţie. N-ar strica să vă interesaţi la 
spitalul garnizoanei. 

La spitalul garnizoanei. 

Momentan nu este în spital. A fost externat nu demult. Unde se 
află acum? Ştiţi, fără permisiunea garnizoanei n-avem voie să vă 
dăm nici un fel de lămuriri de natură militară. De-acolo veniţi? Păi 
atunci, fiţi amabilă şi în- torceţi-vă acolo, adresaţi-vă direct 
comandantului contingentului de rezervă la biroul economic al 
companiei a doua. 

Înapoi la Gueliz. 

— Regret, madam - spuse santinela -, programul de audienţe a 
luat sfârşit, dar oricum, n-aţi primi aceste lămuriri decât dacă 
există în acest sens instrucţiuni date de comandamentul 
regimentului marelui cartier-general din Oran, pentru care vă 
trebuie recomandarea guvernatorului. Atâta tot, restul merge ca 
pe roate, dacă aveţi un pic de noroc şi oarece relaţii. 

La acest rezultat ajunsese până la ora unu a amiezii. Preocupată 
cum era, nu observase că-n tot acest răstimp o urmăreşte un 
bărbat cu barbişon. _ 

Se întoarse descurajată în centru. IÎncotro s-o ia? La cine să 
recurgă o femeie slabă pe care, în treacăt fie spus, o caută şi 
poliţia? Deodată din spate auzi o voce cunoscută: 

— Sărut mâinile, milady! Cu ce vă pot ajuta? 

Era redactorul Holler. Asta-i mai lipsea acum! 

— Bu... bună ziua... V-aţi terminat treaba cu soţul meu? — 
întrebă ea roşind imediat. „Cu soţul meu“. Na, că a ajuns şi 
escroacă. 

— Am terminat destul de repede. Lordul ţinea morţiş să mai 
stau, dar eu nu suport să stau prea multă vreme într-o încăpere. 
Păreţi tare obosită. N-aţi dori să bem un ceai împreună? Mi-ar face 
mare plăcere. 

— Vă mulţumesc... Era aşa de slăbită şi de vlăguită, încât 
acceptă invitaţia. Şi îi va cere şi un sfat. Doar n-are pe nimeni... 

— Domnul profesor a obţinut nişte rezultate uluitoare... — 
începu Holler să turuie în timp ce-şi beau ceaiul. l-am văzut 
culturile de bacili, pe cinstea mea că la microscop păreau o 
superbă turmă de oi merinos pe-o păşune alpină cu iarbă fragedă. 
Ce stână de bacili! Nu-l înţeleg pe profesor. După mine, menirea lui 
ar fi să stârpească bestiile astea, în loc să le cultive. Ei, dar unde 
scrie că un ziarist trebuie să se priceapă la chestiuni medicale? 
Important e că Excelenţa sa se bucură de o mare popularitate şi 
ori de câte ori scriu în suplimentul nostru duminical ceva în 
legătură cu boala somnului, primim pe adresa redacţiei numeroase 
scrisori de felicitare. 

— Obişnuiesc să vă decupez articolele - zise Evelyn, nu fără 
oarecare viclenie. Această mărturisire avu un efect uluitor. 

— Serios?! — o întrebă Holler îmbujorat. Mă faceţi un om fericit. 
Lordul Bannister nu este totdeauna mulţumit de articolele mele. 
Se leagă de orice fleac. Ultima oară m-a mustrat aspru de tot, că 
după părerea domniei sale boala somnului şi malaria nu-s totuna. 
Dar la urma urmei eu nu-s doctor, ca să cunosc chestiunile de 
detaliu ale acestei teme. Important e că lumea discută zile-n şir 
despre articolul apărut duminica şi că s-a înfiinţat o ligă a 
meşteşugarilor împotriva bolii somnului şi că eu sunt 
vicepreşedintele ei. Pe excelența sa lordul l-am ales preşedinte de 
onoare şi am hotărât să trimitem în India un transport mai mare de 
ceasuri deşteptătoare celor suferinzi de boala somnului. Asta 
contează, rogu-vă frumos. Rezultă că datorită articolelor mele, 
societatea ia în sfârşit măsuri de combatere a bolii somnului şi 
degeaba se supără domnul profesor pe mine dacă scriu că un 
avocat din Bermude, suferind de boala somnului, a adormit în ziua 
nunţii sale şi s-a trezit abia la nunta de aur. Doar nu-s medic. 

— Henry e niţel cam strict în chestiuni ştiinţifice. 

— Asta pare a fi o trăsătură tipică Bannisterilor. 

— Da. Familia Bannister este în general conservatoare. 

— Familia Bannister? Dar nu mai există decât un singur 
Bannister. 

— Voiam să zic... ăă... chiar dacă Henry nu are fraţi... 

Holler se miră. 

— Ştiam că-s mai mulţi fraţi... 

Ce-o fi vrând şi ăsta? Întâi nu mai sunt alţi Bannisteri, pe urmă-s 
mai mulţi... S-ar zice că a călcat în străchini. 

— Văd - spuse Evelyn cu tupeu -, că domnul redactor nu 
cunoaşte pe de-a-ntregul istoria familiei noastre. 

— Cine, eu?! Sunt o enciclopedie vie a nobilimii engleze. Să-i 
luăm pe Bannisteri. Bunicul stimabilului dumneavoastră soţ, 
pentru eroismul de care a dat dovadă în ordonarea mamiferelor 
homeoterme din terțiar, a primit ca pe o recunoaştere supremă a 
meritelor sale titlul de lord. Acesta a fost primul lord Bannister. 
Titlul de lord şi numele de Bannister sunt moştenite de cel dintâi 
născut pe linie bărbătească. Al doilea lord Bannister a fost unchiul 
soţului dumneavoastră, fiindcă mama soţului dumneavoastră s-a 
născut fată şi n-a putut moşteni numele şi titlul de Bannister.. 
Acest lord Bannister, sir Dealing, respectabil fabricant de paste 
făinoase a murit acum opt ani şi, neavând urmaşi, numele şi titlul 
de lord Bannister le-a moştenit onorabilul dumneavoastră soţ, sir 
Henry. După cum vedeţi, un ziarist englez se pricepe la genealogia 
familiilor aristocrate. Acum, dacă soarta va binecuvânta căsnicia 
dumneavoastră cu un copil... Ei!... Ciudat lucru, azi tot pe de lături 
înghiţiţi când stă omul de vorbă cu dumneavoastră. Lăsaţi pata să 
se usuce, ceaiul nu pătează... 

După accesul de tuse, Evelyn îşi veni cu greu în fire. 

— Cunoaşteţi într-adevăr bine istoria familiei noastre. 

— Vedeţi, milady, aici e frumuseţea acordării titlurilor la noi în 
Anglia. Vii pe lume cu un nume oarecare şi-i destul un strop de 
noroc, îţi moare o rudă îndepărtată fără să lase urmaşi şi dintr-o 
dată, de unde erai un om de ştiinţă oarecare, te alegi nu numai cu 
o mândreţe de titlu, ci şi cu o mândreţe de nume alăturat acestuia. 

— Ar cam fi timpul să facem nota de plată, Mr. Holler. Mai am de 
rezolvat pe ziua de azi câteva chestiuni. Sper să mă descurc. — 

— Nu vă pot fi de folos? Cunosc Marrakech-ul ca-n palmă. Anual 
fac aici mai multe drumuri şi scriu reportaje despre grozăviile 
Africii. 

— AŞ vrea să dau de urma unui mercenar din Legiunea Străină, 
ştiu că momentan e bolnav. E un prieten bun de-al vărului meu şi 
le-am promis la Londra alor lui c-o să mă interesez de el. 

— Atunci, lady Bannister, aflaţi că sunteţi norocoasă c-aţi dat 
peste mine. Autorităţile se pun greu în mişcare când e vorba de 
Legiunea Străină. Nu poţi şti niciodată de ce e căutat omul. Dar 
am şi eu pilele mele la guvernator. Garçon! Plata... 

Taxiul o ducea din nou spre Gueliz. Dar de data asta era însoţită 
de ziarist. Curând ajunseră la garnizoană. 

Aici Holler se simţea în elementul lui. La poartă se luă la harţă 
cu santinela care nu voia să-i dea drumul înăuntru, fiindcă la ora 
aceea nu se mai primeau audienţe. Îl făcu pe soldat cu ou şi cu 
oţet. Până la urmă apăru un colonel şi după ce Holler îi explică pe 
scurt despre ce e vorba, fură poftiţi în fortăreață. 

Până la etajul doi, ziaristul se împrieteni cu patru ofiţeri superiori 
şi puse în alertă un regiment întreg. Mai cu zece franci, mai cu un 
zâmbet grațios, cu o bădărănie sau o confidenţă, pretutindeni 
găsea calea cea mai potrivită. Luase cu asalt şi cucerise 
înspăimântătoarea fortăreață a Guelizului. 

La amiază ştiau deja că Soldatul Munster s-a vindecat după o 
rană gravă şi este undeva aproape de oraş, la două zile de mers 
cu cămila. Este în convalescenţă în staţionarul din oaza Mahrbuk al 
companiei a doua. 

— Vă rămân îndatorată pe viaţă... 

Holler rânji fericit, dar nu se putu abţine să comenteze: 

— Lăsaţi, a fost un fleac... Anul trecut l-am găsit în două zile pe 
un comerciant de marochinărie care ultima oară fusese văzut în 
timpul războiului cu burii. Şi-acum ce-aveţi de gând, lady 
Bannister? 

De nu i-ar mai spune aşa! O face să roşească întruna! 

— Dau o fugă până-n oaza Mahrbuk. Şi-aşa n-am mai fost pe- 
acolo niciodată. 

— Vine şi sir Bannister? 

— N-nu... De data asta vreau să iau şi eu o acţiune pe cont 
propriu. Nu vreau să-l deranjez de la munca lui. Putem găsi o 
călăuză pe-aici? 

— Cum să nu. N-aţi mai făcut nicio excursie în deşert? 

— Nu. Tocmai de-aceea aş dori... 

— Asta înseamnă că n-aveţi nici echipament. O, ce noroc pe 
dumneavoastră că mă aveţi alături. Eu am fost de mai multe ori în 
Sahara. Şi nu m-a costat mare lucru. Deşi negustorii de pe-aici 
sunt nişte tâlhari, iau şi pielea de pe tine dacă nu eşti cu ochii-n 
patru. Imi daţi voie să vă pregătesc de drum? 

— Nici nu ştiu cum să vă mai mulţumesc... 

— Mă faceţi fericit, lady Bannister. Haideţi să procurăm mai întâi 
echipamentul. Că fustă şi alte chestii de-astea nu mai puteţi purta 
la câteva sute de metri de-aici. Dar n-o să vă duc la bazarele din 
centru. Cumpărăturile trebuie făcute de la arabi. De la arabi. Pe 

ăştia îi domină prestigiul rasei albe. În centru se vând mărfuri 
proaste la preţuri pipărate, dar într-un mod politicos. Bune pentru 
turişti... Taxi! 

Porniră spre Mellah. În îmbulzeala din marché arabe înaintau ca 
melcul. Coborâră din taxi pe cea mai îngustă uliţă a celei mai 
murdare mahalale a oraşului arab şi o luară pe jos pe uliţa care 
răspândea un miros rânced. 

Nu-l observară pe individul cu barbişon care mesteca tutun şi 
scuipa întruna şi care se ţinuse după ei încă de la garnizoană. 

Ziaristul o duse pe Evelyn într-o dugheană întunecoasă în care 
roiau muştele; fură întâmpinați de un arab cu ţăcălie şi cu nas 
coroiat. Întâi au ales marfa. Cască colonială, cizme, pantaloni de 
călărie, termos, o cutie pentru alimente cu capac ermetic şi altele. 

A urmat tocmeala. Evelyn nu mai văzuse aşa ceva în viaţa ei! 

Arabul mai întâi a pufnit în râs, pe urmă s-a bătut cu pumnii în 
piept, a fugit afară în stradă şi a început să-i amenințe pe trecători 
cu pumnii, apoi a început să tragă de burnus spumegând de furie 
şi a privit în tavan desperat, împreunându-şi mâinile, pentru ca în 
final să se prăbuşească hohotind de plâns pe pantalonii de călărie, 
parcă plângându-şi copilul plecat pe lumea cealaltă. La toate 
astea, Holler mai întâi bătu cu pumnul în masă, apoi râse sfidător 
şi, ca o dovadă, îşi suflecă un crac al pantalonului, pentru ca 
arabul să se convingă de calitatea ciorapilor săi. Asta îl impresionă 
teribil pe negustor, căci îi întinse lui Holler casca colonială, dar 
când Holler vru să ia şi pantalonii, se burzului din nou ca o căţea 
care-şi apără puii şi îşi strânse horcăind marfa la piept. 

Peste o oră toată marfa era împachetată pe tejghea; plătiră şi 
plecară. 

— Aţi făcut o afacere grozavă - spuse Holler, ştergându-şi 
satisfăcut sudoarea de pe frunte. 

— Nu vă temeţi că-ntr-o bună zi o să vă omoare arabul ăsta? 

— Cine, ăsta? Dar sunt unul dintre clienţii lui cei mai vechi. 
Suntem prieteni buni. Când sunt la Londra, ne scriem. 

Cu călăuza treaba a mers mai uşor. Aceştia sunt oamenii 
deşertului. Şi sunt bine organizaţi. 

Călăuza era un berber scund, uscăţiv, cu faţa arămie şi părul 
creţ, tuns îngrijit. Era de părere că dacă porneau a doua zi dis-de- 
dimineaţă, ajungeau la Mahrbuk în zorii celei de-a patra zile. 

— Pot călători cu el noaptea prin deşert? — îl întrebă fata pe 
Holler în engleză. 

— Fiţi liniştită, doamnă - îi răspunse berberul într-o engleză 
impecabilă. Călăuzele deşertului sunt adevăraţi gentlemani. 

Fata se ruşină. 

— Ăştia-s tare copilăroşi - râse Holler. Am cunoscut un berber, 
tot o călăuză, care după ce activase ani de zile în filarmonica din 
Philadelphia se întorsese în deşert din cauza unei decepţii 
sentimentale. 

Din colibă apăru o fetiţă de culoarea ciocolatei, care se zgâi de 
aproape de tot la frumoasa doamnă albă. 

— Vai, ce drăguță e - spuse Evelyn. O săltă pe fetiţă din praf şi-i 
şterse obrăjorii. Pe urmă îi dădu o broşă. Era un fleac lipsit de 
valoare, cu care obişnuia să-şi prindă fularul în jurul gâtului. 

— Talisman... talisman... — îngăimă mititica năucită şi abia 
îndrăzni să se atingă de fleacul acela strălucitor. 

— Ăştia intră de-acum şi-n foc pentru dumneavoastră - o lămuri 
Holler când îşi continuară drumul. Lady Bannister, vă urez drum 
bun. Să fiţi punctuală la întâlnire, deoarece călăuzele astea sunt în 
stare să se-ntoarcă acasă, dacă nu le vin călătorii la timp. 

CAPITOLUL NOUĂ 


Lordul Bannister devine victima unei halucinații. Mai târziu este 
confundat cu Caterina de Medici. Se pregăteşte pentru anii de 
închisoare ce vor veni, pe urmă constată că-n Sahara drumul este 
mai plăcut fără frac. Apar banditii, Eddy Rancing galopează înapoi, 
scoțând sufletul dintr-o cămilă şi descoperă ce este relativitatea. 


1 


Evelyn fu punctuală la întâlnire. Sosi echipată de călătorie la 
locul stabilit de călăuză. Înainte de-a porni, aşternu grăbită câteva 
rânduri pe hârtie; dădu răvaşul unui comisionar să i-l ducă lordului 
Bannister, apoi se săltă pe spinarea cămilei îngenuncheate 

Azrim, călăuza berberă, scoase nişte sunete guturale ciudate, la 
care cămilele se ridicară în picioare, întâi pe cele din spate, apoi 
pe cele din faţă şi, la cele două mişcări ritmate, Evelyn avu 
senzaţia c-o să cadă în nas, apoi că o să se prăvale pe spate, şi-n 
cele din urmă se trezi înţepenită la o înălţime înspăimântătoare. 

— Reg-loc! Reg-loc! 

Cămilele porniră la pas. 


2 


Cu o jumătate de zi mai devreme, pe acelaşi drum pornise o 
caravană cu mult mai mare. Număra treizeci de arabi, cele mai de 
soi perle ale Mellah-ului, în frunte cu Adams şi Gordon, cei doi şefi 
care se împrieteniseră la cataramă. 

Sosiseră la Marrakech la bordul unui avion închiriat la Lyon. 

Pdrniseră imediat în căutarea fetei, împărţindu-şi oraşul în mai 
multe sectoare, iar Rainer rămăsese ca om de legătură în holul 
hotelului Mammunia, unde ucigaşul cu părul nins de ani se 
împrieteni cu directorul unei firme europene constructoare de 
maşini şi-n scurtă vreme începură o partidă de şah. 

Cel mai norocos în timpul cercetărilor se dovedise a fi Joko, omul 
cu barbişon. El pornise de la presupunerea că fata este în căutarea 
unui soldat, deci va face un drum şi la garnizoana oraşului, aşa că 
se puse la pândă în apropierea fortăreței Gueliz. De aici n-a mai 
scăpat-o din ochi pe Evelyn, până când fata şi-a închiriat o cameră 

la Hotel de Paris, ca să-şi tragă sufletul. 

Pe urmă s-a înapoiat la călăuza berberă cu care discutase fata. 
Trebuia să afle de la el încotro se pregăteşte Evelyn să purceadă. 

— Salem - îl abordă bărbosul pe berber. 

— Bonjour - îi răspunse acesta. 

— Mă pregătesc de-o călătorie lungă în Sahara, trebuie să 
pornesc imediat şi am nevoie de o călăuză de nădejde. 

— Îmi pare rău, domnule, - i se răspunse -, am fost angajat deja 
de altcineva pentru cinci zile. 

În timp ce vorbea, berberul îşi aduse aminte de englezoaică şi-şi 
privi zâmbind copiliţa fericită, îmbujorată, care se juca în praf cu 
„talisrnanul“. 

— Poate mă luaţi şi pe mine la drum —îi spuse Joko. Merg spre 
Ain-Sefra şi dacă tot aveţi drum într-acolo... 

Călăuza îi răspunse fără să bănuiască nimic: 

— Pornim în altă direcţie. Spre oaza Mahrbuk. 

— Păcat. Salem aleikum. 

— Au revoir. 

Bărbosul aflase ce-l interesa. Fata se pregătea să meargă în 
oaza Mahrbuk. Deci era limpede că aici se află şi „rănitul“ Munster. 
Trebuia doar să-i mai înştiinţeze pe Rainer, ca până se-ntoarce la 
hotel să-i adune telefonic ps toţi ciracii.. Peste o oră se strângeau 


să ţină sfat. 
— Nimic mai simplu - îşi dădu cu părerea Adams. Chiar astăzi o 
să i-o luăm înainte. — Impunse harta cu degetul. — Până ce 


porneşte la drum Evelyn Weston, noi o să fim deja la puţul ăsta şi- 
o s-o aşteptăm aici. După ce-i luăm plicul, îl vizităm în oază pe 
Munster. 

— Ce pază are oaza Mahrbuk? — se amestecă în discuţie cu 
vocea lui gravă, molcomă şi aristocrată doctorul Cournier, bătând 
cu degetele lui pistruiate darabana în masă. Asta în caz că nu-l 
putem convinge cu vorba bună pe soldatul ăla. 

— În orice caz, să recrutăm de-aici treizeci-patruzeci de arabi - 
zise omul cu barbişon. Cunosc un cârciumar în Quartier Reserve, 
care mi-e bun prieten şi-o să ne ajute. În chestiunile astea legate 
de deşert te poţi aştepta oricând la surprize. Mai bine suflăm şi-n 
iaurt, decât să riscăm. 

Ceva mai târziu, Corned-Beef se împrieteni cu un ofiţer de la 
care află că-n oaza Mahrbuk, din punctul de vedere al problemei 
ridicate de doctor, paza este minunată. Nu există nici jandarmerie, 
nici armată, corpul de gardă al staţionarului armatei este cel care 

păstrează ordinea pe care de când lumea n-a tulburat-o încă 
nimeni, în oaza aceea uitată de Dumnezeu. 

— Cred - stabili Adams după-amiază - că peste un ceas putem 
porni. Ne-am îngrijit de toate. 

— Nu chiar - spuse Rainer. Trebuie să luăm cu noi câteva 
termosuri cu ceai. E bun împotriva arşiţei. 

La această remarcă nu-i răspunse nimeni. 


3 


„Acum când plec la drum mă gândesc la dumneavoastră cu 
recunoştinţă, sir. Fiți binecuvintat pentru bunătatea pe care mi-ați 
arătat-o şi, cum de-acuma tot n-o să ne mai întâlnim, sper că veti 
uita cu timpul câte necazuri v-a pricinuit nefericita dumneavoastră 

Evelyn Weston.“ 


Privi pe deasupra scrisorii grădina. Simţea o greutate mare în 
coşul pieptului. Se pare că în ciuda întâmplărilor tulburătoarei prin 
care trecuse se  obişnuise cu fata aceasta vijelioasă, 
neîndemânatică, dar nespus de inimoasă, veşnic înspăimântată de 
ceva, care cu fuga şi cu supărările ei imprevizibile îi devenise cea 
mai mare vrăjmaşă din cauza necessaire-ului. Micuţul ciclon blond, 
învolburează, răscoleşte totul în jur, goneşte cu capul înainte spre 
primejdii de moarte şi nici măcar nu-i curajoasă, ci doar nesăbuită. 

În orice caz, din despărţirea asta are măcar avantajul că de- 
acum încolo se poate duce liniştit la culcare şi tihna nu i se mai 
duce pe apa sâmbetei cu una-cu două din cauza Evelynei Weston. 


4 


— Bună ziua, O caut pe miss Evelyn Weston. 

Lordul rămase perplex. Ba chiar puţin lipsi să leşine. 

În uşă stătea un tânăr chipeş purtând cizme de lac, pantaloni 
albi de călărie, iar în mână avea o uriaşă cască colonială, într-un 
cuvânt era echipat în ţinuta tropicală din filmele vorbite, pe care o 
poartă exclusiv participanţii la călătorii de agrement. La Veneţia 
aceşti eroi cu ceas de aur la mână descinşi din romanele lui 
Fenimore Cooper sunt o privelişte obişnuită, dar aici, la tropice, sar 
în ochi, iar turiştii îmbrăcaţi după ultima modă pseudosahariană, 
care-şi pregătesc grijulii îmbrăcămintea pentru cuptorul infernal 
care-i aşteaptă, stârnesc zâmbetele localnicilor şi europenilor 

stabiliţi pe-aceste meleaguri. 

— Cu ci... cine am onoarea? — bâigui lordul cuprins de presimţiri 
funeste. 

— Mă numesc Edd. Y Rancing. Lordul Bannister? 

— Cred că... Da... De ce? 

— O caut pe miss Evelyn Weston. Aş dori să discut ceva cu ea. 

Înălţimea-sa privi şovăind în jur, de parcă adineauri ar fi aşezat- 
o pe miss undeva, dar acum nu-şi mai aminteşte unde anume... Pe 
urmă îşi aduse aminte. 

Se îndreptă de şale. 

— Nu înţeleg, Mr. Rancing, ce doriţi? 

— V-am spus limpede. O caut pe miss Evelyn Weston. Ultima 
oară a fost fotografiată în compania dumnevoastră. 

Lordul se gârbovi din nou, sau altfel spus se nărui în sine. Eddy 
scoase din buzunar o fotografie, 

— Cred că această fotografie este autentică. Reiese din ea că 
Excelenţa voastră a călătorit cu domna alăturată în calitate de 
soţie, aşa încât cred că sunteţi în măsură să- mi răspundeţi la 
întrebarea: unde o găsesc pe miss Weston? 

— Dumneavoastră sunteţi detectiv? — întrebă profesorul cu 
îngrijorarea unui hoţ de buzunare încolţit de poliţie? 

— Nu. Sunt o veche cunoştinţă a domnişoarei Evelyn. De câţiva 
ani suntem vecini într-o clădire de pe King's Road. 

— Nu cred c-aţi urmat-o în Africa de dragul bunelor relaţii de 
vecinătate - remarcă indispus profesorul. 

— Nu. Aş dori să discut cu domnişoara chestiuni de afaceri. 

— Dumneavoastră în favoarea cărei ţări faceţi spionaj. 

— Eu? în favoarea Laponiei. 

— Domnule! Dumneavoastră aţi venit în Africa deghizat în corist 
de operă ca să vă ţineţi de glume proaste? 

— Mai sunt şi glume bune, ca întrebarea pe care mi-aţi pus-o 
dumneavoastră, milord. 

— Din moment ce ziarele au scris că... 

— Sunt; vecin de câţiva ani cu miss Weston. Trăieşte într-o 
sărăcie neagră împreună cu mama ei văduvă, e o făptură onestă, 
muncitoare, s-a amestecat, fără doar şi poate, nevinovată în 
afacerea asta îngrozitoare. 

Lordul afla lucruri noi. Vasăzică nu e totuşi spioană? 

— Sună frumos toate astea - spuse în cele din urmă -, dar habar 
n-am pe unde-o fi acum, tot ce vă pot spune este că aici n-o să se 
mai întoarcă niciodată. 

Eddy zâmbi batjocoritor. 

— Sunt sigur că miss Weston se va întoarce. Până atunci, nu mă 
mişc de-aici. 

— Nu-s dispus să-mi petrec tot restul vieţii în compania 
dumneavoastră, aşa că voi fi nevoit să... 

— Să anunţaţi poliţia? All right. Asta înseamnă o sută de mii de 
franci în contul meu şi pentru dumneavoastră, de bună seamă, 
închisoarea. 

Închisoarea! 

Lordul se prăbuşi istovit în fotoliu. lată sfârşitul. Putea să-i 
treacă prin minte că fata asta o să-l bage la închisoare. 

— Nu vreau să vă creez neplăceri, sir, nu vă cer decât să-mi 
suportaţi prezenţa. 

— Ce să fac? O să am tăria asta. Luaţi loc. 

— Mulţumesc. 

Eddy se aşeză şi îşi turnă îndată un whisky din sticla de pe 
masă, apoi întrebă într-o doară: 

— Chiar v-aţi însurat cu miss Weston? 

— Nu. Până la urmă a reieşit că doar am protejat-o la nevoie. 
Biata de ea era veşnic hăituită şi-atunci folosea procedeul de-a mă 
trezi pe mine din somn ca să adormă ea. Până acum a dat 
rezultate. Deci nu sunteţi complicele domnişoarei Weston? 

— V-am mai spus că miss Weston este o persoană mai curând 
conservatoare! 

— Şi totuşi, dacă stăm să ne gândim, are un mod de viaţă destul 
de agitat, 

— Îşi caută moştenirea care-i aparţine de drept. 

— Ştiu. Şi onoarea unui domn. Dacă vă interesează, vă asigur 
că-n ambele cazuri am realizat progrese mari până-n prezent. Şi 
chiar vreţi să rămâneţi de-acum încolo aici? 

— Da. Dar nu pentru mult timp. Bag mâna-n foc că Evelyn o să 
fie aici în scurtă vreme, 

— S-ar zice că sunteţi un Nostradamus englez. Vă reamintesc, 
istoria a consemnat faptul că până şi acest om extraordinar s-a 
mai înşelat uneori. 

— Nu mă-nşel. Până la urmă o să vedeţi că am dreptate. 

— Dar eu am de plătit un preţ cam scump pentru dreptatea 
dumneavoastră - răspunse necăjit Bannister. 

— Nu-i nimic. Dacă eu sunt Nostradamus, atunci dumneavoastră 
n-aveţi decât să fiţi Caterina de Medici şi să-mi aduceţi ofrande 
pentru precizia mea. 

— Domnul meu! Vă dau cuvântul meu de onoare că v-am spus 
adevărul. Mă puteţi numi cel mai făţarnic mincinos din lume, dacă 
Evelyn Weston se mai întoarce vreodată aici. 

— Sir - îi răspunse Rancing oftând -, cu toată stima pe care o 
am pentru dumneavoastră, vă aduc la cunoştinţă că sunteţi cel 
mai făţarnic mincinos din lume. 

În uşă apăruse Evelyn Weston. 


5 


Înaintau de câteva ore prin deşert. La răsărit se zăreau coloane 
de piatră năruite şi ruine îngrămădite de-a valma, rămăşiţele unui 
străvechi castru de pe vremea stăpânirii romane. Evelynei i se 
descususe vestonul. Se gândi să-l coasă pe loc, să nu cedeze şi 
mai mult cusătura. Deschise geanta neagră. 

— Doamne sfinte, unde-i plicul?! 

Ochii îi căzură pe un prosop. În dreapta lui o perie de haine, iar 
în stânga un săpun. 

Nu putea fi decât necessaire-ul lordului! Vechiul ei duşman de 
moarte! 

lar îşi schimbase geanta cu a lui Bannister! Acum plicul 
portocaliu se află la lord. Ce-i de făcut? 

Trebuie să se-ntoarcă din drum! Pe Bannister îl ameninţă 
primejdii de moarte. Ce-o să se-ntâmple dacă o să deschidă 
n6âcessaire-ul fără să bănuiască nimic, de faţă cu alţii, şi o să dea 
peste plic? Pesemne că o să-i ducă la poliţie. 

O, cu dragă inimă ar fi dat de pământ cu geanta în care probabil 
că era şi trusa aia scârboasă de bărbierit! Dar acum trebuie s-o 
ducă înapoi, să dea socoteală de ea, dacă vrea s-o capete înapoi 
pe-a ei. 

— Azrim! Ne-ntoarcem! Repede! Ne-ntoarcem în oraş! 


6 


„„„Rămase acolo, în pragul uşii. Dar de uimire nu putea scoate o 
vorbă. Cum ajunsese aici Eddy Rancing? Ce poveste încurcată, 
fantastică, uimitoare începe să se ţeasă? Se simţea ameţită de 
parcă ar fi băut o băutură tare. 

— Mr. Rancing! 

— Miss Weston - surâse Eddy -, sunt fericit să vă revăd. 

Lordul nu îndrăznea să zică nici pâs. Uimirea i se transformase 

încet-încet în groază. Uimirea fetei însemna pentru el un tunet 
prevestitor de furtună. În acalmia de-aici a reapărut cu aerul ei 
misterios, atât de grațios şi de ferm, aidoma unui sirocco:, pentru 
ca în curând să-i smulgă tihna din rădăcini, să gonească, să 
sfarme, să sfâşie şi-n cele din urmă, cu un singur acord, să dispară 
fără urmă. 

În sufletul lordului şuierau sirenele, vestind primejdia! 

Ciclonul! 

E clar că undeva o aşteaptă bandiții şi imediat se va crampona 
de el, să facă împreună vreun drum lung, incomod. Aşa că-şi 
îndesă grăbit în buzunare ţigări, şi scoase din şifonier un fular 
călduros, de lână. Ce-i sigur e sigur. 

— Cum... cum aţi ajuns aici? — îl întrebă Evelyn pe Rancing. 

— El de unde să ştie? — se întrebă posomorit profesorul. În cel 
mai rău caz ar fi de mirare că mai sunt eu aici. Unde mergem? — 
se-ntoarse el îngrijorat spre Evelyn. 

— De data asta n-o să vă târăsc după mine în călătoria mea 
anevoioasă, sir. 

— Să vă fie gura aurită. Eu unul mi-am pierdut speranţa în 
asemenea minuni. 

— Dacă-mi permiteţi, o să vă-nsoţesc eu - se amestecă Eddy. 

Profesorul trase furios cu coada ochiului la Eddy. 

— Mă bucur - se-ntoarse el spre Evelyn - că la dumneavoastră 
în King's Road solidaritatea dintre vecini este atât de puternică. 

Fata îl scrută o clipă cu privirea pe profesor. Doamne! Nu cumva 
e gelos? 

— Exprimaţi-vă mai clar, Mr. Rancing. Ce doriţi de la mine? 

— Vă ofer sprijinul meu. Am senzaţia că-n aceste momente aveţi 
nevoie de ajutorul unui bărbat. Cu ajutorul meu veţi ajunge mai 
repede în posesia moştenirii. 

— Dar de unde până unde ştiţi de moştenirea mea? 

— Miss Weston, sunt demn de disprețul dumneavoastră: am tras 
cu urechea. 

— Şi-acum? Acum, că aţi aflat totul, că ştiţi că sunt urmărită, că 
încerc să dau de urma unei moşteniri care valorează cât un tezaur, 
vreţi să mă şantajaţi? 

— Să fiu sincer? M-am gândit la una ca asta. Dar pe undeva nu 


3 Vânt uscat, aducător de secetă, care bate dinspre deşert 
către Marea Mediterană 

merge. Acum, miss Weston, mă simt ca un puşti prost-crescut în 
faţa unei învăţătoare cu părul cărunt. Cred că vă respect în mod 
deosebit şi acest simţământ a năruit şi până acum multe hotărâri 
în momente decisive. Mi-ar plăcea să particip până la sfârşitul 
acestui joc de noroc, dar n-o să vă şantajez. Dacă mă refuzaţi, o să 
plec. 

— La poliţie - îi răspunse Evelyn batjocoritoare -, ca să mă 
denunţaţi. 

— Miss Weston! — ripostă plin de demnitate tânărul şi roşi, aşa 
că abia acum ieşi la iveală cu adevărat ce copil mare este genialul 
Eddy Rancing -, sunteţi nedreaptă cu mine. Puteam face asta şi 
până acum. Sunt un uşuratic, îmi plac banii, dar nu am dorit să 
pun mâna pe moştenirea asta decât ca să mă pot înfăţişa cu ea 
înaintea dumneavoastră şi să vă cer mâna. 

Evelyn pufni în râs. 

— Bine, Eddy, n-o să-ţi bagi niciodată minţile-n cap? Doamne, ce 
aiurit eşti. Nu-mi pasă, vino cu mine. Până acum am fost într- 
adevăr singură... n-am avut pe nimeni lângă mine. 

— Asta - se justifică lordul în faţa lui Rancing - deoarece cămaşa 
de noapte era aşa de bătătoare la ochi, încât a trebuit să stau 
ghemuit în spatele banchetei. 

— Acum însă aţi scăpat de asta. Drumurile neplăcute pe care vi 
le-am pricinuit au luat sfârşit. 

— Miss Wesţon... mi-aţi spus de-atâtea ori... Eu cred că cerurile 
ne vor conduce şi de-acum înainte paşii... 

— Ei bine, o să vă demonstrez îndată că dumneavoastră veţi 
rămâne aici într-o tihnă deplină şi nu veţi mai fi expus riscului de-a 
fi deranjat de mine. 

„Ce femeie frumoasă - îşi zise Bannister în gând -, dar nu poţi 
şti niciodată când se transformă într-un uragan devastator.” 

— M-am întors fiindcă iar ne-am schimbat din greşeală genţile. 
V-am adus n6cessaire-ul ăsta nesuferit „abia dacă mi-am aruncat 
o privire şi am închis acest lăcaş sfânt al vieţii dumneavoastră. 
Luaţi-vi-l sir, spălaţi-vă pe cap cu el - îi spuse aruncându-i geanta 
de se porniră să joace-n pântecele lui Buddha aparatul de ras şi 
piatra acră. Şi vă rog să-mi daţi geanta mea. lar eu cu Eddy o să 
plecăm imediat şi n-o să vă mai deranjăm niciodată. 

— Văd că-ntre vecinii din King's Road se poartă prenumele, ceea 
ce în Anglia se obişnuieşte, în general, numai între rude sau 
prieteni foarte apropiaţi... 

După ce făcu această remarcă, profesorul luă geanta de pe 

259 


şemineu. 

— Bine, dar asta-i geanta mea... Nu vă-nşelaţi, miss Weston? — 
şi o deschise cu un gest reflex. 

Trei gâturi înţepeniră sub capetele întoarse spre geantă, trei guri 
rămaseră căscate de uimire şi trei inimi uitară pentru o clipă să 
mai bată. 

Privirile li se încrucişară asupra unui plic portocaliu sigilat cu 
cinci peceţi. 

În cele din urmă, Evelyn păşi hotărâtă spre geantă. 

Bannister însă o închise şi-şi puse frumuşel mâinile pe ea, ca un 
leu leneş, uriaş, cere-şi înfige ghearele într-o halcă de carne, ca să 
sublinieze că lui îi aparţine, chiar dacă de mâncat o va mânca doar 
mai târziu, dar consideră că nu-i recomandabil să se atingă careva 
de ea. 

— Daţi-mi, vă rog... geanta - zise nervoasă fata. 

— Geanta v-o pot da, bineînţeles, dar plicul, regret, nu vi-l pot 
înmână. Până acum am fost în situaţia de a nu şti ceea ce mi-a 
fost dat să aflu între timp. Acum, însă, regret, situaţia se prezintă 
altfel, plicul ar trebui ca prin mâinile mele să ajungă la 
dumneavoastră iar apoi la patronii dumneavoastră. În acest caz aş 
ajunge şi eu un spion ca, să zicem Mata Hari... 

Evelyn căzu pe gânduri. Cert e că până acum profesorul 
participase pasiv la toată povestea asta. Acum însă, dacă-i predă 
plicul, lordul Bannister devine complice de gradul întâi. El care 
este candidatul cel mai îndreptăţit la Premiul Nobel, savantul 
cunoscut pe tot globul şi, pe deasupra, un gentleman exasperat de 
desăvârşit. 

— Sper că înţelegeţi, miss Weston, că dorind să luaţi acest plic 
din mâna mea, îi cereţi imposibilul unui om de ştiinţă conservator 
de felul lui. Vă promit, în schimb, că o să vă dau timp să fugiţi şi-o 
să predau documentul autorităţilor abia pe urmă. 

Rancing se juca cu gâtul sticlei de whisky de parcă ar fi aşteptat 
doar un semn din partea fetei ca să-i dea la cap profesorului şi cu 
asta să pună punct disputei care se prelungea în mod chinuitor. 
Evelyn însă nu părea să-i încurajeze în acest sens. p 

Stătea pe gânduri. Bannister o privea îngrijorat. In cele din 
urmă, fata cugetă cu glas tare: 

— V-ar osteni rău de tot un drum ceva mai lung cu cămila? 

— Ştiam eu... — murmură deznădăjduit profesorul. 

Prima rafală a ciclonului îi răscoli nervii. Începe! Zeiţei furtunilor 
îi lucesc deja ochii, urzeşte noi planuri, ideile pripite, încâlcite i se- 
nvălmăşesc deja în minte şi totul e-n zadar, celebrul, dar 
neputinciosul cercetător al bolii somnului va fi luat pe sus de 
vârtejul destinului său. 

— Dumneavoastră vreţi să predaţi acest plic autorităţilor? 

— Exact. Dar nu pe cămilă. Pe jos. De-o vreme şi aşa am început 
să mă simt înstrăinat de mijloacele de transport, nu ştiu dacă 
puteţi aprecia cât... 

— Dacă doriţi să-l predaţi aici, în Marrakech, putem merge 
împreună la poliţie. Dar nu ştiu dacă spiritul umanist al unui 
adevărat gentleman englez îi poate refuza cuiva sprijinul, când 
este în joc soarta unei femei lipsite de apărare şi onoarea unui 
bărbat persecutat pe nedrept. 

— Sub acest pretext m-aţi târât prin toată Europa, o dată în 
ţinută de seară, iar apoi în ţinută de noapte. 

— Acum nu-i vorba decât de o oază din apropierea oraşului. 

— Acum. Dar după ce pornim la drum, o să constatăm că, cu 
toată bunăvoința din lume, nu ne mai putem opri până la Cape 
Town. Ca să nu mai punem la socoteală că dromaderul nu-i 
automobil şi dacă o să-nceapă să-şi risipească piesele-n drum, ne 
înghite deşertul. 

— Lăsaţi ironia! Dacă doriţi, n-aveţi decât să veniţi până-n oaza 
Mahrbuk însoţit de-o escortă puternică. E la numai două zile de 
mers cu cămila. Puteţi păstra documentul asupra dumneavosatră 
şi nu-l daţi din mână decât atunci când v-aţi convins că o să 
ajungă la persoana cea mai autorizată în chestiune. Dacă nu faceţi 
asta, veţi sacrifica pur şi simplu din comoditate şi egoism averea 
unei familii nevoiaşe şi onoarea unui om care suferă pe nedrept, 
ca să nu mai vorbesc de strădaniile infernale de până acum, care 
se vor duce pe apa sâmbetei. 

Pâlnia ciclonului îl absorbea, îl lua pe sus, simţea că nu i se 
poate împotrivi. 

— Vă puteţi justifica spusele? Cu dovezi? 

— Pentru cea mai mare parte din ele, vă stau la dispoziţie ca 
martor - spuse Eddy. 

— lar pe celelalte vi le ofer îndată. În primul rând este, vorba... 

— Staţi! — o întrerupse profesorul. Nu-mi povestiţi nimic. Vreau 
să rămân neinformat în toată afacerea asta. După câte scriu 
ziarele, mă tem că dacă mi-aţi oferi unele informaţii, nu v-aş putea 

sta la dispoziţie. În clipa de faţă, rolul meu în această afacere este 
următorul: o să vă îndeplinesc rugămintea de a înmână plicul pe 
care mi l-aţi predat nu autorităţilor de aici, ci celor din oaza 
Mahrbuk. Cred c-ar fi mai bine să ne oprim aici şi să nu ştiu mai 
mult de-atâta. Aşa măcar am cugetul cât de cât împăcat. Spre 
regretul meu m-aţi investit cu atâta prerogative providenţiale, 
încât nici nu-ndrăznesc să mă opun. Vă previn însă că dincolo de 
Sahara începe Congoul Belgian şi acolo n-am de gând să vă urmez 
nici pentru moştenire, nici pentru onoarea semenilor mei şi nici pe 
motiv că aţi fi urmărită. Dincolo de Sahara nu mai merg! 

Evelyn îl privi necăjită. 

— Sunteţi sigur, sir? 

Fermitatea profesorului începu să se clatine. 

— În orice caz... v-ar trebui nişte argumente foarte puternice... 
— zise el temător -, dar chiar de-ar fi să merg până-n Congo, mai 
departe de Cape Town în niciun caz... adică... vasăzică, nu-mi 
pasă, să mergem! 

„„„Profesorul era aşa de ursuz pe spinarea cămilei, de parcă ar fi 
condus o expediţie de pedepsire a unor vasali. Starea de spirit i-o 
înrăutăţea puzderia de gângănii înţe- păcioase şi pişcăcioase care 
mişunau pe trupul cămilei şi care, ca nişte veritabili cercetători ai 
bolii somnului, îi făceau pofticioase analiza sângelui. Nu-i rămânea 
decât să stea cocoţat pe cămilă, să-şi legene capul în ritmul paşi 
lor acesteia şi să constate că graţie umanismului său era iarăşi pe 
drumuri pentru onoarea altor oameni, era pe drumuri şi pătimea. 
Când, de fapt, lucrurile stăteau mult mai simplu. 

Însoţea o femeie frumoasă, oarecum mânat de mândrie, dar 
supunându-se fără niciun sens şi rost, în Sahara, legii care 
consfinţeşte împovărarea dintotdeauna a bărbatului. Numai că, 
fiind lord şi savant, vedea într-o lumină mai complicată şi câtuşi de 
puţin umilitoare această ipostază care, în ultima instanţă, nu se 
deosebea deloc de aservirea spirituală a unui băcan îndrăgostit. 

— Reg-loc! Reg-loc! 

Cămila, care tocmai o lua la trap, îşi dădu capul pe spate, 
buşindu-l pe excelenţa-sa în piept atât de tare încât îl făcu să 
tuşească minute în şir. 

— Reg-loc! Reg-loc! 

Ochelarii îi căzuseră de pe nas. Nu-i mai păsa nici de ei. Nu se 
mai opri să-i culeagă de pe jos. De la Paris încoace, pierduse el şi 
mai mult de-atâta. 

Cum cămila îl tot izbea cu capul în piept, încercă să se ţină drept 

în şa şi asta îl făcu să se simtă din nou puternic şi important, 
— Reg-loc! Reg-loc! 

Trebuie să spunem spre cinstea profesorului că Rancing, în ciuda 
vârstei lui de mânz, nu se ţinea prea bine. 

Mai întâi a descoperit că nu degeaba e numită cămila „corabia 
deşertului“, deoarece mişcările ei unduitoare provoacă simptome 
asemănătoare cu cele ale răului de mare. Pe lângă aceste 
simptome, praful îi înţepa ochii întruna şi avea momente în care 
simţea că nu mai rezistă. 

Evelyn avea deja oarecare antrenament şi este ştiut că femeile, 
în general, suportă mai bine clima tropicală. Aşa că ea călărea 
bine dispusă la trap, lângă călăuză. 

Razele soarelui cădeau pieziş şi la poalele dunelor line, care se- 
ntindeau până-n zare, se proiectau fâşii înguste de umbră. 
Deşertul părea astfel o uriaşă tabla de şah, cu pătrăţele albe şi 
negre. 

— N-o să mergem pe calea cea mai scurtă, mademoiselle - zise 
la un moment dat Azrim, călăuza berberă. 

— De ce? 

— Allah a vrut să-i dăruiţi o amuletă, fetiţei mele şi pentru 
această faptă bună v-a ocrotit de mari primejdii, făcându-vă să 
schimbaţi genţile şi să vă-ntoarceţi din drum. Aşa mi-a fost şi mie 
dat să aflu că astă-noapte în Mellah au fost năimiţi o mulţime de 
borfaşi. Aceştia vor poposi la putul din deşert, de pe drumul 
caravanelor care duce la Mahrbuk. lar printre ei este unul care m-a 
îmbrobodit şi m-a tras de limbă şi a aflat că mademoiselle 
porneşte spre Mahrbuk. 

În faţa acestei surprize, Evelyn fu cât pe-aci să cadă din şa. 

— Cred că aveau de gând să vă aştepte la puț, ca să vă omoare 
şi să vă prade. Dar noi o să-i ocolim şi-o s-o tăiem prin shott. Aşa 
se numeşte marea mlaştină sărată; drumul nu-i mai lung, dar e 
greu şi oarecum periculos. Cred că rămâne de preferat morţii. 

Rancing şi Bannister auziră şi ei sfârşitul acestei discuţii. 

— Deci m-au găsit! — zise Evelyn aproape plângând. 

— Cine? 

— Spionii şi bandiții care sunt în cârdăşie. Din cauza lor s-a făcut 
razia aceea la Paris. — Lordul chibzui. 

— În Mahrbuk chiar, vreţi să predaţi plicul autorităţilor? 

— Întocmai. 

— Şi-o să vă prezentaţi în faţa poliţiei cu conştiinţa împăcată, 
dacă va trebui clarificată chestiunea cu plicul? 

— Fireşte. 

— Corect - dădu lordul din cap -, atunci o să facem ceea ce ne 
dictează morala civică: o să anunţăm poliţia că-n drum spre 
Mahrbuk, la puţul din deşert, poate lua ca din oală adunătura asta 
periculoasă. 

ÎI priviră nedumeriţi. 

— Dacă tot o să predaţi plicul - îi lămuri lordul -, şi n-aveţi de ce 
să vă temeţi, de ce să n-ajungă tâlharii ăştia acolo unde le e locul? 
Mr. Rancing tot nu suportă bine acest drum obositor, eu însă m-am 
călit în timp lângă miss Weston, cred că cel mai bine, tinere, ar fi 
să te-ntorci în oraş şi să alertezi poliţia. 

Rancing n-avu nimic împotrivă, cu atât mai mult cu cât Evelyn îi 
declarase că ar vedea în acest gest un serviciu la fel de preţios ca 
şi în cazul în care ar însoţi-o până la punctul terminus al călătoriei 
ei. 

— De rătăcit nu vă puteţi rătăci - îi spuse Azrim -, înaintați tot 
timpul cu spatele la apusul soarelui, iar pe- nserat o să zăriţi 
Atlasul Mare şi puteţi ţine direcţia cu uşurinţă. 

Rancing se despărţi de ei şi, răscopt cum era, în hainele lui 
pitoreşti, porni în buiestru cu spatele la soare... 

— Reg-loc! Reg-loc! 

Cămilele mergeau la trap. Reflexele stacojii şi violete ale 
soarelui preschimbau petele întunecoase de la poalele dunelor 
într-o umbră diformă, înspăimântătoare. Aerul stătut, plin de praf, 
era sufocant din pricina mirosului insuportabil. 

Mirosul clocit, de hidrogen sulfurat, al mlaştinii sărate se revărsa 
spre ei tot mai abundent. Bannister îşi frecă indispus bărbia. 


— Am uitat să mă bărbieresc... — bombăni el, dar prinzind 
privirea Evelynei tăcu imediat. ` 
Ei, parcă n-ar avea nécessaire-ul la el! Il legase între cele două 


burdufuri din spinarea cămilei care căra apa. Şi cum or să ajungă 
în oază, orice s-ar întâmpla, o să se retragă într-o cameră, să se 
bărbierească. 
Doamne! Vedea-l-aş umblând măcar o zi cu barbă de jumătate 
de milimetru! 

Evelyn nici nu-şi mai lăsa geanta din mână, o ţinea aproape tot 
timpul pe cămilă. 

Deşertul, cu firele lui de nisip în care plutesc oasele atâtor şi 
atâtor oameni ucişi din răzbunare şi ajunşi praf şi pulbere, a 
molipsit-o şi pe ea cu ancestralul gând al vendettei necruțătoare. 

Hotări să-i facă felul necessaire-ului. 

Da! Cu asta va pune punct acestui romanţ cavaleresc care se 
perpetuează cam de mult! Fie ca nisipuf rătăcitor al Saharei să- 
nghită toată trusa asta mârşavă, sfruntată şi batjocoritoare, cu 
săpun, cu perii, cu aparat de ras cu tot! 

Şi Othello trebuie să se fi apropiat de Desdemona la fel de perfid 
şi cu ochii în patru cum s-a furişat Evelyn spre cămila cu apă în 
timp ce profesorul şi călăuza călătoreau în faţă. Intr-o clipită cuțitul 
ucigaş a sclipit în soare şi cureaua spintecată a gemut sub tăiş, O 
tăietură., încă una... Obrăznicătura se prăbuşi în nisipul fin cu un 
zgomot imperceptibil, zdrăngănitul pierit, de durere, al obiectelor 
de toaletă, în timp ce micuța caravană se îndepărta tot mai 
grăbită... 

Lordul era aşa de preocupat de tovarăşii lui de călătorie, care 
mişunau în grupuri tot mai mari, că nu observă nimic, doar Evelyn 
singură mai privi în urmă. Doar ea putea zări în depărtare pata 
aceea mică pe care o lăsau în urmă... 

Necessaire-ul rămânea în deşert. Şi odată cu el, şi „Buddha 
meditând“, cu giuvaerul de un milion de lire sterline. 

Rancing zori înapoi spre oraş în trap săltat. Era o arşiță 
infernală, ochii i se congestionaseră, îl dureau toate mădularele, îi 
era greață, avea ameteli şi nu-l mai ţinea în şa decât gândul la 
întâmplările din Mugli am See. Condiţiile de aici, din Sahara sunt, 
la drept vorbind, cu mult mai bune... Oare ce-a mai făcut de-atunci 
unchiul Arthur, a înnebunit ori s-a sinucis? Merită văzută totuşi 
scena de după nuntă. De bună seamă că surâsul ministrului 
demisionat din Ţara Soarelui-răsare nu îi era suportabil decât 
datorită apropierii de diamant. După nuntă excelența sa 
Yakihashu, îi zicea Eddy în gând fiicei de mai multe ori logodite a 
lui Wollishoff, s-a retras din camera ei feciorelnică în iatacul nupţial 
cu privirile lăsate-n pământ şi cu unul dintre minunatele ei 
zâmbete late de-o palmă. 

Şi-atunci! O! Unchiul Arthur a pus mâna pe statuetă! 

S-a furişat cu ea în cel mai depărtat colţişor al grădinii. Ocoleşte, 
prudent ferestrele de la demisol, unde n-ar fi exclus ca Victoria, 
nevasta grădinarului Kratochvill, să-şi petreacă timpul în compania 
domnului Maxi, poetul lui Wilhelm Tell, discutând chestiuni ce ţin 
de arta dramatică. Şi în sfârşit... în sfârşit, la lumina unei lanterne 
îl ciocneşte pe „Buddha meditând“ de marginea unei fântâni 
arteziene. 

Buddha se face ţăndări, din cutiuţa emailată se rostogolesc 
foarfeca, degetarul, mosoarele de aţă. Unchiul Arthur caută... 
caută şi caută şi... 

Pe Eddy îl trecură fiori. 

Doamne, tare-i frumoasă Sahara asta! 

Şi-apoi, relativitatea. Conjunctivita şi arşiţa de şaizeci de grade 
sunt o plăcere pe lângă o căsătorie. 

Soarele apunea. Peste deşert pogora o frumoasă noapte 
africană cu cer înstelat... 

CAPITOLUL ZECE 


Barbişonul lui Ahile. Bandiţii sunt lipsiţi de apărare impotriva 
tuturor josniciilor vieții. Eddy Rancing descoperă că deşertul nu-i 
_caimac chiar până la fund. Un pelerin minuscul îşi râde de el. 
Inainte de a muri, işi dă seama că a învăţat câte ceva nu pentru 

fiica lui Harrington, ci pentru viață. Se descoperă că diferența 

dintre aparatul de ras şi pistolul cu repetiție este minimă, ceea ce 
reprezintă un fapt întristător, Necessaire-ul este cel care râde la 
urmă. Răspunde la împuşcătură, şi loveşte în plin. După duel, 
părțile se împacă şi nu rămâne de rezolvat decât problema 
cămăşii de noapte a cârciumarului. Evelyn ştie să ierte. Mr. 
Bradford bea cafea cu frişca, filtrând grijuliu doar învățămintele. 
Aflăm astfel cu ce seamănă în realitate viața noastră. 

Societatea Mixtă Adams-Gordon, cum numea trupeşul doctor 
adunătura de bandiți, îşi aşezase tabăra împreună cu cei treizeci 
de ucigaşi arabi de douăzeci şi patru de ore. Între palmierii 
piperniciţi din preajma puţului. 

Avuseseră de-a face cu tropicele cu toţii, în afara lui Rainer, dar 
acesta îşi luase toate măsurile să suporte cu brio deşertul. Cămila 
lui căra în spinare o jumătate de duzină de pachete ambalate în 
hârtie. Înainte de plecare se aprovizionase cu de toate. Începând 
cu aspirina, continuând cu prafurile vermifuge pentru cămile şi 
terminând cu uleiurile pentru înmuierea şeii, îşi cumpărase tot 
felul de produse de întreţinere, ocrotire şi îngrijire. Purta ochelari 
de soare cu lentile verzi şi deasupra capului ţinea o umbrelă de 
soare, aşa călărea pe cămilă. 

Abia poposiseră, că se şi unse cu o alifie împotriva ţânţarilor 
care împuţi deşertul aşa tare, încât ceilalţi membri ai caravanei îşi 
aşezară corturile cât mai departe de el, iar cămilele smuceau 
furioase de căpăstru. 

Peste o oră, mai mulţi bandiți îşi strânseră corturile şi se mutară 
mai departe. Lui, Rainer nu-i păsa de toate astea. De unde să ştie 
neciopliţii ăştia că ţânţarii pot inocula malaria, frigurile galbene 
sau boala somnului? Doctorul Cournier avu curiozitatea să afle ce 
fel de produs anti-ţânţar puţea în halul ăsta. Privi sticluţa cu dop 

de cauciuc de lângă Rainer. Pe etichetă scria: 


UNTURĂ DE CĂMILĂ 
Se freacă bine copita rănită şi se izolează 
animalul pentru ca mirosul pătrunzător al 
unguentului să nu strice atmosfera din grajd 
COPITELE TREBUIE ÎNGRIJITE! 


— Cred că cel mai bine ar fi să nici nu ne mai încurcăm cu acest 
Brandes-Munster - îi spuse Adams ocnaşului -, ci să atacăm oaza 
cu cei treizeci de oameni pe care-i avem, să-l capturăm şi să-l 
facem să mărturisească unde-l ţine pe Buddha. 

— Numai de n-ar interveni ceva neprevăzut - remarcă doctorul. 

— lar cobeşti! — bombăni Corned-Beef, care nici în deşert nu 
renunţase la smoching şi care purta o panglică verde la casca 
colonială. 

— Dumneavoastră confundați prevederea cu pesimismul - le 
reproşă cu vocea lui cântată, domoală, diplomatul intrigant care 
nu era deloc popular în rândurile „colaboratorilor“, din pricina 
orgoliului său aristrocratic. După umila mea părere, am comis o 
mică greşeală, o greşeală măruntă, ce-i drept, însă e destul să 
slăbească şi cel mai neînsemnat şurub ca să rămână în pană cea 
mai uriaşă maşinărie. Işi făcu vânt cu batista lui de mătase, căci 
vântul bătea dinspre Rainer şi nimeriseră într-un val de duhoare 
care aproape că-i adormea. Această greşeală, după părerea mea, 
este barbişonul altminteri stimabilului nostru coleg Joko. 

— Te poftesc să nu te legi de barba mea - se oţări Joko la el. 

— Ei, ei - îl potoli celălalt -, nu mai fi aşa de. Sensibil. Aici e-n 
joc interesul nostru, al tuturor. 

— Se poate - răspunse ameninţător bărbosul —, dar să ştii că 
pentru mine barba asta face cât cotul lui Ahile... 

— Ala era călcâiul lui Ahile, dom'le - îl dăscăli doctorul. 

— Dacă aş fi doctor - se răţoi, celălalt -, m-aş pricepe şi eu mai 
bine la mădulare. 

— Stimaţi prieteni, ţineţi-vă gura un pic, lăsaţi-l pe doctor să 
vorbească, să vedem unde s-a strecurat greşeala! — îi domoli 
Adams. 

— Ei bine, eu cred că aici se iscă o oarecare contradicţie - zise 
Cournier. Domnul Joko a tras ieri de limbă pe câălăuza fetei 
pretextând că vrea să meargă spre Ain-Sefra. Mai târziu a plecat 
împreună cu dumneavoastră, domnule Gordon, să recrutaţi arabii 

cu care vom ataca oaza Mahrbuk. Astfel un... hm, un individ cu 
semnalmente inconfundabile a făcut o afirmaţie contradictorie... s- 
a aflat ulterior că porneşte nu spre Ain-Sefra, ci spre Mahrbuk. 

— Se prea poate - încuviinţă Gordon -, dar nu-i neapărat nevoie 
să-i bată cuiva la ochi. 

— Tocmai de aceea am comparat această mică greşeală cu un 
şurub neînsemnat. _ 

„„în după-amiaza celei de-a doua zile. Incepură să-şi piardă 
răbdarea. Până acum victimele ar fi trebuit să ajungă aici. 

Câţiva arabi au pornit în patrulare. Trebuiau să afle dacă cei 
aşteptaţi sunt pe drum. Dacă nu-s prin apropiere, înseamnă că s-a 
întâmplat ceva. 

Era o zăpuşeală insuportabilă. De Rainer fugeau toţi ca de un 
lepros, de la douăzeci de metri îi apuca deja. Greaţa din cauza 
mirosului de unsoare. Singurii care suportau fără probleme acest 
produs erau ţânţarii, care între timp îl luaseră cu asalt pe 
ochelarist şi-i înroşiră cu înţepăturile lor. 

— Le-am găsit urmele. Nu pot fi decât ale lor. Au luat-o spre 
răsărit. Merg pe un drum greu, care trece prin shott. Nimeni nu-l 
foloseşte. 

— Pornim! — strigă Adams surescitat. 

In câteva clipe ridicară tabăra, iar Rainer îşi băgă rebusul în 
buzunar, îşi puse ochelarii de soare şi îşi deschise umbrela. Aducea 
cu un guru oriental. 

Goniră pe cămile cât putură de repede. Spre dimineaţă, la 
orizont apăru un punct mişcător. 

— Un călător! 

— Să-l aşteptăm! — zise Gordon şi se adăpostiră în spatele unei 
dune. 

— Vine înapoi exact pe drumul pe care au înaintat ceilalţi 
călători - observă unul dintre arabi. Sau i-a zărit, sau e unul dintre 
ei. 

Călătorul se apropia de duna uriaşă fără să bănuiască nimic, pe 
cămila lui istovită. 

Rancing se trezi înconjurat de o ceată de oameni înarmaţi. În 
fruntea lor era un bondoc. 
— De unde vii? 
Eddy îşi dădu seama îndată cu cine are de-a face... Cu bandiții! 

— Voiam să merg la Mahrbuk, dar m-am întors din drum. Mă 
ustură ochii. 

— N-ai întâlnit pe drum o femeie însoţită de unul sau mai mulţi 
bărbaţi? 

— Nu. 

Gordon izbucni în râs. 

— Care va să zică eşti unul dintre ei! intenţionat ţi-am pus 
întrebarea asta. Urmele duc în direcţia din care vii tu. Deci ar fi 
trebuit să-i întâlneşti. Dacă negi, înseamnă că ai motive s-o faci. 

— Înainte... Poate-i ajungem din urmă!... — strigă Corned-Beef. 

— Pe ăsta să-i lichidăm! 

Rancing simţi o durere crâncenă în creştet şi înaintea ochilor îi 
dansară stele verzi, apoi se-ntinse în nisip cât era de lung. 

Îi dăduseră la cap. 

Corned-Beef şi Joko îl percheziţionară cât ai zice peşte. Rainer 
vorbi din şa: 

— Uitaţi-vă dacă n-are cumva o fiolă de benzină la el. Mi s-a 
golit bricheta. Şi-şi puse pince-nez-ul, să controleze boarfele 
scoase din buzunarele victimei. 

— Aşa-i cum v-am zis eu - spuse doctorul cu vocea lui catifelată. 
Au prins de veste că am recrutat oameni. Ţăcălia lui Joko e foarte 
bătătoare la ochi... 

— Domnule! Te previn pentru ultima oară că ai face mai bine să- 
i dai pace bărbii, mele - se răţoi Joko. Eşti cel puţin la fel de 
bătător la ochi cu dimensiunile tale şi cu vocea aia adormitoare, de 
doică. 

— Ar trebui să iei nişte brom - îi răspunse doctorul. 

— Domnilor! — interveni un arab. Acum e limpede că au luat-o 
pe drumul care trece prin shott. E un drum rău şi primejdios, însă 
Azrim îl cunoaşte bine. Dacă au luat-o pe-acolo încă de ieri după- 
amiază, nu-i mai putem ajunge din urmă, ei vor ajunge la Mahrbuk 
mâine după-masă, iar noi abia mâine noapte. 

De ce trebuie să-ndure nişte bieţi bandiți chiar toate josniciile 
vieţii? — izbucni Rainer. Câţi locuitori are Mahrbuk-ul? 

— Câţiva arabi, cu femei şi copii cu tot să fie în total vreo 
treizeci. Paza e formată din cinci soldaţi. Mai sunt şi câţiva 
combatanți bolnavi. 

— Le venim noi de hac! Să mergem! — strigă Gordon. 

Unul dintre arabi voia să-l împuşte pe Rancing, dar doctorul nu-l 
lăsă. 

— Nu-l omori, fiule - zise el cu vocea lui omenoasă. Oricum o să 

crape. E de-ajuns să-i luăm cămila. Dacă ar fi să cădem vreodată 
în mâinile poliţiei, asta ne-ar costa câţiva ani de închisoare în plus. 
Porniră în galop. 
Rancing rămase întins pe. Jos, cu nasul, în nisip şi cu braţele 
desfăcute, de parcă ar fi vrut să strângă la piept Sahara. 

Azrim călărea în faţă, Evelyn în spatele lui, iar profesorul la 
urmă. De cămila lui era legată cu o frânghie scurtă şi cămila cu 
apă, fiindcă în primejdioasa mlaştină sărată se putea înainta pe o 
potecă îngustă de o jumătate de metru. Şi aceasta scrişnea 
înspăimântător, iar în răstimpuri, de sub scoarţa ei sfărâmicioasă 
ţâşnea bulbucind noroiul alb, cleios, - rece. Zeama shottului intrat 
în putrefacție în urmă cu milenii era pestilenţială, sufocantă, 
greţoasă ca o hazna uriaşă. Se zice că datează din vremurile când 
Sahara era încă fundul unei mări. 

Era o noapte frumoasă, cu lună. Shottul părea oglinda unui 
fluviu care curge fantomatic, cu sloiuri uriaşe; în lumina alburie 
lucea cu o paloare dogoritoare, oferind în pustietatea lui absolută 
o privelişte mai stearpă, mai în- spământătoare decât deşertul. 

Cămilele fomăiau în răstimpuri, azvârleau din copite şi refuzau 
să înainteze. Copitele le erau sfâşiate de stratul de sare care se 
surpa sub ele la tot pasul şi simțeau instinctiv primejdia de 
moarte. Ciomagul lui Azrim bufnea deseori, iar animalele gemeau 
şi azvârleau din copite... 

Evelyn abia mai răsufla, cuprinsă şi ea de presimţiri funeste. 

Vântul învolbura şi lua pe sus stratul de sare subţire, uscat, care 
acoperea mlaştina ca un praf fin. 

Profesorul nu spunea nimic. Vedea că programul li se 
modificase. Dar la el aşa erau programate toate. De- viaseră deja 
de la direcţia iniţială. Sunt deja urmăriţi. Acum n-or să se mai 
oprească până la ecuator. Şi cine ştie în ce condiţii. 

Avea mâinile şi obrajii acoperiţi de un abur sărat, scârbos, 
cleios, rece, jilav. 

Ceva mai târziu cămila din faţă ieşi de pe cărare şi, cu răgete 
asurzitoare, începu să se zvârcolească, împroşcând noroi. Cămila 
profesorului era cât pe-aci să cadă după ea din cauza frânghiei 
prin care erau legate. Din fericire, lordul avu prezenţă de spirit şi 
nu sări de pe cămilă, ci înhăţă straşnic frâul, până ce Azrim îi veni 
în ajutor şi tăie frânghia încordată, iar pe urmă încercă să scoată 

din morcirlă animalul care se zbătea neputincios. 

Se scufundase în mlaştină doar până la burtă. Unindu-şi 
eforturile, izbutiră cu chiu cu vai să salveze cămila. Intre timp, 
Bannister se împiedică şi călcă până la genunchi în mocirlă. 

Ochii Evelynci implorară iertare când Bannister izbuti să iasă la 
liman năclăit de mâlul puturos, greţos. 

Profesorul dădu din mână, apoi spuse oftând: 

— E greu să fii umanitar, miss Weston. Cred că într-o bună zi o 
să renunţ să mai fiu, dacă asemenea călătorii or să se repete 
întruna la intervale scurte de timp. 

„În zori, plini de noroi şi frânţi de osteneală, ajunseră în oaza 
Mahrbuk. 

În oază nu existau decât două clădiri. O colibă mai răsărită care 
era un fel de cârciumă şi ceva mai încolo baraca-staţionar cu 
acoperiş vopsit în miniu roşu. Corsoul aşezării îl constituia un pâlc 
de corturi arabe. 

Până să fiarbă ceaiul pe care-l comandaseră de cum sosiseră, îşi 
puseră haine curate. Profesorului nu-i mai era gândul la bărbierit, 
nu-şi dorea decât o băutură fierbinte. 

După micul dejun, Evelyn se sculă de la masă. 

— Acum mă duc imediat la spital şi predau autorităţilor militare 
documentul. Vă rog să mă însoţiţi. 

Profesorul oftă. 

— N-aud decât hai şi hai, şi când se porneşte omul, nu poate şti 
niciodată când o să mai şi oprească, să-şi tragă sufletul. 

— Sir, vă rog să nu mai filozofaţi atâta. Veniţi sau nu? 

— Nu. Aici oricum nu puteţi merge în altă parte decât la singura 
clădire din oază, cu excepţia cârciumii, iar această clădire este 
într-adevăr a unei instituţii militare. În deşert nu puteţi porni pe 
jos, aşa că nu-mi fac griji. De altfel, am început să cred că mergeţi 
pe calea cea dreaptă. Nu ştiu de ce. Poate acest Rancing să mă fi 
convins, cu idila lui din casa de pe King's Road: am încredere în 
dumneavoastră, miss Weston. Fie şi numai pentru faptul că o dată 
cu acest plic vă dau pe mâna şi cinstea mea. Poftim. 

Îi înmână geanta. 

Evelyn îl privi însufleţită. 

— vă mulţumesc. Puteţi fi sigură c-o să am grijă de cinstea 
dumneavoastră ca şi cum ar fi vorba de-a mea... 

— În rest... iertaţi-mă... Aş vrea să mă bărbieresc —: asta o zise 
temător. Presimţea că Evelyn o să aibă de obiectat. Naiba ştie de 
ce i-o fi plăcând acestei fete să-l vadă cu barbă. Şi aşa se şi 

întâmplă. Ochii Evelynei scă- părară de mânie. 

— A, de-aici vi se trage marea încredere! Dacă aţi avea obrazul 
ras, de bună seamă aţi veni cu mine. Dar aşa sunteţi silit să-mi 
acordaţi încredere, fiindcă toaleta e mai presus decât cinstea. 

Plecă furioasă, trântindu-i uşa în nas. Nesuferitul, n-are decât 
să-şi caute aparatul de ras! Să meargă după el în deşert! Îi venea 
să plângă de ciudă. Şi cel mai mult o sâcâia faptul că ţinea totuşi 
la acest cap sec.. 

Bannister urcă în camera lui. Chirpiciul încins de razele fierbinţi 
ale soarelui răspândea miros de mucegai. Pe salteaua de rogojină 
se zbenguiau o grămadă de gângănii vioaie şi o mulţime de muşte 
băzâiau şi zumzăiau în tot locul. Cârciumarul pe jumătate imbecil 
din cauza canabisului pe care-l fuma fredona un cântecel cu vocea 
lui gâjâită, care răsuna până la etaj. 

Biata fată! Cât drum a bătut până aici şi încă nici nu şi-a tras 
sufletul. Şi cât de obosit se simţea el, bărbatul! Hotări să fie drăguţ 
cu Evelyn. Să aibă şi ea-o bucurie. 

N-o să se mai bărbierească! 

Când o să se-ntoarcă, o să vadă că nu din pricina bărbieritului a 
lăsat-o să meargă singură. Da, da! Oricât i-ar fi de nesuferit, o să 
rămână şi el o dată în viaţă nebărbierit, ca să-i arate că încrederea 
lui în ea a fost sinceră. Deşi, din câte o cunoaşte el pe fată. Ar 
trebui să-şi lase barbă până la brâu. Până să-l laude şi ea o dată 
pentru ceva. 

Hotări să tragă un pui de somn. lată un lucru cu atât mai 
folositor cu cât nu ştii niciodată când se trezeşte careva să-ţi dea 
de veste că pleci de urgenţă la drum lung. Acum şi-ar zice că şi-au 
terminat călătoria, dar omul de ştiinţă empirist trage concluziile 
doar pe baza experienţelor prin care a trecut. 

lar experienţa de până acum arăta că-n cazul unor afirmaţii 
asemănătoare, căzuse pradă nu o dată, zadarnic, unor iluzii 
asemănătoare. 

Aşa că profesorul nu se mai bărbieri, ci se întinse pe rogojină, să 
doarmă. 

Salonul era ocupat de opt pacienţi, cu toţii soldaţi în 
convalescenţă, cu feţele arse de soare. Stăteau la taclale, jucau 
cărţi, fumau. Un singur om stătea deoparte, cu spatele la ceilalţi, 
şi se uita pe fereastră. 

Se auziră bătăi în uşă. Intră Evelyn. 

— ÎI caut pe domnul Münster - zise ea cu voce limpede, 
cristalină. 

Soldatul se-ntoarse încet, şi se uită la vizitatoare. Pe chipul lui 
tras, suferind, se citeau o apatie şi-o indiferenţă de moarte. Ceilalţi 
se uitară curioşi, însufleţiţi, la frumoasa femeie din uşă. Ochii lui 
Munster o priviră cu aceeaşi linişte cenuşie, apatică, cu care mai 
devreme priviseră în grădină. Nu afişa inexpresivitatea detbililor 
mintali, ci manifestările automate ale unui om care se obişnuise să 
trăiască total rupt de realitate. Mărşăluieşte printre evenimente cu 
faţa întoarsă spre trecut, fără să ştie ce face, fără să execute decât 
nişte acţiuni stereotipe, care pot fi realizate şi aproape inconştient. 
Răspunse puţin tărăgănat şi şoptit, dar inteligibil: 

— Eu sunt Munster. Ordonaţi! 


— Sunt lady... sunt miss... — continuă ea brusc. Nu vreţi să 
ieşim puţin în grădină? 
— Cum doriţi... 


O urmă cu paşi egali, măsuraţi. 

Evelyn simţi în acelaşi timp o strângere de inimă şi un nod în 
gât, de i se tăie răsuflarea. Aşa de mult îl compătimea pe Brandes, 
încât aproape uitase de propiul ei calvar. Acest, om era eroul 
îngropat al unei drame consumate. Sufletul nu i se întunecase, 
doar îi împietrise. Plutea într-o stare de moarte aparentă, în care 
sminteala înseamnă mântuire. Ce să-i spună? Cu ce să înceapă? 

În grădină erau doar ei doi. 

— Domnule, ştiu cine sunteţi. Numele dumneavoastră este 
Brandes şi aţi fost maior, 

— Nu zău! — spuse Brandes fără urmă de curiozitate în glas, 
aproape politicos. Evelyn aproape că izbucni în plâns. 

— Vă cunosc tragedia. Mai bine decât dumneavoastră. 

— Chiar? întrebarea căzu ca o notă repetată monoton pe clapa 
unui pian. 

— În primul rând. Aflaţi că fratele dumneavoastră mai mic este 
nevinovat. 

Ce-a fost asta? O tresărire. De data asta a reacţionat... O privire 
cu asprime pe sub sprâncene. 

— Cine sunteţi dumneavoastră? 

— Cineva care cunoaşte adevărul despre dumneavoastră şi a 
venit să vă înapoieze onoarea. Fratele dumneavoastră mai mic 
este şi el la fel de nevinovat ca dumneavoastră. Vinovatul a fost 
Wilmington, cumnatul dumneavoastră. 

Şi îi povesti totul de-a fir a păr. Începând cu miss Ardfern, care-i 
atrăsese fratele în cursă, şi terminând cu scrisoarea de adio de 
care se folosise Wilgminton după ce sustrăsese harta. Soldatul se 
aşeză pe o bancă. Îşi pipăi ezitând coastele, de parcă ar fi simţit 
un junghi în rana aproape vindecată, 

— Da - vorbi el îngândurat -, pesemne că aşa s-au întâmplat 
lucrurile... Nu ştiu de unde deţineţi aceste date, dar vă cred pe 
cuvânt. Pe mine însă nu m-ar crede nimeni şi de-acum nici nu mai 
contează... credeţi-mă... 

— Spuneţi-mi, vă rog, dacă aţi înapoia harta dispărută, neatinsă, 
sigilată cum era, asta v-ar reabilita? 

— Domnişoară, harta aceea demult a ajuns într-un loc unde 
valorează enorm, sigiliile i-au fost rupte şi a fost descifrată. 

— Răspundeţi-mi, vă rog, la întrebare: ce s-ar întâmpla dacă un 
martor ar certifica tot ce v-am povestit şi v-ar da plicul cu sigiliile 
intacte? 

— Păi, atunci... atunci... — ochii lui îşi recăpătară vioiciunea de 
altădată şi se îmbujoră la faţă - atunci nu numai că mi s-ar dovedi 
nevinovăția, dar aş aduce şi un serviciu care... 

— Poftim. 

„„.Evelyn îi întinse plicul. Brandes îl privi, îl privi, obrajii i se 
îmbujorară şi ochii începură să-i licărească. Insă straniu de tot, 
vioi... apoi licărul i se desprinse din ochi şi se prelinse pe veston. 

— Cine sunteţi dumneavoastră?... — o întrebă el cu vocea 
sugrumată de emoție, ţinând plicul cu mâini tremurătoare. 

— Mă numesc Evelyn Weston. Valorez o sută de mii de franci vie 
sau moartă. 

Îi întinse ziarul pe care-l ţinuse în geantă lângă plic. 

După ce parcurse jurnalul, Brandes rămase multă vreme pe 
gânduri. 

— Nu ştiu ce v-a determinat să-mi redaţi onoarea pierdută. ŞI 
totuşi, aţi făcut-o... 

— Îmi puteţi face şi dumneavostră un bine. Caut o casetă 
emailată care are pe capac o statuetă din ceramică înfăţişându-l 
pe Buddha. Aţi cumpărat-o acum cincisprezece ani de la firma 
Longson & North, 

— Buddha... Mda... Staţi puţin, mi-am amintit!... l-am luat-o 
cadou fratelui meu mai mare. Cum să nu! O casetă emailată cu o 
statuetă a lui Buddha drept capac! Lui îi plac bibelourile... 

— Cine-i fratele dumneavoastră mai mare? 

— Lordul Bannister... Hei!... caporal... adu apă. Domnişoara a 

leşinat!... Repede! 
5 


Soarele scăpăta când Evelyn şi soldatul ajunseră la cârciumă. La 
intrare stătea ghemuit cârciumarul pe jumătate imbecil din cauza 
canabisului fumat, fredonându-şi invariabil aceleaşi trei măsuri şi 
jumătate. Aflară că dom- nia-sa lordul nu coborâse din cameră. 

Urcară la etaj. În faţa uşii, Evelyn îl opri pe Brandes: 

— Ar fi bine să-l pregătesc în câteva cuvinte pentru această 
revedere. 

Bătu la uşă. Neprimind niciun răspuns, crăpă uşa şi aruncă o 
privire înăuntru. Domnia-sa lordul zăcea pe rogojină îmbrăcat şi 
dormea buştean printre insectele zglobii. Părea cam istovit. 

Evelyn îl împunse cu degetul discret, dar fără rezultat. 

Îl zgâlţâi de umăr. Lordul deschise ochii speriat. Aproape imediat 
înţelese ce-l aşteaptă. Nu se mira deloc. Se ridică posomorât. 

— Plecăm la drum? — întrebă el pornind spre fereastră. Scara e 
pusă? 

— Nu plecăm nicăieri. 

— Trebuie să ne ascundem? — întrebă puţin mai trist, dar fără 
urmă de împotrivire. 

— Milord - spuse Evelyn mai emoţionată ca oricând, ceea ce pe 
lord îl făcu să creadă că i-a observat bărbia nerasă. O să aveţi 
parte de-o revedere frumoasă... 

— Ştiam eu! lar Holler ăsta! — îl trecură fiorii... 

— Se află aici un om care s-a rupt demult de dumneavostră... — 
Lordul se întunecă la faţă şi o privi cercetător. Un om la care ţineţi 
foarte mult. Este unul şi acelaşi cu cel căruia i-am restituit onoarea 
pierdută, trecând prin atâtea primejdii de moarte... 

Deschise uşa şi-n odaie intră Brandes. 

Numai în melodramele desuete se întâmplă ca în asemenea 
situaţii oamenii să se apuce să despice firu-n patru, să dezlege 
mistere; oare-s treji sau visează, e adevărat ce se-ntâmplă-n jurul 
lor sau nu? Eroii noştri nu procedează aşa. Nu-şi trâmbiţează 
gradele de rudenie: „frăţioare! frate!“ - fiindcă această relaţie le 
este clară din fragedă pruncie. Se îmbrăţişează fără o vorbă, apoi 
îşi strâng mâna îndelung şi nu spun nimic. Nici n-ar fi în stare de 
aşa ceva. 

Doar mai târziu, mult mai târziu şi-au regăsit starea de spirit în 
care să poată vorbi. 

Lordul Bannister, ca întâiul născut, moştenise de la unchiul său 
titlul şi numele aferent acestuia, nume care îl deosebea de ceilalţi 
membri ai familiei sale. Potrivit legislaţiei engleze, lordul nu putea 
purta decât numele conferit de rege, în cazul nostru pe cel de 
„lord Bannister“ şi-şi pierdea automat numele de familie, pe care 
nu mai avea dreptul să-i folosească. Aşa că Evelynei nu-i trecuse 
niciodată prin minte că urcase la bordul vaporului odată cu fratele 
maiorului căutat. Că Bannister este doar numele „de lord“ acordat 
lui Henry Brandes. Şi cum lordul era un om rezervat din fire, fata 
nu avusese prilejul să-i povestească totul sincer. Ultima oară, la 
Marrakech, când plicul se aflase în mâinile lordului Bannister, puţin 
lipsise să dea cărţile pe faţă, dar în ultimul moment profesorul se 
răzgândise, dorind „să nu fie implicat în această afacere“. 

— Ce-o să faci acum? — îşi întrebă fratele. Nu poţi răbda nicio 
clipă de-acum încolo acuzaţia de necinste şi trădare de patrie. 

— Ca soldat al Legiunii Străine o să aduc situaţia mea la 
cunoştinţa comandamentului trupelor din Maroc. Şi cum această 
hartă reprezintă interese comune anglo-franceze, sper că va fi 
rezolvată evitându-se procedura tradiţională. 

— Miss Weston... — se întoarse profesorul tulburat spre fată, 
mângâindu-şi bărbia nerasă - eu acum... mie acum... 

Evelyn îi răspunse glacial: 

— Dumneavoastră, sir, puteţi înţelege acum că uneori v-am 
inoportunat pentru onoarea unui om. Regret asta, fiindcă la urma 
urmei viaţa unui gentleman nu-i o cameră de trecere. 

Brandes se uită cercetător de la unul la altul. Nicidată nu-şi 
văzuse fratele atât de neîngrijit şi de posac ca acum, în clipa asta, 
când bombăne furios cu ochii pironiţi în pământ. 

— Ah. Era să uit - zise brusc Brandes - miss Weston caută o 
veche bijuterie de familie... 

— Parcă am mai auzit asta... — mormăi domnia sa înfiorându-se. 

— Pentru asta ar avea nevoie de caseta aceea pe care era 
statueta lui Buddha - continuă Brandes —, ţi-am luat-o de ziua ta, 
dacă-ţi aminteşti... 

— Păi, de ce nu mi-aţi spus? — strigă entuziasmat lordul. Caseta 
şi statueta vă stau oricând la dispoziţie, miss Weston. 

— Cel mai bine ar fi - spuse Evelyn emoţionata -, să-i trimit o 
telegramă mamei, iar dumneavoastră să vă-nştiinţaţi personalul 
din locuinţa dumneavoastră londoneză să-i dea maică-mii statueta 
lui „Buddha meditând“. 

— Ar fi absolut de prisos - dădu din mâna zâmbind excelența sa 

- micuțul Buddha se află cu noi, aici... 

Evelynei îi bătea inima să-i sară din piept şi nu alta. 

— Unde? 

— În nécessaire. Buddha tronează pe trusa mea de -ras... Hei 
Miss Weston! Apă! Aduceţi apa!... A leşinat... 

Pentru a doua oară în câteva minute. 


6. 


Rămaseră îndoliaţi toţi trei. Ascultând toate păţaniile Evelynei, 
pătimirile şi fuga ei, la ale cărei etape mai istovitoare participase şi 
lordul, îi trecuseră sloiuri de gheaţă pe spinare la gândul situaţiei 
tragice în care se aflau. 

Evelyn îşi aruncase-n vânt averea cu propria ei mână! 

Duelul ei cu necessaire-ul luase sfârşit. Geanta perfidă o 
doborâse dintr-o singură lovitură care o nimerise din plin 

— Dacă aşa vrea providenţa, şi un nécessaire poate câştiga 
duelul. 

— O să punem să fie căutat - îngăimă Excelenţa sa. Când văzu 
ce trist se uită fata la miriapozii neastâmpăraţi care colcăiau pe 
lutul bătătorit ce ţinea loc de duşumea. 

Şi profesorul îşi dădea seama că spune o absurditate. Să cauţi 
un nécessaire în Sahara! În nisipul mişcător care-şi schimbă zilnic 
configuraţia şi care uneori îngroapă într-un ceas caravane întregi! 

Evelyn îi privi cu un surâs straniu, mohorât: 

— De-acum nu mai contează. Cerurile au vrut să pornesc în 
căutarea diamantului şi, să găsesc plicul. Onoarea unui militar 
valorează cel puţin cât cel mai frumos diamant. 

— Pentru asta fireşte... 

— Sir - îl întrerupse Evelyn hotărâtă - sper că n-aveţi de gând să 
mă jigniţi cu o „recompensă binemeritată“. 

Tăcură. 

— Tot timpul s-a aflat în preajma dumneavoastră - se tângui 
lordul. Încă de pe vapor aţi călătorit cu el în cabină şi l-aţi fi 
abandonat încă înainte de Lyon, dacă n-aş fi insistat să ne- 
ntoarcem după el cu rămăşiţele automobilului! Aşa-s femeile. 
Aruncă un lucru de cincisprezece ori şi după ce-l pierd îşi dau 
seama că era comoara vieţii lor. 

— Sir! Această maximă e la fel de gogonată ca şi citatul acela 
din Aristotel— răspunse Evelyn iritată căci abia acum îşi dădea 
seama cât de mult o nedreptăţise uneori Bannister, în timp ce ea 

lupta pentru fratele lui. Am un unchi care ştie altele şi mai şi. După 
el, mulţi bărbaţi seamănă cu fracul: scoşi dintr-un anume mediu 
ambiant devin inutilizabili. 

Lordul roşi. 

— Şi eu am suferit o pierdere dureroasă - răspunse el! — 
îmfierbântându-se. Ţineam mult la acest „Buddha bărbier“. lar în 
ceea ce priveşte fracul: şoseaua nu e chiar cel mai grozav mediu 
ambiant şi cu toate astea m-am arătat destul de util! 

— Nu m-aţi fi urmat, dacă n-ar fi fost în joc şi pielea 
dumneavoastră! 

— Miss Weston... Dumneavoastră sunteţi... sunteţi... nedreaptă! 

— Aţi vrut să spuneţi nerecunoscătoare! Poftim! Spuneţi-o sus şi 
tare! 

— Nu rezolvaţi nimic jignindu-vă unul pe celălalt - interveni 
Brandes. 

Tăcură. Evelyn se pornise să plângă. Lordul bombănea. 

— Ar fi timpul să rezolvăm chestiunea cu plicul - zise Brandes. O 
să telefonez de îndată la Marele Cartier General. Nu putem lăsa să 
mai fiţi urmăriţi de poliţie nici o zi. Fratele meu şi cu mine vom 
depune mărturie că pentru patrie aţi salvat plicul acesta însemnat, 
inestimabil, riscându-vă viaţa. 

Brusc se dădu alarma. 

Ce se întâmplase? 

Subofiţerul transmisionist interceptase în noapte nişte semnale 
luminoase. Odinioară unele oaze din Sahara comunicau între ele 
prin intermediul semnalelor transmise cu proiectoarele. De când s- 
a răspândit radioul, deşertul zace cufundat în beznă, fasciculele 
albe de lumină care altădată brăzdau cerui atât de des au lăsat 
locul undelor Herz. 

În această noapte pe cer apăru din nou telegraful luminos care 
nu mai fusese zărit de ani de zile. Semnalele erau emise din deşert 
de persoane care pesemne că n-aveau un radio-emiţător. 
Semnalele luminoase Morse se repetară de vreo cincizeci de ori. 

„Bandiţii... atacă... oaza... Mahrbuk... S.O.S... Bandiţii... atacă... 
oaza... Mahrbuk... S.0.S... S.O.S... S.O.S. 

Telegraful luminos nu numai că-i prevenea asupra primejdiei 
care plana asupra lor, dar chema şi ajutoare. 

Cei cinci membri ai garnizoanei strânseră toată populaţia la un 

loc în staţionarul care aducea cu o fortăreață. 

Câţiva arabi bătrâni, doi-trei copii, opt-zece soldaţi bolnavi şi 
micuța garnizoană nu reprezentau cine ştie ce rezistenţă. 

— Oare cine-s agresorii? — întrebă comandantul garnizoanei. 

— Vă spunem asta împreună cu miss Weston - zise lordul cu 
sânge rece, luând o armă din cele împărţite apărătorilor. Este un 
spion căutat de întreaga Europă, pe nume Adams, şi o ceată de 
ucigaşi şi tâlhari de teapa lui. Ne putem aştepta să fie ca la vreo 
cincizeci. 

— Atunci suntem pierduţi - spuse Brandes. 

— Aşa cred şi eu - murmură lordul. 

Pe Eddy Rancing îl trezi un miros cumplit şi senzaţia că o bucată 
de carne caldă, jilavă, i se plimbă peste obraz, îl lingea o hienă. 

Sări ca ars. Hiena se trase înapoi mârâind. Tânărul îşi încordă 
toate puterile, scoase revolverul şi cu câteva Împuşcături alungă 
hiena. 

Era o căldură infernală. Soarele pârjolea nestingherit deşertul 
lipsit de umbră. Capul îl durea cumplit, îi ţiuiau urechile şi pe locul 
loviturii avea o vânătaie însângerată, umflată. Porni buimac, 
ameţit, clătinându-se pe picioare, cu privirea împăienjenită... în 
spatele unei dune neobişnuit de mari, dădu totuşi peste un pic de 
umbră, se aşeză aici şi se luă cu mâinile de cap. 

S-a zis cu el! 

Şi ce moarte-şablon. Deşertul, setea... 

Ar fi trebuit să-şi dea seama. De la bun început călcase cu 
stângul. Goana nebună după diamant... Va sfârşi aici... 

Gâfâia şuierător. Firele de praf îi iritau căile respiratorii, limba i 
se umflase, buzele îi crăpaseră şi-i mâncau îngrozitor, în timp ce 
trupul i se deshidrata aproape văzând cu ochii. 

„Două treimi din organismul nostru e apă” - îi veni în minte o 
propoziţie pe care o tocise în şcoală. În deşert aceste două treimi 
or să se evapore urgent. O să zacă-n colb zbârcit, precum călugării 
mumificaţi din evul mediu. 

Setea îi devenea insuportabilă. Pomi prin deşert abia ţinându-se 
pe picioare, aproape inconştient. Discul uriaş, umflat al soarelui 
dogorea îndărătul perdelelor gălbui de praf şi în amurg se- 
ngemăna la orizont cu marginea deşertului. Reflexele lui arămii 
radiau straniu în orizontul tot mai întunecos şi siluete de cămile cu 

capul în jos pluteau pe pelicula filmului mut proiectat pe cerul mor- 
ganatic. 

Eddy mergea înainte năucit. 

Cu o ultimă vâlvătaie violetă soarele se stinse îndărătul celor 
mai îndepărtate dune. 

Eddy se împiedică de ceva şi căzu. N-avea putere să se mai 
ridice. Se târî pe burtă spre obiectul întunecos de care se 
împiedicase. 

O geantă Un necessaire! 

Poate are el un strop de băutură! 

Deschide geanta febril, bâiguind cuvinte fără sens şi băgă mâna 
încleştându-şi degetele pe ea ca pe nişte gheare. Pe boltă apăru 
tigva sticloasă a lunii. Degeţele lui Eddy scoaseră tremurând un 
obiect mai măricel. IlI scăpă din mână. Cum stătea culcat pe burtă, 
se priveau de la numai doi centimetri: 

Eddy Rancing şi „Buddha meditând“! 

Acesta şedea pe sipet cu capul lăsat în piept, de parcă i-ar fi fost 
ruşine de toate cele întâmplate. Se întâlniseră la capătul drumului. 
În Sahara. 

lată că ai ajuns la el, Eddy. N-ai suferit atâta în zadar. la-l! E al 
tău! Bea-l dacă poţi! ` 

Pentru că ştia că ăsta-i adevăratul Buddha! In capul ăstuia se 
află diamantul şi nu încape nicio îndoială de ce; nu contează, dar 
sigur aşa el Ar trebui să-i spargă capul şi diamantul s-ar rostogoli 
din el. 

Şi Eddy Rancing începu să râdă în hohote. Se rostogoli şi se lăsă 
pe spate în colbul deşertului, îşi desfăcu braţele şi râse cu lacrimi, 
râse cu chipul desfigurat de mii de riduri. 

lar Buddha şedea imperturbabil pe casetă în imensitatea 
deşertului şi medita... 

După miezul nopţii, când nisipul Saharei devine rece ca gheaţa 
pierzându-şi brusc toată căldura înmagazinată peste zi, Eddy 
Rancing îşi veni încă o dată în fire. Aici moartea nu ţi se oferă cu 
una cu-două. Când peste deşert se lasă frigul, apa încetează să se 
mai evapore din trup şi lichidul care a rămas în ţesuturi îşi reia 
circulaţia. Te face să conştientizezi încă o dată realitatea cumplită 
din jur. 

Deschise ochii. În faţa lui şedea Buddha, nemişcat, cu bărbia în 

piept. Parcă priveghindu-i sfârşitul. Nu-şi mai bătu capul cu el. 
Băgă mâna în geantă. Scoase pe rând o oglindă convexă, de 
bărbierit, un pieptene, o lanternă puternică, o carte... un săpun de 
ras... O sticluţă: 

Sticlă! 

Îi deşurubă capacul. Avea un miros uşor mentolat. Pe dată îi bău 
conţinutul. În viaţa lui nu băuse ceva mai plăcut decât acest sfert 
de litru de apă de gură Barcos-Moravecz uşor călâie. Firma Barcos- 
Moraveez nici nu visase vreodată că-n optica lui Eddy produsul 
uşor aromatizat numit apă de gură „Dandy“ o să culeagă laurii 
înaintea atâtor şi atâtor cocteiluri şi şampanii. 

Se simţi întremat. Îşi trase picioarele sub el. Apa de gură parcă-i 
curgea prin vine. lar aroma aceea uşoară de mentă e chiar 
înviorătoare. 

Îl apucă pe Buddha, să-l facă ţăndări. Pe urmă se răzgândi. Câtă 
vreme îl ameninţă moareta, las' să stea şi diamantul la locul lui. 
Diamantul îl făcu să-şi aducă aminte de oaza Mahrbuk, de Evelyn 
şi, în fine, de bandiți. Păi... păi... tâlharii or să atace acum oaza! lar 
cei de-acolo nici nu bănuiesc ce-i aşteaptă. Moartea e-n drum spre 
ei... Dar ce-ar putea face? 

E-e! Foarte multe! Nu degeaba a flirtat el la viaţa lui cu fiica unui 
paznic de far. În Sahara lucrurile îşi schimbă preţul. Îşi dăduse 
seama de asta încă de cum zărise trusa de toaletă. Nu poţi şti 
niciodată când o să-ţi fie de folos ce-ai învăţat cândva. 

Aprinse lanterna, puse oglinda în dreptul ei şi, aşa cum învățase 
cândva de la fiica lui Harrington cel ursuz, acoperi oglinda convexă 
cu palma ţinând-o în fasciculul lanternei, apoi începu să transmită 
cu exactitate semnalele luminoase mai lungi şi mai scurte: 
„Punct... linie... punct, punct... linie... punct...“ 

Semnalele Morse se zăreau în noapte la o depărtare de 
kilometri: 

„Bandiţii... atacă... oaza... Mahrbuk... S.O.S.“ 

Semnaliză până scapă oglinda din mână de epuizare şi căzu într- 
o rână. Cu ultimile puteri apucă lanterna şi o întoarse în aşa fel, 
încât fasciculul reflectat de oglindă. Să se înalțe pe verticală spre 
cer. Asta îi salvă viaţa. 

— De-acolo vin semnale! Priviţi dâra aceea luminoasă! — strigă 
redactorul Holler, care călărea cu o pungă de piele la gât, 
deoarece cămila avea asupra lui acelaşi efect deprimant ca şi 
avionul. 


282 


10 


Bandiţii s-au oprit descumpăniţi când dinspre staționar i-a 
întâmpinat o rafală de gloanţe. Vreo şase dintre ei căzuseră subit 
din şa, plonjând în cap. 

— Înapoi! — strigă Adams. 

Se retraseră între palmieri şi de-acolo deschiseră focul. 

Un glonte ţiui pe lângă urechea lordului şi făcu aşchii tocul 
ferestrei. Bannister nici nu se clinti, continuă să tragă. Întoarse 
capul auzind ţipătul înăbuşit al Evelynei. 

— Acum puteţi vedea, miss Weston, că un gentleman se poate 
obişnui şi cu alte arme decât aparatul de ras. Imi amintesc că 
odată, în război... Aştia ştiu să tragă, nu glumă... — bolborosi mirat 
şi nu mai povesti ce se-ntâm- plase în război. 

Bandiţii abia dacă mai trăgeau. Pesemne că puneau ceva la 
cale. Peste puţin timp le fu dat să afle ce anume. In salon se 
răspândi un miros ciudat, amărui. 

— Arde ceva! — spuse comandantul garnizoanei. 

Un arab intră în fugă. 

— Un câine blestemat a ocolit clădirea şi a aruncat o torţă pe 
acoperiş! 

O armă automată lătră în noapte. Focul se întindea văzând cu 
ochii. Nu putea fi stins. Dacă cineva ar fi ieşit pe acoperiş cu o 
pătură udă, într-o clipă ar fi căzut ciuruit de gloanţe. 

— Miss Wesion - zise lordul - poate o să aveţi nevoie de ăsta. 

Îi întinse fetei un browning. 

— Mulţumesc - spuse Evelyn. 

Pe acoperiş se înălţau limbi uriaşe de foc, în încăpere fumul 
devenea insuportabil. Printre picioarele  asediaţilor mişunau 
şobolanii care fugeau de primejdie. 

— Plicul! Plicul! — strigă Brandes. Cei mai mulţi dintre ei se 
luptau cu tuşea. Lordul Bannister îşi înţelese fratele. Plicul trebuie 
distrus, să nu ajungă în mâinile agresorilor! 

Pe ferestre intrau şuierând zeci de gloanţe. Bandiţii se 
pregăteau de asaltul final. Geamurile cădeau zăngănind, mobila 
ciuruită trosnea cumplit când lordul se apropie cu bricheta în mină 
de plicul cu cinci sigilii, să-i dea foc. l-I ţinea Brandes. 

Evelyn se rezemase cu spatele de perete, palidă de moarte, cu 
browningul în mână. Lângă capul ei dulapul cu medicamente 
fusese găurit de un glonţ. N-avea ochi pentru asta. Se uita 
îndurerată la plic. Şi el o să piară. Şi ei toţi! Totul a fost în zadar... 

Dar înainte ca bricheta să-şi pâlpâie flăcăruia, de afară se auzi o 
rafală asurzitoare şi în apropiere răsună o goarnă! 

Sosise un pluton, de spahii necruţători, în frunte cu un blând 
ziarist cu o pungă de piele la gât. 

Ziarele de dimineaţă publicaseră deja fotografiile Eve- lynei 
Weston procurate de la Londra. Un dumicat de peşte prăjit intră 
brusc în traheea redactorului Holler şi acesta fu cât pe-aci să se 
înece. 

O, ceruri! Păi. Asta-i lady Bannister! 

Ce naiba? Lady Bannister e o spioană temută?! 

Nu e cu putinţă!... 

Spărgătoare şi ucigaşă?... Nu, că asta-i bună!... Şi totuşi... la 
stai!... în seara când a avut loc spargerea, a apărut cu hainele 
acelea rupte şi pline de noroi... Şi... E-e! La Lyon în avion... Când 
lordul a văzut ziarul... la te uită! De ce se-mbrăcase lordul acesta 
pedant în cântăreţ tirolez şomer? Şi asta încă n-ar fi nimic. Dar 
cum de nu-i sărise-n ochi faptul că membrul Academiei Regale şi 
candidatul de ultimă oră la Premiul Nobel poartă la pălărie ditamai 
panaşul, pe gustul fermierilor? 

Când a mai purtat lordul pană la pălărie? Şi încă una aşa de 
falnică? 

Ce-i de făcut acum? Are convingerea fermă că Evelyn Weston 
este una şi aceeaşi persoană cu femeia pe care el o ştie de lady 
Bannister. Dar dacă există probabilitatea de zece mii la unu ca să 
se-nşele? „Fii deştept. Holler! Fii prudent! Fii foarte prudent!“ 

Trebuie să plece după ea... încotro? Spre oaza Mahrbuk. Dar mai 
întâi o să meargă la lordul Bannister. 

La lordul Bannister află că stăpânul casei a plecat la drum însoţit 
de un oaspete şi o doamnă. Valetul era nou angajat şi nu-i putea 
spune dacă doamna este sau nu soţia lordului. 

— Uite care-i treaba, prietene - îi spuse Holler agitat -, ai relaţii 
aici în Marrakech? Fă-mi rost urgent de vreo douăzeci de oameni 
de încredere care să mă-noţească până-n oaza Mahrbuk. Vreau să 
plec după stăpânul tău, cred că viaţa lui e în primejdie. Ţine un 
avans de cinci sute de franci. 

Intr-o oră valetul tocmi caravana cu călăuză, burdufuri de apă şi 
merinde cu tot. Holler porni şi el la drum. lac-aşa. Acum o să-şi 
înceapă frumuşel investigaţiile pe barba lui. 

Se pun următoarele întrebări: cine-i Munster ăla pe care-l căuta 
femeia? Sunt lady Bannister şi Evelyn Weston una şi aceeaşi 
persoană? Şi dacă da, în ce măsură este implicat lordul în 
povestea asta? Dacă femeia e spioană, o va umfla cu complici cu 
tot. Ce senzaţie ar stârni! Dacă nu-i spioană, se cheamă că pur şi 
simplu a făcut o excursie până-n oaza Mahrbuk, nimeni nu-i poate 
interzice una ca asta. N-a făcut nimic rău. Poliţiei îi va spune: aveţi 
răbdare, domnilor! Un ziarist londonez îşi trage spuza pe turta lui, 
pe urmă puteţi întocmi şi dumneavoastră procesele-verbale. 

Şi cum toţi ziariştii hoinari au un înger păzitor, lângă ruinele 
castrului roman se întâlni în deşert cu un detaşament de spahii. la 
te uită cine-i ofiţerul tuciuriilor! Păi, ăsta-i locotenentul Villiers, pe 
care-l cunoaşte bine! In timpul războiului riff fusese detaşat la 
cartierul general al presei acreditate... 

— Hello, Holler! — îl întâmpină locotenentul. Arăţi ca un veritabil 
beduin din ultima revistă de la Folies-Bergeres. 

— Bună, Villiers! Ce cauţi într-un oraş latin în care de mii de ani 
nu mai funcţionează localuri şi nici jazz nu se cântă? 

— Sunt în patrulare, amice! Patruzeci şi opt de ore de serviciu. 
Şi-ncotro? 

— Spre oaza Mahrbuk. Sunt în concediu şi mă preumblu şi eu pe 
unde n-am nicio treabă. 

la stai puţin, ce-ar fi să-nsoţească garda de onoare presa 
engleză? Până diseră mergem împreună. Te conduc până la puţul 
din deşert. 

Se-nsera. Dar ofițerul n-apucă să facă  cale-ntoarsă. 
Detaşamentul de spahii îl însoţi pe Holler la galop, căci ofiţerul se 
pricepea bine la semnalele Morse. 

Pe drum au dat peste Eddy Rancing. Câţiva arabi şi valetul 
lordului Bannister l-au dus înapoi la Marrakech, iar spahiii, în frunte 
cu Holler, care suferea cumplit pe cămilă, au pornit în galop spre 
oaza Mahrbuk. 

Au ajuns acolo la tanc. 

Gordon, doctorul şi Corned-Beef au căzut seceraţi de primele 
rafale. Ceilalţi, în frunte cu Adams, au fost prinşi şi legaţi. Rainer 
continua să pută în aşa hal, încât n-a fost chip să fie interogat. În 
timp ce-i legau mâinile la spate, zise resemnat: 

— Niciodată nu mi s-a îndeplinit o dorinţă aşa de repede. Toată 
ziua mi-am dorit să mai pot ajunge măcar o dată pentru mai multă 
vreme într-un loc răcoros. Acum cred că n-am motive să mă mai 
plâng. 

Aşa s-a şi întâmplat. 
12 


Pentru prima oară în viaţa lui, lordul spunea sincer ceea ce 
spusese de-atâtea ori fără convingere: 

— Ce plăcere să vă reîntâlnesc, dragă Holler! 

Redactorului îi jucau ochii-n cap şi abia îngăimă horcăind: 

— Procuraţi-mi nişte murături... Ce cămilă unduitoare! De 
câteva ori am avut senzaţia că mă înec între cocoaşe - şi horcăi cu 
o voce macabră: Castraveţi! Între timp obţinuseră legătura cu 
cartierul general. Cartierul general chemă la telefon ambasada 
engleză. Intrară pe fir şi soldatul Munster şi lordul Bannister. 

După care convoiul porni înapoi spre Marrakech. În faţă 
mergeau, lordul şi frate-său, Evelyn cu geanta ei neagră şi Holler, 
care-n răstimpuri înfuleca porţia necesară de castraveți muraţi. 
Ştia că-i băftos ca întotdeauna şi că a pus mâna pe un subiect 
senzaţional. Lordul îi promisese că o să-i spună pe scurt tot ce 
poate fi vânturat în faţa opiniei publice şi îi făgădui că el, Holler, va 
fi primul care va scrie. 

Aşa s-a şi întâmplat, iar popularitatea lui Holler a atins cote 
incredibile. 

Se aflau din nou în salonul din vila lordului. Casa era, ca din 
întâmplare, înconjurată de spahii, care se plimbau de colo-colo. 
Interogatoriul bandiţilor era în toi. Mesajele telefonice nu mai 
conteneau şi un procuror militar avu o întrevedere cu Evelyn. 
Pentru prima oară era elucidat rolul fetei, care în cele din urmă 
avea să se acopere de glorie. Dar Evelyn stătea obosită şi 
deznădăjduită în salonul mobilat după moda londoneză, în care 
până şi şemineul atât de nelalocul lui în Africa sporea iluzia 
europeană a locuinţei. Evelyn era istovită şi tristă. 

Câte suferinţe îndurase. lar acum... 

— Blestemată întâmplare... — zise lordul posomorât. 

— Ce întâmplare? — adulmecă Holler. 

— Nu, nimic, nimic... — se eschivă Bannister. Mi-am pierdut 
trusa de ras, o cutiuţă ornamentală... îmi pare tare rău după ea... 
De obicei o ţineam pe şemineu şi... 

Întinse din reflex mâna spre şemineu şi i se tăie răsuflarea. 
Toată lumea privi în direcţia braţului rămas întins. 

Pe consola şemineului şedea ghemuit pe o casetă emailată, 
ţinând bărbia în piept, „Buddha meditând“. 

Păşiră spre el ca hipnotizaţi: lordul, Evelyn şi Brandes. Primul 
puse mâna pe el Bannister. 

Rămaseră în picioare. 

— Dar aceăsta-i chiar trusa dumneavoastră de ras, sir! — strigă 
Holler. Am găsit-o lângă nâcessaire-ul desfăcut de tânărul care a 
leşinat în deşert. Se vedea cu ochiul liber că se-nfruptase copios 
din trusa dumneavoastră. Necessaire-ul dumneavoastră i-a salvat 
viaţa, iar el ne-a salvat apoi pe noi toţi cu lanterna. Valetul 
dumneavoastră l-a transportat acasă pe tânăr cu tot ce n-apucase 
să mănânce. Reţineţi că nu mă consider răspunzător decât de 
lipsa pietrei acre. 

Pe Holler însă n-avea nimeni timp să-l mai asculte. Cei şase ochi 
scăpărători erau aţintiţi asupra lui Buddha. Ei îi salvase pe toţi... 

Dar la ce răsplată să se aştepte un profet oriental în schimbul 
unei minuni? La recunoştinţă? Un vechi dicton zice să nu te aştepţi 
la recunoştinţă nici măcar în casa ta. Au luat la cunoştinţă faptul 
că pentru ei se înfăptuieşte într-adevăr o minune, iar pe urmă... 

Pe urmă îl trântiră la pământ cu toată puterea, să se facă 
tăndări. 

Destinul lui Buddha se împlinise. Ajunsese ţăndări! 

Din capul idolului diamantul ieşi la lumina zilei aşa cum visase în 
agonia lui bătrânul puşcăriaş. După ce-l curăţară un pic, argila 
uscată căzu de pe el, descoperindu-i scânteierile de basm şi toţi 
trei îl priviră la fel de evlavios, parcă hipnotizaţi, ca odinioară Jim 
Hogan când prinţul Radzovill i-l înmânase cu un gest plin de 
nobleţe. 

O zi întreagă continuară convorbirile telefonice urgente 
Marrakech—Paris şi Londra—Paris—Marrakech. Strânsă cooperare 
militară anglo-franceză făcea din această afacere o chestiune 
vitală în egală măsură pentru Paris şi Londra. Urmarea acestor 
convorbiri fu clasarea medicală a unui oarecare soldat pe nume 
Munster, din cauza unei răni, şi soldatul fu imediat lăsat la vatră. 
În aceeaşi zi, el zbură la Londra ducând într-o geantâ-diplomat un 
plic portocaliu cu cinci peceţi. 

Presa franceză elogia pe prima pagină persoana domnişoarei 
Weston. Riscându-şi viaţa, miss Weston recuperase un document 
militar de-o însemnătate covârşitoare şi, în timp ce era urmărită 
de poliția franceză, înmânase respectivele hârtii neatinse 

autorităţilor militare, forurilor competente. Din  depoziţia 
domnişoarei Weston şi a între timp răposatului Wilmington reieşise 
şi nevinovăția maiorului Brandes, pe nedrept acuzat de spionaj. 

Brandes căzuse victimă urzelilor lui Wilmington, care a fost mai 
târziu ucis în propria-i casă. Această depoziţie a fost întărită de 
mărturisirea lui Adams, primejdiosul agent căutat de multă vreme 
de serviciile secrete ale mai multor ţări şi capturat în deşert. Miss 
Weston a dovedit cu martori şi cu documente autentice că intrase 
în apartamentul răposatului Wilmington pentru a-şi recupera 
moştenirea ce-i aparţinea de drept. Tribunalul militar britanic s-a 
întrunit pentru a decide asupra cazului Brandes şi se poate 
anticipa că procesul se va încheia cu reabilitarea totală a 
inculpatului 

Evelyn şi lordul stăteau descumpăniţi într-un colţ umbros al 
grădinii. Stăteau aici de-o bună bucată de vreme, discutând 
despre tot felul de fleacuri, timp în care fiecare se gândea la 
celălalt. 

În cele din urmă, lordul îşi drese glasul şi vorbi: 

— Mă ierţi? 

— Nu pot. 

„Hm... frumos mi-a mai întors-o“ - îşi zise lordul, neştiind cum să 
continue discuţia. 

— Îţi aminteşti cumva - zise el într-un târziu -, în ce sat din 
Franţa am vrut să mân peste noapte? Aş vrea să-i trimit înapoi 
cârciumamâui cămaşa de noapte. Bietul om i-o fi ducând lipsa. 

— Dă-mi-o mie şi-n drum spre casă o să trec şi pe-a- colo. 
Comuna se numeşte La Rochelle. N-o să-i uit numele niciodată. 
Precis. 

— Spune-mi, te rog, de ce nu mă poţi ierta? O femeie tânără un 
poate proceda atât de aspru. 

— Nu te pot ierta pentru că nu sunt supărată pe dumneata, 
Henry. Îmi dai voie, sper să-ţi spun pe nume şi-n absenţa lui Holler. 

— Mai fericit aş fi să-ţi pot dărui numele meu de familie - hm... 
ce zici? Cred că s-a făcut cam răcoare. Adică... — Excelenţa-sa era 
nespus de tulburat, Dar tulburarea i se topi încet-încet. După ce 
Evelyn îi înlănţui gâtul cu amândouă braţele. Pe urmă se priviră 
îndelung, întrebător în ochi... 

În toată afacerea cel mai bine i-a mers lui Eddy Ran- cing. În 
primul rând, şi-a băgat minţile-n cap. În al doilea rând, a fost 
sărbătorit ca genialul înger salvator al oazei Mahrbuk. Firma 
Barcos-Moravecz i-a plătit cinci mii de lire pentru povestea în care 
Eddy aducea la cunoştinţa lumii întregi că supraviețuirea i se 
datorează în exclusivitate apei de gură uşor aromatizate 
„Dandy“... Indispensabilă în deşert: apa de gură Dandy!“ Mr. 
Rancing a făcut apoi reclamă şi „cremei Dandy cu un bogat 
conţinut nutritiv şi vitaminos“. 

Avea să rămână în Africa, în calitate de secretar particular al 
lordului. 

Şi bine făcea! 

Pe străzile Londrei putea fi deseori văzut un domn cărunt, 
îmbrăcat impecabil, care purta mereu pe umăr o armă de 
vânătoare cu două ţevi şi părea să caute pe cineva printre 
trecători. Acest domn îl căuta pe Eddy Rancing. 

Domnul nu era altul decât Mr. Arthur Rancing. Într-o noapte 
furtunoasă, fugise din Mugli am See, lăsându-şi în urmă toate 
bagajele şi de-atunci încoace Grete îl aşteaptă, în compania 
pisicilor, să revină. 

Se adunaseră cu toţii acasă la lordul Bannisler, care împreună 
cu tânără lui soţie se întorsese abia de douăzeci şi patru de ore din 
voiajul de nuntă. Era de faţă şi maiorul Brandes cel reabilitat şi 
venise şi doamna Weston. La bătrâneţe se simţea cât se poate de 
fericită. Dar nu lipsea nici Mr. Bradford, cu toată greutatea 
respectabilităţii şi judecății sale lucide. 

Inainte de orice, fiecare constată în sinea lui că Evelyn este cea 
mai frumoasă femeie din lume, dar pentru lordul Bannisler 
frumuseţea soţiei sale depăşea cu o treaptă până şi această 
constatare. 

Povestiră nu mai ştiu de câte ori fiecare detaliu al uimitoarei 
aventuri, mai înveselindu-se, mai posomorându-se, dar, în mare, 
erau cu toţii fericiţi. 

— Ce ciudat - zise doamna Weston - câte împrejurări mărunte 
au trebuit să-şi dea mâna pentru ca totul să se-ntâmple aşa cum s- 
a întâmplat. 

— Şi cu ce rost? Unde-i filosoful care ne-ar putea da un răspuns 
la această întrebare? — întrebă îngândurat maiorul Brandes. 

— Eu sunt medic - răspunse Bannisler uitându-se la Evelyn. Dar 
avem în familie un filosof minunat, care precis nu poate da 
răspunsul. 

Mr. Bradford crezu că la el se face aluzie şi domol, gânditor, zise: 

— Viaţa este aidoma vestei de la un costum de vară: scurtă şi 
fără rost. 

La aproape cinci decenii de la moartea sa, REJTO 
JENO (1905—1943) continuă să fie unul dintre cei 
mai citiți autori maghiari. După absolvirea Insti- 
tutului de Teatru (1934) și indelungate călătorii 
prin Europa, se dedică dramaturgiei, dar cele mai 
mari succese le repurtează cu parodiile sale roma- 
nești, semnate P. Howard, care imbină suspansul 
și exoticul cu un umor debordant. Deportat de 
horthyşti, se stinge prematur din viață intr-o tabă- 
ră de muncă silnică. După 1956, operele sale au 
cunoscut numeroase reeditări, traduceri și ecrani- 
zări. Prima traducere românească (Orașul revol- 
verelor mute — Junimea, 1972) poartă semnătura 
lui Paul Drumaru. 

